
Hibridų dauginimasis 


Ketvirtame dienraščio puslapyje skaitau, kad virš Antarktidos atliktų 
matavimų rezultatai šiemet nebuvo geri: skylė ozono sluoksnyje grėsmin- 
gai didėja. Skaitydamas toliau, nuo aukštutinių atmosferos sluoksnių chemi- 
kų pereinu prie „Atochem“ ir „Monsanto“ generalinių direktorių, kurie 
keičia savo gamyklų surinkimo linijas, atsisakydami niekuo dėtų chlor- 
fluorangliavandenilių, kaltinamų nusikaltimais ekosferai. Po kelių pastrai- 
pų savo nuomonę apie chemiją, šaldytuvus, aerozolius ir inertines dujas 
pareiškia jau didžiųjų pramoninių valstybių vadovai. Tačiau štai skilties 
apačioje meteorologai nebesutinka su chemikais ir kalba apie ciklinius 
svyravimus. Pramonininkai staiga nebežino, ką daryti. Dvejoja ir valsty- 
bių vadovai. Gal verta palaukti? O gal jau per vėlu? Dar toliau savo trigra- 
šį įkiša trečiojo pasaulio šalys ir ekologai — šie kalba apie tarptautines 
sutartis, būsimųjų kartų teises, teisę į plėtrą ir moratoriumus. 

Štai taip tame pačiame straipsnyje į viena suplakamos cheminės ir po- 
litinės reakcijos. Ta pati gija sieja ezoteriškiausią mokslą ir žemiausio ly- 
gio politiką, tolimiausią dangų ir konkrečią Liono priemiesčių gamyklą, 
globalų pavojų ir artimiausius rinkimus arba artimiausią miesto tarybos 
posėdį. Mastas, problemos, trukmė, veikėjai sunkiai palyginami, tačiau 
štai jie visi — tos pačios istorijos dalyviai. 

Skaitydamas šeštą dienraščio puslapį, sužinau, kad profesoriaus Galo 
laboratorijos AIDS virusas buvo užkrėstas Paryžiaus AIDS virusu, kad 
ponai Širakas ir Reiganas vis dėlto buvo iškilmingai prisiekę nebegrįžti 
prie šio atradimo istorijos klausimo, kad chemijos pramonės įmonės ne- 


7 


skuba pateikti į rinką vaistų, kurių vienu balsu reikalauja į aktyvistų aso- 
ciacijas susibūrę ligoniai, kad epidemija plinta juodojoje Afrikoje. Ir vėl 
valstybių vadovai, chemikai, biologai, viltį praradę ligoniai, pramoninin- 
kai tampa vienos neaiškios istorijos dalyviais. 

Aštuntame puslapyje kalbama apie kompiuterius ir lustus, kurių gamy- 
bą kontroliuoja japonai, devintame - apie sušaldytus embrionus, dešimta- 
me - apie degantį mišką ir tai, kad jame dūmais virsta retos augalų ir gyvū- 
nų rūšys, kurias siekia apsaugoti kai kurie gamtininkai, vienuoliktame - 
apie banginius su antkakliais, prie kurių pritvirtinami radijo siųstuvai, tame 
pačiame vienuoliktame puslapyje - apie šlako kalnus prie anglies kasyklų 
šiaurės Prancūzijoje, tuos darbininkų išnaudojimo simbolius, kurie visai 
neseniai buvo paskelbti rezervatais, nes ten pradėjo augti retos augalų rū- 
šys. Dvyliktame puslapyje vienas kontraceptikas į keistą draugiją suburia 
popiežių, vyskupus, „Roussel-Uclaf“, kiaušintakius ir Teksaso fundamen- 
talistus. Keturioliktame - didelės raiškos televizijos kanalai sieja Žaką De- 
lorą, „Thomson“, EEB, standartizacijos komitetus, jau minėtus japonus ir 
televizijos filmų prodiuserius. Tereikia pakeisti kelias ekranų standarto ei- 
lutes, ir bemat šuniui ant uodegos nueina milijardai frankų, milijonai tele- 
vizorių, tūkstančiai valandų televizijos filmų, šimtai inžinierių, dešimtys ge- 
neralinių direktorių. 

Laimė, laikraštyje yra keletas raminančių puslapių, kuriuose kalbama 
apie grynąją politiką (radikalų partijos suvažiavimas), ir priedas apie lite- 
ratūrą, kuriame romanistai pasakoja už širdies griebiančius tikrojo „aš“ 
nuotykius („aš tave myliu - ir aš tavęs ne“)!. Jei nebūtų šių vienalyčių pus- 
lapių, tiesiog apsvaigtų galva. Nes juk tokių hibridinių straipsnių, kuriuose 
neišnarpliojamai susipina mokslas, politika, ekonomika, teisė, religija, tech- 
nika, beletristika, vis daugėja. Jei laikraščio skaitymas yra kasdienė moder- 
naus žmogaus malda, tuomet skaitydamas šiuos painius dalykus šiandien 
meldžiasi labai keistas žmogus. Juose kasdien iš naujo suplakami visi kul- 
tūros ir gamtos aspektai. 

Tačiau neatrodo, kad kas nors dėl to jaudintųsi. Laikraščių maketai 
lyg niekur nieko dalijami į ekonomikos, politikos, mokslo, literatūros, kul- 
tūros, religijos, įvairenybių puslapius. Pats mažiausias AIDS virusas nuo 
sekso jus veda pasąmonės, Afrikos, ląstelių kultūrų, DNR, San Francisko 
link, tačiau analitikai, mąstytojai, žurnalistai ir vadovybė suskaidys tą tra- 
pų viruso nubrėžtą tinklą į atskiras dalis, kuriose rasime tik mokslo, tik 


' Pranc. Je t'aime, moi non plus - populiaraus prancūzų dainų autoriaus ir atlikėjo 
Seržo Gensbūro (Serge Gainsbourg) dainos pavadinimas (vert. past.). 

ekonomikos, tik socialinių reiškinių, tik įvairenybių, tik gailesčio, tik sek- 
so. Tereikia paspausti patį paprasčiausią aerozolio mygtuką, ir prasideda 
kelionė į Antarktį, iš ten - į Kalifornijos universitetą Irvine, prie Liono 
gamyklų konvejerių, inertinių dujų chemijos, o toliau galbūt į JTO, tačiau 
ši gija bus suskaidyta į tiek dalių, kiek yra grynų disciplinų: mat nereikia 
suplakti į krūvą mokslo, interesų, teisingumo ir valdžios. Nereikia suplak- 
ti į krūvą dangaus ir žemės, globalinių ir vietinių, žmogiškų ir nežmogiškų 
dalykų. „Bet juk ši painiava ir yra tas audinys, kuris sudaro mūsų pasaulį“, - 
paprieštarausite jūs. O analitikai jums atsakys: „Tarkime, kad tos painia- 
vos nėra“. Šį Gordijo mazgą jie perkirto gerai išgaląstu kalaviju. Grąžulas 
perlaužtas: kairėje - mokslas apie daiktus, dešinėje - žmonių interesai, 
valdžia ir politika. 


Iš naujo rišant Gordijo mazgą 


Jau kokius du dešimtmečius aš ir mano draugai studijuojame tas keis- 
tas situacijas, kurių mūsų dabartinė intelektualioji kultūra nebežino, kam 
priskirti. Nerasdami tikslesnio pavadinimo, vadiname save sociologais, is- 
torikais, ekonomistais, politologais, filosofais, antropologais. Tačiau prie 
šių gerbiamų disciplinų pavadinimų kaskart pridedame kilmininką: moks- 
lų ir technikos. Anglai sugalvojo terminą science studies, be to, dar vartoja- 
mas gremėzdiškas pavadinimas „mokslas, technika, visuomenė“. Tačiau, 
kad ir kokią etiketę prisegtume, esmė viena: iš naujo surišti Gordijo maz- 
gą, ir tiek kartų, kiek reikės, peržengti prarają, skiriančią tiksliuosius moks- 
lus ir valdymą, kuriuos mes pavadinsime atitinkamai gamta ir kultūra. Pa- 
tys būdami hibridai, nei šiaip, nei taip įsitaisę mokslo įstaigose, pusiau inži- 
nieriai, pusiau filosofai, „išsilavinusieji tretieji“, nors visai to nesiekėme, 
mes pasirinkome nagrinėti šią neišnarpliojamą painiavą, kad ir kur ji mus 
nuvestų. Mūsų pirmyn atgal per prarają lakstanti šaudyklė —- perteikimo 
(traduction) arba tinklo sąvoka. Kaip tik tinklas yra šių susipynusių istori- 
jų Ariadnės siūlas, nes jis lankstesnis už sistemos sąvoką, istoriškesnis už 
struktūros sąvoką, empiriškesnis už kompleksiškumo sąvoką. 


2 Pranc. le tiers instruit - prancūzų filosofo ir rašytojo Mišelio Sero (Michel Serres) 
sukurtas terminas iš to paties pavadinimo veikalo, reiškiantis žmogų, kurio 
išsilavinimas neapsiriboja vien tiksliaisiais ar vien humanitariniais mokslais, bet 
harmoningai juos suderina (vert. past.). 


Tačiau mūsų darbai lieka nesuprantami, nes pagal įprastines kritikos 
kategorijas jie dalijami į tris grupes ir priskiriami gamtai, politikai arba 
diskursui. 

Kai Makenzis aprašinėja tarpžemyninių raketų inercinę valdymo siste- 
mą (MacKenzie, 1990), kai Kalonas aprašinėja kuro elementų elektrodus 
(Callon, 1989), kai Hjugas aprašinėja Edisono kaitinamosios lempos siūlą 
(Hughes, 1983a), kai aš aprašinėju Pastero modifikuotą juodligės virusą 
(Latour, 1984) arba Gijmeno smegenų peptidus (Latour, 1988a), kritikai 
įsivaizduoja, kad mes kalbame apie mokslą ir techniką. Kadangi, jų nuo- 
mone, pastarieji nėra esminiai dalykai arba geriausiu atveju išreiškia gryną 
instrumentinį bei skaičiuojantį mąstymą, besidomintieji politika arba siela 
gali ramiausiai nekreipti į juos dėmesio. Bet vis dėlto šiuose tyrimuose nag- 
rinėjami ne gamta ar mokslas, ne daiktai patys savaime, 0 jų įtaka mūsų 
kolektyvams ir subjektams. Mes kalbame ne apie instrumentinį mąstymą, 
O apie pačią mūsų visuomenių materiją. Kalbėdamas apie inercinę valdy- 
mo sistemą, Makenzis pasitelkia visą JAV karo laivyną ir netgi Kongreso 
narius; siekdamas suprasti elektrode vykstantį jonų mainų procesą, Kalo- 
nas pasitelkia Prancūzijos elektros tinklus ir „Renault“, taip pat nemažą 
Prancūzijos energetikos politikos dalį; aplink Edisono kaitinamosios lem- 
pos siūlą Hjugas atkuria visą Ameriką; ėmus tyrinėti Pastero bakterijas, 
atgyja visa XIX a. Prancūzijos visuomenė, o smegenų peptidų neįmano- 
ma suprasti netyrinėjant kartu mokslo bendruomenės, prietaisų, prakti- 
kos — viso šio bagažo, kuris nė iš tolo nepanašus nei į neuronus, nei į 
apskaičiavimus. 

„Bet tuomet tai politika? Jūs sumenkinate mokslinę tiesą, paversdami 
ją interesais, o techninį efektyvumą - politiniais manevrais?“ Čia glūdi ant- 
rasis nesusipratimas. Jeigu faktai dėl mūsų garbinimo neužima šalutinės ir 
kartu šventos vietos, jie kaipmat sumenkinami iki vietinės reikšmės atsi- 
tiktinumų ir paprastų machinacijų. Tačiau mes kalbame ne apie visuome- 
ninį kontekstą ir valdžios interesus, o apie jų svarbą kolektyvams ir objek- 
tams. JAV karinio laivyno organizaciją iš esmės keičia ryšys, egzistuo- 
jantis tarp jos žinybų ir bombų; Prancūzijos elektros tinklai ir „Renault“ 
neatpažįstamai keičiasi priklausomai nuo to, ar jie investuoja į kuro ele- 
mentus, ar į kibirkštinio uždegimo variklį; išradus elektrą Amerika jau 
nebėra tokia, kokia ji buvo iki šio išradimo; XIX a. visuomeninis konteks- 
tas keičiasi priklausomai nuo to, ar jį sudaro tiesiog vargšai Žmonės, ar 


" Skliaustuose pateikiamos nuorodos į knygos pabaigoje esančią bibliografiją 
(aut. past.). 

mikrobais užkrėsti vargšai; o kalbant apie tysantį ant sofos pasąmonės 
subjektą, kurio sausose smegenyse gaminasi neuromediatoriai, tai jis labai 
skiriasi nuo to, kurio drėgnos smegenys išskiria hormonus. Nė viena iš šių 
studijų negali pasinaudoti ir pritaikyti tiksliesiems dalykams to, ką socio- 
logai, psichologai arba ekonomistai mums aiškina apie visuomeninį kon- 
tekstą arba apie subjektą. Tiek kontekstas, tiek žmogus kaskart apibrė- 
Žiami vis naujai. Kaip epistemologai nebeatpažįsta, kad sukolektyvintuose 
daiktuose mes jiems pateikiame jų vaikystės idėjas, sąvokas, teorijas, taip 
ir humanitariniai mokslai negali atpažinti, kad šiuose daiktų pilnuose ko- 
lektyvuose mes jiems atskleidžiame jų kovingos jaunystės galios žaidimus. 
Kairėje, kaip ir dešinėje, trapūs tinklai, nubrėžti grakščia Ariadnės ranka, 
išlieka nepastebimesni už voratinklius. 

„Bet jei jūs nekalbate nei apie daiktus savaime, nei apie žmonių santy- 
kius, vadinasi, jūs kalbate tik apie diskursą, tik apie reprezentavimą?, tik 
apie kalbą, tik apie tekstus“. Tai - trečiasis nesusipratimas. Išties tie, kurie 
suskliaudžia išorinį referentą - daiktų prigimtį ir kalbantįjį - pragmatinį ar 
visuomeninį kontekstą, gali kalbėti tik apie prasmės efektą ir kalbinius žai- 
dimus. Vis dėlto, nagrinėdamas inercinės valdymo sistemos raidą, Maken- 
zis kalba apie dalykus, kurie gali mus visus nužudyti; eidamas moksliniuose 
straipsniuose nužymėtu keliu, Kalonas kartu kalba ir apie retoriką, ir apie 
pramonės strategiją (Calon, Law ir kiti, 1986); Hjugui analizuojant Edisono 
užrašus, vidinis Menlo Parko pasaulis greitai turi tapti visos Amerikos išori- 
niu pasauliu; pasakodamas, kaip Pasteras prijaukina mikrobus, aš pasitelkiu 
XIX a. visuomenę, o ne vien tik didžio žmogaus raštų semiotiką; apibūdin- 
damas smegenų peptidų išradimą ar atradimą, aš kalbu būtent apie pačius 
peptidus, o ne tik apie jų reprezentavimą profesoriaus Gijmeno laboratori- 
joje. Čia išties esama ir retorikos, ir teksto strategijos, ir rašymo, ir režisavi- 
mo, ir semiotikos, bet visa tai išreiškiama nauja forma, kuri neredukuojama 
nei į daiktų prigimtį, nei visuomeninį kontekstą, o apima juos abu. 

Mūsų intelektualinis gyvenimas išties sutrikęs. Epistemologija, socia- 
liniai mokslai, tekstų studijos turi savo vietą, bet tik su sąlyga, kad juos 
atskirsime. O jeigu buviniai, kurių pėdsakais sekate, pereina visas tris plot- 
mes, jūsų niekas nebesupranta. Pabandykite pasiūlyti nusistovėjusioms dis- 
ciplinoms kokį nors gražų sociotechnikos tinklą ar kelis gražius perteiki- 
mus, ir pamatysite, kad epistemologija ištrauks iš ten sąvokas ir išraus visas 


*Terminas reprėsentation turi kelias reikšmes: „reprezentacija“, „reprezentavimas“, 
„atstovavimas“, „atvaizdas“. Toliau šis terminas verčiamas pagal prasmę (vert. 


past. ). 

šaknis, kurios galėtų sieti sąvokas su socialiniais mokslais ar retorika; so- 
cialiniai mokslai išpjaus socialinę bei politinę plotmę ir išgrynins ją, nepa- 
likdami jokių objektų; galiausiai tekstų studijos pasiliks diskursą, bet išva- 
lys iš jo bet kokį neprideramą sąlytį su realybe - horresco referens“ — ir su 
galios žaidimais. Ozono skylė virš mūsų, moralės dėsnis mumyse, autono- 
miškas tekstas — visa tai, imant atskirai, gali sudominti mūsų kritikus. Bet 
kad subtili šaudyklės gija galėtų susieti dangų, pramonę, tekstus, sielas ir 
moralės dėsnį, štai kas yra nesuprantama, nepriderama, negirdėta. 


Kritikos krizė 


Mūsų pasauliui nagrinėti kritikai suformavo tris skirtingas sąvokų gru- 
pes: natūralizaciją, socializaciją, dekonstrukciją. Paskubomis, nors ir ne vi- 
sai tiksliai, apibendrinkime juos taip: Šanžė, Burdjė, Deridas. Pirmajam 
kalbant apie natūralizuotus faktus, nebelieka nei visuomenės, nei subjek- 
to, nei diskurso formos. Antrajam kalbant apie sociologizuotą valdžią, ne- 
belieka nei mokslo, nei technikos, nei teksto, nei turinio. Trečiajam kal- 
bant apie tiesos efektus, būtų be galo naivu tikėti realiai egzistuojant sme- 
genų neuronus ar galios žaidimus. Visos šios kritikos formos, atskirai pa- 
imtos, yra veiksmingos, tačiau jų neįmanoma suderinti. Ar galite įsivaiZ- 
duoti veikalą, kuriame būtų natūralizuojama, sociologizuojama ir kartu 
dekonstruojama ozono skylė? Faktų prigimtis jame būtų aiškiai nustatyta, 
galios strategijos - nuspėjamos, tačiau būtų kalbama tik apie prasmės efck- 
tą, rodantį apgailėtinas gamtos ir kalbėtojo iliuzijas. Toks skiautinys būtų 
išties groteskiškas. Mūsų intelektualinis gyvenimas išlieka atpažįstamas 
tik tuo atveju, jei epistemologai, sociologai ir dekonstrukcionistai laikosi 
atstu vieni nuo kitų, o kiekvienos grupės kritikai remiasi kitų dviejų silpny- 
bėmis. Galima plėsti mokslus, išskleisti galios žaidimus, juoktis iš tikėjimo 
realybe, bet nieku gyvu negalima maišyti šių trijų stipriai veikiančių rūgščių. 


* Lot. „Šiurpas nupurto atminus“- citata iš Vergilijaus „Eneidos“ (vertė Antanas 
Dambrauskas). Žodžių žaismas: čia referens reikėtų suprasti kaip „referentas“ 
arba „referencija“ (vert. past.). 

5 Žanas Pjeras Šanžė (Jean-Pierre Changeux) - šiuolaikinis prancūzų neurobiologas, 
Prancūzijos mokslų akademijos narys; Pjeras Burdjė (Pierre Bourdieu) - šiuolaikinis 
prancūzų sociologas; Žakas Derida (Jacgues Derrida) - šiuolaikinis prancūzų filosofas, 
dekonstrukcionizmo pradininkas (vert. past.). 

Bet reikia rinktis viena iš dviejų: arba mūsų išskleistų tinklų iš tikrųjų 
nera ir kritikai teisūs, laikydami mokslo studijas nesvarbiomis arba daly- 
dami jas į tris atskiras dalis - faktus, galią ir diskursą, arba tinklai yra kaip 
tik tokie, kokius mes juos aprašėme, ir kerta didžiųjų kritikos feodalų 
valdų sienas: jie nėra nei objektyvūs, nei socialiniai, nei diskurso efektai, 
tačiau kartu yra ir realūs, ir kolektyviniai, ir diskursiniai. Arba turime 
išnykti mes, negandų pranašai, arba dėl šių tinklų, nuo kurių kritikai at- 
šimpa dantys, ji pati turi patirti krizę. Taip, moksliniai faktai yra sukonst- 
ruoti, bet jų negalima redukuoti į socialumą, nes pastarajame knibždėte 
knibžda objektų, iš kurių jis ir yra konstruojamas. Šios dvigubos konstruk- 
cijos veikiančioji jėga atsiranda iš tam tikrų praktikų visumos, kurios ne- 
pajėgia tinkamai paaiškinti dekonstrukcijos sąvoka. Ozono skylė yra per- 
nelyg socialinis ir pernelyg naratyvinis reiškinys, kad galėtų būti išties na- 
tūralus; firmų ir valstybių vadovų strategijoje pernelyg daug cheminių re- 
akcijų, kad ją galima būtų apriboti vien valdžia ir interesais; ekosferos 
diskursas — pernelyg realus ir pernelyg socialinis, kad jį galėtų sudaryti 
vien prasmės efektai. Argi mes kalti, kad tinklai yra ir realūs kaip gamta, ir 
naratyviniai kaip diskursas, ir kolektyviniai kaip visuomenė? Ar turime 
eiti ten, kur jie mus veda, atsisakydami kritikos siūlomų priemonių, ar 
atsisakyti jų 1r pasilikti sveiku protu pagrįstos trišalės kritikos pusėje? Mūsų 
vargšai tinklai — tarsi kurdai, kuriuos savinasi Iranas, Irakas ir Turkija ir 
kurie naktimis paslapčia perkerta sienas, tuokiasi tarpusavyje ir svajoja 
apie bendrą tėvynę, kurią reikia atsiimti iš trijų juos pasidalijusių valsty- 
bių. 

Ši dilema būtų neišsprendžiama, jeigu antropologija jau seniai nebūtų 
mūsų įpratinusi vientisą gamtų-kultūrų audinį nagrinėti be jokių krizių ir 
kritikos. Bet koks etnografas, kad ir koks racionalistas būtų, atlikdamas 
praktinį tyrimą kuo puikiausiai vienoje monografijoje susieja studijuoja- 
mų tautų mitus, etnomokslus, genealogijas, politines santvarkas, techni- 
kas, religijas, epus ir ritualus. Nusiųstas pas arapešus arba ačuarus, pas 
korėjiečius arba pas kinus, viename pasakojime jis susies dangų, protė- 
vius, gyvenamųjų namų formą, batatų, maniokų arba ryžių auginimo bū- 
dus, iniciacijos ritualus, valdžios formas ir kosmologijas. Bet koks pasa- 
kojimo elementas bus ir realus, ir socialinis, ir naratyvinis. 

Jei analitikas įžvalgus, jo nubrėžti tinklai bus nepaprastai panašūs į 
mūsų pačių visuomenėse egzistuojančią sociotechninę painiavą, kurią mes 
vaizduojame sekdami paskui mikrobus, raketas arba kuro elementus. Mes 
juk taip pat bijome, kad ant galvos neužgriūtų dangus. Mes taip pat sieja- 
me nežymų aerozolio mygtuko paspaudimą su dangiškais draudimais. 
Tam, kad suprastume, ką mūsų mokslai sako apie aukštutinių atmoste- 


13 


ros sluoksnių chemiją, mes taip pat turime atsižvelgti į įstatymus, į val- 
džią ir į moralę. 

Taip, bet mes juk nesame laukiniai, joks antropologas mūsų šitaip ne- 
tyrinėja, o be to, mūsų gamtų-kultūrų juk neįmanoma nagrinėti taip, kaip 
tai darome ten, pas kitus. Kodėl gi? Todėl, kad mes modernūs. Mūsų audi- 
nys nebėra vientisas, ir dėl to analizės tęstinumas tampa neįmanomas. Tra- 
dicinių antropologų nuomone, moderniojo pasaulio antropologijos nėra, 
negali ir neturi būti (Latour, 1988b). Etnomokslus iš dalies galima susieti 
su visuomene ir diskursu, tačiau mokslo - ne. Kaip tik dėl to, kad nesuge- 
bame taip tyrinėti patys save, nukeliavę į atogrąžas tyrinėjame kitus taip 
įžvalgiai ir nešališkai. Kritikos trišališkumas apsaugo mus ir leidžia atkur- 
ti tęstinumą ikimoderniųjų pasaulyje. Tik tvirtai atsirėmę į šį trišališkumą 
galime užsiimti etnografija. Iš jo mes semiamės drąsos. 

Dabar dilema formuluojama jau kitaip: arba moderniojo pasaulio ant- 
ropologinė analizė yra neįmanoma ir esame teisūs nepaisydami tų, kurie 
tvirtina galį lokalizuoti sociotechninius tinklus, arba ji įmanoma, tačiau rei- 
kėtų pakeisti patį moderniojo pasaulio apibrėžimą. Nuo siauros proble- 
mos (kodėl tinklų nepavyksta užčiuopti?) pereiname prie platesnės ir 
labiau klasikinės: ką reiškia „modernus“? Gvildendami klausimą, kodėl! 
vyresni už mus Žmonės neperpranta tinklų, iš kurių, mūsų nuomone, yra 
nuaustas pasaulis, suvokiame, kad šio reiškinio šaknys glūdi antropologijo- 
je. Laimė, mums į pagalbą ateina svarbūs įvykiai, palaidojantys senąjį kriti- 
kos kurmį jo paties išraustuose urvuose. Jeigu moderniajam pasauliui taip 
pat galima pritaikyti antropologinę analizę, vadinasi, jam kažkas nutiko. 
Juk dar nuo ponios de Germant“ salono laikų puikiai žinome, jog tam, kad 
intelektualioji kultūra bent kiek pakeistų savo įpročius ir įsileistų prasimu- 
šėlius, su Kuriais anksčiau neleido bendrauti geras tonas, reikia ne mažes- 
nio kataklizmo nei Pirmasis pasaulinis karas. 


1989-ieji: stebuklų metai 


Visų datų svarba yra susitarimo reikalas, tačiau 1989-iesiems tai tai- 
kytina šiek tiek mažiau nei kitiems. Berlyno sienos griuvimą visi šiandien 
laiko socializmo žlugimo simboliu. „Liberalizmo, kapitalizmo, Vakarų de- 
mokratijos triumfas prieš bergždžias marksizmo viltis“ — taip skelbia per- 


“ Ponia de Germant - prancūzų rašytojo Marselio Prusto (Marcel Proust) romanų 
ciklo „Prarasto laiko beieškant“ personažė (vert. past.). 

galę per plauką išsigelbėjusieji nuo leninizmo. Socializmas, kuris siekė pa- 
naikinti Žmonių išnaudojimą, neišmatuojamai jį padidino. Išties keista dia- 
lektika, kuri atgaivina išnaudotoją ir laidoja duobkasį, prieš tai parodžiusi 
pasauliui, kas yra didelio masto pilietinis karas. Tai, kas buvo nuslopinta, 
sugrįžta, ir sugrįžta su nauja jėga: išnaudojama liaudis, kurios vardu valdė 
proletariato avangardas, vėl tampa tik liaudimi, o besotis elitas, be kurio, 
rodės, puikiausiai galima apsieiti, sugrįžta ir vėl imasi savo išnaudotojiš- 
kos veiklos bankuose, prekyboje bei gamyklose. Liberalieji Vakarai netve- 
ria džiaugsmu - jie laimėjo šaltąjį karą. 

Tačiau šis triumfas trunka neilgai. Tais pačiais šlovingais 1989-aisiais 
Paryžiuje, Londone ir Amsterdame įvykusios konferencijos dėl bendros 
planetos būklės kai kuriems stebėtojams simbolizuoja kapitalizmo ir jo 
bergždžių vilčių dėl begalinio gamtos užkariavimo ir visiško jos valdymo 
žlugimą. Kapitalizmas, kuris žmogaus išnaudojimą siekė pakeisti gamtos 
išnaudojimu, neišmatuojamai padidino juos abu. Tai, kas buvo nuslopinta, 
sugrįžta, ir sugrįžta su nauja jėga: šimtai tūkstančių žmonių, kuriuos norėta 
išgelbėti nuo mirties, vėl skursta, o gamta, kurią norėta valdyti, ne ką ma- 
Žžiau visokeriopai valdo mus ir visiems mums grasina. Išties keista dialekti- 
ka, kuri valdomą vergą paverčia Žmogaus ponu ir šeimininku ir kuri staiga 
atskleidžia mums, kad tai mes išradome ekocidus ir didelio masto badą. 

Tobulos simetrijos tarp gėdos sienos griuvimo ir beribės gamtos dingi- 
mo nepastebi tik turtingosios Vakarų demokratijos. Iš tiesų įvairios socia- 
lizmo formos sunaikino tiek savo tautas, tiek savo ekosistemas, o Šiaurės ir 
Vakarų sistemoms pavyko išgelbėti savo tautas ir kai kuriuos kraštovaiz- 
džius, tačiau jos sunaikino visą likusį pasaulį ir įstūmė į skurdą kitas tautas. Ši 
tragedija dvilypė: buvusios socialistinės visuomenės tiki galinčios išspręsti abi 
savo problemas sekdamos Vakarų pavyzdžiu, o Vakarai tiki išvengę šių pro- 
blemų ir galį mokyti kitus, kai būtent dėl jų kaltės miršta Žemė ir žmonės. Jie 
mano esą vieninteliai, žinantys formulę, kuria naudojantis galima lošti iki 
begalybės ir visada tik išlošti, nors galbūt iš tiesų jie jau visiškai prasilošė. 

Atrodo, kad, žlugus abiejų pusių geriausiems ketinimams, mūsų, moder- 
niųjų, pasitikėjimas savimi šiek tiek susilpnėjo. Galbūt nereikėjo stengtis pa- 
naikinti žmonių išnaudojimą? Gal nereikėjo stengtis tapti gamtos ponais ir 
šeimininkais? Šiam dvigubam - politikos ir mokslo bei technikos - tikslui 
pasiekti buvo sutelktos kilniausios mūsų dorybės. Tačiau mes pasirengę min- 
timis sugrįžti į savo entuziazmu ir teisingu mąstymu trykštančią jaunystę 
kaip Vokietijos jaunimas - į savo žilagalvių tėvų praeitį: „Kokiems nusikal- 
tėliškiems įsakymams mes paklusome?“ „Ar teisinsimės, kad nežinojome?“ 

Abejodami savo geriausių ketinimų pagrįstumu, kai kurie iš mūsų tampa 
reakcionieriais, kuriuos galima suskirstyti į dvi grupes: nereikia norėti pa- 

naikinti Žmonių išnaudojimo, teigia vieni; nereikia stengtis valdyti gamtą, 
tvirtina kiti. Būkime ryžtingai antimodernūs, teigia jie visi. 

Kitų, kuriems nepriimtinos abi šios reakcijos, skepticizmą gerai api- 
bendrina miglota postmodernizmo išraiška. Nepajėgdami tikėti dvigubais 
socializmo ir „natūralizmo“ pažadais, postmodernieji nenori ir visiškai jų 
atmesti. Laukdami tūkstantmečio pabaigos, jie lieka kyboti tarp tikėjimo ir 
abejonės. 

Galiausiai tie, kurie atmeta tiek ekologinį, tiek antisocialistinį obsku- 
rantizmą ir kurių nepatenkina postmoderniųjų skepticizmas, nusprendė elg- 
tis taip, lyg nieko nebūtų nutikę ir ryžtingai lieka modernūs. Jie tebetiki 
mokslo pažadais arba emancipacijos pažadais, arba ir vienais, ir kitais. Ta- 
čiau jų tikėjimas modernizacija nebeatrodo įtikinamas nei mene, nei eko- 
nomikoje, nei politikoje, nei moksle, nei technikoje. Paveikslų galerijose ir 
koncertų salėse, žvelgiant į gyvenamųjų namų fasadus ir lankantis plėtros 
institutuose juntama, kad niekas į visa tai jau nebesudeda visos širdies. No- 
ras būti moderniam atrodo neryžtingas, kartais net nebemadingas. 

Nesvarbu, ar mes antimodernūs, modernūs ar postmodernūs, ste- 
buklingų 1989-ųjų dvigubas žlugimas visus mus verčia persvarstyti savo 
įsitikinimus. Tačiau mes galime vėl atrasti minties giją, jeigu šiuos metus 
laikysime dvigubu žlugimu, dviem pamokomis, kurių pasigėrėtina simet- 
rija leidžia mums naujai pažvelgti į savo praeitį. 

O kas, jei mes niekada nebuvome modernūs? Lyginamoji antropologi- 
ja tada taptų įmanoma. O tinklams būtų galima rasti prieglobstį. 


Ką reiškia būti moderniam? 


Modernybė turi tiek reikšmių, kiek yra mąstytojų ar Žurnalistų. Ta- 
čiau visuose apibrėžimuose vienaip ar kitaip figūruoja laiko tėkmė. Būd- 
vardžiu „modernus“ nurodome naują režimą, greitėjimą, lūžį, perversmą 
laike. Atsiradus Žodžiams „modernus“, „modernizacija“, „modernybė“, 
jais kontrasto principu apibrėžiame archajišką ir nusistovėjusią praeitį. 
Be to, šį Žodį visuomet aptinkame pačiame polemikos įkarštyje, ginče, 
kuriame yra laimėjusiųjų ir pralaimėjusiųjų, „senųjų“ ir „moderniųjų“.! 
Taigi terminas „modernus“ yra dvigubai asimetriškas: jis nurodo lūžį įpras- 


"Pranc. Ouerelle des Anciens et des Modernes - XVII-XVIII a. literatūrinis ginčas, 
kuriame buvo supriešinama tradicija ir naujovės, klasikiniai meno kanonai ir naujos 
jo formos (vert. past.). 

tinėje laiko tėkmėje ir kovą, kurioje yra nugalėtojų ir nugalėtųjų. Ir tai, 
kad daug kas šiandien nesiryžta vartoti šio būdvardžio, tai, kad mes prie 
jo prisegame įvairiausių priedų, reiškia, jog mažiau pasitikime savo suge- 
bėjimu išlaikyti šią dvigubą asimetriją: mes jau nebegalime nei nurodyti 
negrįžtamos laiko tėkmės krypties, nei įteikti prizo nugalėtojams. Begali- 
niuose „Senųjų“ ir „moderniųjų“ ginčuose pirmieji laimi taip pat dažnai, 
kaip ir antrieji, ir jau nebėra kaip nuspręsti, ar revoliucijos senuosius reži- 
mus pribaigia ar juos užbaigia. Iš čia ir skepticizmas, keistai vadinamas 
„post“ moderniu, nors nė pats nežino, ar gali visiems laikams tapti moder- 
niųjų įpėdiniu. 

Grįžkime kelis žingsnius atgal: turime iš naujo apibrėžti modernybę, 
išsiaiškinti postmodernybės simptomą ir suprasti, kodėl visa širdimi nebe- 
siekiame dvigubo - viešpatavimo ir emancipacijos - tikslo. Ar tam, kad 
surastume prieglobstį mokslo ir technikos tinklams, reikia išjudinti žemę ir 
dangų? Taip, būtent - žemę ir dangų. 

Šios esė hipotezė - o tai tik hipotezė ir tik esė - yra ta, kad žodis 
„modernus“ nurodo dvi visiškai skirtingas praktikos visumas, kurios, kad 
išliktų veiksmingos, turi likti atskiros, tačiau neseniai šis atskyrimas išny- 
ko. Pirmoji praktikos visuma „perteikimu“ sukuria mišrūnus iš visai nau- 
jų būtybių, gamtos ir kultūros hibridų. Antroji „gryninimu“ sukuria dvi 
visiškai atskiras ontologines zonas: vieną ji paskiria žmonėms, o kitą - 
nežmonėms. Be pirmosios visumos gryninimo praktika būtų beprasmė ar- 
ba betikslė. Be antrosios perteikimo procesas taptų lėtesnis, ribotas ar 
net neįmanomas. Pirmoji visuma yra tai, ką pavadinau tinklais, o antroji — 
tai, ką pavadinau kritika. Pavyzdžiui, pirmoji nepertraukiama grandine 
sujungtų aukštutinių atmosferos sluoksnių chemiją, mokslines ir pramo- 
nines strategijas, nuolatinius valstybės vadovų rūpesčius, ekologų nerimą; 
antroji atskirtų natūralųjį pasaulį, kuris visada buvo, visuomenę su nuspė- 
jamais ir nusistovėjusiais interesais bei tikslais ir diskursą, kuris nepri- 
klauso nei nuo referencijos, nei nuo visuomenės. 

Kol šias dvi visumas nagrinėjame atskirai, esame iš tiesų modernūs — 
kitaip tariant, mes iš visos širdies pritariame kritinio gryninimo projektui, 
net jei šis plėtojamas tik dauginant hibridus. Bet nuo tos akimirkos, kai 
išsyk atkreipiame dėmesį ir į gryninimą, ir į hibridizaciją, nustojame būti 
visiškai modernūs ir mūsų ateitis pradeda keistis. Galiausiai, jeigu mes nie- 
kada nebuvome modernūs ar bent tokie modernūs, kaip mums tvirtina kri- 
tika, anksčiau buvusieji sudėtingi mūsų santykiai su kitomis gamtomis-kul- 
tūromis iš esmės pasikeistų. Kitaip būtų aiškinami reliatyvizmas, domina- 
vimas, imperializmas, kaltės jausmas, sinkretizmas, o lyginamoji antropo- 
logija taptų kitokia. 

Koks yra perteikimo ar tarpininkavimo proceso ir gryninimo proceso 
tarpusavio ryšys? Štai į kokį klausimą norėčiau rasti atsakymą. Pagal mano 
hipotezę, kuri kol kas formuluojama pernelyg bendrais bruožais, antrasis 
procesas sudarė sąlygas atsirasti pirmajam. Kuo labiau draudžiame sau 
įsivaizduoti hibridus, tuo įmanomesnis tampa jų kryžminimas - toks yra 
moderniųjų paradoksas, kurį pagaliau leidžia suprasti ypatinga mūsų šian- 
dienos padėtis. Antrasis klausimas susijęs su ikimoderniaisiais, su kitomis 
gamtomis-kultūromis. Būtent šis atotrūkis paaiškintų Didįjį Padalijimą tarp 
„Jie“ ir „Mes“ ir padėtų išspręsti neišsprendžiamą reliatyvizmo proble- 
mą. Trečiasis klausimas susijęs su dabartine krize: jei modernybė anks- 
čiau taip veiksmingai dirbo savo dvigubą atskyrimo ir dauginimo darbą, 
kodėl ji šiandien silpsta ir neleidžia mums išlikti tikrai moderniems? Dėl 
to kyla paskutinis, pats sudėtingiausias, klausimas: jei mes nustojome būti 
modernūs, jei nebegalime atskirti dauginimo ir gryninimo procesų, kas 
mūsų laukia? Ar galime tikėtis Švietimo be modernybės? Mano hipote- 
zės, vėl pernelyg bendrai suformuluotos, esmė yra ta, kad reikės sulėtinti, 
perorientuoti ir reguliuoti pabaisų dauginimą, oficialiai pripažįstant jų eg- 
zistavimą. Ar dėl to reikės naujos demokratijos - išplėstos, kad į ją būtų 
galima įtraukti ir daiktus? Norėdamas atsakyti į šiuos klausimus, turėsiu 
atrinkti, ką ikimodernieji, modernieji ir net postmodernieji turi tvaraus ir 
ką jie turi fatalaus. Suprantu, kad vienai esė, kurią pateisinti gali tik jos 
trumpumas, klausimų per daug. Kaip sakė Nyčė, didžiosios problemos — 
lyg šaltos vonios: reikia greitai į jas įšokti ir taip pat greitai iš jų iššokti. 


2. 


Konstitucija 


Modernioji konstitucija 


Modernybė dažnai apibrėžiama humanizmo požiūriu: arba sveikinant 
žmogaus gimimą, arba skelbiant jo mirtį. Tačiau ir pats šis įprotis yra mo- 
dernus, nes jis išlieka asimetriškas - pamirštama, kad kartu gimsta ir „ne- 
žmogiškumas“, t. y. daiktai arba objektai, arba gyvūnai. Be to, nė kiek ne 
mažiau keistai atsiranda ir išbrauktas Žaidime nedalyvaujantis Dievas. Mo- 
dernybė atsiranda iš bendro visų šių trijų visumų sukūrimo, vėliau iš šio 
bendro gimimo paslėpimo ir visų trijų visumų atskiro nagrinėjimo, O po šį 
gimimą slepiančia skraiste kaip tik todėl, kad nagrinėjama atskirai, vis 
dauginasi hibridai. Taigi mums reikia sugrąžinti šį dvigubą perskyrimą: 
tarp viršaus ir apačios, tarp Žmonių ir nežmonių. 

Šias dvi perskyras galima palyginti su teisminės ir vykdomosios val- 
džios atskyrimu. Jis negali paaiškinti sudėtingų ryšių, tarpusavio įtakos ar 
nuolatinių teisėjų ir politikų derybų, bet būtų klaidinga neigti šio atskyri- 
mo veiksmingumą. Modernusis gamtos pasaulio atskyrimas nuo sociali- 
nio pasaulio taip pat yra konstitucinio pobūdžio, tik tiek, kad ligi šiol nie- 
kas nesiėmė simetriškai tyrinėti politikų ir mokslininkų, nes atrodė, jog 
nesama centrinio tokio tyrinėjimo atspirties taško. Tam tikra prasme šią 
dvigubą perskyrą įteisinantys pagrindinio įstatymo straipsniai buvo taip 
sumaniai suformuluoti, jog perskyra buvo laikoma ontologine. Bet pavaiz- 
davę šią simetrišką erdvę ir taip atkūrę susitarimą, kuriuo pagrįstas pri- 
gimtinių ir politinių galių atskyrimas, iškart nustojame būti modernūs. 

Konstitucija vadiname bendrą tekstą, kuriame apibrėžiamas šis susita- 
rimas ir ši perskyra. Kas turi jį parašyti? Politinių konstitucijų atveju ši 

užduotis tenka teisininkams, tačiau kol kas jie nudirbo tik ketvirtadalį 
darbo, nes pamiršo mokslinę galią ir hibridų veiklą. Daiktų prigimties at- 
veju ši užduotis tenka mokslininkams, tačiau jie nudirbo tik antrą ketvir- 
tadalį, nes apsimeta pamiršę politinę galią ir neigia bet kokį hibridų veiks- 
mingumą, nors patys juos daugina. Perteikimo atveju ši užduotis tenka 
tyrinėjantiems tinklus, tačiau jie įvykdė tik pusę jiems tekusios užduoties, 
nes nepaaiškina tiesiai virš jų galvų vykstančio gryninimo proceso, paaiš- 
kinančio hibridų dauginimąsi. 

Tyrinėjant svetimus kolektyvus, antropologams tenka kalbėti apie vi- 
sus keturis ketvirčius. Kaip jau minėjau, kiekvienas etnologas sugeba vie- 
noje monografijoje apibrėžti visas veikiančias jėgas: parodyti, kaip žmo- 
nės, dievai ir nežmonės pasidalija valdžią, aprašyti susitarimo procedūras, 
ryšį tarp religijos ir valdžios, protėvius, kosmologiją, nuosavybės teises ir 
augalų ar gyvūnų taksonomiją. Jis jokiu būdu nerašys trijų knygų: vienos - 
apie žinias, kitos - apie valdžią, trečios - apie praktiką, o apsiribos viena, 
panašia į tą nuostabų Deskola veikalą, kuriame jis mėgina apibendrinti 
Amazonijos ačuarų genties konstituciją (Descola, 1986): 

civilizavo gamtą. Žinoma, jų kultūrinė sfera yra itin plati, nes jai priskiriami 
gyvūnai, augalai ir dvasios, kurie kitose Amerikos indėnų visuomenėse pri- 
klauso gamtos sferai. Taigi ačuarai neturi tos dviejų uždarų ir nesutaikomai 
priešingų pasaulių antinomijos: žmonių bendruomenės kultūros pasaulio ir 
gyvūnų bendruomenės gamtos pasaulio. Tačiau tam tikrame taške bendruo- 
meniškumo tolydumas nutrūksta ir užleidžia vietą laukiniam pasauliui, kuris 
žmogui yra visiškai svetimas. Ši nedidelė gamtos dalis, nepalyginamai mažes- 
nė už kultūros sritį, apima visus daiktus, su kuriais negali būti užmegztas joks 
bendravimas. Kalbančios būtybės (aents), kurių tobuliausias įsikūnijimas yra 
žmogus, supriešinamos su nebyliais daiktais, gyvenančiais paraleliniuose ir 
nepasiekiamuose pasauliuose. Negalėjimas bendrauti dažnai aiškinamas sie- 
los (wakan) neturėjimu, kuriuo pasižymi kai kurios augalų ir gyvūnų rūšys: 
taigi daugumos vabzdžių ir žuvų, naminių paukščių ir daugelio augalų egzista- 
vimas yra mechaniškas ir nereikšmingas. Bet bendravimo nebuvimą kartais 
galima paaiškinti atstumu. Be galo nutolusių ir stebuklingai judrių žvaigždžių 
ir meteoritų sielos lieka kurčios žmonių kalboms.“ (p. 399) 


Moderniojo pasaulio antropologijos užduotis - tokiu pat būdu aprašy- 
ti, kaip organizuotos visos mūsų valdžios šakos, įskaitant gamtą ir tiks- 
liuosius mokslus, ir paaiškinti jų atskyrimo būdus bei priežastis ir daugy- 
bę kontfigūracijų, kuriomis šios šakos sujungiamos. Mūsų pasaulio etnolo- 
gas turi žvelgti į visa tai iš tokio atspirties taško, kuriame nustatomi vaid- 

menys, veikla ir kompetencijos, leidžiantys apibrėžti vieną būtybę kaip 
gyvą ar materialią, kitą — kaip teisės subjektą, vieną - kaip sąmoningą, 
kitą — kaip mechanišką, o aną - kaip nesąmoningą ar neveiksnią. Jis 
netgi turi lyginti kaskart vis skirtingus būdus, kuriais yra apibrėžiama ar- 
ba nėra apibrėžiama materija, teisė, sąmonė ir gyvūnų siela, ir daryti tai 
nesiremdamas šiuolaikine metafizika. Kaip teisininkų parašyta konstitu- 
cija apibrėžia valstybės piliečių teises ir pareigas, teisingumo sistemos vei- 
kimą ir valdžios perdavimą, taip ir ši Konstitucija, - kurią, kad atskirčiau 
nuo anos, rašau didžiąja raide, - apibrėžia žmones ir nežmones, jų savy- 
bes ir santykius, gebėjimus ir susigrupavimus. 

Kaip apibūdinti šią Konstituciją? Nusprendžiau sutelkti dėmesį į pa- 
vyzdinę situaciją pačioje šios Konstitucijos rašymo pradžioje, XVII a. vi- 
duryje, kai dėl mokslinių ir politinių galių atskyrimo ginčijosi mokslinin- 
kas Boilis ir politologas Hobsas. Toks pasirinkimas galėtų pasirodyti sava- 
vališkas, jei apie šį dvigubą visuomeninio konteksto ir jam nepavaldžios 
gamtos sukūrimą nebūtų parašyta puiki knyga. Boilis su savo įpėdiniais ir 
Hobsas su savo sekėjais man bus tarsi simboliai, leisiantys apibendrinti 
daug ilgesnę istoriją, kurios čia nesugebėčiau atkurti, bet kurią tikriausiai 
išplėtos kiti, geriau už mane tam pasirengę. 


Boilis ir jo objektai 


„Mes nekalbame apie politiką kaip kažką, kas būtų išoriška mokslui ir galėtų 
tam tikra prasme palikti jame savo žymę. Eksperimentinė bendruomenė [sukur- 
ta Boilio] kaip tik energingai siekė primesti tokį atribojimo žodyną, o mes sten- 
gėmės parodyti jo istorinę vietą ir paaiškinti, kodėl atsirado tokios naujos kalbė- 
jimo konvencijos. Tačiau norėdami, kad mūsų tyrimas istoriniu požiūriu būtų 
nuoseklus, savo aiškinimuose negalime neapgalvotai vartoti tokių veikėjų kal- 
bos. Turime suprasti ir paaiškinti kalbą, kuri leidžia politiką suvokti kaip išoriš- 
ką mokslui. Čia susiduriame su mokslo istorijoje vyraujančia nuomone, kad 
reikia mažiau kalbėti apie mokslo „vidų“ ir „išorę“, nes tokios pasenusios kate- 
gorijos jau seniai liko praeityje. Nieko panašaus! Mes dar nesuprantame net 
svarstomų klausimų. Mums vis dar reikia išsiaiškinti, kaip atsirado šios atriboji- 
mo konvencijos: kaip istoriškai mokslo veikėjai skirstė elementus jų (o ne mū- 
sų) nustatytų ribų atžvilgiu ir kaip jie laikėsi tų nustatytų ribų. Be to, jokios ribų 
sistemos negalime laikyti akivaizdžia riba to, kas vadinama mokslu.“ (Shapin ir 
Schaffer, 1985, p. 342) 


Ši ilga citata iš Stiveno Šepino ir Saimono Šaferio knygos pabaigos 
(Shapin ir Shaffer, 1985) - tikroji lyginamosios antropologijos, kurioje 

rimtai žiūrima į mokslą, pradžia (Latour, 1990c). Autoriai nenagrinėja, 
kaip Anglijos visuomeninis kontekstas galėjo pateisinti Boilio fizikos rai- 
dą ir Hobso matematinių teorijų nesėkmę, jie užsiima pačiais politinės 
filosofijos pagrindais. Jų dėmesys toli gražu nėra sutelktas į „Boilio moks- 
linių darbų vietą jų visuomeniniame kontekste“ ir į tai, kaip „politika 
palieka žymę“ moksliniame turinyje - jie nagrinėja, kaip Boilis ir Hob- 
sas kovojo, kad išrastų mokslą bei kontekstą ir juos vieną nuo kito atri- 
botų. Jie negali turinio paaiškinti kontekstu, nes nė vienas iš jų nebuvo 
taip naujai apibrėžtas, kol tiek Boilis, tiek Hobsas nepasiekė savo tikslų 
ir neišsprendė savo nesutarimų. 

Knyga graži tuo, kad autoriai atrado Hobso mokslinius darbus, kurių 
politologai nepaisė, nes gėdijosi savo „herojaus“ matematinių postringavi- 
mų, ir ištraukė iš užmaršties Boilio politines teorijas, kurių nepaiso mokslo 
istorikai, nes stengiasi nuslėpti savo „herojaus“ organizuojamąją veiklą. Vie- 
toj asimetrijos ir padalijimo: Boiliui - mokslas, Hobsui - politika, Šepinas 
ir Šaferis pateikė pakankamai gražų kvadrantą: Boilis turi mokslą ir politi- 
nę teoriją, o Hobsas - politinę teoriją ir mokslą. Kvadrantas nebūtų įdo- 
mus, jei šių dviejų istorijų herojų idėjos būtų pernelyg tolimos, jei, pavyz- 
džiui, vienas iš jų būtų Paracelso tipo filosofas, o kitas - Bodeno tipo 
įstatymų leidėjas. Tačiau, laimė, jie beveik dėl visko sutaria. Abiem reikia 
karaliaus, klusnios ir suvienytos Bažnyčios, abu yra aistringi mechanisti- 
nės filosofijos šalininkai. Tačiau nors abu yra tikri racionalistai, jų nuo- 
monės skiriasi dėl to, kaip jie supranta eksperimentavimą, mokslinį argu- 
mentavimą, politinio argumentavimo formas ir, svarbiausia, oro siurblį — 
tikrąjį šios istorijos herojų. Kaip tik dėl tokių nesutarimų šiuos du vyrus, 
nors ir sutariančius visais kitais klausimais, galima laikyti tobulomis nau- 
josios antropologijos „drozofilomis“. 

Boilis rūpestingai vengė kalbėti apie vakuumo siurblius. Siekdamas 
bent šiokio tokio aiškumo ginčuose, prasidėjusiuose po to, kai gyvsidab- 
rio pripildyto vamzdelio, kurio atvirasis galas panardintas į indą su tuo 
pačiu metalu, viršuje buvo atrasta Toričelio tuštuma, jis tvirtino tik ban- 
dąs nustatyti oro svorį ir įtampą, neremdamas nei tvirtinusiųjų, jog ši erd- 
vė yra užpildyta, nei vakuumo egzistavimo šalininkų. Aparatas, kurį jis 
sukonstravo tobulindamas Oto fon Gerikės aparatą ir kuris buvo skirtas 
ilgam išsiurbti orą iš permatomo stiklo indo, kaina, sudėtingumu ir nau- 
jumu prilygsta svarbiausiems šiuolaikinės fizikos prietaisams. Tai jau ga- 
lima laikyti „didžiuoju mokslu“. Didysis Boilio aparatų privalumas - ga- 
limybė per stiklines sieneles matyti jų vidų ir naudojantis išmoningai iš 
kelių kamerų ir dangčių sukonstruotais mechanizmais ten patalpinti ar 
net viduje judinti mėginius. Nei siurblio stūmokliai, nei storas stiklas, nei 

sujungimai nebuvo pakankamai geros kokybės. Taigi, kad galėtų atlikti 
labiausiai jam rūpintį bandymą - sukurti vakuumą vakuume, Boilis turė- 
jo gerokai patobulinti technologiją. Jis uždarė Toričelio vamzdelį stikli- 
niame siurblio inde ir taip apverstame vamzdelyje sukūrė pirmąją erdvę. 
Paskui vienas iš jo asistentų (kurie, beje, taip ir liko „nematomi“) (Sha- 
pin, 1991b) siurbliu sumažino oro svorį tiek, kad gyvsidabrio stulpelis nu- 
sileistų beveik iki pat gyvsidabrio pripildytame inde esančio metalo lygio. 
Boilis savo oro siurblio viduje atliko dešimtis bandymų, siekdamas aptik- 
ti eterio vėją, apie kurio buvimą teigė jo priešininkai, arba paaiškinti mar- 
murinių cilindrų sukibimą, arba uždusinti kokius nors gyvūnėlius ir užge- 
sinti žvakes, ką vėliau taip išpopuliarino XVIII a. saloninė fizika. 

Siautėjant tuzinui pilietinių karų, argumentavimo metodu Boilis pasi- 
rinko senosios scholastinės tradicijos niekinamą nuomonę. Boilis ir jo ko- 
legos atsisakė apodiktinio mąstymo neabejotinumo ir pasirinko doxa. Ši 
doxa —tai ne patiklios minios pašėlusi vaizduotė, bet nauja priemonių visu- 
ma pelnyti sau lygių pritarimą. Boilis remiasi ne logika, matematika ar re- 
torika, o parateisine metafora: patikimi, pasiturintys ir verti pasitikėjimo 
liudininkai, susirinkę įvykio vietoje, gali patvirtinti fakto egzistavimą, the 
matter of fact, net nežinodami tikrosios jo prigimties. Taip Boilis išrado em- 
pirinį stilių, kuriuo mes naudojamės ir šiandien (Shapin, 1991a). 

Jam nereikėjo, kad šie ponai pareikštų savo nuomonę, o reikėjo, kad 
jie tik stebėtų fenomeną, kuris buvo dirbtinai sukuriamas uždaroje ir nuo 
išorinio poveikio apsaugotoje laboratorijos erdvėje. Ironiška, kad esminis 
konstruktyvistų klausimas - ar faktai yra visiškai sukonstruoti laboratorijo- 
je? - kaip tik ir buvo tas klausimas, kurį iškėlė ir į kurį atsakė Boilis. Taip, 
faktai išties yra sukonstruoti naujame įrenginyje - laboratorijoje, naudo- 
jantis dirbtiniu tarpininku - oro siurbliu. Gyvsidabrio stulpelio aukštis I0- 
ričelio vamzdelyje, esančiame vos kvapą beatgaunančių asistentų valdomo 
oro siurblio skaidriame stiklo inde, tikrai sumažėja. „Faktai yra sufabri- 
kuoti“ - les faits sont faits, - kaip pasakytų Bašlaras. Tačiau ar dėl to, kad 
faktai yra žmogaus sukonstruoti, jie tampa apgaulingi? Ne, nes Boilis, kaip 
ir Hobsas, Dievo „konstruktyvizmą“ pritaikė žmogui - Dievas pažįsta daik- 
tus, nes jis juos sukuria (Funkenstein, 1986). Mes pažįstame faktų prigimtį, 
nes patys juos sukūrėme visiškai mūsų kontroliuojamomis aplinkybėmis. 
Silpnybė tampa stiprybe, jei apribosime savo žinias instrumentine faktų 
prigimtimi ir nesiimsime aiškinti priežasčių. Boilis ir vėl trūkumą —- mes 
pateikiame tik laboratorijoje sukurtus vietinės reikšmės matters of fact — 
paverčia akivaizdžiu pranašumu: mes niekada nepakeisime šių faktų, kad 
ir kas tuo pat metu atsitiktų teorijos, metafizikos, religijos, politikos ar 
logikos srityse. 


23 


Hobsas ir jo subjektai 


Hobsas visiškai atmeta Boilio priemones. Jis irgi nori padaryti galą 
pilietiniam karui; jis irgi nori atsisakyti klierikų ir liaudies turimos Bibli- 
jos aiškinimo laisvės. Tačiau savo tikslą jis nori pasiekti suvienydamas po- 
litinę bendruomenę. Sutartimi sukurtas valdovas, „šis mirtingasis dievas, 
kuriam mes, valdomi nemirtingojo Dievo, turime būti dėkingi už taiką ir 
apgynimą“, tėra tik daugumos atstovas. „Čia atstovo vienybė, o ne atsto- 
vaujamųjų vienybė daro asmenį vieną.“* Hobsas tiesiog apsėstas tos As- 
mens vienybės, kuri, jo žodžiais, yra Aktorius, o mes, kiti piliečiai, esame 
jos Autoriai (Hobbes, 1971). Kaip tik dėl jos negali būti transcendencijos. 
Kol bus antgamtinių esybių, į kurias šio pasaulio valdovų persekiojami 
piliečiai manys turį teisę kreiptis su savo maldomis, tol toliau siautės pilie- 
tiniai karai. Senosios viduramžių visuomenės ištikimybė Dievui ir karaliui 
tampa nebeįmanoma, jei kiekvienas gali tiesiogiai kreiptis į Dievą arba 
skirti savo karalių. Hobsas nori visiškai panaikinti bet kokią galimybę 
kreiptis į aukščiau už pilietinę valdžią stovinčią esybę. Jis nori atgaivinti 
katalikiškąją vienybę, bet užkirsti visus kelius į dieviškąją transcendenciją. 

Hobsui valdžia yra pažinimas, o tai reiškia, kad, norint užbaigti pilieti- 
nius karus, gali būti tik vienas pažinimas ir tik viena valdžia. Štai kodėl 
didžioji „Leviatano“ dalis skirta Senojo ir Naujojo Teėstamentų egzegezei. 
Vienas didžiausių pavojų pilietinei taikai kyla iš tikėjimo nematerialiais kū- 
nais - dvasiomis, šmėklomis, sielomis, - kurių žmonės šaukiasi priešinda- 
miesi pilietinės valdžios sprendimams. Antigonė, skelbianti, kad dievobai- 
mingumas yra viršesnis už Kreonto valstybės interesus, esanti pavojinga. 
Tačiau dar pavojingesni yra visuotinės lygybės šalininkai, leveleriai ir dige- 
riai, kurie, nepaklusdami savo teisėtiems valdovams, remiasi aktyviosiomis 
materijos galiomis ir laisva Biblijos interpretacija. Pilietinės taikos išsaugo- 
jimui inertiška mechaninė materija yra nė kiek ne mažiau esminė už visiš- 
kai simbolinį Biblijos aiškinimą. Abiem atvejais visomis priemonėmis rei- 
kia išvengti to, kad šios grupuotės galėtų remtis aukštesne esybe - Gamta 
ar Dievu, - kurios negali kontroliuoti suverenas. 

Šis redukcionizmas nėra totalitarinės Valstybės prielaida, nes Hobsas 
taiko jį pačiai Respublikai: suverenas tėra visuomenine sutartimi paskir- 
tas aktorius. Nėra nei dieviškosios teisės, nei aukštesnės instancijos, kuria 
remdamasis suverenas galėtų elgtis kaip tinkamas ir sugriauti Leviataną. 


* Thomas Hobbes. Leviatanas. Vilnius: Pradai, 1999, p. 174. Vertė Kęstutis Ras- 
tenis (vert. past.). 

Šioje naujoje santvarkoje, kurioje pažinimas prilygsta valdžiai, viskas: su- 
verenas, Dievas, materija 17 dauguma - yra redukuojama. Hobsas net ne- 
leidžia savajam valstybės mokslui remtis jokia transcendencija. Visus savo 
mokslinius rezultatus jis pasiekia pasitelkęs ne nuomonę, stebėjimą ar ap- 
reiškimą, o matematinį įrodymą - vienintelį argumentavimo metodą, ku- 
riuo visus galima priversti sutikti su išvadomis; ir šis įrodymas remiasi ne 
transcendentiniais skaičiavimais, kaip kad daro Platono karalius, 0 gryno 
skaičiavimo įrankiu - mechaninėmis smegenimis, tikru kompiuterio pirm- 
taku. Net ir Žymioji visuomeninė sutartis tėra skaičiavimo rezultatas, kurį 
staiga visi kartu prieina įbauginti piliečiai, siekiantys išsivaduoti iš savo 
prigimtinio būvio. Toks yra apibendrintas Hobso konstruktyvizmas, ku- 
riuo siekiama numalšinti pilietinius karus: jokios transcendencijos, kad ir 
kokia ji būtų, jokio rėmimosi Dievu, aktyvia materija, dieviškąja teise pa- 
grįsta valdžia ir netgi matematinėmis idėjomis. 

Dirva Hobso ir Boilio konfrontacijai paruošta. Po to, kai Hobsas 
redukavo ir vėl suvienijo politinę bendruomenę, Karališkoji draugija vėl 
pradeda viską dalyti: keletas ponų skelbiasi turį teisę turėti nepriklauso- 
mą nuomonę uždaroje laboratorijos erdvėje, kuriai valstybė neturi jokios 
įtakos. Ir šie atskalūnai tarpusavyje susitaria ne remdamiesi matematiniu 
įrodymu, kurio išvadas kiekvienas turėtų pripažinti, o stebėdami bandy- 
mus vien tik savo apgaulingomis juslėmis; be to, šie bandymai lieka nepa- 
aiškinti ir negalutiniai. Dar blogiau - šis naujasis uždaras išrinktųjų ratas 
savo tyrinėjimų objektu pasirenka oro siurblį, kuris vėl sukuria nemate- 
rialius kūnus —- vakuumą - tarsi Hobsas dar per mažai būtų vargęs, kad 
atsikratytų šmėklų ir dvasių! Ir štai mes vėl atsiduriame pačiame pilieti- 
nio karo įkarštyje, - jaudinasi Hobsas. Mums nebereikės turėti reikalų su 
leveleriais ir digeriais, kurie ginčijo karaliaus valdžią, apeliuodami į savo 
asmeninį Dievo ir materijos savybių supratimą, su jais buvo tiesiog susi- 
dorota, - tačiau teks pakęsti šitą naują mokslinčių kliką, kuri vėl pradės 
ginčyti kiekvieno valdžią apeliuodama į gamtą, remdamasi laboratorijoje 
sufabrikuotais įvykiais! Jeigu leisime, kad bandymai kurtų savo matters of 
fact ir leistų vakuumui prasiskverbti į oro siurblį, o iš ten - į gamtos 
filosofiją, valdžia vėl bus padalyta: nematerialios dvasios vėl skatins vi- 
sus sukilti, suteikdamos nepatenkintiesiems galimybę kreiptis į apeliaci- 
nį teismą. Pažinimas ir valdžia vėl bus atskirti. Hobso žodžiais tariant, 
jums pradės „dvejintis“. Štai su tokiais įspėjimais jis kreipiasi į karalių, 
smerkdamas Karališkosios draugijos veiklą. 

Laboratorijos tarpininkavimas 


Šios politinės Hobso „užpildytos erdvės“ interpretacijos nepakanka, 
kad Šepino ir Šaferio knygą galima būtų laikyti lyginamosios antropologi- 
jos pagrindu. Tiesą sakant, šį darbą būtų galėjęs atlikti bet kuris geras 
idėjų istorikas. "Tačiau trijuose lemiamuose skyriuose mūsų autoriai palie- 
ka intelekto istorijos plotmę ir iš nuomonių bei argumentavimo pasaulio 
patenka į praktikos bei tinklų pasaulį. Pirmą kartą mokslui skirtose studi- 
jose visos su Dievu, karaliumi, materija, stebuklais ir morale susijusios 
idėjos perteikiamos, perrašomos ir nagrinėjamos pasitelkiant prietaiso vei- 
kimo aprašymą. Iki jų kiti mokslo istorikai studijavo mokslinę praktiką; 
dar kiti studijavo mokslo religinį, politinį ir kultūrinį kontekstą; bet iki 
Šepino ir Šaferio nė vienas nesugebėjo iš karto atlikti abu šiuos darbus. 

Taip pat kaip Boilis sugebėjo paversti savo krapštinėjimąsi su greitosio- 
mis sukonstruotu oro siurbliu daliniu kilmingų ponų pritarimu neginčija- 
mais tapusiems faktams, taip ir Šepinas su Šaferiu geba paaiškinti, kaip ir 
kodėl diskusijos apie politinę bendruomenę, apie Dievą ir jo stebuklus, 
apie materiją ir jos galias turi pereiti per oro siurblį. Šios paslapties dar 
niekada nepaaiškino tie, kurie ieško mokslui kontekstinio paaiškinimo. Jie 
remiasi principu, kad egzistuoja visuomeninis makrokontekstas - Anglija, 
dinastijų kivirčas, kapitalizmas, revoliucija, pirkliai, Bažnyčia — ir kad šis 
kontekstas tam tikra prasme veikia, formuoja, atspindi, ataidi ir turi įtakos 
„Idėjoms apie“ materiją, oro įtampą, vakuumą ir Toričelio vamzdelius. Bet 
jie niekada nepaaiškina iš anksto nustatomo ryšio tarp Dievo, karaliaus, 
Parlamento ir paukštelio, dūstančio uždaroje skaidraus siurblio kameroje, 
iš kurios, asistentui sukant rankenėlę, išsiurbiamas oras. Kaip eksperimen- 
tas su paukšteliu gali išreikšti, perteikti, deformuoti visas kitas diskusijas 
tiek, kad visi, valdantys siurblį, kartu valdo ir karalių, Dievą bei visą savo 
kontekstą? 

Hobsas stengiasi apeiti viską, kas susiję su eksperimentine veikla, 
tačiau Boilis nukreipia diskusiją tokia linkme, kad būtų kalbama apie 
daugybę žemiškų smulkmenų, susijusių su oro nutekėjimu iš aparato ir 
jo sujungimais bei rankenėlėmis. Mokslo filosofai ir idėjų istorikai taip 
pat norėtų išvengti laboratorijos pasaulio, tos bjaurios virtuvės, kurioje 
kažkokie niekniekiai užsmaugia koncepcijas. Šepinas ir Šaferis verčia 
savo analizę suktis apie objektą - konkretų oro nutekėjimą, konkretaus 
siurblio konkrečius sujungimus. Objektų gaminimo praktikai vėl grąži- 
nama dominuojanti vieta, kurią ji prarado dėl kritikos. Mūsų kolegų knyga 
empiriška ne tik todėl, kad joje gausu smulkmenų, ji empiriška todėl, 
kad domisi šio naujo XVII a. laboratorijoje gimusio objekto archeologi- 

ja. Šepinas ir Šaferis, kaip ir Hakingas (Hacking, 1989), beveik etnogra- 
tiškai padaro tai, kuo mokslo filosofai daugiau nebeužsiima: parodo re- 
alistinį mokslo pagrindą. Tačiau, užuot kalbėję apie išorinę realybę - out 
there, — jie įtvirtina neginčijamą mokslo realybę down there ant labora- 
torijos stalo. 

Eksperimentai niekada nepavyksta labai gerai. Iš siurblio nuteka oras. 
Siurblį reikia lopyti. Tie, kurie nesugeba paaiškinti objektų įsiveržimo į žmo- 
nių kolektyvus, su visomis manipuliacijomis ir praktika, kurių reikalauja 
tie objektai, nėra antropologai, nes jie nepastebi to, kas nuo Boilio laikų 
sudaro pagrindinį mūsų kultūros aspektą: mes gyvename visuomenėse, ku- 
rių socialinį ryšį sudaro laboratorijose sufabrikuoti objektai; idėjas pakei- 
tėme praktika, apodiktinį mąstymą - kontroliuojama doxa, o visuotinį 
susitarimą - kolegų grupėmis. Gražiąją tvarką, kurią mėgino rasti Hob- 
sas, sunaikino besidauginančios privačios erdvės, kuriose skelbiama 
transcendentalinė faktų prigimtis. Šie faktai, nors ir žmogaus sufabrikuo- 
ti, nėra žmogaus rankų darbas. Be to, nors ir nėra jokio priežastinio ryšio, 
vis dėlto juos galima paaiškinti. 

Kaip galima pagrįsti visuomenę, - piktinasi Hobsas, - niekingais mat- 
ters Of fact? Jį ypač erzina santykinis fenomenų masto pakeitimas. Boilio 
nuomone, didžiuosius klausimus dėl materijos ir dieviškosios galios gali- 
ma išspręsti eksperimentais, ir tai būtų kuklus dalinis sprendimas. O Hob- 
sas dėl ontologinių ir politinių pirmosios filosofijos priežasčių atmeta 
vakuumo egzistavimo galimybę ir toliau tvirtina egzistuojant nematomą 
eterį, kuris turi būti net tada, kai Boilio darbininkas yra tiek netekęs kva- 
po, kad nebegali valdyti siurblio. Kitaip tariant, jis reikalauja makrosko- 
pinio atsakymo į savo „makro“ argumentus, įrodymo, patvirtinančio, kad 
jo ontologija nėra būtina ir kad vakuumas yra politiškai priimtinas. O ką 
atsakydamas daro Boilis? Siekdamas paneigti savo menkintojo teoriją, jis 
nusprendžia atlikti dar sudėtingesnį bandymą ir parodyti eterio vėjo, ku- 
rio buvimą tvirtina Hobsas, poveikį detektoriui - paprasčiausiai vištos 
plunksnai (p. 182)! Tiesiog juokinga! Hobsas iškelia esminę politinės fi- 
losofijos problemą, kurią bandoma paneigti viena Boilio rezidencijoje į 
stiklo indą įdėta plunksnele! Žinoma, plunksna nė truputėlio nesujuda, ir 
Boilis prieina išvadą, kad Hobsas klysta ir eterio vėjo nėra. Tačiau Hob- 
sas negali klysti, nes jis atsisako pripažinti, jog fenomenas, apie kurį jis 
kalba, gali būti tyrinėjamas kitu nei visos Respublikos mastu. Jis neigia 
tai, kas taps esmine moderniosios galios savybe —- masto keitimą ir per- 
ėjimus iš vienos vietos į kitą — tai, ką suponuoja darbas laboratorijoje. 
Boiliui, naujajam batuotam katinui, tereikės pagauti iki pelės dydžio su- 
mažintą milžiną. 

Nežmonių liudijimas 


Boilio išradimui nieko netrūksta. Prieš Hobso nuomonę jis pasitelkia 
senąjį baudžiamosios teisės teisyną ir Biblijos egzegezę, tačiau pritaiko juos 
laboratorijoje išbandomų daiktų liudijimui. Sepinas ir Saferis rašo: 


„Spratas ir Boilis, paremdami savo išvadų dvasinį tikrumą ir sustiprindami 
argumentą, kad liudininkų dauginimas sudarė sąlygas „tokių tikimybių sutapi- 
mui“, pasitelkia „mūsų teismų praktiką čia Anglijoje“. Boilis pasinaudojo 1661 
m. įstatymo dėl Klarendono išdavystės nuostata, pagal kurią, teigė jis, Žmogų 
pripažinti kaltu reikia dviejų liudytojų. Taigi teisiniai ir bažnytiniai liudijimu 
paremto autoriteto modeliai buvo esminės eksperimentatorių naudojamos prie- 
monės. Patikimi liudytojai kartu buvo pasitikėjimo vertos bendruomenės na- 
riai: popiežininkų, ateistų ir sektantų liudijimu buvo abejojama, liudytojo visuo- 
meninė padėtis sustiprindavo jo patikimumą, o daugelio liudytojų sutarimas 
leido atsikratyti kraštutinių pažiūrų. Hobsas ginčija šios praktikos pagrindą: 
paprotį, pateisinusį tokią liudijimo praktiką, jis pateikia kaip neveiksmingą ar- 
domąją veiklą.“ (Shapin ir Schaffer, 1985, p. 327) 


Iš pirmo žvilgsnio Boilio naudojamų priemonių visuma neįneša didelių 
naujovių. Eruditai, vienuoliai, teisininkai ir raštininkai ilgiau kaip tūkstant- 
metį formavo visas šias priemones. Naujas yra būtent jų taikymas. Iki tol 
liudytojai visada buvo žmogiškos arba dieviškos prigimties ir niekada ne- 
buvo nežmonės. Tekstus rašė žmonės arba įkvėpė Dievas, jų niekad ne- 
įkvėpė ir nerašė nežmonės. Teismuose buvo nagrinėjama daugybė Žmogiš- 
kų arba dieviškų dalykų, tačiau ten niekada nevyko procesai, kurių metu 
teismu paverstoje laboratorijoje buvo svarstomas nežmonių elgesys. Tuo 
tarpu Boiliui laboratorijoje atlikti bandymai turi didesnį autoritetą nei ne- 
patvirtinti garbingų liudytojų parodymai: 


„Mūsų aprašomame bandyme [su naro varpu] vandens slėgis, akivaiZ- 
džiai veikiantis negyvus kūnus, negalinčius turėti išankstinių nusistatymų 
arba atskleisti mums tik dalį informacijos, nešališkam asmeniui bus svares- 
nis už įtartinus ir kartais nesutampančius pasakojimus nieko neišmanančių 
narų, kuriuos gali labai paveikti išankstiniai nusistatymai ir kurių, kaip ir 
bet kokių prasčiokų, pojūčius gali paveikti jų polinkiai ir daugybė kitų aplin- 
kybių, ir todėl dėl jų lengvai gali atsirasti klaidų.“ (Shapin ir Schaffer, 1985, p. 
218) 


Boilio plunksna sukuria naują veikėją, kurį pripažįsta naujoji Konsti- 
tucija: nejudantys kūnai, neturintys valios ir nešališki, tačiau galintys kai 


ką parodyti, pasirašyti, parašyti ir pakeverzoti ant laboratorijos prietaisų 

dalyvaujant pasitikėjimo vertiems liudininkams. Šie sielos neturintys ne- 
Žmonės, kuriems visgi suteikiama prasmė, yra patikimesni už paprastus 
mirtinguosius, kurie, nors ir apdovanoti valia, nesugeba patikimai parody- 
ti fenomenų. Pagal Konstituciją, kilus abejonei žmonėms geriau kreiptis į 
nežmones. Apdovanoti naujomis semiotinėmis galiomis, nežmonės prisi- 
dės kuriant naujos formos tekstą, eksperimentinį mokslinį straipsnį, ku- 
riame sukryžminamas tūkstantmetis biblinės egzegezės stilius, iki tol tai- 
kytas tik Šventajam Raštui bei klasikiniams tekstams, ir naujasis naujus 
įrašus atliekantis prietaisas. Liudininkų diskusijos nuo šio momento vyks 
dėl oro siurblio, uždaroje erdvėje, dėl nežmonių elgesio, kuriam suteikia- 
ma prasmė. Senoji hermeneutika išliks, bet jos pergamentuose atsiras ne- 
tvirtas mokslinių prietaisų parašas (Latour ir de Noblet, 1985; Lynch, 
1985; Latour, 1988a; Law ir Fyfe, 1988; Lynch ir Woolgar, 1990). Taip 
atnaujinus teismą, bus nuverstos visos kitos galios, ir kaip tik tuo yra ne- 
patenkintas Hobsas. Tačiau šis perversmas įmanomas tik tuomet, kai tam- 
pa neįmanomas joks ryšys su politinės ir religinės valdžios šakomis. 

Aptardami objektus, laboratorijas, kompetenciją ir masto keitimą Še- 
pinas ir Šaferis nesustoja pusiaukelėje ir eina iki pat galo. Jei mokslas 
pagrįstas ne idėjomis, o praktika, jei jis yra ne oro siurblio skaidraus indo 
išorėje, O jo viduje, ir jis įvyksta privačioje eksperimentinės bendruome- 
nės erdvėje, tai kaip tuomet jis pasklinda „visur“ ir tampa tokiu pat uni- 
versaliu kaip „Boilio dėsniai“? Ogi jis netampa universaliu ar bent univer- 
saliu pagal epistemologų apibrėžimą. Jo tinklas plečiasi ir stabilizuojasi. 
Tai puikiai parodoma viename iš skyrių, kuris kartu su Hario Kolinzo (Col- 
lins, 1985; Collins, 1990) ar Trevoro Pinčo (Pinch, 1986) darbais yra 
ryškus naujųjų mokslui skirtų studijų produktyvumo pavyzdys. Sekdami 
paskui kiekvieną naują Europoje sukonstruotą oro siurblio prototipą ir 
brangaus, ne itin patikimo ir griozdiško prietaiso virtimą nebrangia juoda 
dėžute, kuri ilgainiui tampa bet kurios laboratorijos įprastinės įrangos da- 
limi, autoriai sugrąžina visuotinį fizikos dėsnio taikymą į standartizuotos 
praktikos tinklą. Žinoma, Boilio pateikiamas oro įtampos aiškinimas plin- 
ta, bet jis plinta tokiu pat greičiu, kuriuo vystosi eksperimentuotojų ben- 
druomenė ir jų naudojama įranga. Joks mokslas negali išsiveržti iš savo 
praktikos tinklo. Oro svoris iš tiesų visada lieka universalus, tačiau uni- 
versalus tinklo viduje. Dėl šio tinklo išsiplėtimo kompetencija ir įranga 
gali tapti pakankamai įprasta, kad vakuumo sukūrimas taptų toks pat 
nematomas kaip ir oras, kuriuo kvėpuojame, bet visuotine senąja pras- 
me - niekados. 

Dvigubas žmogaus rankų darbo vaisius: laboratorija ir Leviatanas 


Sprendimas kartu nagrinėti Hobsą ir Boilį beveik genialus, nes, pasi- 
rinkus šias dvi itin svarbias Naujųjų laikų pradžios figūras, mokslo studijo- 
se pirmą kartą susiduriame su naujuoju simetrijos principu, kuriuo tuo pat 
metu siekiama paaiškinti ir gamtos, ir Visuomenės dėsnius (žr. toliau). Tuo 
metu, kai Hobsas ir jo sekėjai kuria pagrindines sąvokas, kurias mes varto- 
jame kalbėdami apie valdžią, - atstovavimas, suverenas, sutartis, nuosavy- 
bė, piliečiai, - Boilis ir jo šalininkai plėtoja vieną svarbiausių sąvokų gru- 
pių, vartojamų kalbant apie gamtą, - eksperimentas, faktas, liudijimas, ko- 
legos. Tik anksčiau mes nežinojome, kad šis išradimas yra dvigubas. Iam, 
kad suprastume šios modernios sąvokų visumos sukūrimo simetriją, turi- 
me suvokti, kodėl Šepino ir Šaferio analizė lieka asimetriška, kodėl jie lai- 
ko Hobsą įžvalgesniu ir gebančiu paaiškinti geriau už Boilį, kai priešingai — 
simetriją reikėjo išlaikyti iki pat galo. Iš tiesų jų neryžtingumas atskleidžia 
sunkumus, su kuriais susiduria lyginamoji antropologija, o kadangi skaity- 
tojas greičiausiai taip pat su jais susidurs, pravartu aptarti juos išsamiau. 

Tam tikra prasme Šepinas ir Šaferis perkelia tradicinį kritikos atspirties 
tašką žemyn. Jei mokslas pagrįstas kompetencija, laboratorijomis ir tinklais, 
kur tuomet jo vieta? Tikrai ne prie „daiktų savaime“, nes faktai sufabri- 
kuoti. Tačiau ir ne prie subjekto - visuomenės / smegenų / dvasios / kultū- 
ros, - nes dūstantis paukštelis, marmuro rutuliukai, vamzdelyje besilei- 
džiantis gyvsidabris nėra mūsų kūriniai. Gal tuomet mokslinės praktikos 
vieta prie subjekto ir objekto polius jungiančios linijos vidurio? Ar jis hib- 
ridas, ar mišinys? Šiek tiek objektas ir šiek tiek subjektas? 


1 pav. 


Boilio polius Hobso polius 
Daiktas savaime Žmonių santykiai 


Objekto ir konteksto konstravimas laboratorijoje 

Autoriai nepasiūlo mums galutino atsakymo į šį klausimą. Taip pat kaip 
Hobsas ir Boilis sutaria dėl visko, išskyrus bandymų atlikimo būdą, knygos 
autoriai, kurie sutaria dėl visko, nesutaria dėl to, kaip turi būti traktuoja- 
mas „socialinis“ kontekstas, t. y. simetriškas Hobso išradimas: žmogus, ku- 
riam gali būti atstovaujama. Paskutiniuosiuose knygos skyriuose jie blaško- 
si tarp savo darbo paaiškinimo remiantis Hobsu ir tarp Boilio idėjoms arti- 
mo požiūrio. Dėl šios įtampos darbas tampa tik dar įdomesnis ir mokslo 
antropologijai pateikiama dar viena „drozofilų“ rūšis - jos skiriasi tik kele- 
tu savybių ir todėl kuo puikiausiai tinka tyrimams. Šepino ir Šaferio nuomo- 
ne, su Boilio mokslu susiję makrosocialiniai Hobso paaiškinimai įtikina- 
mesni už prieš Hobsą nukreiptus Boilio argumentus! Jiems, įgijusiems išsi- 
lavinimą socialinės pakraipos mokslo studijų sistemoje (Callon ir Latour, 
1991), lengviau dekonstruoti makrosocialinį kontekstą nei gamtą out there. 
Regis, jie tiki, jog kažkur viršuje (up there) egzistuoja visuomenė, kuri pa- 
aiškintų Hobso programos nesėkmę. Arba tiksliau, jiems nepavyksta rasti 
sprendimo, išvadose atsisakant to, ką įrodė VII skyriuje, o knygos paskuti- 
niame sakinyje ir vėl atsižadant savo argumentų: 


„Nei mūsų mokslinės Žinios, nei visuomenės santvarka, nei tradiciniai 
teiginiai apie tarp mūsų visuomenės ir pažinimo egzistuojančias sąsajas ne- 
bėra laikomi savaime suprantamais. Žingsnis po žingsnio atskleisdami savo 
pažinimo formų sąlyginumą ir sukonstruotumą, mes pradedame suprasti, 
jog to, ką žinome, ištakos yra ne realybė, o mes patys. Pažinimas, kaip ir 
valstybė, yra žmonių veiklos produktas. Hobsas buvo teisus.“ (p. 344) 


Ne, Hobsas klydo. Kaip jis gali būti teisus, jei būtent jis išrado monis- 
tinę visuomenę, kurioje visiškai sutapatinami pažinimas ir valdžia? Kaip, 
naudojantis tokia primityvia teorija, paaiškinti Boilio sukurtą absoliučią 
pažinimo faktų produkavimo ir politikos dichotomiją? Taip, „pažinimas, 
kaip ir valstybė, yra Žmonių veiklos produktas“, tačiau kaip tik dėl to Boi- 
lio politinis išradimas daug subtilesnis už Hobso mokslų sociologiją. Kad 
suprastume paskutinę kliūtį, kuri skiria mus nuo mokslų antropologijos, 
turime dekonstruoti Hobso sukurtą Konstituciją, pagal kurią egzistuoja 
už gamtą daug tvirtesnė ir patvaresnė makrovisuomenė. 

Hobsas išgalvoja beginklį, atvirai viską apskaičiuojantį pilietį, kurio 
teisės apsiriboja tuo, kad jis turi nuosavybę ir yra reprezentuojamas per 
dirbtinę suvereno konstrukciją. Jis taip pat sukuria kalbą, kurioje valdžia 
prilygsta pažinimui ir kuri yra bet kurios modernios Realpolitik pagrindas. 
Be to, žmonių interesams analizuoti jis pateikia terminus, kurie ir šian- 
dien kartu su Makiavelio terminais yra visos sociologijos žodyno pagrin- 
das. Kitaip tariant, nors Šepinas ir Šaferis labai stengiasi naudoti posakį 

„mokslinis faktas“ ne kaip priemonę, o kaip istorinį ir politinį išradimą, 
jie nesiima jokių atsargumo priemonių pačios politinės kalbos atžvilgiu. 
Pačių geriausių paskatų vedami VII skyriuje jie vartoja žodžius „valdžia“, 
„interesas“ ir „politika“. O kas suteikė šiems žodžiams jų moderniąją pras- 
mę? Hobsas! Taigi mūsų autoriams taip pat „dvejinasi“, ir jų veikalas šlu- 
buoja, nes jie kritikuoja mokslą, bet priima politiką kaip vienintelį pagrįs- 
tą paaiškinimo šaltinį. O kas mums pasiūlė tokį asimetrišką būdą žinojimą 
paaiškinti valdžia? Ir vėl Hobsas bei jo monistinės makrostruktūros kon- 
strukcija, kurioje pažinimas reikalingas tik tam, kad palaikytų visuomeni- 
nę santvarką. Autoriai meistriškai dekonstruoja oro siurblio raidą, pliti- 
mą ir tapimą įprastu dalyku. Bet kodėl jie nedekonstruoja „galios“ arba 
„Jėgos“ raidos, plitimo ir tapimo įprastais dalykais? Argi „jėga“ mažiau 
problemiška už oro įtampą? Jei gamta ir epistemologija nėra sudarytos iš 
transistorinių dalykų, tuomet tą patį galima teigti ir apie istoriją bei socio- 
logiją, nebent sutiktume su asimetriška autorių pozicija ir kartu būtume 
konstruktyvistai gamtos atžvilgiu, bet racionalistai visuomenės atžvilgiu. 
Tačiau mažai tikėtina, kad oro įtampos pagrindas būtų politiškesnis nei 
pačios Anglijos visuomenės... 


Mokslinis ir politinis reprezentavimas 


Jeigu iki galo išlaikysime abiejų mūsų autorių išradimų simetriją, su- 
prasime, kad Boilis sukuria ne tiesiog mokslinį, o Hobsas - ne tiesiog poli- 
tinį diskursą. Boilis sukuria politinį diskursą, kuriame negali būti politikos, 
o Hobsas įsivaizduoja mokslinę politiką, kurioje negali būti eksperimenti- 
nio mokslo. Kitaip tariant, jie išranda mūsų modernųjį pasaulį, pasaulį, 
kuriame daiktų reprezentavimas naudojantis laboratorija visiems laikams at- 
skiriamas nuo piliečių reprezentavimo naudojantis visuomenine sutartimi. Taigi 
tikrai ne dėl aplaidumo politikos filosofai pamiršdavo Hobso idėjas apie 
mokslą, o mokslo istorikai - Boilio poziciją dėl mokslų politikos. Reikėjo, 
kad visiems „dvejintųsi“ ir niekas tiesiogiai nesusietų nežmonių ir žmonių 
reprezentavimo, faktų ir politinės visuomenės dirbtinumo. Žodis „Tepre- 
zentavimas“ yra vienas, tačiau dėl Hobso ir Boilio nesutarimo abiejų jo 
reikšmių panašumas tapo neįsivaizduojamas. Šiandien, kai jau nebesame 
visiškai modernūs, šios reikšmės vėl suartėja. 

Abi valdžios šakos, kurias kiekvienas savo ruožtu formuoja Boilis ir 
Hobsas, turi pagrindą tik tada, kai yra visiškai atskiros: Hobso Valstybė 
yra bejėgė be mokslo ir technikos, bet Hobsas kalba tik apie visiškai be- 
ginklių piliečių reprezentavimą; Boilio mokslas yra bejėgis, jei nėra tiks- 

liai apibrėžtų religijos, politikos ir mokslo sferų, ir kaip tik todėl jis taip 
stengiasi panaikinti Hobso monizmą. Jie yra du įkūrėjai, kartu remiantys 
vieną politinės teorijos naujovę: mokslui tenka reprezentuoti nežmones, 
tačiau jam draudžiamas bet koks apeliavimas į politiką; politikai tenka 
reprezentuoti piliečius, tačiau jai draudžiama turėti bet kokių ryšių su 
mokslo ir technikos sukurtais ir valdomais nežmonėmis. Hobsas ir Boilis 
kovoja, kad apibrėžtų dvi priemonių visumas, kuriomis mes vis dar nau- 
dojamės nė nesusimąstydami, ir jų dvigubos kovos intensyvumas pakan- 
kamai atskleidžia jų išradimų keistumą. 

Hobsas apibrėžia beginklį viską apskaičiuojantį pilietį, kuris ir sudaro 
Leviataną — mirtingą dievą, dirbtinį kūrinį. Nuo ko priklauso Leviatanas? 
Nuo jį sudarančių žmogiškų atomų išskaičiavimo, iš kurio atsiranda sutartis, 
sąlygojanti negrįžtamą visų jėgos sutelkimą vienose rankose. Iš ko susideda 
ši jėga? Iš visų beginklių piliečių vienam iš jų suteikiamo įgaliojimo kalbėti jų 
vardu. Kas veikia, kai jis veikia? Mes, kurie negrįžtamai perdavėme jam kiek- 
vienas savo galią. Respublika yra paradoksalus dirbtinis kūrinys, sudarytas iš 
piliečių, kuriuos sieja vien tik vienam iš jų suteiktas įgaliojimas reprezentuoti 
visus. Ar suverenas kalba savo, ar jį įgaliojusiųjų vardu? Šį neišsprendžiamą 
klausimą nuolat bandys išspręsti modernioji politikos filosofija. Kalba išties 
suverenas, tačiau jo lūpomis kalba piliečiai. Jis tampa jų atstovu, jų asme- 
niu, jų personifikacija. Jis išreiškia jų valią ir todėl gali ją iškreipti. Jie sutei- 
kia jam įgaliojimus, taigi gali juos iš jo ir atimti. Leviataną sudaro tik pilie- 
čiai, išskaičiavimas, susitarimai arba ginčai. Trumpiau tariant, jį sudaro tik 
socialiniai santykiai. Arba tiksliau, Hobso ir jo sekėjų dėka mes pradedame 
suprasti, ką reiškia socialiniai santykiai, galios, jėgos, visuomenės. 

"Tačiau Boilis apibrėžia dar keistesnį žmogaus rankų kūrinį. Jis išranda 
laboratoriją, kurios viduje dirbtinės mašinos sukuria dirbtinius fenomenus. 
Tačiau nors šie faktai yra dirbtiniai, brangiai kainuoja ir juos sunku pakar- 
toti, ir nors yra nedaug patikimų ir kvalifikuotų liudininkų, jie reprezen- 
tuoja gamtą tokią, kokia ji yra. Faktai sukuriami ir reprezentuojami labo- 
ratorijoje, moksliniuose veikaluose, juos pripažįsta ir įteisina gimstanti liu- 
dininkų bendruomenė. Mokslininkai skrupulingai reprezentuoja faktus. Kas 
kalba, kai jie kalba? Be jokios abejonės, patys faktai, tačiau ir jų įgalioti 
atstovai. Tai kas kalba: gamta ar žmonės? Šį neišsprendžiamą klausimą 
tris šimtmečius mėgins išspręsti modernioji mokslų filosofija. Patys savai- 
me faktai kalbėti negali, o gamtos jėgos tėra neapdoroti mechanizmai. Ir 
vis dėlto, mokslininkų teigimu, kalba ne jie, o patys už save kalba faktai. 
Taigi nebyliai moka kalbėti, rašyti, reikštis dirbtinėje uždaroje laboratori- 
jos arba vis labiau išretintoje oro siurblio erdvėje. Nedidelės ponų grupe- 
lės leidžia liudyti gamtos jėgoms ir liudija vienas kitam, kad ne iškreipia, o 

išreiškia tylų objektų elgesį. Boilio ir jo mokinių padedami pradedame 
suprasti, kas yra gamtinė jėga: nebylus objektas, bet apdovanotas prasme 
arba jam ši prasmė yra suteikta. 

Savo diskusijoje Hobso ir Boilio įpėdiniai parūpina mums priemonių, 
kuriomis naudojomės iki šiol: vienoje pusėje yra socialinė jėga ir valdžia, 
kitoje —- gamtinė jėga ir mechanizmas. Vienoje pusėje - teisės subjektas, 
kitoje - mokslo objektas. Politiniai atstovai reprezentuoja daugybę besiki- 
virčijančių ir išskaičiavimu besiremiančių piliečių, o mokslo atstovai - dau- 
gybę nebylių materialių objektų. Pirmieji išreiškia savo įgaliotojų, kurie 
negali pasisakyti Visi vienu metu, valią, antrieji išreiškia savo atstovauja- 
mųjų, kurie iš prigimties yra nebylūs, valią. Pirmieji gali ją iškreipti, antrieji 
taip pat. XVII a. simetrija vis dar pastebima, atstovai vis dar ginčijasi ir 
kaltina vienas kitą konflikto priežasčių dauginimu. Visai nedaug tereikia, 
kad jų bendra prigimtis taptų neregima, kad atstovai beliktų tik Žmonių 
pusėje ir kad mokslininkų tarpininkavimas taptų nebepastebimas. Jau greit 
žodžio „reprezentacija“ reikšmė taps skirtinga, atsižvelgiant į tai, ar bus 
kalbama apie išrinktus atstovus, ar apie daiktus. 


Konstitucinės moderniųjų garantijos 


Nors modernioji Konstitucija atskiria mokslinę valdžią, kuriai tenka 
užduotis reprezentuoti daiktus, nuo politinės valdžios, kuriai tenka repre- 
zentuoti subjektus, nereikia dėl to daryti išvados, kad subjektai yra nutolę 
nuo daiktų. Hobsas savo veikale „Leviatanas“ kartu perrašo fiziką, teolo- 
giją, psichologiją, teisę, Biblijos egzegezę ir politikos mokslą. Boilis savo 
veikaluose ir laiškuose kartu pertvarko mokslinę retoriką, teologiją, moks- 
linę politiką, politikos mokslą ir faktų hermeneutiką. Abu jie aprašo, kaip 
turi valdyti Dievas, kaip turi leisti įstatymus naujasis Anglijos karalius, 
kaip privalo elgtis dvasios arba angelai, kokios yra materijos savybės, kaip 
reikia kelti klausimus gamtai, kur turi būti nubrėžtos mokslinės ar politi- 
nės diskusijos ribos, kaip išlaikyti nuošalyje gyventojų mases, kokios yra 
moterų teisės ir pareigos, ko dera tikėtis iš matematikos. Taigi praktiškai 
jie neperžengia senosios antropologinės matricos ribų: padalija daiktų ir 
žmonių kompetenciją ir dar neskiria grynos socialinės jėgos nuo gryno gam- 
tinio mechanizmo. 

Čia ir slypi visas modernusis paradoksas: žvelgdami į hibridus, susidu- 
riame su gamtos ir kultūros mišiniu, o žvelgdami į gryninimo darbą - su 
visišku gamtos ir kultūros atskyrimu. Būtent šių dviejų užduočių tarpusa- 
vio sąveiką aš ir norėčiau išsiaiškinti. Kol Hobsas ir Boilis abu kartu kišasi 

ir į politiką, ir į religiją, ir į techniką, ir į moralę, ir į mokslą, ir į teisę, jie 
pasidalija užduotis taip, kad vienas apsiriboja daiktų mokslu, o kitas - 
žmonių politika. Kas sudaro slaptą šių dviejų krypčių sąsają? Ar tam, kad 
hibridai galėtų daugintis, reikia gryninimo? Ar tam, kad politika būtų tie- 
siog žmogiška, o daiktai — tiesiog gamtiniai, reikia šimtų hibridų? Ar tam, 
kad abi šios kryptys išliktų veiksmingos, reikalinga tokia absoliuti persky- 
ra? Kaip paaiškinti tokios tvarkos galią? Kurgi slypi moderniojo pasaulio 
paslaptis? Norint pamėginti ją atskleisti, mums teks apibendrinti Šepino 
ir Šaferio rezultatus ir apibrėžti visą Konstituciją, kuriai Boilis ir Hobsas 
pasiūlė tik pirmuosius apmatus. 

Kaip ir bet kurią Konstituciją, ją reikia vertinti pagal suteikiamas ga- 
rantijas. Gamtinė galia, kurią prieštaraudami Hobso sekėjams apibrėžia 
Boilio sekėjai ir kuri leidžia nebyliems objektams kalbėti tarpininkaujant 
ištikimiems ir drausmingiems moksliniams atstovams, suteikia esminę ga- 
rantiją: gamtą sukūrė ne Žmogus, ji egzistuoja nuo pasaulio pradžios ir vi- 
sada jau buvo, o mes tik atskleidžiame jos paslaptis. Politinė galia, kurią 
prieštaraudami Boilio sekėjams apibrėžia Hobso sekėjai, leidžia piliečiams 
kalbėti vienu balsu jų valią išreiškiančio ar iškreipiančio suvereno lūpomis, 
nes suverenas tik kartoja tai, ką sako piliečiai. Ši galia taip pat suteikia 
esminę garantiją: visuomenę sukuria Žmonės ir tik žmonės, ir jie laisvai 
apsisprendžia dėl savo likimo. 

Jei, kaip daroma moderniojoje politinėje filosofijoje, šias dvi garantijas 
vertinsime atskirai, jos liks nesuprantamos. Jei gamta nebuvo sukurta žmo- 
nių nei Žmonėms, ji lieka svetima, amžinai tolima ir priešiška. Pati jos trans- 
cendencija mus sugniuždo ir ji tampa nepasiekiama. Analogiškai, jei visuo- 
menė buvo sukurta Žmonių ir Žmonėms, tai Leviatanas, dirbtinė būtybė, 
kurios ir forma, ir materija mes esame tuo pat metu, negali tvirtai stovėti 
ant kojų. Būtent jo imanentiškumas bemat sunaikintų jį kare, kuriame kiek- 
vienas kovotų su visais kitais. Tačiau abi konstitucines garantijas, kurių pir- 
moji užtikrina gamtos nežmogiškumą, o antroji — visuomenės Žmogišku- 
mą, reikia nagrinėti ne atskirai, o kartu, nes taip jos buvo sukurtos. Jos 
viena kitą sutvirtina. Pirmoji ir antroji garantijos atsveria viena kitą ir viena 
nuo kitos priklauso. Jos yra dvi tos pačios valdžios šakos. 

Nagrinėdami jas kartu, o ne atskirai, pastebime, jog garantijos apsi- 
verčia. Boilio sekėjai ne tik tvirtina, kad mes nevaldome gamtos dėsnių, 
jie taip pat juos fabrikuoja laboratorijose. Nepaisant to, kad faktai dirbti- 
nai sukonstruojami vakuumo siurblyje (tarpininkavimo arba perteikimo 
" fazė), jie visiškai nesileidžia žmonių sufabrikuojami (gryninimo fazė). Hob- 
so sekėjai tvirtina ne tik tai, kad žmonės savo jėgomis sukuria savo visuo- 
menę, bet ir kad Leviatanas yra tvarus ir tvirtas, didžiulis ir galingas, kad 

jis pasitelkia prekybą, išradimus, menus ir kad suverenas rankoje laiko 
grūdinto plieno kalaviją ir auksinį skeptrą. Nors Leviatanas yra sukonst- 
ruotas Žmogaus, jis be galo pranoksta jį sukūrusį žmogų, nes jo porose, 
gyslose ir audiniuose sutelkiama daugybė dalykų, kurie teikia jam pasto- 
vumą ir tvarumą. Ir vis dėlto, nepaisant tvirtumo, kurį jam teikia pasitel- 
kiami daiktai ir kurį atskleidžia tarpininkavimo procesas, jį savo išskaičia- 
vimo jėga konstruojame mes ir tik mes, vargšai, nuogi ir beginkliai pilie- 
čiai, kaip tai atskleidžia gryninimo procesas. 

Tačiau abi šios garantijos prieštarauja ne tik viena kitai, bet ir kiekviena 
pati sau, nes jose remiasi ir transcendencija, ir imanencija. Boilis ir begalė 
jo sekėjų be perstojo dirbtinai vis konstruos gamtą ir tvirtins, kad jie ją 
atranda. Hobsas ir naujai apibrėžti piliečiai be perstojo išskaičiavimu ir 
socialine jėga vis kurs Leviataną, bet, siekdami jo tvarumo, vis labiau rem- 
sis objektais. Gal jie meluoja? Ar klysta? Klaidina mus? Ne, nes jie įveda 
trečią konstitucinę garantiją: pirmiausia, visiškai atskiria gamtinį pasaulį 
(nors jį konstruoja Žmogus) nuo socialinio pasaulio (nors jį palaiko daik- 
tai) ir, antra, visiškai atskiria hibridų kūrimą nuo gryninimo. Pirmosios 
dvi garantijos prieštarauja viena kitai tik tol, kol trečioji visiems laikams 
jų neatskiria ir iš vienos akivaizdžios simetrijos sukuria dvi viena kitai 

PIRMASIS PARADOKSAS 


Gamta nėra mūsų sukonstruota: Visuomenė yra mūsų sukonstruota: 
ji transcendentinė ir absoliučiai ji imanentiška mūsų veiksmų 
mus pranoksta. atžvilgiu. 


ANTRASIS PARADOKSAS 


Gamta yra mūsų dirbtinai Visuomenė nėra mūsų sukonstruo- 
sukonstruota laboratorijoje: ta, ji transcendentinė ir absoliučiai 
ji imanentiška. mus pranoksta. 


KONSTITUCIJA 


Pirmoji garantija: nors mes ir kon- Antroji garantija: nors mes ir 
struojame gamtą, ji yra tokia, tarsi nekonstruojame visuomenės, ji yra 
mes jos nekonstruotume. tokia, tarsi mes ją konstruotume. 


Trečioji garantija: gamta ir visuomenė 
turi išlikti visiškai atskiros; gryninimas 
turi būti visiškai atskirtas nuo tarpininkavimo. 

prieštaraujančias asimetrijas, kurios praktiškai išsprendžiamos, nors jų 
niekada nepavyksta išreikšti. 

Prireiks dar daugybės kitų autorių, daugybės kitų įstaigų ir daugybės 
kitų taisyklių, kol bus užbaigtas šis procesas, kurio metmenis apmetė pa- 
vyzdinis Hobso ir Boilio ginčas. Tačiau bendrą struktūrą suprasti jau ne- 
sunku: sudėjus kartu šias tris garantijas tampa galimas moderniųjų naudo- 
jamas masto keitimas. Bet kuriuo metu, kurdami savo visuomenes, jie ga- 
lės remtis gamta, bet nenustos dėl to laikyti jos radikaliai transcendentine. 
Jie galės tapti vieninteliais savo politinio likimo valdovais, bet nenustos 
palaikyti savo visuomenę pasitelkiant gamtą. Viena vertus, gamtos trans- 
cendencija netrukdys jos socialiniam imanentiškumui. Kita vertus, visuo- 
menės imanentiškumas netrukdys Leviatanui išlikti transcendentiniam. Rei- 
kia pripažinti, kad konstrukcija pakankamai graži, viską leidžia ir niekuo 
neapriboja. Tad nenuostabu, kad su Konstitucija, kaip kadaise buvo sako- 
ma, buvo „išlaisvintos tam tikros gamybinės jėgos“... 


Ketvirtoji garantija: išbraukto Dievo garantija 


Tačiau per daug tobulos abiejų Konstitucijos garantijų simetrijos rei- 
kėjo išvengti, nes tai būtų trukdę joms visapusiškai pasireikšti. Reikėjo, 
kad ketvirtoji garantija išspręstų Dievo klausimą, visiems laikams at- 
skirdama jį nuo dvigubos gamtos ir visuomenės konstrukcijos, bet kartu 
jo neatsisakydama, kad juo bet kada būtų galima pasiremti. Hobso ir 
Boilio sekėjams tai puikiai pavyko: pirmieji išlaisvino gamtą nuo bet ko- 
kio Dievo buvimo, o antrieji išvadavo visuomenę nuo bet kokios dieviš- 
kos kilmės. Mokslininkams „nebereikėjo šios hipotezės“, o politikai ga- 
lėjo kurti „mirtingąjį dievą“ Leviataną, nebesirūpindami nemirtinguoju 
Dievu, kurio Šventąjį Raštą jau Hobso suverenas aiškino tik perkeltine 
prasme. Niekas nėra tikrai modernus, jeigu nesutinka atitolinti Dievą 
nuo gamtos dėsnių ir nuo valstybės įstatymų. Dievas tampa išbrauktuoju 
metafizikos Dievu, tiek pat besiskiriančiu nuo ikimoderniojo krikščio- 
nių Dievo, kiek ir laboratorijoje sukonstruota gamta skiriasi nuo seno- 
sios phusis, arba kiek visuomenė — nuo senojo antropologinio kolekty- 
vo, kuriame knibždėte knibžda nežmonių. 

Tačiau pernelyg didelis atitolinimas būtų atėmęs iš moderniųjų vieną 
kritikos priemonę, leidžiančią jiems baigti konstruoti savąjį mechanizmą. 
Abu dvyniai - gamta ir visuomenė pakibtų ore ir, kilus šių dviejų valdžios 
šakų konfliktui, niekas negalėtų nuspręsti, kurios turi būti viršus. Dar blo- 
giau: jų simetrija taptų per daug aiški. Modernieji sudvejino išbrauktąjį 

Dievą taip pat, kaip ir gamtą bei visuomenę. Jo transcendencija labai jį 
atitolino, taigi jis netrukdė nei gamtos, nei visuomenės laisvei, tačiau buvo 
išsaugota galimybė apeliuoti į šią transcendenciją kilus gamtos ir visuome- 
nės dėsnių konfliktui. Taigi modernusis žmogus galėjo būti ateistas ir kar- 
tu išlikti religingas. Jis galėjo įsiveržti į materialųjį pasaulį, laisvai perkurti 
visuomeninį pasaulį ir nesijausti Visų apleistu našlaičiu demiurgu. 

Naujai aiškinant senąsias krikščioniškosios teologijos temas, tapo įma- 
noma remtis kartu ir Dievo transcendencija, ir jo imanentiškumu. Tačiau 
šio ilgo XVI a. reformacijos darbo rezultatai būtų buvę visiškai kitokie, jei 
jis nebūtų susipynęs su dvigubu XVII a. mokslinių faktų ir piliečių išradi- 
mu (Eisenstein, 1991). Dvasingumas buvo apibrėžtas naujai: visagalis Die- 
vas buvo patalpintas žmogaus širdyje, bet Jis niekaip nesikiša į išorinio pa- 
saulio reikalus. Visiškai individuali ir dvasinga religija leido kritikuoti tiek 
mokslo, tiek visuomenės viešpatavimą, bet nebuvo būtina, kad Dievas kiš- 
tųsi į kurią nors iš jų. Modernieji galėjo vienu metu būti ir pasaulietiški, ir 
religingi. Konstitucinę garantiją suteikė ne aukščiausiasis Dievas, bet ne- 
santis Dievas, - nors jo nesatis netrukdė kiek norint juo disponuoti savo 
širdyje. Jo padėtis tapo ideali, nes jis du kartus buvo paimtas į skliaustus: 
pirmą kartą metafizikoje, antrą —- dvasingume. Jis daugiau nė kiek nebe- 
trukdė moderniųjų raidai, bet liko veiksmingas ir teikiantis pagalbą vien 
tik žmonių sieloje. 

"Triguba transcendencija ir trigubas imanentiškumas susikryžiuojančių 
linijų schemoje apima visas galimybes: mes nesukūrėme gamtos; mes ku- 
riame visuomenę; mes kuriame gamtą; mes nesukūrėme visuomenės; mes 
nesukūrėme nei vienos, nei kitos, viską sukūrė Dievas; Dievas nieko nesu- 
kūrė, viską sukūrėme mes. Moderniųjų neįmanoma suprasti, jei nesuvoksi- 
me, kad šios keturios garantijos viena kitą palaiko ir atsveria. Pirmosios dvi 
leidžia kaitalioti galios šaltinius, tiesiogiai pereinant nuo grynos gamtinės 
jėgos prie grynos politinės jėgos, ir atvirkščiai. Trečioji uždraudžia bet ko- 
kią gamtos ir politikos tarpusavio sąveiką, nors pirmosios dvi garantijos ir 
leidžia greitai nuo vienos pereiti prie kitos. Ar trečioji, kuri atskiria, per 
daug akivaizdžiai prieštarauja pirmajai bei antrajai, kurios susikeičia? Ne, 
nes ketvirtoji konstitucinė garantija teisėju paskiria be galo nutolusį Die- 
vą, kuris yra ir visiškai bejėgis, ir kartu aukščiausiasis teisėjas. 

Modernybė niekaip nesusijusi su humanizmo atsiradimu, mokslo iški- 
limu, visuomenės supasaulietinimu arba pasaulio mechanizavimu. Ją per 
ilgą istoriją, kurios parodžiau tik nedidelį etapą, naudodamasis Hobso ir 
Boilio pavyzdžiais, kartu sukuria šios trys transcendencijos ir imanentiš- 
kumo poros. Šios moderniosios Konstitucijos esmė — paversti hibridus 
sukuriantį tarpininkavimą nematomu, neįsivaizduojamu ir nereprezentuo- 

jamu. Ar dėl to šis procesas nutrūko? Ne, nes modernusis pasaulis bemat 
nustotų veikti, mat tas maišymasis sudaro jo, kaip ir kitų kolektyvų, gyve- 
nimą. Čia ir atsiskleidžia visas mechanizmo grožis: priešingai, modernioji 
Konstitucija leidžia nepaliaujamai dauginti hibridus, kurių buvimą ir netgi 
pačią buvimo galimybę ji neigia. Tris kartus iš eilės pasitelkus tą patį per- 
ėjimą nuo transcendencijos prie imanencijos, tampa įmanoma pasitelkti 
gamtą, sudaiktinti visuomenę ir dvasiškai pajusti Dievo buvimą, kartu tvir- 
tinant, kad gamta mums nepavaldi, kad visuomenė yra mūsų rankų kūri- 
nys ir kad Dievas į nieką nesikiša. Kas galėtų atsispirti tokiai konstrukci- 
jai? Tam, kad šiandien su etnologo nešališkumu ir gailesčiu nykstančiam 
pasauliui galėčiau aprašyti šį galingą mechanizmą, jį susilpninti turėjo išties 
neregėtos svarbos įvykiai. 


Kritikos galia 


Kaip tik dabar, kai moderniųjų kritikos galia jau silpsta, reikėtų pas- 
kutinį kartą įvertinti milžinišką jos veiksmingumą. 

Išsivadavę nuo religijos, jie galėjo kritikuoti ankstesniųjų valdžių obs- 
kurantizmą, atskleisdami gamtinius fenomenus, kuriuos jos slėpė, tačiau 
tuo pat metu kurdami tuos fenomenus dirbtinėje laboratorijos erdvėje. 
Gamtos dėsniai leido pirmiesiems Švietimo epochos mąstytojams sutriuš- 
kinti nepagrįstus iš žmogiškųjų prietarų kilusius tvirtinimus. Taikydami sa- 
vo interpretacijos modelį, senuosiuose hibriduose jie matė tik netinkamus 
mišinius, kuriuos reikėjo išgryninti, atskiriant gamtos mechanizmus nuo 
žmogiškų aistrų, interesų ar neišmanymo. Visos anų laikų mąstytojų min- 
tys tapo netinkamos arba apytikrės. Tiksliau, pats moderniosios Konstitu- 
cijos taikymas apibrėžia „anuos laikus“, kurie visiškai nepanašūs į gražiąją 
šiandieną (žr. toliau). Po senųjų laikų tamsos, kai buvo netinkamai painio- 
jamos socialinės reikmės ir gamtinė realybė, nušvito skaisti aušra, aiškiai 
atskyrusi materialųjį priežastingumą nuo žmonių fantazijos. Gamtos mokslai 
apibrėžė gamtą ir kiekviena disciplina suvokė save kaip totalią revoliuciją, 
leidusią jai pagaliau ištrūkti iš senojo režimo gniaužtų. Niekas negali va- 
dinti savęs moderniu, jei nepajuto šios aušros grožio ir nesuvirpėjo, išgir- 
dęs jos pažadus. 

"Tačiau kritika judėjo ne vien nuo gamtos žmonių prietarų link. Gana 
greitai ji pradėjo judėti ir kita kryptimi, kuri neseniai sukurtus socialinius 
mokslus vedė netikros gamtos link. Tai buvo antrasis XIX a. Švietimas. Šį 
kartą tikslus visuomenės bei jos dėsnių išmanymas leido kritikuoti ne tik 
įprastinio obskurantizmo prietarus, bet ir naujuosius gamtos mokslų iš- 

ankstinius nusistatymus. Tvirtai atsirėmus į visuomenės mokslą, tapo įma- 
noma atskirti tikrai mokslinę kitų mokslų dalį nuo ideologinės - tai būdin- 
giausias kritikos pateikiamas kaltinimas. Pirmosios Švietimo epochos mi- 
šiniuose antrasis Švietimas matė tik nepriimtiną painiavą, kurią reikėjo 
išgryninti, kruopščiai atskiriant patiems daiktams tenkančią dalį nuo da- 
lies, kuriai įtakos turėjo ekonomika, pasąmonė, kalba arba simboliai. Visi 
anų laikų mąstymai, įskaitant ir tam tikrus mokslus, tapo netinkami arba 
apytikriai. Tiksliau, viena po kitos įvykusios radikalios revoliucijos kon- 
trasto būdu sukūrė tamsius „anuos laikus“, kuriuos nušvietė skaisti socia- 
linių mokslų aušra. Pagaliau buvo sunaikinti natūralizavimo ir mokslinės 
ideologijos žabangai. Niekas negali vadinti savęs moderniu, jeigu nelaukė 
šios aušros ir nesuvirpėjo, išgirdęs jos pažadus. 

Nenugalimiems moderniesiems net pavyko suderinti abu požiūrius: 
naudotis gamtos mokslais kritikuojant nepagrįstas valdžios pretenzijas ir 
naudotis humanitarinių mokslų tikrumu kritikuojant nepagrįstas mokslo 
pretenzijas ir mokslininkų viešpatavimą. Visiškas pažinimas atrodė ranka 
pasiekiamas. Marksizmas taip ilgai atrodė neišvengiamas būtent dėl to, 
kad jis susiejo dvi galingiausias kritikos kada nors sukurtas priemones ir 
visiems laikams įspraudė jas į rėmus. Jis leido išsaugoti gamtos ir sociali- 
nių mokslų tiesos dalį, kruopščiai pašalindamas jų pasmerktąją dalį - ide- 
ologiją. Jis baigė įgyvendinti - ir, kaip greitai sužinojome, sužlugdė - visas 
tiek pirmojo, tiek antrojo Švietimo viltis. Būtinas materialiųjų mechaniz- 
mų ir obskurantizmo iliuzijų atskyrimas, kaip ir antrasis - mokslo ir ideo- 
logijos — atskyrimas, šiandien yra pagrindiniai moderniųjų pasipiktinimo 
šaltiniai, nors jie ir nebegali įsprausti diskusijos į rėmus taip kaip marksis- 
tai, 0 jų kritikos kapitalas išbarstytas ir yra milijonų smulkių savininkų 
rankose. Niekas negali vadinti savęs moderniu, jei niekad nepajuto savyje 
šios dvigubos galios arba niekad nebuvo apsėstas racionalių ir iracionalių 
dalykų, netikro pažinimo ir tikro mokslo atskyrimo. 


3 pav. 


Gamtos transcendencija Prieš gamtos dėsnius mes bejėgiai 


Gamtos imanentiškumas Neribotos galimybės 
Visuomenės imanentiškumas Mes visiškai laisvi 


Visuomenės transcendencija Prieš visuomenės dėsnius mes bejėgiai 

Tvirtai atsirėmę į gamtos dėsnių transcendentinį neabejotinumą, mo- 
dernieji gali kritikuoti ir atskleidinėti, demaskuoti ir piktintis iracionaliais 
įsitikinimais bei nepagrįstu viešpatavimu. Tvirtai remdamiesi įsitikinimu, 
kad Žmogus pats tvarko savo likimą, modernieji gali kritikuoti ir atskleidi- 
nėti, demaskuoti ir piktintis neracionaliais įsitikinimais, moksline ideolo- 
gija ir nepagrįstu ekspertų, kurie mano galį nustatyti veiksmo ir laisvės 
ribas, viešpatavimu. Tačiau vien tik gamtos, kuri nėra mūsų rankų kūri- 
nys, transcendencija ir vien tik visuomenės, kurią kuriame mes ir tik mes, 
imanentiškumas suparalyžiuotų moderniuosius, jie taptų pernelyg bejė- 
giai daiktų atžvilgiu ir pernelyg galingi visuomenės atžvilgiu. Galimybė 
sukeisti principus taip, kad nebūtų įmanoma net įtarti prieštaravimo, yra 
išties milžiniškas privalumas. Transcendentinę gamtą nepaisant nieko ga- 
lima pasitelkti, humanizuoti, socializuoti. Laboratorijos, kolekcijos, skai- 
čiavimo ir pelno centrai, mokslinių tyrimų institutai ir padaliniai kasdien 
ją susieja su įvairiausiais socialinių grupių likimais. Ir priešingai, nors vi- 
suomenę kuriame mes ir tik mes, ji išlieka, mus pranoksta, mus valdo, turi 
savo dėsnius ir yra ne mažiau transcendentinė už gamtą. Taip yra todėl, 
kad laboratorijos, kolekcijos, skaičiavimo ir pelno centrai, mokslinių tyri- 
mų institutai ir padaliniai kasdien nustato socialinių grupių laisvės ribas ir 
žmonių santykius paverčia tvariais niekieno nesukurtais daiktais. Moder- 
niųjų kritikos galia slypi šioje dviguboje kalboje: socialinių santykių viduje 
jie gali pasitelkti gamtą, bet kartu išlaikyti ją be galo toli nuo Žmonių; jie 
turi teisę kurti ir griauti savo visuomenę, bet kartu paversti jos dėsnius 
neišvengiamais, būtinais ir absoliučiais. 


Moderniųjų nenugalimumas 


Konstitucija pavertė moderniuosius nenugalimais todėl, kad ji tiki vi- 
sišku Žmonių ir nežmonių atskyrimu, kurį ji kartu panaikina. Jei kritikuo- 
sime juos, sakydami, kad gamta yra Žmonių rankomis sukurtas pasaulis, 
jie įrodys, jog ji transcendentinė ir jie jos neliečia. Jei teigsime, kad visuo- 
menė yra transcendentinė ir kad jos dėsniai mus be galo pranoksta, jie 
pareikš, jog mes laisvi ir kad mūsų likimas yra tik mūsų rankose. Jei ap- 
kaltinsime juos dviveidiškumu, jie įrodys, kad niekada nepainioja gamtos 
dėsnių ir neatimamų Žmogaus teisių. Jeigu jais patikėsime ir nukreipsime 
savo dėmesį kitur, jie tuo pasinaudos tam, kad perkeltų tūkstančius gam- 
tos objektų į socialinę bendruomenę, suteikdami jai gamtinių dalykų tvir- 
tumą. Jei staiga tarsi vaikų Žaidime „viens du trys - sustink!“ atsisuksime, 
jie sustings nekaltais veidais, tarsi niekada nė nebūtų pajudėję: kairėje bus 

negyvi daiktai, o dešinėje - laisva kalbančių ir mąstančių subjektų visuo- 
menė. Viskas vyksta viduryje, juda nuo vienų prie kitų, viskas vyksta tar- 
pininkavimu, perteikimu ir tinklais, tačiau šio vidurio tiesiog nėra, jis ne- 
egzistuoja. Moderniesiems tai tiesiog neįsivaizduojama. Kaip galima ge- 
riau išplėsti kolektyvus, jei ne sujungiant juos su gamtos transcendencija 
ir visiška Žmogaus laisve, kartu prisijungiant gamtą ir visiškai apribojant 
laisvę? Tai išties leidžia daryti bet ką - įskaitant visišką pasirinkto dalyko 
priešingybę. 

Indėnai neklydo, teigdami, kad baltaodžiai turi dvišaką liežuvį. At- 
skirdami politinių jėgų sąveiką nuo mokslinių priežasčių sąveikos, bet visada 
paremdami jėgą protu, o protą jėga, modernieji visuomet turėjo paruošę 
du ginklus. Jie tapo nenugalimi. Jūs tikite, kad griaustinis yra dievybė? 
Kritika įrodys, kad tai gamtinis mechanizmas, neturintis įtakos Žmonių 
pasaulio raidai. Negalite išsivaduoti iš tradicinės ekonomikos gniaužtų? 
Kritika jums įrodys, kad gamtiniai mechanizmai, sutelkdami milžiniškas 
gamybines jėgas, gali aukštyn kojom apversti žmonių pasaulio raidą. Ma- 
note, kad protėvių vėlės visiems laikams primetė jums savo įstatymus? 
Kritika jums įrodys, kad vėlės ir įstatymai yra visuomenės konstrukcijos, 
kurias jūs susikūrėte patys. Manote, kad viską galite ir plėtojate savo vi- 
suomenes kaip panorėję? Kritika jums įrodys, kad plieniniai visuomenės 
ir ekonomikos dėsniai daug tvirtesni už protėvių įstatymus. Piktinatės pa- 
saulio mechanizavimu? Kritika parodys jums Dievą kūrėją, kuriam viskas 
priklauso ir kuris žmogui davė viską. Piktinatės visuomenės pasaulietiš- 
kumu? Kritika jums įrodys, kad tai išlaisvino dvasingumą ir kad dvasingu- 
mu pagrįsta religija daug pranašesnė. Jūs laikote save religingu? Kritika iš 
jūsų tik pasijuoks. 

Kaip būtų galėjusios tam atsispirti kitos gamtos-kultūros? Kaip 
priešprieša jos tapo ikimodernios. Jos būtų galėjusios atsispirti transcen- 
dentinei gamtai arba imanentinei gamtai, arba Žmogaus sukurtai visuome- 
nei, arba transcendentinei visuomenei, arba nutolusiam Dievui, arba vidi- 
niam Dievui, bet kaip atsispirti visiems šiems dalykams iškart? Tiksliau, 
jos būtų galėjusios atsispirti, jei visos šešios kritikos priemonės būtų bu- 
vusios suprantamos kaip visuma, taip, kaip aš dabar tai aiškinu. Tačiau 
šios priemonės atrodė atskiros, viena kitai prieštaraujančios, painiojan- 
čios nesuderinamas valdžios šakas, turinčios atskirus pagrindus. Be to, 
visoms šioms gryninimo kritikos priemonėms tuojau pat paprieštarauda- 
vo tarpininkavimo praktika, nors šis prieštaravimas neturėjo jokios įtakos 
nei galios šaltinių gausai, nei jų paslėptai vienybei. 

Modernieji pasijuto išsilaisvinę iš paskutinių apribojimų, kurie dar ga- 
lėjo varžyti jų ekspansiją. Vargšai ikimodernieji kolektyvai buvo kaltinami 

tuo, kad sukuria siaubingą daiktų ir žmonių kratinį, kai tuo tarpu jų kal- 
tintojai pagaliau visiškai juos atskyrė, - tam, kad ligi tol neregėtu mastu 
vėl juos sumaišytų. Pritaikę šį Didįjį Padalijimą ne tik erdvei, bet ir laikui, 
modernieji pajuto visišką laisvę ir nusprendė galį nebekreipti dėmesio į 
juokingus savo praeities apribojimus, reikalavusius, kad tuo pat metu bū- 
tų atsižvelgiama ir į daiktus, ir į žmones. Tačiau jie tuo pat metu atsižvelg- 
davo į daug daugiau daiktų ir į daug daugiau žmonių... 

Jų negalima apkaltinti netgi tuo, kad jie nėra tikintys. Jei tvirtinsime, 
jog jie ateistai, jie kalbės apie visagalį Dievą, be galo nutolusį ir esantį už 
šio pasaulio ribų. Jei teigsime, kad šis išbrauktasis Dievas visiškai svetimas, 
jie atsakys, kad jis reiškiasi širdies gilumoje ir kad, nepaisant mokslų bei 
politikos, jie niekada nenustojo buvę dori ir dievobaimingi. Jei nustebsime, 
kodėl jų religija neturi jokios įtakos nei pasaulio, nei visuomenės raidai, jie 
atsakys, jog ji teisia ir vieną, ir kitą. Tačiau jei paprašytume parodyti tuos 
teismo sprendimus, jie paprieštarautų, kad religija be galo pranoksta mokslą 
ir politiką ir kad ji negali turėti jiems įtakos arba kad religija yra socialinė 
konstrukcija ar neuronų poveikis! 

Ką galima jiems į tai atsakyti? Jų rankose visi galios šaltiniai, visos kri- 
tikos priemonės, bet jie taip greitai jomis manipuliuoja, kad jų tiesiog ne- 
įmanoma sučiupti už rankos. Taip, išties jie yra, jie buvo, jie vos netapo, jie 
patikėjo esą nenugalimi. 


Ką Konstitucija apšviečia ir ką ji aptemdo 


Tačiau modernusis pasaulis niekada neegzistavo - t. y. jis niekada ne- 
funkcionavo pagal savo Konstitucijos taisykles: niekada neatskyrė trijų mano 
minėtų Būties sričių ir niekada atskirai nesinaudojo šešiais kritikos šalti- 
niais. Perteikimo praktika visada skyrėsi nuo gryninimo praktikų. Tiksliau, 
šis skirtumas įrašytas Konstitucijoje, nes dvigubas imanencijos ir trans- 
cendencijos žaismas visose trijose priemonių porose leidžia viską, taip pat 
ir priešingybes. Dar niekada jokia Konstitucija praktiškai nesuteikė to- 
kios veiksmų laivės. Tik už šią laisvę reikia mokėti nemažą kainą: moder- 
nieji taip ir nesugebėjo patys savęs suvokti. Visas tarpininkavimo procesas 
nesutelpa į jį apibrėžiančios ir paneigiančios Konstitucijos nustatytus rė- 
mus. 

Nėra jokio paprasto ryšio tarp istorinio momento ypatybių ir atsaky- 
mo į klausimą, ar jis modernus. Ar dėl to modernybė yra iliuzija? Ne, tai 
kur kas daugiau nei iliuzija ir kur kas mažiau nei esmė. Tai - jėga, susijusi 
su kitomis jėgomis, kurioms ji ilgai turėjo galią atstovauti, paspartinti ir 

apibendrinti jų veikimą, tačiau dabar ta galia sprūsta jai iš rankų. Mano 
siūlomas persvarstymas panašus į prieš kokius dvidešimt metų prasidėjusį 
Prancūzijos revoliucijos persvarstymą, ir, kaip toliau pamatysime, šie du 
persvarstymai iš tiesų sutampa. Aštuntajame dešimtmetyje mes pradėjo- 
me suvokti, kad revoliucinis Revoliucijos supratimas kartu su to laikotar- 
pio įvykiais nuo 1789 m. sistemina istoriografiją, bet nebeapibrėžia pačių 
įvykių (Furet, 1978). Kaip siūlo Fiurė, reikia atskirti Revoliuciją kaip „ypa- 
tingą istorinį įvykį“ nuo Revoliucijos kaip „proceso“. 1789 m. įvykiai nebu- 
vo labiau revoliuciniai nei modernusis pasaulis buvo modernus. 1789 m. 
įvykių veikėjai ir metraštininkai pasinaudojo revoliucijos sąvoka, kad su- 
voktų, kas vyksta, ir galėtų atsispirti savo likimui. Lygiai taip pat moder- 
nioji Konstitucija egzistuoja ir veikia istorijoje, bet nebeapibrėžia to, kas 
mums nutiko. Modernybė tebelaukia savojo Tokvilio, o mokslinės revo- 
liucijos — savojo Fransua Fiurė. 

Tačiau modernybė nėra moderniųjų savęs nesuvokimas. Mes turime 
būti labai atidūs ir pripažinti Konstitucijos, kaip ir Revoliucijos idėjos, veiks- 
mingumą. Ji toli gražu nepanaikino tarpininkavimo proceso, o leido jam 
plėstis. Taip, kaip Revoliucijos idėja skatino revoliucionierius priimti neat- 
šaukiamus sprendimus, kurių be jos jie nebūtų drįsę priimti, Konstitucija 
suteikė moderniesiems drąsos pasitelkti daiktus ir žmones tokiu mastu, ko- 
kiu be jos jie nebūtų sau leidę. Šis masto keitimas buvo pasiektas ne atski- 
riant Žmones nuo nežmonių, kaip jie mano, 0 priešingai, stiprinant jų mai- 
šymąsi. Šį stiprinimą savo ruožtu palengvino transcendentinės gamtos idė- 
ja (jeigu tik ji išlieka pasitelkiama), laisvos visuomenės idėja (jeigu tik ji 
išlieka transcendentinė) ir jokios dievybės nebuvimas (jeigu tik Dievas gali 
kalbėti širdžiai). Jeigu tik jų priešybės lieka tuo pat metu akivaizdžios ir 
neįsivaizduojamos ir jeigu tarpininkavimo procesas daugina hibridus, šios 
trys idėjos sukuria sąlygas didelio masto veiklai. Modernieji mano, jog to- 
kia ekspansija jiems pavyko dėl to, kad jie kruopščiai atskyrė gamtą ir vi- 
suomenę (ir suskliaudė Dievą), tačiau iš tiesų jiems tai pavyko tik todėl, 
kad jie kur kas didesniu mastu sumaišė Žmones ir nežmones, nieko nesu- 
skliausdami ir sau neuždrausdami jokio priemonių derinio. Juos sukūrė 
gryninimo ir tarpininkavimo procesų sąsaja, tačiau savo sėkmę jie priski- 
ria tik pirmajam iš Šių procesų. 

Galbūt šį paradoksą ne taip jau sunku išspręsti. Kad būtų galima drįsti 
naudotis tokiais priemonių deriniais, reikia tikėti, jog tai neturės rimtų 
pasekmių konstitucinei tvarkai. Tam, kad jie galėtų didinti objektų ir sub- 
jektų mišinių skaičių, moderniesiems yra būtinas gamtos ir visuomenės 
dualizmas. Ikimodernieji, kurie, jei tikėsime antropologais (Lėvi-Strauss, 
1952), konstruodami savo gamtą-kultūrą visi iš esmės yra monistai, prie- 

šingai, draudžia sau tai, ką iš pirmo žvilgsnio leidžia jų konstitucijos. „Cia- 
buvis yra logiškas kaupėjas“, rašo Levi-Strosas, „jis be atvangos surišinėja 
gijas, nepavargdamas atskyrinėja fizinius, socialinius arba mentalinius tik- 
rovės aspektus“ (Lėvi-Strauss, 1962, p. 353). Užpildydami dieviškų, žmo- 
giškų ir gamtinių elementų mišinius sąvokomis, jie apriboja jų plėtrą prak- 
tikoje. Būtent tai, kad jie negali pakeisti visuomenės santvarkos nepakeis- 
dami gamtos tvarkos ir atvirkščiai, užtikrina ypatingą ikimoderniųjų at- 
sargumą. Bet koks monstras tampa matomas bei mąstomas ir akivaizdžiai 
sukelia rimtų problemų visuomenės santvarkai, kosmosui arba dieviškie- 
siems įstatymams (Horton, 1990a; 1990b). Pavyzdžiui, Deskola apie aču- 
arus rašo: 


„Tuomet Amazonijos „šaltųjų visuomenių“ homeostazė kiltų ne tiek dėl 
Klastro „laukiniams“ priskirto politinio susvetimėjimo numanomo atsisa- 
kymo, kiek dėl inertiškos mąstymo sistemos, kuri gamtos suvisuomeninimo 
procesą gali įsivaizduoti tik remdamasi kategorijomis, diktuojančiomis, kaip 
turėtų funkcionuoti reali visuomenė. Priešingai paviršutiniškam technolo- 
giniam determinizmui, kuriuo dažnai persisunkusios evoliucionistinės te- 
orijos, čia galima būtų teigti, kad kai visuomenė keičia savo materialinę ba- 
zę, tai sąlygoja ankstesnis materialiosios gamybos būdų koncepcinę struktūrą 
sudarančių socialinės organizacijos formų kitimas.“ (Descola, 1986, p. 405) 


Jeigu, atvirkščiai, mūsų Konstitucija ką nors leidžia, ji leidžia būtent 
pagreitintai suvisuomeninti nežmones, tačiau kartu niekada neleidžia jiems 
būti „realios visuomenės“ elementais. Modernieji, paversdami mišrūnus 
neįsivaizduojamais, ištuštindami, iššluodami, išvalydami, išgrynindami jų 
trijų instancijų viduryje esančią sceną, leido tarpininkavimo veiklai sukonst- 
ruoti Visas įmanomas pabaisas, tačiau neleido nė vienai iš jų daryti įtaką 
visuomenės konstravimui ir net bent kiek su ja sietis. Kad ir kokios jos 
buvo keistos, dėl jų nekilo jokių problemų, nes visuomenės požiūriu jų tie- 
siog nebuvo ir jų baisios pasekmės liko nenustatytos. Mes galime sau leisti 
tai, ką ikimodernieji visada sau draudė, nes visuomenės santvarka niekada 
papunkčiui neatitiko gamtos tvarkos. 

Pavyzdžiui, Boilio siurblys gali atrodyti pakankamai baisi chimera, nes 
jis dirbtinai sukuria laboratorinį vakuumą, kuris kartu leidžia nustatyti ir 
gamtos dėsnius, ir Dievo veikimą, ir išspręsti Didžiosios Revoliucijos lai- 
kų Anglijoje vykusius ginčus. Hortono nuomone, laukinis mąstymas būtų 
kaipmat susidorojęs su tais pavojais. Tuo tarpu XVII a. Anglija konstruos 
karaliaus valdžią, gamtą ir teologiją pasitelkdama mokslinę bendruomenę 
ir laboratoriją. Anglijoje gyvenančių veikėjų gretas papildys oro įtampa. 
Ir vis dėlto naujo sąjungininko atsiradimas nesukelia jokių problemų, nes 

chimeros nėra, nes nieko baisaus neįvyko, o viso labo atrandami gamtos 
dėsniai: judėkite, nestoviniuokite, nieko neatsitiko. Pasitelkimo mastas tie- 
siogiai proporcingas negalimybei tiesiogiai suvokti jo ryšio su visuomenės 
santvarka. Kuo mažiau modernieji galvoja apie tai, kad jie sumaišyti, tuo 
daugiau jie viską sumaišo. Kuo grynesnis yra mokslas, tuo glaudžiau jis 
susijęs su visuomenės konstrukcija. Modernioji Konstitucija pagreitina arba 
palengvina kolektyvų išsiskleidimą, bet neleidžia jų apmąstyti. 


Demaskavimo pabaiga 


Teigdamas, jog tam, kad Konstitucija būtų veiksminga, ji pati turi igno- 
ruoti tai, ką ji leidžia, aš atskleidžiu užslėptus dalykus, bet šis atskleidimas 
jau nebėra susijęs su tais pačiais objektais, su kuriais yra susijusi kritika, ir 
jo priežastys yra kitos. Kol mes kuo nuoširdžiausiai pritarėme Konstituci- 
jai, ji leido išspręsti visus ginčus ir buvo kritikos pagrindas, suteikdama žmo- 
nėms galimybę pateisinti jų puolimus ir užslėptų dalykų atskleidimus. 'Ia- 
čiau jeigu visa Konstitucija dabar atrodo besanti tik dalis, kuri nebeleidžia 
suprasti kitos jos pačios dalies, tuomet pats kritikos pagrindas tampa ne- 
tvirtas. 

Apeliuojant tai į gamtą, tai į visuomenę, tai į Dievą ir nuolat suprieši- 
nant kiekvieno iš šių trijų elementų transcendenciją ir imanentiškumą, 
mūsų pasipiktinimams atsirasdavo vis naujos erdvės. Koks gi modernusis, 
kritikuodamas valdžios obskurantizmą, neapeliuotų į gamtos transcenden- 
ciją? Arba kritikuodamas Žmonių inertiškumą - į gamtos imanenciją? Ar- 
ba kritikuodamas Žmonių nuolankumą ar natūralizmo pavojus - į visuo- 
menės imanenciją? Arba kritikuodamas žmogiškąją individo laisvės iliuzi- 
ją - į Visuomenės transcendenciją? Arba apskųsdamas žmonių sprendimą 
ir daiktų užsispyrimą - į Dievo transcendenciją? Arba kritikuodamas pri- 
pažintas Bažnyčias, natūralistinius įsitikinimus ir socialistines svajones - į 
Dievo imanenciją? Jeigu jis to nedarytų, toks modernusis būtų tikrai nie- 
kingas arba jis būtų postmodernus: nuolat apsėstas nenumaldomo demas- 
kavimo geismo, jis nebeturėtų jėgų tikėti nė vieno iš minėtų šešių apeliaci- 
nių teismų teisėtumu. Atimti iš moderniojo jo pasipiktinimą, atrodo, reikštų 
atimti iš jo bet kokią savigarbą. Atimti iš kritiškai nusiteikusių intelektua- 
lų šešis jų demaskavimo pagrindus, atrodo, reikštų atimti iš jų gyvenimo 
prasmę. Argi prarasdami visišką tikėjimą Konstitucija nesijaučiame pra- 
radę geriausiąją dalį pačių savęs? Argi ne ji buvo mūsų energijos, dvasinės 
stiprybės, moralės šaltinis? 

Ir visgi išėjus Luko Boltanskio ir Lorano Teveno knygai, kuri šiai esė 
nė kiek ne mažiau svarbi už Šepino ir Šaferio veikalą, modernusis demas- 
kavimas prarado prasmę. Kritinio pasipiktinimo veiklos atžvilgiu jie pada- 
rė tai, ką kadaise Prancūzijos revoliucijos atžvilgiu padarė Fransua Fiurė. 
Jų „Didybės ekonomikos“ (Boltanski ir Thėvenot, 1991) paantraštė galė- 
tų skambėti taip: „demaskavimas baigtas“?. Iki tol kritinis demaskavimas 
atrodė savaime suprantamas. Reikėjo tik pasirinkti pasipiktinimo pagrin- 
dą ir su tinkama aistra pasipriešinti neteisingam demaskavimui. Demas- 
kavimas buvo visų mūsų, moderniųjų, šventas reikalas: atskleisti po mela- 
ginga savimone slypinčius tikruosius išskaičiavimus arba po melagingais 
išskaičiavimais slypinčius tikruosius interesus. Kam iš burnos dar bent 
šiek tiek nedrimba tos pasiutligės putos? Boltanskis ir Teveno randa prie- 
monę, lygiavertę vakcinai nuo pasiutligės. Jie ramiai palygina visus de- 
maskavimo šaltinius - Valstybes, kurios sukuria skirtingus teisingumo prin- 
cipus, ir susieja tūkstantį ir vieną būdą, kuriuo mes šiandien Prancūzijoje 
galime iškelti bylą teisme. Jie nedemaskuoja kitų ir neatskleidžia jų pa- 
slapčių. Jie rodo, kaip mes imamės kaltinti vieni kitus. Kritika tampa prie- 
mone, viena iš daugelio kompetencijų, mūsų pasipiktinimų gramatika. 

Ir staiga dėl šio nedidelio atotrūkio, kurį sukuria metodiškas tiriama- 
sis darbas, mes jau nebegalime beatodairiškai tikėti kritika. Kaip galima 
nuoširdžiai kaltinti, kai aukų ieškojimo mechanizmas tapo toks akivaiz- 
dus? Netgi humanitariniai mokslai nebėra svarbiausias šaltinis, kuris pa- 
galiau leistų po išore įžvelgti tikrąsias paskatas. Jie taip pat yra analizės 
dalis (Chateauraynaud, 1991). Jie taip pat kurpia bylas, piktinasi ir kriti- 
kuoja. Humanitarinių mokslų tradicija jau nebeturi privilegijos būti aukš- 
čiau už veikėją ir matyti po jo nesąmoningais veiksmais slypinčią realybę, 
kurią reikėtų iškelti viešumon (Boltanski, 1990). Nuo šiol humanitariniai 
mokslai nebegali būti šokiruoti, neužimdami vienos iš mūsų kolegų nu- 
braižytos lentelės skilčių. Demaskuojantysis yra paprastų žmonių, kuriuos 
tvirtino demaskuojąs, brolis: „jūs pats toks“. Mes jau nebetikime demas- 
kavimu, o suprantame jį kaip „istorines aplinkybes“, kurios turi įtakos 
mūsų reikalams, tačiau paaiškina juos nė kiek ne daugiau, nei revoliucijos 
aplinkybės paaiškino 1789 m. įvykius. Demaskavimas, kaip ir Revoliucija, 
šiandien jau yra išsikvėpę. 

Boltanskio ir Teveno darbas užbaigia Renė Žiraro numatytą ir aprašy- 
tą kryptingą procesą, pagal kurį modernieji nebegali nuoširdžiai kaltinti, 
bet, priešingai nei Žiraras, jie neniekina objektų. Kad veiktų aukų paieš- 


* Pagal citatą iš Fiurė: „Prancūzijos revoliucija baigta“ (vert. past.). 

kos mechanizmas, reikėjo, jog minios viešai aukojamas kaltinamasis būtų 
tikrai kaltas (Girard, 1978). Jei jis tampa atpirkimo ožiu, kaltinimo me- 
chanizmas tampa akivaizdus: niekuo dėtas vargšelis neteisingai kaltina- 
mas be jokios priežasties tik tam, kad taptų pretekstu susitaikyti kolekty- 
vui. Perėjimas nuo aukos prie atpirkimo ožio nuslopina kaltinimą. Tačiau 
šis nuslopinimas nesušvelnina moderniųjų, nes jų serijinių nusikaltimų prie- 
žastis kaip tik ir yra ta, kad jie niekada negali nuoširdžiai apkaltinti tikro- 
jo kaltininko (Girard, 1983). Tačiau Žiraras nemato, jog taip jo kaltini- 
mas tampa dar rimtesnis, nes jis kaltina objektus dėl to, kad jie iš tiesų 
nieko nereiškia. Kol manome, kad mūsų ginčai turi objektyvią prasmę, 
negalime išsivaduoti iš pamėgdžiojimo geismo iliuzijos. Vien tik šis geis- 
mas suteikia objektams vertę, kurios jie neturi. Patys savaime jie nieko 
nereiškia ir yra niekas. Atskleisdamas kaltinimo procesą, Žiraras, kaip 
Boltanskis ir Teveno, visiems laikams nuslopina mūsų polinkį kaltinti. Ta- 
čiau jis dar labiau išplečia moderniųjų polinkį niekinti objektus - ir su 
šiuo kaltinimu Žiraras sutinka visa širdimi, visiškai juo tikėdamas ir maty- 
damas šiame sunkiai įgytame niekinime didžiausią moralumo įrodymą. Taip 
demaskuotoją pakeičia dar didesnis demaskuotojas. Boltanskio ir Teveno 
knyga svarbi tuo, kad jie nuslopina demaskavimą, savo analizės pagrindu 
laikydami teismo procese dalyvaujantį objektą. 

Po moraliniu sprendimu demaskuojant visada veikė kitas moralinis 
sprendimas rūšiuojant ir atrenkant. Jis vadinamas išdėstymu, kombinavi- 
mu, combinazione, machinacija, taip pat derybomis ar kompromisu. Šarlis 
Pegi teigė, kad lanksti moralė daug reiklesnė už griežtą. Tą pat galima pa- 
sakyti ir apie neoficialią moralę, kuri be paliovos išrenka ir paskirsto prak- 
tinius moderniųjų sprendimus. Ją niekina, nes ji neleidžia piktintis, bet ji 
yra aktyvi ir dosni, nes seka begaliniais situacijų bei tinklų vingiais. Ją 
niekina, nes jis atsižvelgia į objektus, kurie nėra nei vien tik nepagrįstos 
mūsų geismo problemos, nei vien tik mūsų proto kategorijų saugyklos. 
Kaip modernioji Konstitucija niekina hibridus, kuriems ji suteikia pasto- 
gę, taip ir oficialioji moralė niekina praktinę tvarką ir objektus, ant kurių 
ji laikosi. Po objektų ir subjektų priešprieša slypi daugybė tarpininkų. Po 
moraline didybe slypi kruopšti aplinkybių ir atvejų atranka. 


Mes niekada nebuvome modernūs 

Dabar galiu rinktis: arba tikėti moderniąja Konstitucija, arba tyrinėti 
tai, ką ji leidžia, ir tai, ką ji draudžia, tai, ką ji apšviečia, ir tai, ką aptemdo. 
Arba aš ginsiu gryninimo procesą ir pats būsiu grynintojas bei budrus Kon- 

stitucijos sergėtojas, arba studijuosiu ne tik gryninimą, bet ir tarpininkavi- 
mą, tačiau tuo atveju jau nebebūsiu visiškai modernus. 

Tvirtindamas, kad modernioji Konstitucija neleidžia jai pačiai savęs 
suprasti, pasišaudamas atskleisti praktikas, kurios leidžia jai egzistuoti, ir 
teigdamas, kad kritikos mechanizmas šiandien nuslopintas, elgiuosi taip, 
tarsi mes būtume įžengę į naują, moderniųjų epochą pakeitusią epochą. 
Ar tuomet aš nesu tiesiogine žodžio prasme postmodernus? Postmo- 
dernizmas - tai simptomas, o ne naujas sprendimas. Jis egzistuoja vado- 
vaudamasis moderniąja Konstitucija, tačiau nebetiki jos teikiamomis ga- 
rantijomis. Jis jaučia, kad kritika nėra nepriekaištinga, bet nesugeba nie- 
ko kito, tik toliau užsiimti kritika, nors ir netiki jos pagrindais (Lyotard, 
1979). Užuot pradėjęs empirinę tinklų analizę, suteikiančią prasmę jo de- 
maskuojamai gryninimo veiklai, postmodernizmas atmeta bet kokią em- 
pirinę veiklą, laikydamas ją iliuzija ir apgaule. Jo sekėjai - nusivylę racio- 
nalistai, jaučiantys, kad modernizmui atėjo galas, bet jie ir toliau priima 
modernų laiko skirstymą ir sugeba jį suskirstyti epochomis tik pagal vieną 
po kitos vykstančias revoliucijas. Jie jaučiasi atėję „po“ moderniųjų, bet 
su nemalonia nuojauta, kad kito „po“ jau nebebus. Jų devizas No future 
prisideda prie moderniųjų devizo - No past'“. Kas jiems lieka? Padrikos 
akimirkos ir nepagrįstas demaskavimas, nes postmodernieji nebetiki prie- 
žastimis, kurios jiems leistų demaskuoti bei piktintis. 

Tačiau jei laikysimės ir Konstitucijos, ir to, ką ji draudžia arba leidžia, 
jei kruopščiai ištyrinėsime hibridų gaminimo ir tų pačių hibridų sunaikini- 
mo veiklą, rasime kitą išeitį. Tuomet pastebime, kad mes niekada nebuvo- 
me modernūs Konstitucijos pateikiama prasme. Modernybes laikai nieka- 
da neprasidėjo. Moderniojo pasaulio niekada nebuvo. Būtasis laikas čia 
svarbus, nes kalbama apie retrospektyvų požiūrį, naują mūsų istorijos trak- 
tavimą. Mes neįžengiame į naują amžių. Mes nebetęsiame padriko post- 
post-post-modernistų bėgimo. Mes nebeįsikimbame prieš avangardą ei- 
nančio avangardo. Mes nebesistengiame būti dar gudresni, dar kritiškes- 
ni, dar giliau įsiskverbti į įtarumo amžių. Ne, mes suvokiame, kad niekada 
net nepradėjome žengti į modernizmo amžių. Šį retrospektyvų požiūrį, 
kuris išskleidžia, o ne atskleidžia, kuris prideda, o ne atima, kuris broliau- 
jasi, o ne demaskuoja, kuris atsirenka, o ne piktinasi, pavadinčiau nemo- 
derniu (arba amoderniu). Nemodernusis - tai tas, kuris atsižvelgia ir į 
moderniųjų Konstituciją, ir į hibridų dauginimąsi, kurį ji neigia. 


0 Angl. no future - ateities nėra ir n0 past - praeities nėra (vert. past. ). 

Konstitucija paaiškino viską, išskyrus tai, kas vyko pačiame viduryje. 
Ji teigė, kad tinklai yra „niekas, visiškai niekas, tiesiog atliekos“. O juk 
hibridai, pabaisos, mišiniai, kurių ji neapsiima paaiškinti, yra beveik vis- 
kas: jie sudaro ne tik mūsų, bet ir kitų, užgauliai vadinamų ikimoderniai- 
siais, kolektyvus. Tuo pat metu, kai antrasis, marksizmo Švietimas, atro- 
do, jau viską paaiškino, tuo pat metu, kai dėl visiško jų paaiškinimo žlugi- 
mo postmodernieji pasineria į savikritikos neviltį, paaiškėja, jog niekas 
net nebuvo pradėjęs nieko aiškinti ir kad taip buvo visada, kad mes nieka- 
da nebuvome nei modernūs, nei kritiški, kad niekada nebuvo nei anų lai- 
kų, nei senojo režimo (Mayer, 1983), kad mes niekada iš tikrųjų neištrū- 
kome iš senosios antropologijos matricos ir kad kitaip būti tiesiog nė ne- 
galėjo. 

Pastebėti, kad mes niekada nebuvome modernūs ir kad nuo kitų kolek- 
tyvų mus skiria tik nedidelės perskyros, nereiškia būti reakcionieriumi. An- 
timodernieji įnirtingai kovoja su Konstitucijos poveikiu, tačiau priima ją 
visą. Jie nori apginti vietoves arba dvasią, arba gryną materiją, arba racio- 
nalumą, arba praeitį, arba visuotinumą, arba laisvę, arba visuomenę, arba 
Dievą, tarsi šios esybės realiai egzistuotų ir turėtų pavidalą, kurį joms su- 
teikia modernioji Konstitucija. Jie keičia tik savo pasipiktinimo kryptį ir 
ženklą. Jie priima net keistąjį moderniųjų principą - negrįžtamos laiko tėk- 
mės, panaikinančios po savęs visą praeitį, idėją. Ar tokią praeitį norėtume 
išsaugoti, ar panaikinti, abiem atvejais išlieka tobulai revoliucinė idėja, kad 
revoliucija yra įmanoma. Tačiau pati ši idėja mums atrodo pernelyg su- 
reikšminta, nes revoliucija yra tik viena iš daugelio priemonių istorijose, 
kuriose nėra nieko revoliucinio ir nieko negrįžtamo. Potencialiai moder- 
nusis pasaulis yra visiškas ir neatšaukiamas išradimas, kuris nutraukia visus 
ryšius su praeitimi, taip pat kaip Prancūzijos arba bolševikų Revoliucijos 
potencialiai pagimdė naują pasaulį. Žiūrint pro tinklų prizmę, modernusis 
pasaulis, kaip ir revoliucijos, leidžia tik praplėsti praktikas, pagreitinti pa- 
žinimo sklaidą, visuomenių išplėtimą, veikiančiųjų skaičiaus augimą, dau- 
gybę nedidelių senųjų įsitikinimų pasikeitimų. Žiūrint pro tinklų prizmę, 
vakariečių naujovės lieka atpažįstamos ir svarbios, bet nebėra pagrindo 
sukurti dėl to ištisą istoriją, pagrįstą esminiu atotrūkiu, lemtingu likimu, 
negrįžtama nelaime ar laime. 

Antimodernieji, kaip ir postmodernieji, priėmė savo priešininkų mū- 
šio lauką. Prieš mus atsivėrė kitas, daug didesnis ir ne toks polemiškas 
nemoderniųjų pasaulių laukas. Tai Vidurio imperija, tokia pat neaprėpia- 
ma ir tokia pat nepažįstama kaip Kinija. 

Revoliucija 


Modernieji - savo sėkmės aukos 


Jeigu moderniųjų kritikos aparatas pavertė juos nenugalimais, kodėl 
jie šiandien dvejoja dėl savo likimo? Jeigu Konstitucijos veiksmingumas 
priklausė kaip tik nuo jos tamsiosios dalies, kodėl aš šiandien galiu susieti 
šią dalį su šviesiąja? Tam, kad galėčiau kartu stebėti ir gryninimo, ir pertei- 
kimo praktiką, jų tarpusavio ryšys turėjo labai pasikeisti. Jeigu mes ne- 
begalime nuoširdžiai pasišvęsti modernizavimo užduotims, vadinasi, jų 
mechanizmą sutrikdė nenumatytos kliūtys. Kas gi atsitiko, kad grynini- 
mo procesas taptų neįsivaizduojamu, nors vos prieš keletą metų absurdiš- 
ka 1r skandalinga atrodė būtent tinklų plėtra? 

Tarkime, kad modernieji tapo savo sėkmės aukomis. Suprantu, jog tai 
primityvus paaiškinimas, ir vis dėlto viskas vyksta taip, tarsi dėl kolektyvų 
pasitelkimo masto hibridų galiausiai atsirado tiek, kad jų buvimą kartu ir 
neigianti, ir leidžianti konstitucinė sistema jau nebeįstengia jų suvaldyti. 
Modernioji Konstitucija neatlaikė savo pačios svorio, ją nušlavė mišrūnai, 
kuriuos ji leido naudoti eksperimentams, slėpdama jų poveikį Visuomenės 
audiniui. Trečiasis luomas tapo pernelyg gausus, kad sutiktų, jog jam pati- 
kimai atstovauja objektai arba subjektai. 

Kai vienintelė problema buvo tik keleto oro siurblių atsiradimas, dar 
pavykdavo juos priskirti dviem klasėms: gamtos dėsnių ir politinio atsto- 
vavimo, tačiau kai mus užplūdo užšaldyti embrionai, ekspertų sistemos, 
skaitmeninės mašinos, robotai su jutikliais, hibridiniai kukurūzai, duome- 
nų bankai, receptinės psichotropinės medžiagos, banginiai su radijo siųs- 
tuvais, genų sintezatoriai, auditorijos analizatoriai ir pan., kai mūsų dien- 
raščių puslapiai mirgėte mirga šių pabaisų ir kai nė viena iš šių chimerų 

nemano radusi savo vietą nei objektų, nei subjektų pusėje, nei juos skirian- 
čioje tarpinėje erdvėje, tai reiškia, kad reikia kažką daryti. Panašu, kad abu 
Konstitucijos poliai galiausiai susijungė, ir tai įvyko kaip tik dėl tarpininka- 
vimo praktikos, kurią Konstitucija kartu ir išlaisvino, ir paneigė. Panašu, 
kad hibridams vertinti jau maža teisėjų ir kritikų. Gryninimo sistema, kaip 
ir mūsų teismų sistema, nebesusidoroja su jai tenkančio darbo krūviu. 

Galbūt modernioji sistema dar kurį laiką būtų išsilaikiusi, jei pati jos 
plėtra nebūtų nulėmusi trumpo sujungimo tarp gamtos ir Žmonijos ma- 
sių. Tol, kol gamta buvo tolima ir valdoma, ji dar miglotai priminė kon- 
stitucinį tradicijos polių. Atrodė, kad ji buvo laikoma atsargoje - trans- 
cendentinė, neišsenkanti, tolima. Tačiau kam priskirti ozono skylę, glo- 
balinį atšilimą? Ką daryti su šiais hibridais? Ar jie žmogiški? Taip, nes 
tai mūsų rankų darbas. Ar jie gamtiniai? Taip, nes juos sukūrėme ne 
mes. Ar jie vietiniai, ar globaliniai? Ir tokie, ir tokie. O kalbant apie 
žmonijos mases, kurios išaugo tiek dėl medicinos ir ekonomikos pažan- 
gos, tiek ir dėl jų nesėkmių, jų vietą rasti nė kiek ne lengviau. Kokiam 
pasauliui jas priskirti? Ar tai biologijos, ar sociologijos, ar gamtos isto- 
rijos, ar sociobiologijos sritis? Tai mūsų rankų darbas, ir visgi demogra- 
fijos bei ekonomikos dėsniai be galo mus pranoksta. Ar demografinis 
sprogimas vietinis, ar globalinis? Ir toks, ir toks. Taigi nei gamtos, nei 
sociumo pusėje nebegalime atpažinti abiejų moderniųjų konstitucinių 
garantijų: visuotinių daiktus valdančių dėsnių ir neatimamų subjektų tei- 
sių. Alkstančių masių ir vargšės planetos likimas surištas vienu Gordijo 
mazgu, kurio perkirsti nebeateis joks Aleksandras. 

Taigi, tarkime, kad modernieji neatlaikė spaudimo. Į jų Konstituciją 
galima buvo įtraukti keletą priešingai bylojančių pavyzdžių, keletą išim- 
čių, jai tai buvo netgi reikalinga. Tačiau ji visiškai bejėgė, kai išimčių vis 
daugėja ir kai visas jos asamblėjas užplūsta trečiojo daiktų luomo bei tre- 
čiojo pasaulio minios. Kaip ir Mišelis Seras, tokius hibridus vadinu kva- 
ziobjektais, nes jie neužima nei Konstitucijoje jiems numatytos objektų, 
nei subjektų vietos, ir neįmanoma visus juos patalpinti kažkur per vidurį, 
nes taip jie taptų tiesiog gamtinių daiktų ir socialinių simbolių mišiniu. 
Nors ir keista, kaip tik Levi-Strosas, ieškodamas pavyzdžio paaiškinti, 
kaip mums artimas laukinis mąstymas, geriausiai apibrėžia šį susiliejimą, 
kuriuo panaikinami abiejų - gamtos ir visuomenės - komponentų kontū- 
rai, nors jis teigia, kad jie tarsi veidrodyje atspindi vienas kitą. 


„Koks nors čiabuvis, be abejo, nuspręstų, kad vairuoti automobilį didelio 
miesto centre arba greitkelyje - ne žmogaus sugebėjimams. Ir taip iš tiesų 
yra, nes čia akis į akį nesusiduria nei Žmonės, nei gamtos dėsniai, o susiduria 

vairuotojų ketinimais humanizuotų gamtos jėgų ir žmonių, per fizinę energiją, 
kurią jie perleidžia per save, virtusių gamtos jėgomis, sistemos. Nebėra nei 
veikėjo, manipuliuojančio inertišku objektu, nei objekto, kuris, tapęs veikėju, 
savo ruožtu imasi manipuliuoti subjektu, be jokių kalbų perleidžiančiu jam 
tai, ką jis turi, t. y. nebėra situacijų, kuriose viena arba kita pusė pasižymi 
pasyvumu: esybės sąveikauja ir kaip subjektai, ir kaip objektai. Ir jų vartojama- 
me kode paprastas jas skiriančio atstumo pakitimas savo jėga prilygsta tyliam 
užkeikimui.“ (Lėvi-Strauss, 1962, p. 294)!! 


Norėdami priimti į savo tarpą tokius kvaziobjektus, kurie išties šiek 
tiek skiriasi nuo laukinio mąstymo kvaziobjektų (žr. toliau), turime nubrėžti 
kontūrus erdvės, kuri jau nebėra moderniųjų Konstitucijos erdvė, nes joje 
užpildomas tas tarpas, kurį Konstitucija tvirtino ištuštinanti. Prie grynini- 
mo praktikos (horizontali linija) reikia pridėti tarpininkavimo praktiką (ver- 
tikali linija). 


4 pav. 


Gamtos polius Subjekto/ 
visuomenės polius 


* Modernumo matmuo 





Kvaziobjektų 
dauginimas 





Nemodernumo matmuo 


Užuot stebėjus kvaziobjektus atsižvelgiant vien tik į jų ilgumą, reikia 
nustatyti ir jų platumą. Krizės, kurios apibūdinimu pradėjau šią esė, diag- 
nozė tuomet tampa akivaizdi: kvaziobjektų skaičiaus augimas prisodrino 
moderniųjų konstitucinę sistemą. Modernieji naudojosi abiem matmeni- 


" Claude Lėvi-Strauss. Laukinis mąstymas. Vilnius: Baltos lankos, 1997, p. 250- 
251. Vertė Marius Daškus (vert. past.). 

mis, tačiau aiškiai nubrėždavo tik vieną, o antroji linija tebuvo pažymėta 
punktyru. Nemodernieji turi nubrėžti jas abi, kad suprastų tiek moder- 
niųjų sėkmės, tiek jų nesenų nesėkmių priežastis, bet nepultų į postmo- 
dernizmą. Kartu naudojant abu matmenis mums galbūt pavyks rasti vietos 
hibridams ir suteikti jiems vardą, namus, filosofiją, ontologiją ir, tikiuosi, 
naują konstituciją. 


Didysis modernizuojančiųjų filosofijų atotrūkis 


Kaipgi pagrindinės filosofijos kryptys bandė įsisavinti kartu ir moder- 
niųjų Konstituciją, ir kvaziobjektus - tą vis besiplečiančią Vidurio imperi- 
ją? Labai supaprastinant, galima pastebėti tris pagrindines strategijas. Pir- 
moji remiasi didžiuoju atotrūkiu tarp objektų ir subjektų, kurie kuo toliau, 
tuo labiau vieni nuo kitų tolsta. Antroji, vadinama „semiotiniu posūkiu“, 
imasi nagrinėti viduriniąją erdvę, pamiršdama polius. Galiausiai trečioji 
atskiria Būties mąstymą nuo esinių mąstymo. 

"Trumpai apžvelkimc pirmąsias. Kuo daugiau atsiranda kvaziobjektų, 
tuo labiau nesulyginamais didžiosios filosofijos kryptys laiko abu Konstitu- 
cijos polius, kartu tvirtindamos, kad nieko nėra svarbiau už jų suderinimą. 
Taigi jos savaip atspindi modernųjį paradoksą, uždrausdamos tai, ką lei- 
džia, ir leisdamos tai, ką draudžia. Žinoma, viskas kur kas sudėtingiau už šį 
supaprastintą apibendrinimą. Kiekviena iš šių filosofijos krypčių iš esmės 
yra nemoderni ir bando spręsti tą pačią problemą, kurią kaip sugebėdamas 
mėginu spręsti ir aš, tačiau jų oficialiosios ir išpopuliarintos interpretaci- 
jos šiuo požiūriu stebėtinai nuoseklios: kaip dauginti kvaziobjektus iki ga- 
lo jų neįteisinant, kad išliktų Didysis Padalijimas, atskiriantis mus nuo 
mūsų praeities ir nuo kitų kolektyvų? 

Kaip jau matėme, Hobsas ir Boilis taip nesutarė tik todėl, kad jiems 
vargiai tepavyko atskirti nebylių ir gamtinių nežmonių polių nuo sąmo- 
ningų ir kalbančių piliečių poliaus. Riba tarp šių dirbtinių kūrinių jiems 
atrodė tokia menka, jog hibridų jie beveik neskirstė. Tik kantizmas su- 
teikė mūsų Konstitucijai kanoniškąją formą. Tai, kas iki tol tebuvo pa- 
prasčiausia perskyra, Kanto filosofijoje paverčiama visišku atskyrimu, 
kurio mastas prilygsta Koperniko revoliucijai. Daiktai savaime tampa 
nebepasiekiami, o transcendentalinis subjektas lygiai taip pat be galo 
nutolsta nuo pasaulio. Bet kartu išlieka aiški abiejų garantijų simetrija, 
nes pažinimas galimas tik viduriniajame taške, kuriame yra fenomenai, 
taikant abi grynąsias formas - daikto savaime ir subjekto. Hibridams 
suteikiama teisė egzistuoti, bet tik kaip vienoda proporcija sumaišytų 

grynųjų formų dariniui. Žinoma, tarpininkavimo procesas išlieka regi- 
mas, nes tam, kad iš tolimojo daiktų pasaulio būtų galima patekti į dar 
tolimesnį ego pasaulį, Kantas vis įterpia naujų etapų. Tačiau šie tarpinin- 
kavimai jau laikomi tik paprasčiausiais tarpiniais etapais, perkeliančiais 
arba perduodančiais grynąsias formas, kurios vienintelės yra atpažįsta- 
mos. Šie tarpiniai etapai leidžia pripažinti kvaziobjektų vaidmenį, tačiau 
jiems nesuteikiama jokia ontologija, kuri priverstų suabejoti „koperni- 
kiškąja revoliucija“. Šis Kanto formulavimas pastebimas ir šiandien kas- 
kart, kai manoma, jog žmogaus protas gali savavališkai suteikti formą 
beformei, bet realiai materijai. Žinoma, Karalius Saulė, aplink kurį su- 
kasi objektai, buvo nuverstas, ir jo vietą užėmė daugybė kitų pretenden- 
tų: Visuomenė, epistėmė, mentalinės struktūros, kultūros kategorijos, 
intersubjektyvumas, - tačiau šie rūmų perversmai neišjudino centro, kurį 
dėl šios priežasties aš vadinsiu subjektu/visuomene. 

Dialektikos didybę sudaro tai, jog ji pabandė dar vieną, paskutinį kartą 
apsukti visą ikimodernųjį ratą, įtraukdama visus dieviškuosius, socialinius 
ir gamtinius buvinius, kad išvengtų kantizmo prieštaravimo tarp gryninimo 
ir tarpininkavimo vaidmens. Tačiau dialektika suklydo nustatydama, kur 
slypi prieštaravimas. Ji tiksliai nustatė prieštaravimą tarp subjekto ir objek- 
to polių, bet nepamatė prieštaravimo tarp įsitvirtinančios moderniosios Kon- 
stitucijos visumos ir kvaziobjektų dauginimosi, nors XIX a. jis buvo nc 
mažiau akivaizdus nei šiandien. Tiksliau, ji manė galėsianti pašalinti ant- 
rąjį prieštaravimą, išspręsdama pirmąjį. Tačiau, manydamas, kad panaiki- 
no Kanto skirstymą į daiktus savaime ir subjektą, Hėgelis tik dar labiau jį 
paaštrino, sustiprindamas iki prieštaravimo ir paversdamas šį kraštutinu- 
mą pasiekiantį ir perdėtą prieštaravimą istorijos varikliu. Tai, kas XVII a. 
buvo perskyra, XVIII a. virsta atskyrimu, o XIX a. visišku prieštaravimu, 
kuris tampa visos intrigos varomąja jėga. Kas geriau galėtų pailiustruoti 
moderniųjų paradoksą? Dialektika dar labiau padidina prarają tarp ob- 
jekto ir subjekto polių, bet kadangi galiausiai šią prarają įveikia ir panaiki- 
na, ji įsivaizduoja pranokusi Kantą! Ji kalba tik apie tarpininkavimus, ir 
vis dėlto tarpininkavimai, kurių apstu jos grandiozinėje istorijoje, tėra tar- 
piniai etapai, kuriais perduodamos grynai ontologinės savybės: arba dva- 
sia (dešinioji pakraipa), arba materija (kairioji pakraipa). Galų gale, jei ir 
yra pora, kurios niekas negali sutaikyti, tai - gamtos ir dvasios polių pora, 
nes pati jų priešprieša išsaugoma ir panaikinama, o tiksliau - paneigiama. 
Vargu ar kas galėtų būti dar modernesnis. Be jokios abejonės, didžiausi 
mūsų modernizuotojai buvo dialektikai, ir jie buvo galingi, nes išties atro- 
dė, jog jie sutelkė visą pažinimą bei praeitį ir pasinaudojo visomis kritikos 
priemonėmis. 

5 pav. 


visiškas nebendramatiškumas (postmodernieji) 












nebendramatiškumas (Habermasas) 

() Modernumo matmuo 


TARPININ- 


KAVIMO 
PROCESAS 
Kuo daugiau Kvaziobjektų 
kvaziobjektų, dauginimas 
tuo didesnė 
perskyra tarp polių 


Nemodernumo matmuo 


Tačiau kvaziobjektų ir toliau daugėjo — pirmosios, antrosios, trečio- 
sios pramonės revoliucijos pagimdytų pabaisų, socializuotų faktų ir Žmo- 
nių, tapusių gamtinio pasaulio elementais. Vos spėjusios susiformuoti, 
visumos ir vėl per visas siūles suirdavo. Istorijos pabaigos netrukdė ne- 
paisant nieko ir toliau tęstis istorijai. 

Fenomenologija paskutinį kartą įvedė dar vieną didelį atotrūkį, bet ji 
atsikratė šiokio tokio balasto — abiejų grynos sąmonės ir gryno objekto 
polių, ir tikrąja to Žodžio prasme išsitiesė viduryje, bandydama savo šešė- 
liu uždengti Žiojinčią prarają, nors ir nujautė, kad jau nebegalės jos panai- 
kinti. Modernusis paradoksas buvo dar kartą paaštrintas. Intencionalumo 
sąvoka neatpažįstamai pakeitė perskyrą, atskyrimą, prieštaravimą, pavers- 
dama juos neįveikiama įtampa tarp objekto ir subjekto. Dialektikos viltys 
žlugo, nes ši įtampa neišsprendžiama. Fenomenologai mano pranokę Kantą, 
Hėgelį ir Marksą, nes jie nebesuteikia jokios esmės nei grynam subjektui, 
nei grynam objektui. Jie mano, kad kalba tik apie tarpininkavimus, kurie 

nėra susiję su jokiais poliais. Ir visgi jie nubrėžia vieną liniją tarp polių, 
kurie jau beveik nieko nebereiškia. Šie nerimastingi modernizuotojai per 
vis platėjančią prarają permeta tik menką lieptelį - „ko nors suvokimą“. 
Jie negalėjo atlaikyti spaudimo. Ir neatlaikė. Tuo pat metu šią neįmanomą 
krizę, šią kankinančią priešybių kovą simbolizuoja dvigubas Bašlaro dar- 
bas: jis dar labiau pabrėžia mokslų objektyvumą, atsirandantį dėl visiško 
atitrūkimo nuo sveiko proto, ir pernelyg sureikšmina objekto neturinčios 
vaizduotės galią, atsirandančią dėl epistemologinių lūžių. 


Pabaigų pabaiga 


Šios istorijos tęsinys nejučiomis tampa komiškas. Kuo labiau auga 
didžiojo atotrūkio įtampa, tuo labiau visa tai tampa panašu į ekvilibristo 
numerį. Iki tol visos didžiosios filosofijos kryptys buvo rimtos ir giliamin- 
tiškos: jos grindė, tyrinėjo, lydėjo milžinišką kvaziobjektų dauginimąsi ir 
nepaisant nieko norėjo tikėti, kad įmanoma visus juos apžioti ir suvirškin- 
ti. Kalbėdamos vien apie grynumą, jos siekė tik suvokti hibridų darbą. Visi 
šie mąstytojai aistringai domėjosi tiksliaisiais mokslais, technika ir ekono- 
mika, nes juose matė ir pavojų sau, ir išsigelbėjimą. O ką galima pasakyti 
apie po jų atsiradusias filosofijos kryptis? Pirmiausia, kaip derėtų jas va- 
dinti? Moderniomis? Ne, nes jos nebesistengia laikytis abiejų grandinės 
galų. Postmoderniomis? Dar ne - toliau bus blogiau. Pavadinkime jas iki- 
postmoderniomis, nes jos žymi perėjimą. Tai, kas buvo tik perskyra, at- 
skyrimas, vėliau prieštaravimas, neįveikiama įtampa, jos paaštrina iki ne- 
bendramatiškumo. 

Tai, kad subjektų ir objektų pasaulių negalima matuoti vienu matu, 
teigė jau modernioji Konstitucija, bet ji bemat panaikindavo šį atstumą, 
nes realiai elgėsi priešingai, vienu matu matuodama Žmones ir daiktus, 
daugindama tarpininkus ir vadindama juos tarpiniais etapais. O ikipost- 
modernieji iš tiesų tiki, kad kalbantis subjektas nėra bendramatis gamti- 
niam objektui ir techniniam veiksmingumui, arba turi tokiu tapti, jei dar 
nėra pakankamai nebendramatis. Taip jie sunaikina modernybės projek- 
tą, nors tvirtina jį atgaivinantys: jie laikosi tos Konstitucijos dalies, kurio- 
je kalbama apie grynumą, tačiau nepaiso kitos, kurioje užsiimama hibridi- 
zavimo praktika. Jie įsivaizduoja, kad tarpininkų nėra, tiesiog negali būti. 
Subjektų pusėje jie išranda šneką, hermeneutiką, prasmę, o daiktų pasaulį 
palieka iš lėto nykti. Žinoma, kitoje veidrodžio pusėje mokslininkai ir tech- 
nokratai laikosi simetriško požiūrio. Kuo sparčiau rezga savo tinklus her- 
meneutika, tuo sparčiau natūralizmas rezga savuosius. Bet šis istorijos 

perskyrų kartojimasis tampa karikatūra: Šanžė su neuronais atsiduria vie- 
noje pusėje, Lakanas su psichoanalizės objektais - kitoje. Ši dvynių pora 
nebesiekia moderniųjų tikslo, nes jie nebesistengia nagrinėti paradokso, 
kurį sudaro hibridų dauginimas draudžiant patį jų egzistavimą. 

Dar blogiau, kai modernybės projektas ginamas nuo išnykimo pavo- 
jaus. Šio beviltiško bandymo autorius - Habermasas (Habermas, 1988). Ar 
jis nori parodyti, kad niekas niekada iš esmės neskyrė žmonių ir daiktų? Ar 
jis vėl imasi modernybės projekto, įrodinėdamas, jog po Konstitucijos tvir- 
tinimais glūdi tam tikra praktika? Priešingai, jis mano, kad didžiausias pa- 
vojus kyla tuomet, kai kalbantys ir mąstantys subjektai painiojami su grynu 
natūraliu ir techniniu racionalumu, kurį leidžia senoji sąmonės filosofija! 
„Ne kartą lemiamu momentu jau esu sakęs, kad objektų pažinimo paradig- 
mą reikia pakeisti galinčių kalbėti ir veikti subjektų bendro sutarimo para- 
digma“ (p. 350). Jei kas nors kada ir apsiriko dėl savo priešų tapatybės, tai 
tik šis į XX a. perkeltas kantizmas, besistengiantis padidinti prarają tarp 
subjekto pažįstamų objektų ir komunikacinio proto. Senoji sąmonė turėjo 
bent tą privalumą, kad buvo nukreipta į objektą, ir todėl ji priminė dirbti- 
nę abiejų konstitucinių polių kilmę. Bet Habermasas nori abu polius pa- 
versti nebendramačiais kaip tik tada, kai kvaziobjektai taip dauginasi, kad 
tarp jų sunku būtų rasti bent vieną, nors šiek tiek panašų į laisvą kalbantį 
subjektą arba sudaiktintą gamtinį objektą. Kantui tai nepavyko dar per pir- 
mąją pramonės revoliuciją, tai kaip galėjo pavykti Habermasui po šešto- 
sios ar septintosios? Be to, senasis Kantas dar prisluoksniavo tarpinių eta- 
pų, kurie leido jam atkurti perėjimus tarp noumenų ir transcendentalinio 
ego. O tai visiškai negalimas dalykas, kai techninis protas turi būti kiek 
įmanoma atitolintas nuo laisvos žmonių diskusijos. 

Ikipostmoderniuosius galima palyginti su feodaline reakcija pačioje 
Prancūzijos senojo režimo pabaigoje: niekada garbės jausmas nebuvo taip 
sureikšmintas ir kilmingo kraujo ketvirčiai nebuvo skaičiuojami taip skru- 
pulingai, nors jau buvo kiek per vėlu radikaliai atskirti kilminguosius nuo 
trečiojo luomo. Ir dabar jau kiek per vėlu vėl vykdyti kopernikišką revo- 
liuciją ir tvirtinti, jog, viskas sukasi aplink intersubjektyvumą. Habermasas 
ir jo sekėjai palaiko modernybės projektą tik susilaikydami nuo bet kokių 
empirinių tyrimų (Habermas, 1987). Jei jie tuo užsiimtų, tuomet trečiasis 
luomas per greit taptų regimas ir pernelyg glaudžiai susipintų su vargšais 
kalbančiais subjektais. Tegul sau žūsta tinklai - kad tik atrodytų, jog, trium- 
fuoja komunikacinis protas. 

Vis dėlto Habermasas išlieka sąžiningas ir vertas pagarbos. Net ir 
šioje modernybės projekto karikatūroje dar galima atpažinti nublanku- 
sią XVIII a. Švietimo epochos šviesą arba XIX a. kritikos aidą. Net ir 

šiame siekime žūtbūt atskirti objektyvumą nuo komunikacijos galima įžvelg- 
ti pėdsaką, priminimą, randą, liudijantį, jog toks atskyrimas neįmanomas. 
Su postmoderniųjų atėjimu modernybės projekto atsisakoma visiškai. Ne- 
radau pakankamai neigiamo žodžio apibūdinti šiam judėjimui — tiksliau, 
šiam intelekto sąstingiui, kuriuo Žmonės ir nežmonės paliekami likimo 
valiai. Tai jau nėra tiesiog nebendramatiškumas, o visiškas nebendrama- 
tiškumas. 

Postmodernaus mąstymo ir projekto pralaimėjimą galima pailiustruoti 
vienu pavyzdžiu. „Aš, kaip filosofas, pateikiu katastrofos suvestinę“, atsa- 
kė Žanas Fransua Liotaras, kai geriausių norų skatinami mokslininkai pa- 
prašė jo apmąstyti mokslą ir žmonių kolektyvą jungiantį ryšį: 


„Aš tik teigiu, kad mokslo plėtroje nėra nieko žmogiško. Galbūt mūsų sme- 
genys yra tik laikina sudėtingų struktūrų kūrimo terpė. Tuomet reikėtų atriboti 
šį kūrimo procesą nuo jo ligšiolinės terpės. Esu įsitikinęs, kad jūs [mokslinin- 
kai!] kaip tik tai ir darote. Informatika, genų inžinerija, fizika ir astrofizika, 
astronautika, robotų technika jau siekia išsaugoti sudėtingas struktūras tokio- 
mis gyvenimo sąlygomis, kurios nebepriklausytų nuo gyvybės Žemėje. Bet aš 
nematau, kuo tai gali būti žmogiška, jeigu Žmogiškumu laikysime kolektyvus 
su jų kultūrinėmis tradicijomis, per tam tikrą laikotarpį nusistovėjusiomis tam 
tikrose šios planetos vietose. Nė akimirkos neabejoju, kad šis „nežmogiškas“ 
procesas be griaunamojo poveikio gali turėti ir tam tikros naudos žmonijai. 
Tačiau tai neturi nieko bendro su žmogaus išsilaisvinimu.“ (Lyotard, 1988, 
p. XXXVIII) 


"Tokios katastrofinės suvestinės nustebintiems mokslininkams, kurie 
vis dar tiki filosofų naudingumu, Liotaras atsako: „Manau, kad jums teks 
ilgokai mūsų palūkėti!“ Vis dėlto tai postmodernizmo (Hutcheon, 1989), 
o ne filosofijos žlugimas. Postmodernieji dar laiko save moderniais, nes 
priima visišką materialaus bei techninio pasaulio ir kalbančių subjektų 
kalbinių žaidimų atskyrimą. Bet jie klysta, nes tikrieji modernieji visuo- 
met patyliukais daugino tarpinius etapus, mėgindami apmąstyti milžinišką 
hibridų dauginimąsi ir kartu jų gryninimą. Mokslai visuomet buvo ne ma- 
žiau glaudžiai susiję su kolektyvais nei Boilio siurblys su Hobso Leviata- 
nu. Kaip tik dvigubas prieštaravimas ir yra modernus: viena vertus, dviejų 
konstitucinių garantijų prieštaravimas, kita vertus, šios Konstitucijos ir tar- 
pininkavimo praktikos prieštaravimas. Tikėdami visišku trijų terminų at- 
skyrimu, nuoširdžiai tikėdami, kad mokslininkai - tai ateiviai iš kosmoso, 
postmodernieji iš tiesų pribaigia modernizmą, visiems laikams pašalinda- 
mi jo mechanizmą varančią spyruoklę. 

Apie postmoderniuosius galima pasakyti tik vieną teigiamą dalyką: po 
jų jau nieko nebėra. Užuot tarę paskutinį Žodį, jie simbolizuoja pabaigų 
pabaigą, tai yra būdų užbaigti ir judėti pirmyn, dėl kurių stulbinamu grei- 
čiu atsirasdavo nauja vis radikalesnė ir revoliucingesnė kritika, baigtį. Kaip 
galima judėti pirmyn, kai nebeliko įtampos tarp gamtos ir visuomenės? Ar 
reikės įsivaizduoti kokį nors visišką supernebendramatiškumą? „Postmo- 
dai“, kaip juos vadina šmaikštieji anglai, yra istorijos pabaiga, ir juokin- 
giausia, kad jie tikrai tuo tiki. O kad parodytų nesą naivūs, tvirtina, jog 
džiaugiasi šia pabaiga! „Iš mūsų nieko nebesitikėkite.“ Tai jau tikrai ne. 
Bet jie ne ką labiau pajėgūs užbaigti istoriją, nei nebūti naivūs. Jie tiesiog 
atsidūrė toje aklavietėje, kurioje atsiduria avangardas, už kurio nugaros 
nebėra jokios kariuomenės. Leiskime jiems numigti iki tūkstantmečio pa- 
baigos, kaip to nori Bodrijaras, ir imkimės kitų dalykų. Tiksliau, grįžkime 
atgal. Gana eiti pirmyn. 


Semiotiniai posūkiai 


Kol modernizuojančiosios filosofijos didino atotrūkį tarp abiejų Kon- 
stitucijos polių, siekdamos įtraukti kvaziobjektų dauginimąsi, atsirado kita 
vis didėjančios tarpinės erdvės užėmimo strategija. Užuot sutelkusi dėmesį 
į gryninimo veiklos kraštus, ji sutelkė dėmesį į vieną iš gryninimo tarpinin- 
kų - kalbą. Kad ir kaip vadintume šias filosofijos kryptis: „semiotika“, „se- 
miologija“ ar „lingvistiniu posūkiu“, visų jų tikslas yra paversti diskursą ne 
skaidriu tarpiniu etapu, susiejančiu žmogiškąjį subjektą su gamtos pasau- 
liu, o tarpininku, nepriklausomu nei nuo gamtos, nei nuo visuomenės. Šiam 
prasmės sferos autonomijos įvedimui pastarąją pusę amžiaus pasišventė 
geriausi mūsų laikų protai. Jie taip pat atvedė mus į aklavietę, bet ne todėl, 
kad, anot šiandienos modernistų reakcijos, „pamiršo žmogų“ arba „atsisa- 
kė referencijos“, o todėl, kad patys apsiribojo vien diskursu. 






6 pav. 
Gamtos polius Kalba Subjekto/visuomenės 
polius 
Refekgftas Diskurso autonomijos Kalbktojas 
įvedimas Sociajmiių kontekstas 

Šios filosofijos kryptys manė, kad įvesti prasmės autonomiją galima 
tik suskliaudus, viena vertus, referencijos į gamtos pasaulį klausimą, o 
kita vertus, kalbančių bei mąstančių subjektų tapatybę. Jiems kalba vis 
dar užima moderniosios filosofijos tarpinę erdvę (Kanto filosofijoje feno- 
menų susidūrimo erdvė), tačiau užuot tapusi daugiau ar mažiau skaidri 
arba daugiau ar mažiau neregima, daugiau ar mažiau tiksli arba daugiau ar 
mažiau nepatikima, ji užėmė visą tą erdvę. Kalba tapo pati sau įstatymu ir 
tas“, „tekstas“, „tekstualumas“, „pasakojimai“, „diskursas“ - štai keletas 
Ženklų imperiją apibūdinančių terminų. Kol modernizuojančiosios filo- 
sofijos vis didino atotrūkį tarp objektų ir subjektų, paversdamos juos ne- 
bendramačiais, kalbos, diskurso ar teksto filosofijos užėmė likusią laisvą 
tarpinę erdvę, manydamos esančios labai nutolusios nuo gamtų ir visuo- 
menių, kurias suskliaudė (Pavel, 1986). 

Jų didybę sudaro tai, kad jos, atsiribojusios nuo dvigubos referento ir 
kalbančiojo subjekto tironijos, išplėtojo sąvokas, leidžiančias atgauti oru- 
mą tarpininkams, kurie nebėra tik paprasti tarpiniai etapai arba priemo- 
nės, pernešančios prasmę nuo gamtos iki kalbėtojų arba nuo kalbėtojų iki 
gamtos. Prasmę sukuria tekstas ir kalba. Jie netgi sukuria vidines diskurso 
referencijas ir jame esančius kalbėtojus (Greimas ir Courtės, 1979). Tam, 
kad sukurtų gamtas ir visuomenes, jiems reikia tik savęs, o vienintelė jų 
medžiaga - tai pasakojimų forma. Atsižvelgdami į signifikanto pirmumą, 
signifikatai sukasi aplink jį nebeturėdami jokių privilegijų. Tekstas tampa 
pirminiu, o tai, ką jis išreiškia ir perteikia, - antraeiliu dalyku. Kalbantieji 
subjektai tampa fikcijomis, kurias sukuria prasmės efektai, o autorius tė- 
ra tik savo paties raštų artefaktas (Eco, 1985). Objektai, apie kuriuos 
kalbama, tampa tik tikrovės efektais, slystančiais rašto paviršiumi. Viskas 
tampa ženklu ir ženklų sistema, architektūra ir virtuve, mada ir mitologi- 
jomis, politika ir net pačia pasąmone (Barthes, 1985). 

Didžioji šių filosofijos krypčių silpnybė ta, kad autonomizuoto diskur- 
so ir gamtos arba subjekto/visuomenės, kurių ji net nepalietė, laikinai ati- 
dėdama juos į šalį, tarpusavio ryšiai tapo dar sudėtingesni. Iš tiesų sunku 
ilgą laiką tikėti, kad mes esame pats save rašantis tekstas, pats savaime 
kalbantis diskursas, signifikantų žaismas be signifikatų. Ženklų imperija 
gyvavo ne ilgiau nei Aleksandro, ir ją taip pat pasidalijo jos generolai (Pa- 
vel, 1988). Kai kurie iš jų norėjo, kad autonominė kalbos sistema taptų 
mažiau beprotiška, sugrąžindami kalbantįjį subjektą arba net socialinę gru- 
pę, ir todėl jų žvilgsnis nukrypo į senąją sociologiją. Kiti norėjo, kad 
semiotika taptų ne tokia absurdiška, sugrąžindami sąlytį su referentu, ir 
nusprendė pririšti diskursą prie mokslo arba sveiko proto pasaulio. So- 

ciologizavimas, natūralizavimas — pasirinkimas nedidelis. Treti toliau lai- 
kėsi pirminės Imperijos idėjos ir ėmėsi patys save dekonstruoti, vieną au- 
tonominį paaiškinimą po kito, kol nieko nebeliko. 

Šis esminis posūkis mus išmokė, kad vienintelis būdas išvengti simetriš- 
kų natūralizavimo ir sociologizavimo spąstų yra suteikti kalbai autonomiją. 
Kaip galima be jos išskleisti šią tarpinę erdvę tarp gamtų ir visuomenių, 
patalpinant ten kvaziobjektus, kvazisubjektus? Semiotikos siūlo puikų įran- 
kių rinkinį, leidžiantį sekti kalbinių tarpininkavimų pėdomis. Tačiau išveng- 
damos dvigubos ryšio su referentu ir kontekstu problemos, jos neleidžia 
mums sekti paskui kvaziobjektus iki pat galo. Pastarieji, kaip jau minėjau, 
yra tiek realūs, tiek diskursiniai, tiek socialiniai. Jie priklauso gamtai, ko- 
lektyvui ir diskursui. Jei diskursui suteiksime autonomiją, palikdami gamtą 
epistemologams, o visuomenę - sociologams, vėl sujungti šiuos tris šaltinius 
taps nebeįmanoma. 

Postmodernybė atsirado dėl to, kad buvo norima sugretinti tris didži- 
ąsias kritikos priemones - gamtą, visuomenę ir diskursą, jų nesujungiant. 
Jeigu jas laikysime skyrium ir atskirsime nuo hibridų kūrimo proceso, 
moderniojo pasaulio vaizdas bus išties bauginantis: visiškai vienalytė gam- 
ta ir technika, visuomenė, kurią sudaro tik atspindžiai, regimybės bei iliu- 
zijos, diskursas, kurį sudaro tik su niekuo nesusiję prasmės efektai. Tikrai 
būtų dėl ko paleisti sau kulką į kaktą. Štai iš kur kyla juoda postmoderniųjų 
neviltis, pakeitusi jų pirmtakų, absurdo meistrų, baugią neviltį. Vis dėlto 
jie niekada nebūtų nusiritę iki tokios pajuokos ir apsileidimo, jei, be viso 
kito, nebūtų įtikėję, kad pamiršo Būtį. 


Kas pamiršo Būtį? 


Iš pradžių skirtumo tarp Būties ir esinių mąstymas atrodė pakanka- 
mai gera priemonė priglobti kvaziobjektams, ir jis papildė modernizuo- 
jančiųjų filosofijų bei lingvistinių posūkių siūlomų priemonių visumą. Kva- 
ziobjektų negalima priskirti nei gamtai, nei visuomenei, nei subjektui, nei 
kalbai. Dekonstruodamas metafiziką (tai yra atskirai paėmus moderniąją 
Konstituciją), Heidegeris nurodo centrinį tašką, ant kurio viskas laikosi ir 
kuris yra nutolęs tiek nuo subjektų, tiek nuo objektų. „Labiausiai stebina 
šito būties mąstymo paprastumas. Kaip tik jis atstumia mus nuo savęs.“! 


!ž Martynas Heidegeris. „Apie humanizmą“ in Gėrio kontūrai. Vilnius: Mintis, 
1989, p. 257. Vertė Arvydas Sliogeris (vert. past.). 

(p. 167) Sukdamasis aplink šią bambą, šį omfalą, filosofas išties tvirtina 
egzistuojant sąsają tarp metafizinio gryninimo ir tarpininkavimo. „Mąsty- 
mas nužengs į savo pirmykštės esmės skurdą. Mąstymas sutelks kalbą į 
paprastą sakymą. Kalba yra būties kalba, taip pat kaip debesys yra dan- 
gaus debesys.“"* (Heidegger, 1964, p. 172) 

"Tačiau filosofas bemat praranda šį gražų paprastumą. Kodėl? Naudo- 
damasis istorijos gudrybe, jis pats nurodo to priežastį pagiriamajame Žžody- 
je Herakleitui. Herakleitas glaudžiasi prie krosnies. „Einai gar kai entautha 
theous.“ „Ir čia gyvena dievai“ atsakė jis atėjusiems jo aplankyti, kai šie 
nustebo išvydę jį besišildantį kaip paprastą mirtingąjį. „Auch hier nūmlich 
wesen Gėtter an.“ (p. 145) Taip pat ir Heidegeris bei jo epigonai Būtį tikisi 
rasti tik vaikščiodami keliais, kurie iš „juodojo miško“ — Švarcvaldo nie- 
kur neveda. Kitur - dykynė. Dievai negali būti technikoje - šioje būties 
postatoje (Ge-Stell), šioje neišvengiamoje lemtyje (Geschick), šiame di- 
džiausiame pavojuje (Gefahr). Nereikia ieškoti jų ir moksle, nes jo esmė 
sutampa su technikos esme. Jų nėra politikoje, sociologijoje, psichologi- 
joje, antropologijoje, istorijoje, o istorija yra Būties istorija, ir jos epochos 
skaičiuojamos tūkstantmečiais. Dievų negali būti ekonomikoje, kuri yra 
vien skaičiavimas, visiems laikams įklimpusi tarp esinių ir rūpesčių. Jų 
taip pat nėra nei filosofijoje, nei ontologijoje, kurios jau prieš 2500 metų 
pamiršo savo lemtį. Todėl Heidegeris į modernųjį pasaulį žvelgia taip, kaip 
atėję smalsuoliai žvelgė į Herakleitą — su panieka. 

Ir vis dėlto „ir čia gyvena dievai“: hidroelektrinėje ant Reino krantų, 
subatominėse dalelėse, „Adidas“ sportbačiuose taip pat, kaip ir amatinin- 
ko išskobtose senovinėse medinėse klumpėse, žemės ūkio versle taip pat, 
kaip ir senajame kraštovaizdyje, krautuvininkų skaičiavimuose taip pat, kaip 
ir širdį veriančiose Helderlyno eilėse. Bet kodėl filosofai jų nebeatpažįsta? 
Todėl, kad tiki tuo, ką apie save teigia Konstitucija. Šis paradoksas jau 
nebeturėtų mūsų stebinti. Modernieji iš tiesų teigia, kad technika yra gry- 
nai instrumentinis valdymas, mokslas - gryna postata ir eksploatavimas 
(Das Ge-Stell), kad ekonomika yra grynas skaičiavimas, kapitalizmas — 
gryna reprodukcija, o subjektas - gryna sąmonė. Jie tai teigia, tačiau ne- 
reikia jais beatodairiškai tikėti, nes tai, ką jie tvirtina, sudaro tik pusę 
moderniojo pasaulio — tai gryninimo procesas, kuriuo distiliuojama tai, 
kas sukuriama hibridizavimu. 

Kas pamiršo Būtį? Niekas ir niekada jos nepamiršo, nes antraip gamta 
tikrai būtų „eksploatuojama kaip atsargų sandėlis“. Apsidairykite aplink: 


I Ibid., p. 259. 

moksliniai objektai juda ir kaip subjektai, ir kaip objektai, ir kartu kaip 
diskursas. Tinklai pilni būties. O mašinose glūdi subjektai ir kolektyvai. 
Kaip esinys galėtų prarasti savo trūkį, savo skirtingumą, savo neužbaigtu- 
mą, savo ženklą? To niekas niekada negali, antraip reikėtų įsivaizduoti, kad 
mes iš tiesų buvome modernūs. 

Bet gal kas nors visgi pamiršo būtį? Taip - tas, kuris tikrai tiki, kad 
Būtis iš tiesų buvo pamiršta. Kaip sako Levi-Strosas, laukinis yra visų pir- 
ma tas, kuris tiki laukiniais. Tie, kas empiriškai netyrinėjo mokslų, techni- 
kos, teisės, politikos, ekonomikos, religijos, grožinės literatūros, pametė 
Būties pėdsakus, išsibarsčiusius esiniuose. Jei, niekindami empirizmą, nu- 
mosite ranka į tiksliuosius mokslus, po to į humanitarinius mokslus, tradi- 
cinę filosofiją bei į kalbos mokslus ir nekišite nosies iš savojo miško, išties 
pajusite tragišką stoką. Tačiau būtent jūs patirsite stoką, o ne pasaulis. Šią 
akį rėžiančią silpnybę Heidegerio epigonai pavertė stiprybe. „Mes nežino- 
me nieko empirinio, tačiau tai nesvarbu, nes jūsų pasaulyje nėra Būties. 
Mes nuo visko apsaugosime Būties mąstymo liepsnelę, o jūs, kurie turite 
visa kita, neturite nieko.“ Priešingai, mes turime viską, nes turime būtį, 
esinius ir niekada nepamiršome skirtumo tarp būties ir esinių. Mes vyk- 
dome neįmanomą projektą, kurį pradėjo Heidegeris, tikėjęs tuo, ką apie 
save teigia modernioji Konstitucija, ir nesupratęs, kad kalbama tik apie 
pusę didžiulio mechanizmo, kuris niekada neatitrūko nuo senosios antro- 
pologijos matricos. Niekas negali pamiršti būties, nes niekada nebuvo mo- 
derniojo pasaulio, o kartu ir metafizikos. Mes vis dar esame ikisokratikai, 
ikikantininkai, ikinyčininkai. Jokia radikali revoliucija negali mūsų atskir- 
ti nuo šių praeičių. Taip, Herakleitas rodo kelią geriau nei Heidegeris: 
„Einai gar kai entautha theous.“ 


Praeinančio laiko pradžia 


"Taigi kvaziobjektų dauginimasis buvo sutiktas pasitelkiant tris skirtin- 
gas strategijas: pirmiausia, vis labiau aštrinamą skirtumą tarp gamtos po- 
liaus (daiktų savaime) ir visuomenės arba subjekto poliaus (žmonių san- 
tykių); antra, kalbos arba prasmės savarankiškumą; ir galiausiai vakarie- 
tiškosios metafizikos dekonstrukciją. Keturios priemonių visumos leidžia 
kritikai sumaišyti savo rūgštis: natūralizavimas, sociologizavimas, paver- 
timas diskursu ir galiausiai Būties užmarštis. Nė viena iš šių priemonių 
visumų atskirai paimta neleidžia suprasti moderniojo pasaulio. Apjungus 
jas, tačiau laikant atskirai, būna dar blogiau, nes tai veda į neviltį, kurios 
simptomas — postmodernizmas. Visas šias kritikos priemones vienija tai, 

kad jos neatlieka kartu ir hibridų dauginimosi, ir gryninimo procesų. No- 
rint išsivaduoti iš postmoderniesiems būdingų dvejonių, pakanka pasinau- 
doti visomis šiomis priemonėmis, bet sujungti jas taip, kad jos leistų iš arti 
stebėti kvaziobjektus arba tinklus. 

"Tačiau kaip galima suderinti kritikos priemones, kurios išsirutuliojo 
tik dėl jų tarpusavio nesutarimų? Turime grįžti atgal ir apibrėžti intelektu- 
aliąją erdvę, kuri būtų pakankamai plati ir apimtų tiek gryninimo, tiek 
tarpininkavimo užduotis, kitaip tariant, tiek oficialiąją, tiek neoficialiąją 
moderniojo pasaulio dalis. Tik kaip grįžti atgal? Argi modernusis pasaulis 
nėra pažymėtas vienakrypčio laiko ženklu? Argi jis nesuryja praeities? 
Argi visiems laikams nenutraukia su ja ryšio? Argi dabartinės prostraci- 
jos priežastis nėra padarinys „post“ modernios epochos, neišvengiamai 
pakeitusios ankstesniąją, kuri savo ruožtu per kelis katastrofiškus poslin- 
kius pakeitė ikimoderniąsias epochas? Argi istorija dar nėra baigta? No- 
rėdami suteikti pastogę kvaziobjektams ir jų Konstitucijai, privalome 
apsvarstyti moderniųjų laiko struktūrą. Kadangi atsisakome ateiti „po“ 
postmodų, mes negalime sugrįžti į nemodernųjį pasaulį, kurio niekad ne- 
buvome palikę, jei nepakeisime pačios laiko tėkmės. 

Mat laikas taip pat turi ilgumą ir plėtumą. Niekas nėra išreiškęs šios 
idėjos geriau nei Šarlis Pegi savo „Klėjoje“, gražiausioje iš meditacijų apie 
istorijų susimaišymą (Pėguy, 1961). Kalendorinis laikas išdėsto įvykius 
laikydamasis nustatytos datų sekos, tačiau istoriškumas išdėsto tuos pa- 
čius įvykius pagal jų intensyvumą. Istorijos mūza tai smagiai paaiškina, 
palygindama Viktoro Hugo „Burggrafus“ (laiko sankaupą be jokio istoriš- 
kumo) su trumpute Bomaršė fraze (tobulu istoriškumo be istorijos pa- 
vyzdžiu) (Latour, 1977): 


„Kai man sako, kad Hatas, Veronos markizo ir Noligo burggrafo Mag- 
naus sūnus yra Gorlua, Sareko burggrafo Hato (nesantuokinio) sūnaus tė- 
vas, aš nieko nesužinau, tarė ji [Klėja]. Aš jų nepažįstu. Ir niekada nepažin- 
siu. Bet kai man sako, kad Cherubinas mirė per staigų forto, į kurį jis nebuvo 
paskirtas, šturmą, štai tuomet aš išties kai ką sužinau. Ir puikiai suprantu, kas 
man sakoma. Slaptas virpulys įspėja mane, kad tikrai išgirdau.“ (p. 276) 


Modernusis praeinantis laikas yra tik tam tikra istoriškumo forma. Iš 
kur atsirado mūsų idėja apie praeinantį laiką? Iš tos pačios moderniosios 
Konstitucijos. Antropologija mums primena, kad praeinantį laiką galima 
interpretuoti įvairiai: kaip ciklą arba kaip nuosmukį, kaip nuopuolį arba 
kaip nestabilumą, kaip grįžimą arba kaip nenutrūkstamą esatį. Pavadinki- 
me šį praeinančio laiko interpretavimą laikiškumu, kad atskirtume jį nuo 
paties laiko. Moderniesiems būdinga suprasti praeinantį laiką kaip iš tiesų 

sunaikinantį visą praeitį. Visi jie laiko save Atila, kuriam praėjus nebe- 
atauga žolė. Jie jaučiasi ne per keletą amžių nutolę nuo viduramžių, bet 
atskirti nuo jų kopernikiškų revoliucijų, epistemologinių lūžių, epistemi- 
nių pertrūkių, kurie yra tokie radikalūs, kad juose iš tos praeities nieko 
nebeišlieka — ir nebeturi išlikti. 


„Ši progreso teorija iš esmės yra taupomųjų bankų teorija, tarė Klėja. Visuo- 
tinai ir universaliai ji mano esant ir sukuria milžinišką visuotinį taupomąjį 
banką, kuris yra vienas ir bendras visai žmonijai, didžiulį bendrą ir net visuo- 
tinį automatišką intelekto taupomąjį banką visai žmonijai, automatinį ta pras- 
me, kad žmonija į jį tik dėtų ir niekada negalėtų pasiimti. O indėliai amžinai 
vis įsinešinėtų patys. Tokia yra progreso teorija. Ir tokia jo schema. Tai skečia- 
mosios kopėčios.“ (Pėguy, 1961, p. 129) 


Kadangi viskas, kas jau praėjo, visiems laikams sunaikinama, moder- 
nieji iš tiesų jaučia negrįžtančią laiko strėlę, kapitalo kaupimą, progresą. 
Bet kadangi šis laikiškumas primetamas kitaip veikiančiai laiko sistemai, 
tarpusavio neatitikimo simptomų vis daugėja. Kaip jau seniai pastebėjo 
Nyčė, modernieji serga istorijos liga. Jie nori viską išlaikyti, viską datuoti, 
mat mano, kad visiems laikams nutraukė ryšius su savo praeitimi. Kuo 
daugiau įvyksta revoliucijų, tuo labiau jie stengiasi viską išsaugoti. Kuo 
labiau auga jų kapitalas, tuo daugiau visko jie saugo muziejuose. Mania- 
kišką naikinimą atsveria ne mažiau maniakiškas siekimas išsaugoti. Istori- 
kai po detalę atkūrinėja praeitį, ir jų kruopštumą lemia tai, kad ši praeitis 
yra prarasta amžiams. Bet ar mes taip nutolę nuo savo pracities, kaip kad 
manome? Ne, nes modernus laikiškumas neturi didelės įtakos praeinan- 
čiam laikui. Taigi praeitis išlieka ir netgi sugrįžta. Bet šis atgimimas mo- 
derniesiems nesuprantamas. Jie tai traktuoja kaip nuslopintų dalykų su- 
grįžimą. Laiko tai archaizmu. „Jei nepasisaugosime, sugrįšime į praeitį, 
vėl gyvensime tamsiuosiuose amžiuose“, mano jie. Istorijos atkūrimas ir 
archaizmas — tai du simptomai, rodantys moderniųjų nepajėgumą panai- 
kinti tai, ką jie turi panaikinti, kad galėtų pajusti, jog laikas eina. 

Aiškindamas, kad revoliucijos bando sunaikinti praeitį, bet negali to 
padaryti, atrodau tikras reakcionierius. Taip yra todėl, kad moderniesiems, 
kaip ir jų priešams antimoderniesiems bei netikriems priešams postmo- 
derniesiems, laiko strėlė juda tik viena kryptimi: galima eiti pirmyn, bet 
tuomet reikia nutraukti visus ryšius su praeitimi; galima nuspręsti grįžti 
atgal, bet tuomet reikia nutraukti visus ryšius su modernizatorių avangar- 
du, kuris ryžtingai nutraukė ryšius su savo praeitimi. Šiam diktatui mo- 
derniųjų mąstymas pakluso iki keleto pastarųjų metų, nors tai, žinoma, 
neturėjo jokios įtakos tarpininkavimo praktikai, visuomet maišiusiai epo- 

chas, žanrus ir mąstymo būdus, kurie buvo ne mažiau įvairiarūšiai nei 
ikimoderniųjų. Jei ir yra dalykas, kurio mes nepajėgiame padaryti, - tai 
būtent revoliucijos, nesvarbu, ar ji vyktų moksle, ar technikoje, ar poli- 
tikoje, ar filosofijoje. Tačiau mes vis dar esame modernūs, kai interpre- 
tuojame šį faktą kaip nusivylimą, tarsi viską būtų užplūdęs archaizmas, 
tarsi jau nebebūtų sąvartyno, į kurį galima krauti viską, ką esame savyje 
nuslopinę. Mes vis dar esame postmodernūs, kai bandome nugalėti šį 
nusivylimą, it koliaže sugretindami visų laikų elementus, vienodai pase- 
nusius ir nebemadingus. 


Revoliucijos stebuklas 


Kas sieja moderniąją laikiškumo formą ir moderniąją Konstituciją, 
kuri, nors tai ir nutyli, sujungia abi gamtos ir visuomenės asimetrijas ir 
leidžia daugintis hibridams? Kodėl modernioji Konstitucija verčia suvok- 
ti laiką kaip revoliuciją, kurią kaskart reikia pradėti iš naujo? Todėl, kad ji 
nuslepia viską, kas susiję su gamtos objektais, o jų netikėtą pasirodymą pa- 
verčia stebuklu. 

Modernusis laikas - tai seka nepaaiškinamų pasirodymų, kuriuos sąly- 
goja skirtumas tarp mokslo arba technikos istorijos ir tiesiog istorijos. Kaip 
galima paaiškinti Boilio atradimus, nuslėpus Boilį ir Hobsą, jų ginčus, pa- 
naikinus siurblio sukūrimą, kolegų prijaukinimą, išbrauktojo Dievo atra- 
dimą, monarchijos atkūrimą Anglijoje? Tuomet oro įtampa iš niekur neat- 
siranda. Jos samprata atsiranda netikėtai ir visa iš karto. Norint paaiškinti 
tai, kas tampa didele paslaptimi, reikia sukurti laiko įvaizdį, kuris būtų su- 
derinamas su šiuo stebuklingu ir netikėtu naujų, tačiau visada jau esančių 
dalykų pasirodymu ir žmogaus rankų kūriniais, kurių niekada nesukūrė joks 
žmogus. Radikalios revoliucijos idėja — vienintelis sprendimas, kurį rado 
modernieji, norėdami paaiškinti netikėtą jų Konstitucijos draudžiamų ir 
kartu leidžiamų hibridų pasirodymą, ir išvengti dar vienos baisybės: kad ir 
patys daiktai turi savo istoriją. 

Visai pagrįstai galima manyti, kad politinės revoliucijos idėja pasisko- 
linta iš mokslinės revoliucijos idėjos (Cohen, 1985). Nesunku suprasti, ko- 
dėl. Kaip Lavuazjė chemija galėjo neatrodyti visiškai nauja, jei didysis moks- 
lininkas sunaikino visus jos kūrimo pėdsakus ir nutraukė visus ryšius, sie- 
jančius ją su jo pirmtakais, kuriuos jis šitaip išstūmė užmarštin? Istorija 
piktai iš jo pasišaipė: jo gyvenimą nutraukė ta pati giljotina dėl to paties 
obskurantizmo (Bensaude-Vincent, 1989). Mokslo arba technikos naujo- 
vių genezė moderniojoje Konstitucijoje tokia paslaptinga tik todėl, kad 

visuotinė vietinių 1r sufabrikuotų dėsnių transcendencija tampa nejsi- 
vaizduojama ir turi tokia likti, nes kitaip kiltų skandalas. O žmonių istori- 
ja liks valdoma atsitiktinumo, pilna tik triukšmo ir įniršio. Taigi bus dvi 
skirtingos istorijos: viena be jokio istoriškumo, išskyrus visiškas revoliu- 
cijas arba epistemologinius lūžius, ir joje bus kalbama tik apie amžinus 
visada jau esančius dalykus, o kitoje - tik apie daugiau ar mažiau atsitikti- 
nį arba daugiau ar mažiau ilgalaikį nuo daiktų atskirtų vargšų Žmonių blaš- 
kymąsi. 

Remiantis šia perskyra tarp atsitiktinio ir būtino, istoriško ir belaikio, 
nežmonių įsiveržimai - Pitagoro teorema, heliocentrizmas, sunkio jėga, garo 
mašina, Lavuazjė chemija, Pastero vakcinos, atominė bomba, kompiute- 
ris — leis išskirti atskirus periodus moderniųjų istorijoje ir laikas kaskart 
bus skaičiuojamas nuo šių stebuklingų pradžių, supasaulietinant kiekvie- 
ną transcendentinių mokslų įsikūnijimą istorijoje. Žmonės skirs laikotar- 
pius „prieš“ ir „po“ kompiuterio taip pat kaip metus „prieš Kristų“ ir „po 
Kristaus“. Su tuo pačiu balso virpesiu, su kokiu dažnai skelbiama apie 
modernųjį likimą, kalbama net apie „judėjiškai-krikščionišką laiko sam- 
pratą“, nors tai anachronizmas, nes nei žydų mistikai, nei krikščionių te- 
Ologijos neturėjo jokio polinkio į moderniąją Konstituciją. Jų laiko siste- 
ma buvo paremta Esatimi (t. y. Dievo esatimi), o ne vakuumo, DNR, 
lustų arba automatizuotų gamyklų atsiradimu. 

Moderniame laikiškume nėra nieko „judėjiškai-krikščioniško“. Lai- 
mė, nėra ir nieko tvaraus. Tai Vidurio imperijos projekcija tiesėje, kurią 
griežtas to, kas neturi istorijos, tačiau joje atsiranda (gamtiniai daiktai), 
atskyrimas nuo to, kas niekada neištrūksta iš istorijos (žmonių darbai ir 
jausmai), paverčia strėle. Gamtos ir kultūros asimetrija tuomet tampa pra- 
eities ir ateities asimetrija. Praeitis buvo daiktų ir Žmonių painiava, ateitis 
jų daugiau nebepainios. Modernizavimą sudaro nuolatinis ištrūkimas iš 
tamsiųjų amžių, kai visuomenės poreikiai buvo painiojami su moksline 
tiesa, įžengiant į naują amžių, kai pagaliau bus aiškiai atskirta, kas pri- 
klauso belaikei' gamtai ir kas kyla iš žmonių. Modernusis laikas atsiranda 
sutapatinant skirtumą tarp praeities ir ateities su kitu, daug svarbesniu 
skirtumu tarp tarpininkavimo ir gryninimo. Dabartį išryškina vienas po 
kito sekantys radikalūs lūžiai, revoliucijos, kurių kiekviena yra nepanaiki- 
nama užtvara, neleidžianti mums grįžti atgal. Savaime ši tiesė yra tokia 
pat bereikšmė kaip metronomo tiksėjimas. Ir vis dėlto kaip tik joje mo- 
dernieji projektuoja kvaziobjektų dauginimąsi ir juos pasitelkę brėžia dvi 
linijas: vieną nukreiptą į viršų — tai progresas, o kitą nukreiptą į apačią — 
tai nuosmukis. 

Praėjusios praeities pabaiga 


Vis didesniu mastu pasitelkiant pasaulį ir kolektyvus išties auga mūsų 
gamtas ir visuomenes sudarančių veikėjų skaičius, bet šis pasitelkimas nie- 
kaip neleidžia manyti laiko eigą esant tvarkingą bei sistemingą. Tačiau dėl 
savo ypatingos laikiškumo formos modernieji naujų veikėjų dauginimąsi 
traktuoja arba kaip kapitalo ir pergalių kaupimą, arba kaip barbarų invazi- 
ją 1r katastrofų virtinę. Progresas ir nuosmukis yra pagrindinės jų priemo- 
nės, ir jų abiejų kilmė ta pati. Ant kiekvienos iš šių trijų linijų galėsime 
surasti ir antimoderniuosius, kurie išlaiko moderniųjų laikiškumą, tik pa- 
keičia jo kryptį. Kad panaikintų progresą ir degeneravimą, jie nori sugrįžti 
į praeitį — tarsi egzistuotų kokia nors praeitis! 

Iš kur tas toks modernus įspūdis, kad gyvename naujame laike, nu- 
traukusiame ryšius su praeitimi? Iš sąryšio, kartojimosi, kuriame nėra nieko 
laikiško (Deleuze, 1986). Negrįžtamos eigos įspūdis atsiranda tik susiejus 
daugybę mūsų kasdienį pasaulį sudarančių elementų. Praeinančio laiko, 
nenutrūkstamos iš praeities į ateitį nukreiptos tėkmės, skečiamųjų kopėčių 
įspūdį sukuria sisteminga jų sąsaja ir vienų elementų pakeitimas kitais, ku- 
rie tolesniame etape tampa lygiai taip pat susiję tarpusavyje. Kad laikas 
taptų tėkme, reikia, jog viskas judėtų tolygiu žingsniu ir vienus daiktus 
pakeistų kiti, taip pat gerai išrikiuoti. Ši disciplina ir yra moderniosios 
laiko sampratos pagrindas. 

Oro siurblys pats savaime nėra nei modernus, nei sukeliantis perver- 
smą. Jis susieja, apjungia ir naujai išdėsto begalę veikėjų, įskaitant kai 
kuriuos naujus ir nematytus, - Anglijos karalių, vakuumą, oro svorį - 
bet jų visų naujais nepavadinsi. Jų sąsaja nėra pakankami glaudi, kad 
galima būtų visiškai atsiriboti nuo praeities. Tam reikia papildomai rū- 
šiuoti, tvarkyti ir skirstyti. Jei Boilio atradimus nagrinėtume amžinybės 
požiūriu ir jie dabar staiga užgriūtų Angliją, jei juos kartu su Galilėjaus 
19 Dekarto atradimais susietume į vieną „mokslinį metodą“ ir jei galiau- 
siai Boilio tikėjimą stebuklais atmestume kaip archajišką, susidarytų vi- 
siškai naujo moderniojo laiko įspūdis. Negrįžtančios laiko strėlės — pro- 
greso arba nuosmukio - sąvoka atsiranda ieškant vietos kvaziobjektams, 
kurių dauginimosi modernieji negali paaiškinti. Laiko tėkmės negrįžta- 
mumas susijęs su mokslų ir technikos transcendencija, nes jų išties ne- 
įmanoma suprasti. Tai klasifikavimo priemonė, kuria siekiama nuslėpti 
gėdingą gamtą ir visuomenę sudarančių esybių kilmę. Modernieji panai- 
kina viską, kas susiję su hibridais, ir nevienalyčius pertvarkymus inter- 
pretuoja kaip sistemingas visumas, kur viskas neatsiejamai susiję. Mo- 

dernizuojantis progresas įmanomas tik tada, kai visi pagal kalendorių 
vienalaikiai elementai priklauso tam pačiam laikui. Tam šie elementai 
turi sudaryti užbaigtą ir atpažįstamą sistemą. Tuomet ir tik tuomet lai- 
kas yra nepertraukiama, į priekį judanti tėkmė, ir modernieji vadina sa- 
ve jos avangardu, o antimodernieji - ariergardu. 

Ši tvarka suyra, kai kvaziobjektai supina į viena skirtingas epochas, 
ontologijas ir žanrus. Istorinis laikotarpis bemat ima atrodyti it didžiulis 
šiupinys. Vietoj gražaus laminarinio tekėjimo dažniausiai atsiranda turbu- 
lentinis, pilnas sūkurių ir slenksčių. Iš negrįžtamo laikas virsta grįžtamu. 
Iš pradžių moderniesiems tai netrukdo. Visa, kas nežengia koja kojon su 
progresu, jie laiko archajišku, iracionaliu arba konservatorišku. O kadan- 
gi iš tiesų esama antimoderniųjų, kurie moderniųjų scenarijuje mielai at- 
lieka jiems paskirtą reakcionierių vaidmenį, didžiam žiūrovų džiaugsmui 
vis dėlto gali būti vaidinamos didžiosios šviesaus, su obskurantizmu kovo- 
jančio progreso dramos (arba su nuosaikiu konservatizmu kovojančios 
pamišusios revoliucijos antidrama). Tačiau kad ir toliau funkcionuotų mo- 
dernizuojantis laikiškumas, reikia, jog išliktų tvarkingos fronto linijos įspū- 
dis. Taigi reikia, kad nebūtų per daug priešingai bylojančių pavyzdžių. Jei 
pastarieji dauginasi nercgėtu greičiu, jau nebeįmanoma kalbėti apie ar- 
chaizmą arba nuslopintų dalykų sugrįžimą. 

Kvaziobjektų dauginimosi neatlaikė ne tik moderniųjų Konstitucija, 
bet ir modernusis laikiškumas. Moderniųjų veržimasis pirmyn baigėsi gal 
prieš dvidešimt ar dešimt metų, o gal ir prieš metus, kai padaugėjo išim- 
čių, kurioms niekas nebegalėjo rasti vietos tolydžioje laiko tėkmėje. Visų 
pirma tai buvo postmoderniosios architektūros dangoraižiai, paskui Cho- 
meinio islamo revoliucija, ir jau niekas nebegalėjo nuspręsti, ar visa tai 
vyksta per anksti, ar per vėlai. Nuo tol išimčių sparčiai daugėja. Niekas 
nebegali vienai sąryšingai grupei priskirti visų „vienam laikui“ priklausan- 
čių veikėjų. Niekas jau nebežino, ar Pirėnų lokys, kolūkiai, aerozoliai, 
Žalioji revoliucija, skiepai nuo raupų, žvaigždžių karai, musulmonų religi- 
ja, kurapkų medžioklė, Prancūzijos revoliucija, paslaugų įmonės, Prancū- 
zijos elektros tinklų profsąjungos, šalta branduolių sintezė, bolševizmas, 
reliatyvumas, slovėnų nacionalizmas ir t. t. yra nebemadingi, ar šiuolaiki- 
niai, ar futuristiniai, ar belaikiai, ar nerealūs, ar nuolatiniai. Kaip tik šį 
laiko tėkmės sūkurį taip gerai abiejuose meno ir politikos avangardo judė- 
jimuose pajuto postmodernieji (Hutcheon, 1989). 

"Tačiau kaip visada postmodernizmas - simptomas, 0 ne sprendimas: 
jis „atskleidžia modernybės kaip epochos, kurioje būtis redukuojama į 
novum..., esmę. Postmodernybė dar tik prasideda, o būties sutapatinimas 
su novuum... Vis dar meta ant mūsų savo šešėlį, kaip jau miręs Dievas, apie 

kurį kalbama „Linksmajame moksle“!* (Vattimo, 1987, p. 173). Postmo- 
dernieji išsaugo moderniąją struktūrą, bet išsklaido modernizuotojų į vie- 
ną tvarkingą būrį grupuotus elementus. Išsklaidydami jie elgiasi teisingai - 
bet kuris šiuolaikinis sambūris yra daugialaikis — bet jie klysta išsaugodami 
struktūrą ir tebetikėdami nuolatinių naujovių, kurių reikalavo moderniz- 
mas, būtinybe. Sumaišydami praeities elementus koliažo ir citavimo prin- 
cipu, postmodernieji pripažįsta, kad šios citatos labai pasenusios. Be to, 
kaip tik todėl, kad jos nebemadingos, postmodernieji jas iškapsto, norėda- 
mi šokiruoti senuosius avangardus, o šie jau nebežino, kuriam šventajam 
melstis. Bet nuo provokuojančios, tikrai praėjusios praeities citatos dar toli 
iki niekad neišnykusios praeities susigrąžinimo, pakartojimo ir pakartoti- 
nio susipynimo su ja. 


Atranka ir daugialaikiškumas 


Laimė, mes visai neprivalome išlaikyti modernaus laikiškumo ir jo ra- 
dikalių perversmų sekos, antimoderniųjų, grįžtančių į tai, ką jie laiko pra- 
eitimi, ir jo dvigubo liaupsių bei raudų koncerto už ar prieš nuolatinį pro- 
gresą, už ar prieš nuolatinį degeneravimą. Mes nesame visiems laikams 
susisaistę šia laikiškumo samprata, neleidžiančia suprasti nei praeities, nei 
ateities ir verčiančia mus nustumti užmarštin visus Žmonių bei nežmonių 
trečiuosius pasaulius. Geriau manyti, kad modernieji laikai sustojo ir dau- 
giau nebepracina. Bet nereikia dėl to sielvartauti, nes tikroji mūsų istorija 
tik labai miglotai tebuvo susijusi su modernizatorių ir jų priešų jai primes- 
ta Prokrusto lova. 

Laikas - tai ne bendra struktūra, o laikinas buvinių sąryšio rezultatas. 
Modernioji disciplina rinko, sukabinėjo, sistemino daugybę vienalaikių ele- 
mentų, kad jie išliktų kartu ir taip būtų atsikratyta tų, kurie nepriklausė 
sistemai. Šis bandymas žlugo, ir žlugdavo visada. Dabar yra ir visada buvo 
tik elementai, kurių sistema neaprėpia, objektai, kurių data ir trukmė nėra 
apibrėžtos. Tai ne vien beduinai ar khungai, kurie sumaišo tranzistorius ir 
tradicinę elgseną, plastmasinius kibirus ir odines gertuves. Kokios šalies 
negalėtume pavadinti „kontrastų šalimi“? Visi mes sumaišome laikus. Visi 
vėl tapome ikimodernūs. Jei negalime progresuoti kaip modernieji, ar pri- 
valome regresuoti kaip antimodernieji? Ne, mes turime pereiti nuo vieno 
laikiškumo prie kito, nes savaime laikiškumas neturi nieko laikiško. Tai tik 


I „Linksmasis mokslas“ - Frydricho Nyčės (Friedrich Nietzsche) knyga (vert. past. . 

rūšiavimo būdas elementams susieti. Pakeitę klasifikavimo principą, gau- 
sime jau kitą tais pačiais įvykiais paremtą laiko sampratą. 

Pavyzdžiui, tarkime, kad vienalaikius elementus grupuosime nebe lini- 
jos, o spiralės principu. Yra ir praeitis, ir ateitis, bet ateitis tampa visomis 
kryptimis besiplečiančiu apskritimu, o praeitis nebe pranokstama, 0 peri- 
mama, kartojama, apsupama, saugoma, perdėliojama, naujai interpretuo- 
jama ir pergrupuojama. Pagal spiralės ilgį nutolę vienas nuo kito elementai 
gali pasirodyti esą šalia, jei palyginsime jos kilpas. Ir atvirkščiai, pagal spi- 
ralės ilgį vienalaikiai elementai tampa labai nutolę, jei žiūrėsime skersinio 
pjūvio atžvilgiu. Tokia laiko samprata neverčia prikabinti „archajiškumo“ 
ar „pažangos“ etikečių, nes bet kuri vienalaikių elementų visuma gali su- 
sieti visų laikų elementus. Tokioje struktūroje mūsų veiksmai pagaliau pri- 
pažįstami kaip daugialaikiai. 

Aš galbūt naudoju elektrinį grąžtą, bet taip pat ir plaktuką. Pirmasis 
atsirado prieš dvidešimt penkerius metus, o antrasis - prieš šimtus tūkstan- 
čių metų. Ar dėl to, kad maišau skirtingų laikotarpių veiksmus, laikysite 
mane „kontrastų“ meistrautoju? Ar esu etnografinė keistenybė? Na gerai, 
pabandykite parodyti man moderniojo laiko atžvilgiu vienalytę veiklą. Kai 
kuriems iš mano genų 500 milijonų metų, kitiems - 3 milijonai, tretiems — 
100 000, o mano įpročių amžius svyruoja nuo kelių dienų iki kelerių me- 
tų. Kaip sakė Pegi Klėja ir kaip paskui ją pakartojo Mišelis Seras, „mes 
esame laiko mainytojai ir maišytojai“ (Serres, 1992). Mus apibūdina šie 
mainai, o ne kalendorius arba tėkmė, kurią mums sukūrė modernieji. Ga- 
lite išrikiuoti burggrafus vieną paskui kitą į ilgiausią eilę, ir vis vien tai 
nebus laikas. Nusileiskite įstrižai, kad pajustumėte visą Cherubino mir- 
ties fakto intensyvumą, ir laikas bus jums duotas. 

Tai gal mes tradiciški? Nė kiek ne labiau. Nusistovėjusios tradicijos 
idėja — tik iliuzija, kurią antropologai jau seniai išsklaidė. Visos nekinta- 
mos tradicijos pakito ne ką seniau nei užvakar. Didžioji dalis protėvių 
folkloro niekuo nesiskiria nuo „šimtamečio“ škotų kilto, kuris atsirado 
tik XIX a. pradžioje (Hobsbawm, 1983), arba nuo mano gimtojo Burgun- 
dijos miestelio vyno degustacijos riterių draugijos, kurios tūkstantmečiam 
ritualui nėra nė penkiasdešimties metų. „Tautas be istorijos“ išrado tie, 
kurie laikė saviškę iš esmės nauja (Goody, 1979). Iš tiesų pirmieji nuolat 
įvedinėja naujoves, o antrieji iš naujo vis išgyvena tas pačias revoliucijas ir 
tuos pačius nesutarimus. Niekas negimsta tradiciškas, o nusprendžia toks 
tapti įvesdamas naujovę po naujovės. Tapataus praeities pasikartojimo idėja 
ir visiško ryšių su praeitimi nutraukimo idėja - tai du simetriški tos pačios 
laiko sampratos rezultatai. Mes negalime sugrįžti į praeitį, susigrąžinti 
tradicijos, pasikartojimo, nes didžiosios nejudamos sritys yra atvirkštinis 

mums šiandien jau nebepažadėtosios žemės —- žengimo pirmyn, nuolatinio 
perversmo, modernizavimo - vaizdas. 

Ką daryti, jei nebegalime eiti nei pirmyn, nei atgal? Nukreipti dėmesį 
kitur. Mes niekad ir nėjome nei pirmyn, nei atgal. Mes visada aktyviai 
atrinkinėjome skirtingiems laikams priklausančius elementus. Ir galime 
toliau juos atrinkinėti. Atranka sukuria laiką, o ne laikas - atranką. Mo- 
dernizmas - ir jo anti- bei postmoderniosios pasekmės - tai tik nedaugelio 
visų vardu atlikta atranka. Jei mūsų, galinčių atgauti sugebėjimą atrinkti 
mūsų laiką sudarančius elementus, bus vis daugiau, mes susigrąžinsime 
judėjimo laisvę, kurią mums atsisakė suteikti modernizmas ir kurios mes 
niekada nebuvome iš tiesų praradę. Mes neišnyrame iš tamsios praeities, 
kurioje buvo painiojamos gamtos ir kultūros, ir neiname link ateities, 
kurioje abi visumas pagaliau aiškiai atskirs nuolatinis dabarties perver- 
smas. Mes niekada nebuvome panirę į vienalytę kosminę tėkmę, kurios 
ištakos slypi ateityje arba amžių glūdumoje. Modernizacijos niekada ne- 
buvo. Tai nėra ilgai kilęs potvynis, kuris šiandien atslūgsta. Potvynio nie- 
kada nebuvo. Mes galime imtis ko kito, t. y. sugrįžti prie daugybės daly- 
kų, kurie visada vyko kitaip. 


Kopernikiška kontrrevoliucija 


Jei mums būtų pavykę ilgiau išlaikyti nustūmus į užnugarį žmonių mi- 
nias ir nežmogišką aplinką, mes galbūt būtume galėję ir toliau tikėti, kad 
modernieji laikai iš tiesų eina ir praeina, nušluodami viską savo kelyje. Bet 
tai, kas buvo nuslopinta, sugrįžta. Žmonių minios ir vėl čia, suplaukusios 
tiek iš Rytų, tiek iš Pietų, taip pat ir be galo įvairios nežmogiškos minios, 
suplaukusios iš Visur. Jų nebegalima išnaudoti. Jų nebegalima pranokti, 
nes jau niekas jų nebepranoksta. Nėra nieko didesnio už mus supančią gam- 
tą. Rytų Europos tautos jau nebėra tik jų proletariškasis avangardas. O 
trečiojo pasaulio minių jau niekas nebeapribos. Kaip jų atsikratyti? — susi- 
rūpinę svarsto modernieji. Kaip jas visas modernizuoti? Jie galėjo tai pada- 
ryti, tikėjo, kad gali, ir jau nebegali daugiau tuo tikėti. Kaip didžiulis garlai- 
vis, pristabdytas Sargasų jūros dumblių, o vėliau visiškai juose įstrigęs, mo- 
derniųjų laikas galiausiai sustojo. Tik laikas čia niekuo dėtas. Laikas - tai 
buvinių sąryšis. Moderniųjų laiko tėkmę sudarė sistemingas vienalaikių 
būtybių sujungimas į rišlią visumą. Dabar, kai ši tėkmė iš laminarinės vir- 
to turbulentine, galime nebeanalizuoti tuščios laikiškumo struktūros ir 
sugrįžti prie praeinančio laiko, t. y. prie būtybių ir jų tarpusavio santykių, 
prie tinklų, kurie sukuria negrįžtamumą ir grįžtamumą. 

Bet kaip pakeisti buvinių klasifikavimo principą? Kaip reprezentuoti šias 
pavainikių minias, kaip nustatyti jų genealogiją bei pilietinį būvį? Kaip ištyri- 
nėti šią terra incognita, kurią vis dėlto mes taip puikiai pažįstame? Kaip nuo 
objektų arba subjektų pasaulio pereiti prie to, ką pavadinau kvaziobjektais 
arba kvazisubjektais? Kaip nuo transcendentinės/imanentinės gamtos pereiti 
prie ne mažiau realios gamtos, kuri vis dėlto yra sukurta laboratorijoje ir 
tapusi išorine tikrove? Kaip nuo imanentinės/transcendentinės visuomenės 
pereiti prie Žmonių ir nežmonių kolektyvų? Kaip nuo transcendentinio/ima- 
nentinio išbrauktojo Dievo pereiti prie pradžių pradžios Dievo, kurį galbūt 
reikėtų vadinti apačioje esančiu Dievu? Kaip prieiti prie tinklų - šių buvinių, 
kurių tokia keista topologija ir dar neįprastesnė ontologija ir kuriuose sutelk- 
tas gebėjimas susieti ir atrinkti, t. y. kurti ir laiką, ir erdvę. Kaip suvokti Vidu- 
rio imperiją? Jau sakiau, reikia nubrėžti tiek modernųjį, tiek nemodernųjį 
matmenį, atsižvelgti ir į ilgumą, ir į platumą, kurios leis nubraižyti tiek tarpi- 
ninkavimo, tiek gryninimo procesui tinkamus žemėlapius. 

Modernieji puikiai žinojo, kaip reikia suvokti šią Imperiją. Jie panai- 
kino ją valymu ir neigimu. Vos tik pasibaigus tarpininkavimo procesui, 
prasidėdavo gryninimas. Kiekvienas kvaziobjektas, kiekvienas hibridas buvo 
suprantamas kaip grynų formų mišinys. Taigi moderniųjų paaiškinimuose 
mišiniai buvo suskaidomi atskiriant tai, kas priklauso subjektui (arba visuo- 
menei), ir tai, kas priklauso objektui. Paskui jie daugindavo tarpinius eta- 
pus, kad vėl sukurtų vienybę maišydami grynąsias formas. Taigi šiuos anali- 
zės ir sintezės procesus visuomet sudarė trys etapai: išankstinis gryninimas, 
atskyrimas išskaidant ir pakartotinis palaipsnis sumaišymas. Kritinio aiški- 
nimo atspirties taškas visuomet buvo vienas iš polių, ir jis buvo nukreiptas į 
vidurio tašką, kuris pirmiausia buvo priešingų šaltinių atskyrimo, o paskui — 
susitikimo taškas. Taigi vidurys buvo kartu ir išlaikytas, ir panaikintas. 


7 pav. 
Subjekto/ 
Gamtos Atskyrimo ir visuomenės 
polius susitikimo taškas polius 





Tarpiniai etapai Gryninimas 
+ ———— ———————————————>— mm) 
Komponavimas 
—2- 


Aiškinimo atspirties taškas yra vienas iš polių, o jo kryptis - per daugybę 
tarpinių etapų link vidurio taško. 

Jei norime nagrinėti Vidurio imperiją atskirai, bendrąją aiškinimų for- 
mą reikia pakeisti. Atskyrimo ir susitikimo taškas tampa atspirties tašku. 
Paaiškinimai nebenukreipti nuo grynųjų formų fenomenų link, bet nuo 
centrinio taško kraštutinių taškų link. Pastarieji jau nebėra tai, kas sieja 
su tikrove, o tik laikini ir daliniai rezultatai. Pagal Antuano Eniono pasiū- 
lytą modelį, kuris yra šios esė pagrindas, gausybę tarpinių etapų sluoksnių 
pakeičia tarpininkų grandinė (Hennion, 1991). Užuot neigęs hibridų eg- 
zistavimą (ir negrabiai juos atkurdamas bei vadindamas tarpiniais etapais), 
šis paaiškinimo modelis, priešingai, leidžia įtraukti gryninimo procesą kaip 
atskirą tarpininkavimo atvejį. Kitaip tariant, aiškinimas per tarpininkavi- 
mą įtraukia ir Konstituciją, nors ši, atskirai paimta, neigia tai, kas suteikia 
jai prasmę. Tai kaip tik ir parodo, kiek žodžio „tarpininkavimas“ prasmė 
skiriasi nuo „tarpinio etapo“ ir „tarpininko“ prasmės, apibrėžiant juos 
kaip tai, kas skleidžia arba perkelia gamybos arba kūrimo procesą, kurio 
jie negalėtų aprėpti (Debray, 1991). 


8 pav. 
Subjekto/ 


Gamtos polius visuomenės polius 
O Gryninimo procesas 


a ed 2 ab 


————————), 








Tarpininkavimo procesas 


Aiškinimo atspirties taškas yra tarpininkai, o kraštutiniai taškai - rezultatai, 
o gryninimo procesas tampa atskiru tarpininkavimo atveju. 


Kaip jau matėme, Kanto įvykdytas kopernikiškas perversmas pateikia 
ištobulintą modernizuojančių aiškinimų modelį: objektas priverčiamas suk- 
tis aplink naują centrą ir dauginami tarpiniai etapai siekiant palaipsniui 
panaikinti atstumą tarp polių. Tačiau mes visai neprivalome laikyti šio 
perversmo lemiamu įvykiu, kuris mus visiems laikams nukreipė tikruoju 
mokslo, moralės ir teologijos keliu. Šis perversmas, kaip ir Prancūzijos 
revoliucija, su kuria jis susijęs, yra puikios priemonės, kuriomis naudojan- 
tis laikas tampa negrįžtamas, tačiau jos pačios tokios nėra. Šio perversmo 
perversmą aš vadinu kopernikiška kontrrevoliucija. Tiksliau, kraštutinių 
taškų slinkimąsi vidurio link ir žemyn, dėl kurio objektas ir subjektas su- 
kasi aplink kvaziobjektų ir tarpininkų praktinę veiklą. Mums nebereikia 

susieti savo aiškinimų su šiomis dviem grynosiomis formomis (objektu 
arba subjektu/visuomene), nes, priešingai, jos pačios yra daliniai ir išgry- 
ninti viduryje vykstančios praktinės veiklos rezultatai, o mus domina tik 
pati ši veikla. Jos yra gryninančio krekingo!? proceso produktas, o ne ža- 
liava. Išties gamta sukasi, bet ne aplink subjektą/visuomenę. Ji sukasi ap- 
link kolektyvą, kuriantį daiktus ir žmones. Išties subjektas sukasi, bet ne 
aplink gamtą. Jį sukuria kolektyvas, kuris kuria žmones ir daiktus. Vidu- 
rio imperija pagaliau reprezentuojama. Gamtos ir visuomenės yra jos pa- 
lydovai. 


Nuo tarpinių etapų prie tarpininkų 


Vos tik įvykdome kopernikišką kontrrevoliuciją ir pastatome kvaziob- 
jektą Žemiau bei vienodu nuotoliu nuo senųjų daiktų savaime ir senųjų 
žmonių santykių, vos tik sugrįžtame prie savo įprastinės praktikos, supran- 
tame, kad nebėra priežasčių išskirti tik dvi ontologines rūšis (arba tris, jei 
skaičiuosime išbrauktąjį Dievą). 

Ar vakuumo siurblys, kurį ligi šiol naudojome kaip pavyzdį, yra atski- 
ra ontologinė rūšis? Kopernikiškos revoliucijos pasaulyje jį reikėtų išskai- 
dyti į dvi dalis: pirmoji dalis būtų nukreipta į kairę ir taptų „gamtos dės- 
niais“, o antroji - į dešinę ir taptų „XVII a. Anglijos visuomene“; galbūt 
būtų ir trečioji dalis - fenomenas, ta tuščia vieta, kurioje turi būti sudur- 
tos pirmosios dvi dalys. Po to per daugybę tarpinių etapų turėtume vėl 
suartinti tai, ką esame ką tik atskyrę. Sakytume, kad laboratorijos siurblys 
„atskleidžia“, „reprezentuoja“, „materializuoja“ arba „leidžia suvokti“ gam- 
tos dėsnius. Be to, aiškintume, kad turtingų Anglijos džentelmenų „repre- 
zentacijos“ leidžia „paaiškinti“ oro slėgį ir „pripažinti“ vakuumo buvimą. 
Labiau priartėdami prie susikirtimo ir atskyrimo taško, pereitume nuo 
bendro prie vietos konteksto ir pademonstruotume, kaip Boilio veiksmai 
19 Karališkosios draugijos spaudimas leido jiems suprasti siurblio defek- 
tus, protėkius ir nukrypimus nuo normos. Daugindami tarpinius termi- 
nus, galiausiai sudurtume anksčiau be galo vieną nuo kitos nutolusias da- 
lis: gamtą ir visuomenę. 

Bet aš čia apsimečiau, kad viskas yra geriau nei iš tiesų ir kad istorikai 
dirba simetriškai, abiem kryptimis. Iš tiesų, deja, istorikai domėjosi tik 
XVII a. Anglija ir visiškai nesidomėjo siurbliu, o tik pavaizdavo savo 


'> Krekingas - naftos perdirbimo procesas, kurio metu suskaidomi aukštesnieji 
naftos angliavandeniliai (vert. past.). 

chronologijoje stebuklingą jo atsiradimą tarsi nužengimą iš Idėjų Dangaus. 
Kita vertus, mokslininkai ir epistemologai apibūdino vakuumo fiziką nė kiek 
nesidomėdami Anglija ir netgi pačiu Boiliu. Palikime šias asimetriškas už- 
duotis, kurių viena pamiršta nežmones, o kita - žmones, ir apsvarstykime 
pirmojo paaiškinimo,vis dėlto siekusio simetrijos, rezultatus. 

Šitaip aiškinant iš esmės nieko nebūtų įvykę. Tam, kad paaiškintume 
savo oro siurblį, mes pakaitomis sėmėme sauja iš urnos, kurioje visiems 
laikams sukištos gamtos būtybės, arba iš urnos, į kurią sugrūsti amžinieji 
socialinio pasaulio mechanizmai. Gamta niekada nesikeitė. Visuomenę vi- 
sada sudarė tie patys ištekliai, tie patys interesai, tos pačios aistros. Mo- 
derniu požiūriu gamta ir visuomenė leidžia paaiškinti, nes jų pačių aiškinti 
nereikia. Žinoma, esama ir tarpinių etapų, kurių paskirtis ir yra susieti 
šias dvi priešingybes, bet jie sieja jas kaip tik todėl, kad patys neturi jokios 
ontologinės reikšmės. Jie tik perneša, perduoda, perkelia gamtos ir visuo- 
menės, kurios vienintelės yra realios, galią. Žinoma, jie gali savo darbą 
atlikti blogai, gali būti netikslūs arba paviršutiniški. Bet šis netikslumas 
nesuteikia jiems jokios svarbos, nes kaip tik jis įrodo jų tarpinę padėtį. Jie 
neturi jokių savų galių. Blogiausiu atveju jie tik gyvuliai arba vergai, ge- 
riausiu - ištikimi tarnai. 

Jeigu įvykdome kopernikišką kontrrevoliuciją, privalome į tarpinius 
etapus pažvelgti daug rimčiau, nes jie jau nebeperduoda gamtos ir visuo- 
menės galios, o patys sukuria tokį pat realybės poveikį. Suskaičiavę sava- 
rankiškus vienetus, pamatysime, kad jų yra daug daugiau nei du ar trys. Jų 
bus dešimtys. Ar gamta mėgsta tuštumą, ar ne? Ar tikrai siurblyje yra 
vakuumas, o gal ten nepastebimai įsmuko koks nors eteris? Kaip Karališ- 
kosios draugijos nariams pavyks paaiškinti siurblio protėkius? Ar Angli- 
jos karalius susitaikys su tuo, kad vėl kalbama apie materijos savybes ir 
vėl atsiranda privačios grupės, ir tai vyksta kaip tik tada, kai pagaliau buvo 
išspręstas absoliučios valdžios klausimas? Ar materijos pavertimas me- 
chaniška patvirtina stebuklų tikrumą? Ar Boilis taps gerbiamu eksperi- 
mentuotoju, jei užsiima tik prasčiokiškais bandymais ir pamiršta dedukci- 
nį aiškinimą, kuris vienintelis tinka mokslo vyrui? Visi šie klausimai jau 
nebejgstringa tarp gamtos ir visuomenės, nes jie visi naujai apibrėžia tai, ką 
gali gamta, ir tai, kas yra visuomenė. Gamta ir visuomenė yra nebe aiški- 
nantys terminai, o tai, ką kartu reikia paaiškinti (Latour, 1989a). Aplink 
siurblio veikimą susiformuoja naujas Boilis, nauja gamta, nauja stebuklų 
teologija, naujas mokslininkų socialumas, nauja visuomenė, kurioje nuo 
šiol bus vakuumas, mokslininkai ir laboratorija. 

Oro siurblio naujumo nebeaiškinsime, semdami pakaitomis iš gamtos 
ir visuomenės urnų. Priešingai, šias urnas pripildysime ar bent jau iš es- 

mės pakeisime jų turinį. Boilio laboratorija pakeis gamtą, taip pat ir An- 
glijos visuomenę. Ne ką mažiau pasikeis ir Boilis bei Hobsas. Tokios me- 
tamorfozės nesuprantamos, jei nuo neatmenamų laikų buvo tik du buvi- 
niai —- gamta ir visuomenė arba jei pirmoji yra amžina, o istorijos vingiais 
eina tik antroji. Bet šias metamorfozes galima paaiškinti, jei, priešingai, 
išdalijame esmę visiems buviniams, kurie sudaro šią istoriją. Tik tuomet 
jie nustoja buvę paprasčiausiais daugiau ar mažiau tiksliais tarpiniais eta- 
pais. Jie tampa tarpininkais, t. y. veikėjais, gebančiais perteikti tai, ką per- 
duoda, kitaip tai apibrėžti, pertvarkyti, taip pat ir iškreipti. Baudžiaunin- 
kai tampa laisvais piliečiais. 

Suteikus visiems tarpininkams būtį, kuri ligi šiol buvo įkalinta gamtoje 
ir visuomenėje, tampa lengviau suprasti laiko eigą. Kopernikiško perver- 
smo pasaulyje, kuriame viskas turėjo tilpti tarp gamtos ir visuomenės po- 
lių, istorija iš esmės nieko nereiškė. Gamta buvo tik atrandama, visuomenė - 
tik pertvarkoma arba viena iš jų buvo pritaikoma kitai. Fenomenai buvo ne 
kas kita kaip visada jau esančių elementų susidūrimas. Be abejo, veikė atsi- 
tiktinumų istorija, bet tai buvo tik Žmonių istorija, nesusijusi su gamtinių 
dalykų būtinumu. Tačiau vos tik mes pasirenkame atspirties tašku vidurį, 
pakeičiame aiškinimo kryptį, paimame kraštiniuose taškuose susikaupusią 
esmę ir išdalijame ją visiems tarpiniams etapams, suteikiame jiems tarpi- 
ninkų statusą, tuomet istorija iš tiesų tampa įmanoma. Laikas jau nebėra 
nereikalingas, jis tampa realus. Išties kažkas atsitinka Boiliui, oro įtampai, 
vakuumui, oro siurbliui, karaliui, Hobsui. Visi jie pasikeičia. Visos esmės 
tampa įvykiais: oro įtampa lygiai taip pat kaip Cherubino mirtis. Istorija 
priklauso ne tik žmonėms, bet ir gamtiniams dalykams (Serres, 1989a). 


Nuo daikto savaime prie diskutuojamo klausimo 


Ši kopernikiška kontrrevoliucija pakeičia objekto vietą, iš daiktų sa- 
vaime perkeldama jį į kolektyvą, bet vis dėlto nepriartindama jo prie vi- 
suomenės. Siekiant šio perkėlimo, šio nuleidimo, Sero darbas nė kiek ne 
mažiau svarbus nei Šepino ir Šaferio arba Eniono. „Mes mėginame apra- 
šyti objekto atsiradimą, ir šis objektas nėra tik įrankis arba graži skulptū- 
ra, bet, ontologiškai tariant, daiktas apskritai. Kaip objektas tapo žmogiš- 
ku?“ vienoje iš geriausių savo knygų klausia Mišelis Seras (Serres, 1987, 
p. 162). Bet problema ta, kad jis negali 


„knygose rasti nieko, kas apsakytų pirmykštę patirtį, kai objektas pats savaime 
konstitavo žmogišką subjektą, nes knygos rašomos tam, kad šį patyrimą palai- 

dotų arba padarytų jį nebeprieinamą, ir diskursų triukšmas užgožia tai, kas 
įvyko toje tyloje.“ (p. 216) 


Mes turime šimtus mitų, pasakojančių, kaip subjektas (arba kolekty- 
vas, arba intersubjektyvumas, arba epistėmės) konstruoja objektą —- Kanto 
įvykdyta kopernikiška revoliucija tėra tik vienas iš daugybės pavyzdžių. Bet 
nėra nieko, kas galėtų mums papasakoti kitą šios istorijos aspektą: kaip 
objektas padaro subjektą. Šepinas ir Šaferis gali naudotis tūkstančiais pus- 
lapių archyvo dokumentų apie Boilio ir Hobso idėjas, bet juose nėra nieko 
apie nebylią su oro siurbliu susijusią praktiką arba jai reikalingą miklumą. 
Apie šią antrąją istorijos pusę liudija ne tekstai ar kalbos, bet tylūs ir negra- 
būs likučiai: siurbliai, akmenys ar statulos. Nors Seras lyg archeologas 
kasinėja keliais sluoksniais giliau už oro siurblį, jis susiduria su ta pačia 
tyla. 


„Izraelio tauta gieda psalmes priešais sugriautą Raudų sieną: iš šventyk- 
los nebeliko nė akmens ant akmens. Ką pamatė, padarė, pagalvojo išmin- 
tingasis Talis, stovėdamas Egipto piramidžių papėdėje tą akimirksnį, kuris 
nuo mūsų nutolęs tiek pat, kiek archajiškas jam atrodė Cheopso vardas? 
Kodėl, stovėdamas priešais tą akmenų kalną, jis išrado geometriją? Visas 
islamo pasaulis svajoja nukeliauti į Meką, kur Kaaboje saugomas juodasis 
akmuo. Modernusis mokslas Renesanse gimsta stebint krentančius kūnus: ak- 
menys krenta. Kodėl Jėzus pastatė krikščioniškąją Bažnyčią ant žmogaus, var- 
du Petras'“? Šiuose steigimo pavyzdžiuose aš sąmoningai maišau religijas ir 
mokslus.“ (p. 213) 


Kodėl turėtume rimtai Žiūrėti į tokį skubotą visų šių suakmenėjimų api- 
bendrinimą, kai juodas šventasis akmuo supinamas su Galilėjo kūnų kriti- 
mu? Dėl tos pačios priežasties, dėl kurios aš rimtai žiūriu į Šepino ir Šaferio 
veikalą, kuriame moderniojo mokslo ir politikos „steigimo pavyzdžiuose 
sąmoningai maišomos religijos ir mokslai“. Jie apsunkino epistemologi- 
ją šiuo nauju nematytu veikėju — rankų darbo iš gabalų sukonstruotu ne- 
sandariu oro siurbliu. Seras apsunkina epistemologiją nauju nematytu vei- 
kėju —- nebyliais daiktais. Visi jie tai daro dėl tos pačios antropologinės 
priežasties: mokslą ir religiją sieja gilus naujas supratimas apie tai, ką reiš- 
kia kaltinti ir išbandyti. Boiliui, kaip ir Serui, mokslas — tai teisminės val- 
džios šaka: 


6 I ot. petra - akmuo (vert. past.). 
'7 Pranc. cause taip pat reiškia „priežastis“ (vert. past. ). 


79 


„Visose Europos kalbose tiek šiaurėje, tiek pietuose žodžio „daiktas“ (cho- 
se), kad ir kokia būtų jo forma, šaknis arba kilmė yra žodis „byla“!', paimtas 
iš teisės, politikos arba apskritai iš kritikos srities. Tarsi patys objektai egzis- 
tuotų tik atsižvelgiant į asamblėjos diskusijų rezultatus arba po prisiekusiųjų 
paskelbto sprendimo. Kalba nori, kad pasaulis būtų kilęs tik iš jos. Ar bent 
taip teigia.“ (p. 111) „Antai lotynų kalboje res, daiktu (iš šio žodžio kilęs 
žodis realybė), buvo vadinamas teismo proceso objektas arba pati byla. Anti- 
kos laikais kaltinamasis buvo vadinamas reus, nes teisėjai jį teisdavo. Tarsi 
vienintelė žmogiškoji realybė būtų kilusi tik iš teismų.“ (p. 307) „Ten mūsų 
laukia stebuklas ir paskutiniosios mįslės įminimas. Žodis „byla“ nurodo 
žodžio „daiktas“ šaknį arba kilmę: causa, cosa; taip pat thing arba Ding. [...] 
Teismas aiškiai parodo bylos ir daikto, žodžio ir objekto tapatumą arba vie- 
nų pakeitimą kitais. Čia atsiranda daiktas.“ (p. 294) 


Štai kaip Seras trimis citatomis apibendrina Šepino ir Šaferio taip 
sunkiai pasiektus rezultatus: bylos, akmenys ir faktai niekada neužima 
daiktų savaime padėties. Boilis mąstė, kaip užkirsti kelią pilietiniams 
karams: priversdamas materiją būti inertišką, prašydamas Dievo nebūti 
tiesiogiai esančiu, sukurdamas naują uždarą erdvę inde, kuriame taptų 
akivaizdus vakuumo egzistavimas, atsisakydamas pasmerkti liudytojus 
už jų nuomones. Daugiau nebebus kaltinimų ad hominem, mums sako 
Boilis, nebebus tikima jokio žmogaus liudijimu, vertais pasitikėjimo bus 
laikomi tik nežmogiški rodikliai ir kilmingųjų luomo atstovų stebimi prie- 
taisai. Atkaklus matters of fact kaupimas sukurs sutaikyto kolektyvo pa- 
grindą. Bet šis faktų išradimas yra ne daiktų out there atradimas, o antro- 
pologinis kūrinys, naujai paskirstantis Dievo, valios, meilės, neapykantos 
ir teisingumo vaidmenis. Seras teigia lygiai tą patį. Mes nė neįsivaizduoja- 
me, kokie daiktai būtų už teismo sienų, ne pilietinių karų kontekste, be 
teismo procesų ir teismų. Jei nėra kaltinimo, nebėra ginamų bylų ir ne- 
galime nustatyti fenomenų priežasčių. Šios antropologinės padėties ne- 
apriboja mūsų ikimokslinė praeitis, nes ji labiau susijusi su mūsų moks- 
line dabartimi. 

Taigi mes negyvename visuomenėje, kuri esanti moderni, nes, prie- 
šingai nei visos kitos, ji būtų pagaliau ištrūkusi iš kolektyvinių santykių 
pragaro, religinio obskurantizmo, politinės tironijos, bet todėl, kad ji, 
kaip ir visos kitos, perskirsto kaltinimus, pakeisdama vieną diskutuoja- 
mą klausimą - teisminį, kolektyvinį, socialinį, - kitu diskutuojamu klau- 
simu — moksliniu, nesocialiniu, matter-of-factual. Niekur negalime rasti 
objekto ir subjekto, visuomenių, kurių viena būtų pirmykštė, o kita — 
moderni. Tautas ir daiktus vis didesniu mastu pasitelkia galybė pakeiti- 
mų, perkėlimų ir perteikimų. 

„Įsivaizduoju, kad pačioje pradžių pradžioje buvo greitas sūkurys, kur sub- 
jekto atliekamas transcendentalinis objekto konstitavimas tarsi savo ruožtu 
būtų simetriškai papildomas objekto atliekamu subjekto konstitavimu, ir vis- 
kas vyktų Žžaibiškais ir nuolat besikartojančiais, į pradžių pradžią vis sugrįžtan- 
čiais puscikliais. [...] Yra transcendentalinis tikslas - objekto kaip objekto 
apskritai atsiradimas, kuris yra subjekto konstitavimo sąlyga. Apie priešprieši- 
nę arba simetrišką sūkurinio ciklo sąlygą yra išlikę nykstančiomis kalbomis 
užrašytų liudijimų, pėdsakų ar pasakojimų. [...] O apie tiesioginės konstituci- 
jos remiantis objektu sąlygą yra paliečiamų, matomų, konkrečių, nuostabių, 
nebylių liudytojų. Kad ir kaip toli atgal mes grįžtume į šnekiąją istoriją arba 
tyliąją priešistorę, jų visuomet yra.“ (p. 209) 


"Tokiame nemoderniame savo veikale Seras dėsto mums pragmatogo- 
niją, nė kiek ne mažiau mitinę už senąją Hesiodo arba Hėgelio kosmogoni- 
ją. Ji pagrįsta ne metamorfoze ar dialektika, bet substitucijomis. Naujieji 
mokslai, kurie nukrypsta nuo kolektyvo, jį transformuoja, sustingdo į daik- 
tus, šioje ilgoje substitucijų mitologijoje pasirodė vėlai. Tie, kurie seka tin- 
klais arba studijuoja mokslus, viso labo apibūdina spiralės, kurios mitinę 
pradžią mums trumpai apibūdino Seras, n-tąją kilpą. Šiuolaikinis mokslas 
tik tęsia tai, ką mes visada darėme. Hobsas konstruoja politinę visumą iš 
gyvų beginklių Žmonių ir gauna milžinišką dirbtinį Leviatano protezą. Boi- 
lis sukoncentruoja visą pilietinių karų nesantaiką prie oro siurblio - ir gau- 
na faktus. Kiekviena nauja spiralės kilpa apibrėžia naują kolektyvą ir naują 
objektyvumą. Nuolat atsinaujinančio kolektyvo, besikuriančio aplink nuo- 
lat atsinaujinančius daiktus, raida niekada nesibaigė. Mes niekada neištrū- 
kome iš antropologinės matricos ir vis dar gyvename Tamsiaisiais amžiais 
arba, kitaip tariant, vis dar gyvename pasaulio vaikystės laikotarpiu. 


Kintamosios ontologijos 


Nuo to momento, kai bandydami prisiderinti prie kvaziobjektų daugini- 
mosi suteikiame istoriškumą visiems veikėjams, skirstymas į gamtą ir visuo- 
menę tampa nė kiek ne tikresnis nei skirstymas į Rytus ir Vakarus. Gamta ir 
visuomenė tampa patogiais sąlyginiais atspirties taškais, kuriais modernieji 
naudojasi tam, kad atskirtų tarpinius etapus, kurių kai kurie vadinami „gam- 
tiniais“, kiti - „socialiniais“, dar kiti — „visiškai gamtiniais“ arba „visiškai 
socialiniais“. Kairiosios pakraipos analitikai vadinami labiau realistais, o de- 
šiniosios - labiau konstruktyvistais (Pickering, 1992). Tie, kurie siekia iš- 
likti pačiame viduryje, randa daugybę derinių, maišydami gamtą ir visuome- 
nę (arba subjektą), pakaitomis remdamiesi daiktų „simboline plotme“ ir 

visuomenių „gamtine plotme“. Dar kiti, imperialistiškesnių pažiūrų, mėgi- 
na natūralizuoti visuomenę integruodami ją į gamtą arba suvisuomeninti 
gamtą, asimiliuodami ją su visuomene (arba su subjektu, o tai dar sunkiau). 
Vis dėlto šie atspirties taškai ir ginčai lieka vienmačiai. Visų vienetų klasi- 
fikavimas tik pagal vieną gamtą ir visuomenę jungiančią liniją prilygsta 
geografinių žemėlapių sudarymui nurodant tik ilgumą, taigi jų redukavi- 
mui į vieną liniją. Antrasis matavimas suteikia galimybę parodyti vienetų 
platumą ir išskleisti žemėlapį, užftiksuojantį, kaip jau minėjau, tiek moder- 
niąją Konstituciją, tiek jos nulemtą praktiką. Kaip apibrėšime šį Šiaurės ir 
Pietų atitikmenį? Pasinaudodamas dar viena metafora, sakyčiau, kad jį 
reikia apibrėžti kaip skalę, nurodančią vieneto stabilumo kitimą prade- 
dant įvykiu, baigiant esme. Sakydami, kad oro siurblys yra gamtos dėsnių 
arba Anglijos visuomenės reprezentacija, arba pirmosios pritaikymas ant- 
rajai, arba antrosios - pirmajai, mes dar nieko apie jį nežinome. Mes turi- 
me atsižvelgti ir į tai, ar kalbame apie oro siurblį kaip apie XVII a. įvykį, 
ar apie XVIII ar XX a. nusistovėjusią oro siurblio esmę. Stabilizavimosi 
laipsnis —- platuma - tiek pat svarbus, kiek ir padėtis, nurodyta gamtą ir 
visuomenę jungiančioje linijoje - ilgumoje. 


9 pav. 


Gamtos polius Esmė Subjekto/visuomenės polius 





platuma D vakuumas Nr. 4 


B vakuumas Nr. 2 
Avakuumas Nr. 1 


Egzistencija 
ilguma 
"Taigi tarpininkų ontologija yra kintama. Tai, ką Sartras teigė apie Žžmo- 


nes, - kad jų egzistencija yra pirmesnė už jų esmę, - turime taikyti visiems 
veikiantiesiems: oro įtampai, visuomenei, materijai ir sąmonei. Neturime 

rinktis arba vakuumą Nr. 5 - išorinę gamtos realiją, kurios esmė nepri- 
klauso nuo jokio žmogaus, arba vakuumą Nr. 4 - reprezentaciją, kuriai 
apibrėžti Vakarų mąstytojams prireikė daugybės amžių. Tiksliau, galėsi- 
me rinktis vieną iš jų tik tada, kai jie bus stabilizavęsi. Apie itin nestabilų 
Boilio laboratorijoje sukurtą vakuumą Nr. 1 negalime pasakyti, ar jis gam- 
tinis, ar socialinis, o tik tai, kad jis laboratorijoje atsirado dirbtiniu būdu. 
Vakuumas Nr. 2 gali būti žmogaus rankų dirbinys, nebent pavirstų vakuu- 
mu Nr. 3, kuris pamažu tampa žmonių nepastebima realija. Kas gi tuomet 
yra vakuumas? Nė viena iš šių pozicijų. Vakuumo esmė - tai visas jas 
jungianti trajektorija. Kitaip tariant, oro įtampa turi istoriją. Kiekvieno 
veikiančiojo parašas šioje erdvėje yra unikalus. Tam, kad jį nubrėžtume, 
mums nereikia formuluoti jokių hipotezių apie gamtos arba visuomenės 
esmę. Sudėkite visus šiuos parašus vieną ant kito ir gausite tai, ką moder- 
nieji, norėdami apibendrinti ir išgryninti, klaidingai vadina „gamta“ ir 
„VIsSUOMene““. 

Bet jei suprojektuosime visas šias trajektorijas į vienintelę liniją, jun- 
giančią senuosius gamtos ir Visuomenės polius, nebesuprasime visiškai nie- 
ko. Visi taškai (A, B, C, D, E) bus suprojektuoti vien tik platumoje (A, B", 
OC, D', E'), o centrinis taškas A bus senųjų fenomenų vietoje, kaip tik ten, 
kur pagal modernųjį scenarijų niekas neturėtų vykti. Jei bus tik viena ši 
linija, realistai ir konstruktyvistai galės metų metus ginčytis apie vakuumą. 
Pirmieji teigs, kad šio realaus fakto nepagamino niekas, antrieji — kad šį 
socialinį faktą suformavo vien tik mūsų rankos, o ieškantieji aukso vidu- 
rio dvejos rinkdamiesi vieną iš dviejų žodžio „faktas“ reikšmių!š, kur rei- 
kia ir kur nereikia kaišiodami konstrukciją „ne tik..., bet ir...“ Taip yra 
todėl, kad gaminimas vyksta po šia linija - tarpininkavimo procese, kuris 
matomas tik tada, kai atsižvelgiame ir į stabilizavimosi laipsnį (B“, C", 
D“, E"). 

Didžiąsias gamtos ir visuomenės mases galima palyginti su atvėsusiais 
plokščių tektonikos žemynais. Norėdami suprasti jų judėjimą, turime nusi- 
leisti į įkaitusias skirumas, kuriose išsiveržia magma ir iš kurių daug vėliau 
ir daug toliau pamažu vėsdamos ir kaupdamosi susidaro tos dvi žemyno 
plokštės, ant kurių mes taip tvirtai stovime. Mes taip pat turime nusileisti 
ir priartėti prie tų vietų, kuriose susidaro mišiniai, tapsiantys, tik daug 
vėliau, gamtiniais arba socialiniais. Ar per daug iš savęs reikalautume, jei 
nuo šiol diskusijose nurodytume reiškinių, apie kuriuos kalbame, platumą, 
ne vien tik jų ilgumą, o visas esmes laikytume trajektorijomis? 


Iš Turimos omenyje dvi žodžio fait reikšmės: „faktas“ ir „padarytas“ (vert. past.). 

Dabar galime geriau suprasti moderniųjų paradoksą. Naudodamiesi 
ir tarpininkavimo, ir kartu gryninimo procesais, bet reprezentuodami 
tik antrąjį, jie naudojosi ir gamtos, ir kultūros tiek transcendencija, tiek 
imanencija. Tai jiems suteikė keturias viena kitai prieštaraujančias prie- 
mones, leidžiančias daryti viską. Bet nubraižę ontologinių variacijų Že- 
mėlapį pastebime, kad yra ne keturios, o tik trys sritys. Dviguba gamtos 
ir visuomenės transcendencija atitinka stabilizuotas esmes. O gimdan- 
čių prigimčių ir kolektyvų imanencija, priešingai, sudaro tik vieną - įvy- 
kių nestabilumo, tarpininkavimo proceso sritį. Taigi modernioji Konsti- 
tucija teisi — tarp gamtos ir visuomenės egzistuoja praraja, bet ši praraja 
tėra vėlyvas stabilizavimo rezultatas. Vienintelė reikšminga praraja ski- 
ria tarpininkavimo procesą nuo konstitucinio įforminimo, bet ši praraja 
būtent dėl hibridų dauginimosi tampa tolydžia skale, kurią mes galėsime 
pereiti, jei tik vėl tapsime tuo, kuo niekada nenustojome buvę, - nemo- 
derniais. Prie oficialaus ir stabilaus Konstitucijos varianto pridėjus jos 
neoficialų ir įkaitusį ar nestabilų variantą, priešingai, vidurys užsipildo, 
o kraštai ištuštėja. Tampa aišku, kodėl nemodernieji neateina pakeisti 
moderniųjų. Jie tik įteisina praktiką, kurią modernieji neigė. Tam, kad 
pagaliau atgaline data suprastume, ką visada darėme, tereikia nedidelės 
kontrrevoliucijos. 


Moderniųjų naudojamų keturių priemonių susiejimas 


Išskiriant dvi plotmes - moderniąją ir nemoderniąją, įvykdžius šią 
kopernikišką kontrrevoliuciją, perslinkus objektą ir subjektą centro link 
ir žemyn, mums galbūt pavyks sutelkti geriausius kritikos išteklius. Mo- 
dernieji išplėtojo keturias skirtingas priemonių visumas, kurias jie laiko 
nesuderinamomis su kvaziobjektų dauginimusi. Pirmoji visuma susijusi 
su išorine gamtos realybe, kurios šeimininkais mes nesame, kuri egzis- 
tuoja ne mumyse ir kuriai svetimos tiek mūsų aistros, tiek mūsų troški- 
mai, nors ir sugebame ją pasitelkti bei konstruoti. Antroji priemonių 
visuma susijusi su žmones tarpusavyje siejančiu socialiniu ryšiu, su mū- 
sų veiksmus lemiančiomis aistromis bei troškimais, personifikuotomis 
jėgomis, kurios formuoja mus pranokstančią, tačiau mūsų konstruoja- 
mą visuomenę. Trečioji visuma susijusi su reikšme ir prasme, su veikian- 
Čiaisiais, kurie sudaro mūsų pasakojamas istorijas, jų patiriamais išban- 
dymais, jų išgyvenamais nuotykiais, juos valdančiais tropais ir žanrais, 
su didžiaisiais pasakojimais, kurie mus be galo valdo, nors tai tik tekstas 
ir diskursas. Galiausiai ketvirtoji visuma kalba apie Būtį ir dekonstruoja 

tai, ką mes visada užmirštame, kai rūpinamės tik esiniais, nors Būties 
skirtybė paplitusi tarp esinių ir eina lygiagrečiai su pačia jų egzistencija. 

Šios priemonių visumos nesuderinamos tik oficialiojoje Konstitucijos 
versijoje. Praktiškai mums sunku jas vieną nuo kitos atskirti. Mes begė- 
diškai painiojame savo troškimus su daiktais, prasmę su socialumu, ko- 
lektyvą su pasakojimais. Vos tik pradedame sekti kokio nors kvaziobjekto 
pėdsakais, jis mums atrodo tai daiktas, tai pasakojimas, tai socialinis ry- 
šys, ir niekada jo neredukuojame į paprastą esinį. Mūsų oro siurblys rodo 
oro įtampą, bet taip pat parodo XVII a. visuomenę ir apibūdina naują 
literatūros žanrą — pasakojimą apie laboratorijoje atliktą bandymą. Ar 
sekant jo pėdomis reikia teigti, kad viskas — tik retorika ar tik gamtiniai 
dalykai, ar kad viskas konstruojama socialiniu būdu, ar kad viskas yra 
postata? Ar reikia manyti, kad tas pats siurblys savo esme kartais yra 
objektas, kartais socialinis ryšys, o kartais —- diskursas? Kad jis kažkiek 
priklauso visiems šiems trims dalykams kartu? Kad kartais jis — tiesiog 
esinys, o kartais — paženklintas, atskirtas, suskaidytas skirtybės? O jei 
kaip tik mes, modernieji, dirbtinai suskaidytume vienintelę trajektoriją, 
kuri iš pat pradžių nebūtų nei objektas, nei subjektas, nei prasmės efek- 
tas, nei grynas esinys? Jei keturių priemonių visumų atskyrimas būtų tai- 
komas tik vėlesniems, stabilizuotiems būviams? 

Niekas neįrodo, kad šios keturios priemonių visumos lieka nesuderi- 
namos pereinant nuo esmės prie įvykių, nuo gryninimo prie tarpininkavi- 
mo, nuo moderniosios plotmės prie nemoderniosios, nuo revoliucijos prie 
kopernikiškos kontrrevoliucijos. Apie kvaziobjektus-kvazisubjektus pa- 
sakysime tik tiek, kad jie brėžia tinklus. Jie realūs, išties realūs, bet ne 
mes, žmonės, juos padarėme. Bet jie yra kolektyviniai, nes sieja mus vie- 
nus su kitais, eina iš rankų į rankas ir kaip tik šis jų judėjimas mus apibrė- 
žia. Ir vis dėlto jie diskursyvūs, pasakojamieji, istoriški, aistringi, ir juose 
pilna autonomiškų formų veikiančiųjų. Jie nestabilūs ir rizikingi, egzis- 
tenciniai ir perteikiantys būtį. Šis keturių priemonių visumų susiejimas 
leidžia mums pastatyti pakankamai didelį rūmą, kuriame gali tilpti Vidu- 
rio imperija - tikrieji nemoderniojo pasaulio namai, taip pat ir jo Konsti- 
tucija. 

Sintezė neįmanoma, kol mes esame tikrai modernūs, nes gamta, dis- 
kursas, visuomenė, Būtis mus be galo pranoksta ir šias keturias visumas 
apibrėžia tik jų atskyrimas, užtikrinantis mūsų konstitucines garantijas. 
Bet tolydumas tampa įmanomas, jei prie garantijų pridėsime praktiką, ku- 
rią Konstitucija leidžia kaip tik todėl, kad ją neigia. Modernieji teisūs, 
norėdami iškart ir realybės, ir kalbos, ir visuomenės, ir būties. Jie neteisūs 
tik manydami, kad jos niekaip nesuderinamos. Užuot nuolat analizavę kva- 

ziobjektų kelią atskirdami priemonių visumas, argi negalėtume rašyti taip, 
tarsi jos turėtų nuolat tarpusavyje sietis? Taip tikriausiai ištrūktume iš 
slegiančios postmodernizmo būsenos. 

Prisipažinsiu, man jau gana visada būti uždarytam vien tik kalboje 
arba būti įkalintam socialinių reprezentacijų. Noriu pasiekti pačius daik- 
tus, o ne jų fenomenus. Realybė nėra tolima, ją galima pasiekti per visus 
visame pasaulyje pasitelkiamus objektus. Argi mūsų tarpe nėra gausu 
išorinės realybės? 

Mums jau tikrai gana būti nuolat valdomiems transcendentinės, nesu- 
vokiamos, nepasiekiamos, tikslios ir tiesiog tikros gamtos, kurioje apstu it 
miegančioji gražuolė snaudžiančių esybių, laukiančių dienos, kai jas paga- 
liau atras ir pažadins puikusis mokslininkas. Mūsų kolektyvai aktyvesni, 
produktyvesni, labiau socializuoti, nei leido numatyti nuobodieji „daiktai 
savaime“. 

Argi jums nepabodo sociologijos, kuriose kalbama tik apie socialumą 
ir kurios grindžiamos tik nuolat kartojamais žodžiais „valdžia“ ir „teisėtu- 
mas“, nes negali apimti nei objektų, nei kalbų pasaulio, kurie vis dėlto jas 
konstruoja? Mūsų kolektyvai realesni, gamtiškesni, diskursyvesni, nei lei- 
do numatyti nuobodieji „Žmonių santykiai“. 

Mes pavargome nuo kalbinių žaidimų ir nuo amžino prasmės dekonst- 
ravimo skepticizmo. Diskursas nėra uždaras pasaulis, jį sudaro minia vei- 
kiančiųjų, kurie maišosi su daiktais ir Visuomenėmis, jas stiprina ir yra jų 
stiprinami. Domėjimasis tekstais neatitolina mūsų nuo realybės, nes ir daik- 
tai turi teisę būti pasakojimais. O kalbant apie tekstus, kodėl turime atimti 
iš jų garbę būti mus siejančiu socialiniu ryšiu? 

Man, kaip ir mano amžininkams, pabodo būti kaltinamam dėl to, kad 
pamiršau Būtį, kad gyvenu niekingame pasaulyje, kuriame nebeliko nieko 
substancialaus, nieko švento, jokio meno, arba tam, kad susigrąžinčiau vi- 
sus šiuos lobius, būti priverstam prarasti istorinį, mokslinį bei socialinį 
pasaulį, kuriame gyvenu. Tai, kad užsiimame mokslu, technika, rinkomis, 
daiktais, ne ką daugiau atitolina mus nuo skirtumo tarp Būties ir esinių 
nei nuo visuomenės, politikos arba kalbos. 

Realūs kaip gamta, naratyviniai kaip diskursas, kolektyviniai kaip 
visuomenė, egzistenciniai kaip Būtis - štai kokie yra kvaziobjektai, ku- 
rie dauginosi moderniųjų pastangomis, ir tokiais juos reikia laikyti se- 
kant jų pėdomis, vėl tampant tuo, kuo mes niekad nenustojome buvę - 
nemodernūs. 

4. 


Reliatyvizmas 


Kaip padaryti galą asimetrijai? 


Šios esė pradžioje mūsų pasaulio aprašymo modeliu siūliau antropolo- 
giją, nes tik ji gali sujungti į vieną visumą keistas kvaziobjektų trajektorijas. 
Vis dėlto teko pripažinti, kad šis modelis nepanaudojamas, nes jo negalima 
pritaikyti mokslui ir technikai. Etnomokslai galėtų atkurti saitus, kurie juos 
sieja su socialiniu pasauliu, o štai tikslieji mokslai - ne. Kad suprasčiau, 
kodėl taip sunku naudotis ta pačia laisve mūsų pasaulio sociotechninių tin- 
klų atžvilgiu, turėjau išsiaiškinti, ką mums reiškia modernybė. Jei tai oficia- 
lioji Konstitucija, turinti visiškai atskirti žmones nuo nežmonių, tuomet iš- 
ties moderniojo pasaulio antropologijos tiesiog negali būti. Bet jei suderin- 
sime Konstituciją ir tarpininkavimo veiklą, kuri suteikia jai prasmę, Žvelg- 
dami atgal suvoksime, kad tikrai modernūs niekada nė nebuvome. Todel 
antropologija, kuri ligi šiol vis užkliūdavo už mokslo ir technikos, vėl gali 
tapti tuo aprašymo modeliu, kuriuo norėjau ją matyti. Ji nepajėgi lyginti 
ikimoderniųjų su moderniaisiais, bet gali juos palyginti su nemoderniaisiais. 

Deja, nelengva būtų vėl pasinaudoti dabartine antropologija. Moder- 
nieji ją suformavo tam, kad suprastų tuos, kurie nebuvo modernūs, ir jos 
praktika, sąvokos, gvildenami klausimai liudija, kaip minėjau, kad jos ne- 
galima pritaikyti (Bonte ir Izard, 1991). Ji vengia tyrinėti gamtos objek- 
tus ir apsiriboja tik kultūromis. Ji išlieka asimetriška. Tam, kad ji taptų 
lyginamąja ir galėtų nagrinėti tiek moderniuosius, tiek nemoderniuosius, 
turime padaryti ją simetrišką. Ji turi galėti užsiimti ne tikėjimais, kurie 
nėra tiesiogiai su mumis susiję, - mes visuomet pakankamai kritiški jų 
atžvilgiu, - bet tomis žiniomis, kuriomis mes visiškai pasikliaujame. Taigi 
reikia, kad ji taptų pajėgi nagrinėti mokslus, peržengdama mokslo socio- 
logijos, ypač epistemologijos ribas. 

Pirmasis simetrijos principas, apvertęs aukštyn kojomis mokslo ir tech- 
nikos studijas, buvo reikalavimas vienodai traktuoti klaidą ir tiesą (Bloor, 
1982). Iki tol mokslo sociologija, remdamasi gyva galybe socialinių veiks- 
nių, aiškindavo tik nukrypimus nuo tiesaus proto kelio. Klaidą buvo gali- 
ma paaiškinti socialiniu požiūriu, o tiesos paaiškinimas buvo ji pati. Gali- 
ma buvo nagrinėti tikėjimą skraidančiomis lėkštėmis, bet tik ne Žinias apie 
juodąsias skyles, parapsichologines iliuzijas, bet tik ne psichologų Žinias, 
Spenserio klaidas, bet tik ne neabejotinus Darvino faktus. Abiem kategori- 
joms negalima buvo vienodai pritaikyti tų pačių socialinių veiksnių. Šis dvi- 
gubas vertinimo matas pagrįstas senuoju antropologijos padalijimu į moks- 
lus, kurių tyrinėti neįmanoma, ir etnomokslus, kuriuos galima tyrinėti. 

Pažinimo sociologijos prielaidos nebūtų ilgai bauginusios etnologų, jei 
epistemologai nebūtų paskelbę, kad ši tikrų ir netikrų mokslų asimetrija 
yra esminis principas. Tik „pasenę“ mokslai galėjo būti siejami su visuome- 
niniu kontekstu. O „sankcionuotieji“ mokslai tapo moksliškais kaip tik to- 
dėl, kad ištrūko iš bet kokio konteksto, išvengė bet kokios užsikrėtimo ga- 
limybės, bet kokios pirminės akivaizdybės ir net savo pačių praeities. Štai 
kur, Bašlaro ir jo mokinių manymu, slypi skirtumas tarp istorijos 1r mokslų 
istorijos. Istorija gali būti simetriška, bet tai nesvarbu, nes ji niekad nesi- 
ima nagrinėti mokslų. O mokslų istorija nieku gyvu negali tokia būti, nes 
epistemologinis atotrūkis turi išlikti absoliutus. 

Vieno pavyzdžio pakaks pailiustruoti, kur gali nuvesti bet kokios si- 
metrinės antropologijos atmetimas. Kai Kangilemas atskiria mokslines ide- 
ologijas nuo tikrųjų mokslų, jis teigia ne tik tai, jog neįmanoma tuo pačiu 
būdu tyrinėti Darvino, mokslininko, ir Didro, ideologo, bet ir tai, kad turi 
būti neįmanoma sudėti juos į vieną krūvą (Canguilhem, 1968). „Ideologi- 
jos ir mokslo atskyrimas turi sukliudyti mokslų istorijoje matyti tam tikrų 
išlikusių ideologijos elementų ir mokslinės konstrukcijos, užėmusios tos 
ideologijos vietą, tęstinumą: pavyzdžiui, „D'Alambero sapne“"? ieškoti „Rū- 
šių atsiradimą“ pranašaujančių ženklų.“ (p. 45) Moksliška yra tik tai, kas 
visiems laikams nutraukia ryšius su ideologija. Vadovaujantis tokiu princi- 
pu, išties sunku sekti paskui kvaziobjektus vingiuotais jų keliais. Vos tik 
jie paklius į epistemologų rankas, bus išrautos visos jų šaknys, ir liks tik 
objektas, nuo kurio nukirstas visas jam prasmę suteikiantis tinklas. Bet 
kam apskritai reikia kalbėti apie Didro ir Spenserį, kam domėtis klaida? 
Nes be jos tiesa būtų pernelyg ryški! „Ideologijos ir mokslo susipynimas 


" „D'Alambero sapnas“ - prancūzų filosofo Deni Didro (Denis Diderot) veikalas 
(vert. past.). 

turi sukliudyti mokslo istoriją redukuoti į lėkštą chronologiją, t. y. į plyną 
lauką be jokio reljefo.“ (p. 45) Kaip tik klaida išryškina tiesos vertę. To, 
ko dėl Karaliaus Saulės pasivadinęs skambiu istoriko vardu ėmėsi Rasi- 
nas“, Kangilemas, taip pat neteisėtai pasisavinęs mokslų istoriko vardą, 
imasi dėl Darvino. 

Simetrijos principas, priešingai, sugrąžina tęstinumą, istoriškumą ir, 
galime drąsiai teigti, teisingumą. Bloras yra Kangilemo priešingybė, taip 
pat kaip Seras — Bašlaro, ir tai, beje, paaiškina visišką Sero mokslų socio- 
logijos ir antropologijos nesupratimą Prancūzijoje (Bowker ir Latour, 
1987). „Vienintelis grynas mitas yra grynojo mokslo, kuriame nėra jokio 
mito, idėja“, teigė jis, nutraukdamas visus ryšius su epistemologija (Ser- 
res, 1974, p. 259). Jo, kaip ir tikrųjų mokslo istorikų, manymu, Didro, 
Darviną, Maltusą ir Spenserį reikia aiškinti remiantis tais pačiais princi- 
pais ir tomis pačiomis priežastimis: jei norite paaiškinti tikėjimą skraidan- 
čiomis lėkštėmis, patikrinkite, ar jūsų paaiškinimais galima simetriškai pa- 
sinaudoti kalbant apie juodąsias skyles (Lagrange, 1990); jei puolate pa- 
rapsichologiją, ar galite panaudoti tuos pačius veiksnius psichologijoje (Col- 
lins ir Pinch, 1991)? Jei analizuojate Pastero sėkmę, ar tie patys terminai 
gali padėti paaiškinti jo nesėkmes (Latour, 1984)? 

Svarbiausia, pirmasis simetrijos principas siūlo būdą paaiškinimams 
„apkarpyti“. Paaiškinti klaidas buvo tapę taip lengva! Visuomenė, tikėji- 
mai, ideologija, simboliai, pasąmonė, beprotybė - viskuo buvo taip lengva 
remtis, kad paaiškinimai be galo ištįsdavo. O tiesa? Atimdami iš savęs 
epistemologinio skaidymo galimybę, mes, mokslų tyrinėtojai, pamatėme, 
kad dauguma mūsų paaiškinimų ne kažin ko verti. Juos visus valdė asi- 
metrija, be jokio gailesčio įžeidinėdama nugalėtuosius. Viskas pasikeičia, 
jeigu simetrijos principas verčia išlaikyti tik tas priežastis, kurios gali būti 
naudingos tiek nugalėtojui, tiek nugalėtajam, tiek sėkmei, tiek nesėkmei. 
Tiksliai sureguliavus simetrijos svarstykles, skaidymas tik dar labiau iš- 
ryškėja ir padeda suprasti, kodėl vieni laimi, o kiti pralaimi (Latour, 1989b). 
Iki šiol šis skaidymas buvo nesuprantamas kaip tik todėl, kad kai kas nu- 
galėtojus svėrė vienomis svarstyklėmis, o pralaimėjusiuosius — kitomis, 
įkandin Breno?! kartodami „vae victis!“? 


"0 Žanas Rasinas (Jean Racine) - XVII a. prancūzų dramaturgas, tapęs Liudvi- 
ko XIV istoriografu (vert. past.). 

2! Brenas - galų karalius, pagal padavimą nugalėjęs romėnus ir sugriovęs Romą 
(vert. past.). 

2 Lot. vae victis - vargas nugalėtiesiems (vert. past.). 

Apibendrintos simetrijos principas 


Pirmasis simetrijos principas suteikia neprilygstamą pranašumą - lei- 
džia mums atsikratyti epistemologinių lūžių, apriorinio skirstymo į „sank- 
cionuotus“ ir „pasenusius“ mokslus arba dirbtinio padalijimo į pažinimo, 
tikėjimo ir mokslo sociologijas. Anksčiau, kai antropologas grįždavo iš to- 
limų kraštų į savąjį, kuriame atrasdavo epistemologijos išvalytus mokslus, 
jis negalėjo nustatyti jokio etnomokslų ir mokslinių Žinių tęstinumo. Taigi 
jis visiškai pagrįstai nenagrinėdavo savęs ir apsiribodavo kultūrų analizavi- 
mu. Bet šiandien, kai jis grįžęs savo krašte randa kasdien vis daugiau studi- 
jų, kuriose tyrinėjami jo paties mokslai ir jo paties technika, praraja jau kur 
kas mažesnė. Jis be didesnių sunkumų gali pereiti nuo kinų prie anglų 
fizikos (Needham, 1991), nuo Trobriano salų laivavedžių prie jų kolegų 
JAV laivyne (Hutchins, 1983), nuo Vakarų Afrikos skaičiuotojų prie Ka- 
lifornijos aritmetikų (Rogoff ir Lave, 1984), nuo Dramblio Kaulo Kranto 
technikų prie Nobelio premijos laureatų iš La Džolos (Latour, 1988), nuo 
dievui Baalui skirtų aukų prie „Čelendžerio“ kosminio laivo sprogimo (Ser- 
res, 1987). Nebereikia apsiriboti kultūromis, nes taip pat tyrinėtinos tampa 
ir gamtos. 

Vis dėlto Bloro suformuluotas simetrijos principas greitai atveda į akla- 
vietę (Latour, 1991). Nors paaiškinimų atžvilgiu principas reikalauja gele- 
žinės disciplinos, pats jis yra asimetriškas, kaip matyti iš pateiktos diagramos. 








| 10 pav. Subjekto/visuomenės 
Gamtos polius polius 
(O) aa Asimetriški aiški- 
nimai 
Tiesa aiškinama Klaida aiškinama per 
per gamtą visuomenę 


— 2) Pirmasis simetrijos 
O S principas 


Gamta nepaaiškina Tiesa, kaip ir klaida, paaiškina- 
nei klaidos, nei tiesos ma per visuomenę 


() Reikia paaiškinti gamtą () 
ir ViSUOMenę Apibendrintos si- 
metrijos principas 


Aiškinimo atspirties taškas 
yra kvaziobjektai 


9() 


Šis principas išties reikalauja vienodai aiškinti ir tiesą, ir klaidą, bet 
kokį aiškinimą jis renkasi? Tą, kurį Hobso įpėdiniams siūlo visuomenės 
mokslai. Užuot tiesą aiškinęs atitikimu gamtinei realybei, o klaidą — socia- 
linių kategorijų primetamu suvaržymu, epistėmės arba interesais, jis nori 
tiek tiesą, tiek klaidą paaiškinti tomis pačiomis kategorijomis, epistėmės ir 
interesais. Taigi jis asimetriškas ne todėl, kad atskiria ideologiją ir mokslą, 
kaip tai darė epistemologai, bet todėl, kad suskliaudžia gamtą ir visą aiški- 
nimo naštą užkrauna visuomenės poliui. Jis konstruktyvistas gamtos atžvil- 
giu ir realistas visuomenės atžvilgiu (Collins ir Yearley, 1992; Callon ir La- 
tour, 1992). 

Bet visuomenė, kaip jau Žinome, ne ką mažiau sukonstruota nei gam- 
ta. Jei mūsų požiūris į vieną iš jų yra realistiškas, toks pat turi būti ir į kitą. 
Jei mūsų požiūris į vieną iš jų yra konstruktyvistinis, toks pat turi būti ir į 
kitą. Tikriau sakant, kaip jau matėme nagrinėdami abi moderniųjų prakti- 
kas, reikia sugebėti suprasti tiek gamtos ir visuomenės imanentiškumą 
(tarpininkavimo procese), tiek jų transcendenciją (po gryninimo proce- 
so). Gamta ir visuomenė neturi tvirtų kablių, ant kurių galėtume pakabin- 
ti savo interpretacijas - asimetriškas Kangilemo požiūriu arba simetriškas 
Bloro požiūriu. Priešingai, jos parodo, ką reikia paaiškinti, o paaiškinimo 
regimybė atsiranda vėliau, kai po padalijimo stabilizavęsi kvaziobjektai 
tampa išorinės realybės objektais ir visuomenės subjektais. 

Taigi tam, kad antropologija taptų simetriška, jai nepakanka įsisavinti 
pirmojo simetrijos principo, kuris padaro galą tik pačioms akivaizdžiau- 
sioms epistemologijos neteisybėms. Ji turi perimti tai, ką Mišelis Kalonas 
vadina apibendrintos simetrijos principu: antropologas turi užimti vidurio 
poziciją, iš kurios jis gali stebėti ir nežmogiškų, ir žmogiškų savybių prisky- 
rimą (Callon, 1986). Jam draudžiama remtis išorine realybe, norint paaiš- 
kinti visuomenę, ir galios žaidimais, norint paaiškinti, kas formuoja išorinę 
realybę. Žinoma, jam draudžiama ir pakaitomis remtis gamtiniu realizmu 
bei sociologiniu realizmu, naudojant „ne tik“ gamtą, „bet ir“ visuomenę, 
norint išsaugoti abi pirmines asimetrijas ir vienos trūkumus pridengti ki- 
tos trūkumais (Latour, 1989a). 

Kol buvome modernūs, buvo neįmanoma užimti šią poziciją, nes jos 
paprasčiausiai nebuvo. Vienintelė Konstitucijos pripažįstama centrinė 
pozicija, kaip matėme, buvo fenomenas - gamtos ir subjekto polių san- 
kirtos taškas. Ligi šiol tas taškas buvo niekieno žemė, neegzistuojanti 
vieta. Dabar jau žinome, kad viskas pasikeičia, kai užuot pakaitomis per- 
eidinėję nuo vieno moderniojo matmens poliaus prie kito, nusileidžiame 
nemodernumo matmens linija žemyn. Neįsivaizduojama neegzistuojanti 
vieta tampa tarpininkavimo įsiveržimo į Konstituciją tašku. Ir ši vieta 

toli gražu nėra tuščia: joje knibždėte knibžda kvaziobjektų, kvazisub- 
jektų. Ji toli gražu nėra neįsivaizduojama, ji tampa visų su tinklais susi- 
jusių empirinių tyrimų vieta. 

Bet argi ši vieta nėra ta, kurią ištisą šimtmetį taip sunkiai ruošė ant- 
ropologija ir kurią šiandien tyrinėdamas kitas kultūras be jokių pastan- 
gų užima etnologas? Išties, naudodamasis tais pačiais analizės įrankiais, 
jis pereina nuo meteorologijos prie giminystės ryšių sistemos, nuo augalų 
prigimties prie jų reprezentavimo kultūroje, nuo politinės santvarkos prie 
liaudies medicinos, nuo mito struktūrų prie etnofizikos arba medžioklės 
būdų. Žinoma, etnologo drąsą išskleidžiant šį vientisą audinį paaiškina jo 
tvirtas įsitikinimas, kad visa tai - reprezentacijos ir tik reprezentacijos. 
Tuo tarpu gamta lieka vienintelė, išorinė ir visuotinė. Bet jei perklotume 
vieną ant kitos šias dvi pozicijas - etnologo vietą tyrinėjant kultūras ir 
mūsų taip sunkiai surastą vietą savo gamtai tyrinėti, - lyginamoji antropo- 
logija taptų įmanoma arba net lengva. Ji nebelygintų kultūrų, atskirdama 
nuo jų savąją, kuriai suteikiama stebėtina sąryšio su visuotine gamta privi- 
legija. Ji lygintų gamtas-kultūras. Ar jos palyginamos? Panašios? Lygios? 
Galbūt dabar galėsime išspręsti neišsprendžiamą reliatyvizmo klausimą? 


Dviejų Didžiųjų Padalijimų importo-eksporto sistema 


„Mes, vakariečiai, visiškai skiriamės nuo kitų“ —- toks yra moderniųjų 
pergalės šauksmas arba jų užsitęsusi rauda. Didysis Padalijimas į mus, va- 
kariečius, ir į juos — visus kitus, pradedant Kinijos jūromis ir baigiant Ju- 
katanu, pradedant eskimais ir baigiant Tasmanijos aborigenais, mus per- 
sekiojo visada. Kad ir ką jie darytų, savo karavelių ir kanonierių korpu- 
sais, savo teleskopų cilindrais ir savo skiepijimo švirkštų stūmokliais va- 
kariečiai atneša istoriją. Kartais šią baltojo Žmogaus naštą jie neša kaip 
aukštinantį išbandymą, kartais — kaip tragediją, bet visuomet prisiima ją 
kaip likimą. Jie nemano, kad nuo kitų skiriasi tik tiek, kiek sijai skiriasi 
nuo algonkinų arba bauliai nuo lapių, o tiki, kad nuo visų kitų skiriasi 
radikaliai, absoliučiai - tiek, jog Vakarus galima pastatyti vienoje pusėje, o 
visas kitas kultūras - kitoje, nes jas visas vienija tai, jog jos yra tik papras- 
tos kultūros, kaip ir visos kitos. Ir tik Vakarai nėra kultūra, nėra tik kultūra. 

Kodėl Vakarai taip apie save mano? Kodėl jie ir tik jie nėra tik kultū- 
ra? Norėdami suprasti šį Didįjį Padalijimą į „Mes“ ir į „Jie“, turime grįžti 
prie kito Didžiojo Padalijimo į žmones ir nežmones, kurį jau esu apibūdi- 
nęs. Išties pirmuoju eksportuojamas antrasis. Mes, vakariečiai, negalime 
būti kultūra kaip visos kitos, nes mes taip pat pasitelkiame gamtą. Ne jos 

vaizdą ar simbolinį atvaizdą, kaip tai daro kitos visuomenės, bet pačią 
gamtą, kokia ji yra, ar bent jau tokią, kokią ją Žino esant mokslai, kurie 
patys lieka nuošalyje, netyrinėtini, netyrinėti. Taigi reliatyvizmo klausimo 
esmę sudaro mokslo klausimas. Jeigu vakariečiai būtų tik prekiavę arba 
užkariavę, plėšę ir pavergę, jie radikaliai nesiskirtų nuo kitų prekiautojų ir 
užkariautojų. Bet ne, jie išrado mokslą, kuris iš esmės skiriasi nuo užka- 
riavimų ir prekybos, politikos ir moralės. 

Netgi tie, kas, vadindami tai kultūriniu reliatyvizmu, mėgino apginti 
kultūrų tęstinumą nesustatydami jų į vieną raida pagrįstą seką ir neizoliuo- 
dami jų atskiruose kalėjimuose (Lėvi-Strauss, 1952), mano galį tai padaryti 
tik kiek galima labiau priartindami prie mokslų. 


„Teko laukti iki šio šimtmečio vidurio, - „Laukiniame mąstyme“ rašo Levi- 
Strosas, - kol susikryžiavo šie du keliai: vienas jų į fizinį pasaulį veda per 
komunikaciją [laukinis mąstymas), kitas, apie kurį sužinojome visai neseniai, 
į komunikacijos pasaulį ateina per fizinę sritį [modernusis mokslas].“ (p. 357) 

„Kartu buvo įveikta tariama antinomija tarp loginio ir ikiloginio mentalu- 
mo. Laukinis mąstymas yra toks pat loginis kaip ir mūsiškis, nors jis panašus į 
mūsiškį tik tada, kai tiria visatą, joje išskirdamas fizines ir kartu semantines 
ypatybes. [...] Kas nors man gali paprieštarauti, kad tarp primityvų mąstymo ir 
tarp mūsų mąstymo vis dėlto išlieka esminis skirtumas: informacijos teoriją 
domina tik autentiški pranešimai, o primityvai klaidingai laiko pranešimais 
paprasčiausias fizinio determinizmo apraiškas. [...| Laikydami jutimiškai su- 
čiuopiamas gyvūnų ir augalų savybes kokio nors pranešimo elementais ir įžvelg- 
dami jose tam tikras „išraiškas“ - t. y. ženklus, - žmonės [laukinio mąstymo) 
ne kartą klaidingai nustatydavo tapatybę: reikšmingas būdavo ne visada tas 
elementas, kurį jie tokiu laikydavo. Tačiau nors ir neturėdami tobulų instru- 
mentų, leidžiančių tą reikšminį elementą aptikti lygmenyje, kuriame jis daž- 
niausiai ir būna, - t. y. mikroskopiniame lygyje, jie jau „tarsi pro rūką“ atrado 
interpretavimo principus, kurių euristinė vertė ir atitikimas tikrovei išryškėjo 
tik pastarojo meto atradimuose telekomunikacijų, skaičiavimo ir mikroelektro- 
nikos srityse.“* (Lėvi-Strauss, 1962, p. 356) 


Kilnusis advokatas Levi-Strosas net neįsivaizduoja, jog be bandymo 
parodyti jo klientą esant kiek įmanoma panašų į tiksliuosius mokslus, ga- 
lėtų būti kitų švelninančių aplinkybių. Jeigu pirmykščiai nesiskiria nuo 
mūsų tiek, kiek manoma, tai tik todėl, kad jie savo netinkamais prietaisais 
ir „klaidingai nustatydami tapatybę“ pranašauja naujausius informacijos 


25 Claude Lėvi-Strauss. Op cit., p. 299—301 (vert. past.). 


93 


teorijos, molekulinės biologijos ir fizikos laimėjimus. Patys mokslai, ku- 
riais čia naudojamasi kaip vertinimo kartele, žaidime nedalyvauja - jie 
lieka išorėje, už praktinės veiklos ribų. Suvokiami epistemologiškai, jie 
išlieka objektyvūs ir išoriniai, kvaziobjektai, bet be savo tinklų. Duokite 
pirmykščiams mikroskopą, ir jie mąstys visiškai taip kaip mes. Ar yra pa- 
prastesnis būdas pražudyti tuos, kurių gyvybę norėjome išgelbėti? Levi- 
Stroso (kaip ir Kangilemo, Liotaro, Žiraro bei daugumos prancūzų inte- 
lektualų) manymu, šis naujasis pažinimas visiškai nėra susijęs su kultūra. 
Ši transcendencija leidžia sureliatyvinti visas — tiek jų, tiek ir mūsų - kultū- 
ras. Tik tiek, kad ne jų kultūras, o būtent mūsiškę konstruoja biologija, 
elektroniniai mikroskopai ir telekomunikacijų tinklai. Praraja, kurią norėta 
sumažinti, vėl tampa milžiniška. 

Kažkur mūsų visuomenėse, ir tik jose, pasireiškė neregėta transcen- 
dencija: gamta tokia, kokia ji yra, antižmogiška, kartais nežmogiška, visada 
ekstražmogiška. Nuo šio įvykio — nesvarbu ar jį priskirtume graikų mate- 
matikai, ar italų fizikai, ar vokiečių chemijai, ar amerikiečių branduolinei 
fizikai, ar belgų termodinamikai - atsirado visiška asimetrija tarp kultūrų, 
kurios atsižvelgia į gamtą, ir tų, kurios atsižvelgia tik į savo kultūrą arba į 
savo deformuotas galimas to dalyko versijas. Tie, kas išranda mokslus ir 
atranda fizikos determinizmus, niekada nesprendžia tik su žmonėmis susi- 
jusių klausimų arba sprendžia juos tik atsitiktinai. Kitų kultūrų gamtos 
reprezentacijas tik daugiau ar mažiau trikdo ar koduoja žmonių kultūri- 
niai rūpesčiai, kurie užgožia viską, ir tik kartais, netyčia, kaip per miglą, 
užsiima daiktais — tokiais, kokie jie yra. 


11 pav. 


Pirmasis Didysis Padalijimas - vidinis 


/ visuomenės/ 





Antrasis Didysis Padalijimas - išorinis 
Modernusis padalijimas Ikimodernusis dalinis sutapimas 
Taigi vidinis Didysis Padalijimas paaiškina išorinį Didįjį Padalijimą: mes 
vieninteliai visiškai atskiriame gamtą ir kultūrą, mokslą ir visuomenę, o 


visi kiti —- nesvarbu, ar jie kinai, ar Amerikos indėnai, ar zandai, ar baru- 
jai - negali iš esmės atskirti pažinimo nuo visuomenės, ženklo nuo daikto 

1r to, ką savaime lemia gamta, nuo to, ko reikalauja mūsų kultūros. Kad ir 
ką jie darytų, kad ir kaip prisitaikytų, kad ir kokie būtų tvarkingi bei prak- 
tiški, juos Visuomet apakina ši painiava ir jie negali ištrūkti nei iš sociumo, 
nei iš kalbos vergijos. Kad ir ką mes darytume, kad ir kokie nusikaltėliai 
ar imperialistai būtume, mes pro pranašiškus mokslinio pažinimo vartus 
ištrūkstame iš sociumo bei kalbos vergijos ir pasiekiame pačius daiktus. 
Vidinis padalijimas į nežmones ir žmones nustato kitą padalijimą, šįkart 
išorinį, kuriuo modernieji atskyrė ikimoderniuosius. Pas „Juos“ gamta ir 
visuomenė, ženklai ir daiktai beveik sutampa. Pas „Mus“ niekas nebeturi 
galėti painioti socialinių rūpesčių ir pačių daiktų supratimo. 


Antropologija sugrįžta iš tropikų 


Kai antropologija sugrįžta iš tropikų, kad imtųsi jos laukiančio moder- 
niojo pasaulio tyrinėjimo, pirmieji jos Žingsniai esti itin atsargūs, gal net 
baikštūs. Pirmiausia ji mano galinti taikyti savo metodus tik tada, kai vaka- 
riečiai sutapatina ženklus ir daiktus, kaip tai daro laukinis mąstymas. Tai- 
gi ji ieško to, kas būtų panašiausia į jos tradicines tyrimo sritis, kaip jas 
nustatė išorinis Didysis Padalijimas. Žinoma, jai tenka paaukoti egzotiš- 
kumą, bet tokia kaina nėra per didelė, nes ji išlaiko kritinę distanciją tyri- 
nėdama tik racionalumo pakraščius, plyšius ir tai, kas yra už jo ribų. Liau- 
dies medicina, raganystė (Favret-Saada, 1977), valstiečių gyvenimas ato- 
minių elektrinių šešėlyje (Zonabend, 1989), mūsų aristokratijos salonų 
manieros (Le Witta, 1988) — visos šios sritys gali būti tyrinėjamos, be kita 
ko, puikiai, nes gamtos klausimas jose dar nekeliamas. 

Ir vis dėlto didysis sugrįžimas negali tuo ir baigtis. Iš tiesų atsisakius 
egzotiškumo, etnologo tyrimai prarado originalumą, palyginti su sociolo- 
gų, ekonomistų, psichologų ar istorikų tyrimais. Tropikuose antropologas 
nesitenkindavo vien kitų kultūrų pakraščių tyrinėjimu. Nors dėl savo pa- 
šaukimo ir metodikos likdavo svetimas, vis dėlto jis siekė ištirti ir suprasti 
tos kultūros centrą: tikėjimo sistemą, techniką, etnomokslus, galios Žaidi- 
mus, ekonomiką - visą jų gyvenimą. Jei, grįžęs pas savuosius, jis tenkinasi 
tik marginalinių savo kultūros aspektų tyrinėjimu, jis praranda visus antro- 
pologijos taip sunkiai įgytus pranašumus, kaip, pavyzdžiui, Markas Ožė, 
kuris pas Dramblio Kaulo Kranto lagūnų gyventojus bandė suvokti visą 
socialinį raganystės fenomeną (Augė, 1975), o grįžęs namo apsiribojo tik 
pačių paviršutiniškiausių metro (Augė, 1986) arba Liuksemburgo sodo as- 
pektų tyrinėjimu. Simetriškasis Markas Ožė tyrinėtų ne keletą piešinių ar 
užrašų ant metro koridorių sienų, o patį sociotechninį metro tinklą, jo 

inžinierius ir mašinistus, vadovus ir naudotojus, valstybę kaip įmonininkę, 
žodžiu, visą tą reikalą. Savo namuose jis paprasčiausiai užsiimtų tuo, kuo 
visad užsiėmė ten. Grįžę namo etnologai neturėtų apsiriboti tik periferija, 
antraip, išlikdami asimetriški, jie turėtų drąsos tyrinėti kitus, bet ne save. 

Bet tam, kad įgytume šią veiksmų ir požiūrio laisvę, reikia vienodai 
pažvelgti į abu Didžiuosius Padalijimus ir laikyti juos tam tikru mūsų pa- 
saulio ir jo santykių su kitais pasauliais apibūdinimu. Juk šie Padalijimai 
ne ką geriau apibūdina mus nei kitus. Jie nėra nė kiek svarbesnis pažinimo 
įrankis nei vien tik Konstitucija ar vien tik modernioji laiko samprata (žr. 
ankstesnius skyrius). Taigi reikia vienu metu apeiti abu Padalijimus, neti- 
kint nei radikalia žmonių ir nežmonių perskyra mūsų kultūroje, nei visiš- 
ku Žinojimo ir visuomenių sutapatinimu kitose kultūrose. 

Įsivaizduokime etnologę, keliaujančią į tropikus ir kartu besivežančią 
vidinį Didįjį Padalijimą. Jos akimis žiūrint, jos tyrinėjama tauta nuolat pai- 
nioja pasaulio pažinimą (kurį tyrinėtoja, kaip tikra vakarietė, mano tobulai 
išmananti) ir visuomenės imperatyvus. Taigi ją priėmusi gentis turi tik vieną 
pasaulio supratimą, tik vieną gamtos reprezentaciją. Kaip sakė Mosas ir 
Diurkheimas, ši gentis projektuoja į gamtą savo socialines kategorijas (Durk- 
heim, 1903). Kai mūsų etnologė aiškina savo informatoriams, kad jiems 
reikėtų labiau atskirti patį pasaulį nuo jo socialinio reprezentavimo, šie pa- 
sipiktina arba jos nesupranta. Toks įniršis arba nesusikalbėjimas tik įrodo 
etnologei jų ikimodernų apsėstumą. Dualizmas, kuriame ji gyvena, - žmo- 
nės atskirai nuo nežmonių, ženklai atskirai nuo daiktų - jiems nepriimtinas. 
Taigi etnologė prieina išvadą, kad monistinis požiūris šiai kultūrai būtinas 
dėl socialinių priežasčių. „Mes prekiaujame savo idėjomis, jis jas kaupia.“* 

O dabar įsivaizduokime, kad mūsų etnologė grįžta į savo kraštą ban- 
dydama panaikinti vidinį Didįjį Padalijimą. Taip pat įsivaizduokime, kad 
dėl laimingo atsitiktinumo ji imasi tyrinėti vieną iš daugelio „genčių“, tar- 
kim, mokslininkus ar inžinierius. Padėtis visiškai priešinga, nes dabar ji 
taiko pirmiau aprašytoje kelionėje išmoktas monizmo pamokas. Jos moks- 
lininkų gentis mano gerai atskirianti pasaulio pažinimą ir politikos arba 
moralės imperatyvus (Traweek, 1988). Bet stebėtojo akimis Žiūrint, šis 
atskyrimas niekad nėra gerai matomas arba yra tik ne tokios jau vienaly- 
tės veiklos, laboratorinio meistravimo, šalutinis produktas. Jos informa- 
toriai mano suprantantys gamtą, bet etnologei aišku, kad tai tik gamtos 
vizija, jos reprezentacija (Pickering, 1980). Ši gentis, kaip ir pirmoji, pro- 
jektuoja į gamtą savo socialines kategorijas, bet, priešingai nei pirmoji, 


2 Op. cit., p. 298. 

tvirtina to nedaranti. Kai etnologė paaiškina savo informatoriams, kad jie 
negali atskirti pasaulio nuo socialinės jo reprezentacijos, šie pasipiktina ar- 
ba jos nesupranta. Toks įniršis arba nesusikalbėjimas tik įrodo etnologei jų 
modernų apsėstumą. Monizmas, kuriame ji dabar gyvena, - žmonės visiems 
laikams sumaišyti su nežmonėmis - jiems nepriimtinas. Ir etnologė prieina 
išvadą, kad dualistinis požiūris šiai kultūrai būtinas dėl socialinių priežasčių. 

Ir vis dėlto ši dviguba išvada neteisinga, nes etnologė blogai suprato 
savo informatorius. Antropologijos tikslas nėra du kartus papiktinti arba 
nesusikalbėti: pirmą kartą eksportuojant vidinį Didįjį Padalijimą ir bru- 
kant dualizmą kultūroms, kurioms jis svetimas, ir antrą kartą - atsisakant 
išorinio Didžiojo Padalijimo ir brukant monizmą mūsų kultūrai, kuriai jis 
absoliučiai svetimas. Antropologija visiškai apeina tą klausimą ir paverčia 
abu Didžiuosius Padalijimus ne tuo, kas aprašytų tikrovę - tiek mūsiškę, 
tiek ir nemūsiškę, — bet tuo, kas apibūdina, kaip vakariečiai nustato savo 
santykius su kitais. Šio konkretaus būdo šiandien galime nepaisyti, nes pati 
mokslų ir technikos raida neleidžia mums būti visiškai moderniems. Ži- 
noma, nebent antropologiją įsivaizduotumėme šiek tiek kitokią. 


Kultūrų nėra 


Tarkime, kad visiškai sugrįžusi iš tropikų antropologija užima trejopai 
simetrišką padėtį: vartodama tuos pačius terminus, ji aiškina tiesas ir klai- 
das - tai pirmasis simetrijos principas; ji tyrinėja žmonių ir kartu nežmo- 
nių produkavimą - tai apibendrintos simetrijos principas; galiausiai ji uŽ- 
ima tarpinę padėtį tarp tradicinių ir naujų teritorijų, nes atsisako teigti 
skirtumą tarp Vakariečių ir visų Kitų. Žinoma, ji netenka egzotizmo, bet 
kartu užkariauja naujas teritorijas, leidžiančias jai nagrinėti visų kolekty- 
vų, tai pat ir mūsiškio, centrinį mechanizmą. Ji praranda savo išskirtinį 
ryšį tik su kultūromis - arba tik su kultūrinėmis plotmėmis, — bet įgyja 
gamtas, o tai neįkainojama. Dabar galima sujungti abi pačioje šios esė 
pradžioje mano minėtas pozicijas: etnologo poziciją, kuri jam nekainuoja 
jokių pastangų, ir mokslų analitiko, ieškančio jos per didžiausius vargus. 
Tinklų analizė ištiesia ranką antropologijai ir kviečia ją imtis jai parengto 
pagrindinio vaidmens. 

Reliatyvizmo klausimas iškart tampa paprastesnis. Jeigu epistemolo- 
gų sukurtas mokslas darė problemą neišsprendžiamą, tereikia, kaip daž- 
nai pasitaiko, pakeisti mokslinės praktikos suvokimą, ir visi dirbtinai su- 
kurti sunkumai išnyksta. Tinklai paaiškina tai, ką sukomplikuoja protas. 
Tik vakariečiams būdingas visiškas žmonių ir nežmonių atskyrimas - vidi- 

nis Didysis Padalijimas, kurį vakariečiai primetė savo Konstitucija ir taip 
dirbtinai sukūrė papiktinantį kitų skirtingumą. „Kaip galima būti persu?“ 
Kaip galima radikaliai neatskirti visuotinės gamtos ir reliatyvios kultūros? 
Tačiau pati kultūros sąvoka sukurta dirbtinai, mums paėmus į skliaustus 
gamtą. Juk nėra kultūrų — skirtingų ar visuotinių — taip pat, kaip nėra 
visuotinės gamtos. Yra tik gamtos-kultūros, ir kaip tik jos yra vienintelis 
galimas lyginimo pagrindas. Kai tik atsižvelgiame ne tik į gryninimo, bet ir 
į tarpininkavimo praktiką, pastebime, kad modernieji ne ką daugiau atski- 
ria žmones nuo nežmonių, nei „kiti“ visiškai sutapatina ženklus ir daiktus 
(Guille-Escuret, 1989). 

Dabar galiu lyginti reliatyvizmo formas pagal tai, ar jos atsižvelgia į 
gamtos konstravimą, ar ne. Absoliutusis reliatyvizmas suponuoja atski- 
ras ir nebendramates kultūras, kurių negalima suskirstyti pagal jokią hie- 
rarchiją. Neverta apie jį kalbėti, nes jis paima į skliaustus gamtą. Kultū- 
rinis reliatyvizmas subtilesnis: gamta vaidina tam tikrą vaidmenį, bet ga- 
li egzistuoti be jokios visuomenės, jokios konstrukcijos, jokio pasitelki- 
mo, jokio tinklo. Tokia yra epistemologų peržiūrėta ir ištaisyta gamta, 
neturinti jokių sąsajų su mokslo praktika. Pagal šią tradiciją kultūros 
pasiskirsto kaip daugybė daugiau ar mažiau teisingų požiūrių į šią vie- 
nintelę gamtą. Vienos visuomenės mato ją „tarsi pro rūką“, kitos kaip 
per tirštą miglą, trečios - kaip giedrą dieną. Racionalistai pabrėžia ben- 
drus šių trijų požiūrių aspektus, reliatyvistai - neišvengiamą deformaci- 
ją, kurią lemia socialinės struktūros (Hollis ir Lukes, 1982). Pirmie- 
siems įrodysime, kad jie klysta, pademonstravę, jog kultūros nesutapati- 
na savo kategorijų, antruosius susilpninsime įrodę, kad galima jas suta- 
patinti (Brown, 1976). 

Bet iš tiesų vos tik pasirodo gamta, nesusieta su konkrečia kultūra, 
visuomet paslapčia naudojamas trečias modelis — universalizmas, kurį pa- 
vadinčiau „ypatingu“. Viena iš visuomenių — visada mūsiškė - nustato ben- 
drą gamtos struktūrą, kurios atžvilgiu išdėstomos visos kitos. Tai Levi- 
Stroso sprendimas, kuriuo Vakarų visuomenė, suprantanti gamtą, atski- 
riama nuo pačios šios gamtos, kurią mūsų visuomenė taip stebuklingai 
pažįsta. Pirmoji teiginio dalis sudaro sąlygas kukliam reliatyvizmui —- mes 
tik viena kultūra iš daugelio, - bet antroji leidžia vogčiomis sugrįžti prie 
arogantiško universalizmo — mes išliekame visiškai skirtingi. Bet, Levi- 
Stroso akimis Žiūrint, jokio prieštaravimo nėra, nes juk mūsų Konstitucija 


25 Citata iš prancūzų filosofo ir rašytojo Šarlio de Monteskjė (Charles de 
Montesguieu) romano „Persų laiškai“ (1721) (vert. past.). 

(ir tik ji) leidžia išskirti visuomenę A, sudarytą iš Žmonių, ir visuomenę 
A(bis), sudarytą iš nežmonių ir amžiams nutolusią nuo pirmosios. Prieš- 
taravimą šiandien mato tik simetrinė antropologija. Pastarasis modelis yra 
dviejų pirmųjų bendras pagrindas, kad ir ką sakytų reliatyvistai, kurie vi- 
sada reliatyviomis laiko tik kultūras. 


12 pav. 
A 


(O) p 

( 

DO (5 e 
e) 

O 

ABSOLIUTUS RELIATYVIZMAS 


Kultūros be hierarchijos ir be sąly- 
čio taškų, visos nebendramatės; 





KULTŪRINIS RELIATYVIZMAS 


Gamta yra, bet nesusijusi su kultūro- 
mis; visos kultūros turi daugiau ar ma- 


gamta suskliausta. Žiau teisingą požiūrį į ją. 
visuomenė A Gamtos Visuomenės 
(visuomenė) polius nolius 
gamta A STT 
“ 
visuomenė A Kitos vi- A 
(gamta) D suomenės 
YPATINGAS UNIVERSALIZMAS SIMETRINĖ ANTROPOLOGIJA 


Vienos iš kultūrų (A) padėtis gam- 
tos atžvilgiu privilegijuota, ir tai ją 
atskiria nuo kitų. 


Visi kolektyvai konstituoja gamtas 
ir kultūras; skiriasi tik pasitelkimo 
mastas. 


Reliatyvistams niekad nepavyko įtikinti kultūrų lygybe, nes jie kaip tik 
ir nagrinėjo vien kultūras. O gamta? Jų manymu, ji viena visiems, nes ją 
apibūdina visuotinis mokslas. Kad išvengtų šio prieštaravimo, jiems reikia 
arba apriboti visas tautas viena paprasta pasaulio reprezentacija, visiems 
laikams įkalinant jas jų visuomenių kalėjime (Wilson, 1970), arba, prie- 
šingai, visus mokslo pasiekimus redukuoti į paprasčiausius lokalių bei at- 
sitiktinių socialinių konstrukcijų produktus ir taip paneigti bet kokį mokslo 
visuotinumą (Bloor, 1982; Bloor, 1983). Įsivaizduoti milijardus Žmonių, 

nuo pat pradžių pradžios įkalintus deformuotose pasaulio vizijose, taip 
pat sunku, kaip įsivaizduoti neutrinus ir kvazarus, DNR ir visuotinę trau- 
ką Teksaso, Anglijos ar Burgundijos socialinių produktų pavidalu. Abu 
atsakymai vienodai absurdiški, ir kaip tik todėl didžioji reliatyvizmo dis- 
kusija niekada niekur nenuves. Padaryti gamtą visuotine taip pat sunku, 
kaip ir įsprausti ją į siaurus kultūrinio reliatyvizmo rėmus. 

Problemos sprendimas išryškėja tada, kai išnyksta kultūrų dirbtinu- 
mas. Visos gamtos-kultūros panašios tuo, kad kartu konstruoja žmones, 
dieviškas esybes ir nežmones. Nė viena iš jų negyvena išorinei, vien tik 
mūsų pažįstamai gamtai primestų sutartinių ženklų ar simbolių pasaulyje. 
Nė viena iš jų, o juolab mūsiškė, negyvena daiktų pasaulyje. Visos jos at- 
renka, ką susieti su ženklais, o ko ne (Claverie, 1990). Dalykas, kurį mes 
visi darome, yra būtent tas, kad mes konstruojame tiek žmonių, tiek juos 
supančių nežmonių kolektyvus. Kai kurie sudarydami savo kolektyvą pa- 
sitelkia protėvius, liūtus, nejudančias žvaigždes ir sukrešėjusį aukojimų 
kraują; mes saviesiems pasitelkiame genetiką, zoologiją, kosmologiją ir 
hematologiją. „Bet juk tai mokslai! - sušuktų modernieji, kuriems ši pai- 
niava atrodytų siaubinga, - jie turi visais įmanomais būdais ištrūkti iš vi- 
suomenės reprezentacijų.“ Tačiau vien tik mokslų buvimas negali sugriau- 
ti simetrijos — štai koks yra lyginamosios antropologijos atradimas. Nuo 
kultūrinio reliatyvizmo pereiname prie „gamtinio“. Pirmojo rezultatai bu- 
vo absurdiški, o antrasis leis mums atgauti sveiką protą. 


Dydžio skirtumai 


Reliatyvizmo klausimo tai vis dėlto neišsprendžia. Kol kas tik atsikra- 
tėme painiavos, kylančios dėl gamtos suskliaudimo, 0 priešais turime gam- 
tinius-kultūrinius produktus, kuriuos vadinsiu kolektyvais, norėdamas pri- 
minti, jog jie tiek pat skiriasi nuo sociologų visuomenės (žmonių santy- 
kių), kiek nuo epistemologų gamtos (daiktų savaime). Lyginamosios ant- 
ropologijos požiūriu, kaip minėjau, visi kolektyvai panašūs tuo, kad pa- 
skirsto būsimuosius gamtos ir kartu visuomenės pasaulio elementus. Nie- 
kas niekad negirdėjo apie kolektyvą, kuris nepasitelktų dangaus, žemės, 
kūnų, nuosavybės, teisės, dievų, sielų, protėvių, galių, žvėrių, tikėjimų, 
pramanytų būtybių... Tokia yra senoji antropologijos matrica, iš kurios 
mes niekad neištrūkome. 

Bet ši bendra matrica apibrėžia tik lyginamosios antropologijos at- 
spirties tašką. Išties visi kolektyvai gana skirtingai skirsto buvinius, pri- 
skiria jiems skirtingas savybes ir pasirenka skirtingą pasitelkimo mastą, 

kurį jie laiko priimtinu. Šie skirtumai sudaro daugybę mažų padalijimų, 
nors nebematyti daugiau jokio Didžiojo Padalijimo. Vieną iš šių mažų pa- 
dalijimų mes šiandien mokame atpažinti ir jis jau trys amžiai išskiria tam 
tikrų kolektyvų tam tikrų segmentų oficialųjį variantą. Ne kas kitas, o 
mūsų Konstitucija tam tikrai elementų grupei priskiria nežmonių vaidme- 
nį, kitai grupei - piliečių vaidmenį, 0 trečiajai - Dievo, teisėjo ir bejėgio, 
funkcijas. Savaime ši Konstitucija neatskiria mūsų nuo kitų, nes ji yra tik 
dalis lyginamąją antropologiją sudarančių skiriamųjų bruožų sąrašo. Šie 
bruožai galėtų tapti didžiąją Prancūzijos Kolegijos socialinės antropologi- 
jos laboratorijos duomenų bazę sudarančiais įrašais, tereikėtų ją perva- 
dinti Human and Non-Human Relations Area Files“. 

Savo kintamosios geometrijos elementų išdėstymu mes tiek pat skiria- 
mės nuo ačuarų, kiek jie skiriasi nuo tapirapių arba arapešų. Ne daugiau 
ir ne mažiau. Vis dėlto toks palyginimas atsižvelgtų tik į jungtinį tam tik- 
ros gamtos ir tam tikros visuomenės produktą, t. y. tik į vieną kolektyvų 
aspektą. Jis patenkintų mūsų teisingumo poreikį, bet, nors ir kitais ke- 
liais, pakartotų absoliutaus reliatyvizmo klaidą, nes panaikintų visus skir- 
tumus, paversdamas juos visus vienodai skirtingais. Jis neleistų atsižvelgti 
į kitą aspektą, link kurio aš vedu nuo pat šios esė pradžios, - į pasitelkimo 
mastą, kuris kartu yra ir modernizmo pasekmė, ir jo pabaigos priežastis. 

Simetrijos principo tikslas nėra tik įvesti lygybę - ji tėra priemonė svars- 
tyklių pusiausvyrai nustatyti, - bet ir fiksuoti skirtumus, t. y. galiausiai asimet- 
rijas, ir perprasti praktines priemones, leidžiančias vieniems kolektyvams val- 
dyti kitus. Nors ir panašūs dėl bendros kilmės, visi kolektyvai skiriasi dydžiu. 
Prieš sveriant atominė elektrinė, skylė ozono sluoksnyje, Žmogaus genomo 
žemėlapis, metro ant ratų, palydovų tinklas, galaktikų klasteris sveria ne ką 
daugiau nei degantis medis, mums ant galvos užgriūti galintis dangus, genea- 
logija, vežimas, danguje sklandančios šmėklos ar kosmogonija. Visais atve- 
jais šie kvaziobjektai savo neryžtingomis trajektorijomis brėžia tiek gamti- 
nes, tiek visuomenių formas. Bet pasvėrus pirmoji grupė nubrėžia visai kitokį 
kolektyvą nei antroji. Šiuos skirtumus taip pat reikia atpažinti. 

Kitaip tariant, šie dydžio skirtumai yra dar ir dideli. Jie svarbūs, ir 
reliatyvizmas klysta jų nepaisydamas, bet tai tik dydžio skirtumai, ir uni- 
versalizmas klysta, paversdamas juos Didžiuoju Padalijimu. Visi kolekty- 
vai panašūs, skiriasi tik jų dydis - kaip atskirų tos pačios spiralės kilpų. 
Tai, kad vienai kilpai reikia protėvių ir nejudančių žvaigždžių, o kitai, la- 


2 Angl. Human and Non-Human Relations Area Files - Žmonių ir nežmonių 
santykių srities rinkmenos (vert. past. ). 

biau nutolusiai nuo centro, - genų ir kvazarų, paaiškina aptariamų kolek- 
tyvų dydis. Jei yra daugiau objektų, reikia daugiau subjektų. Jei yra dau- 
giau subjektyvumo, reikia daugiau objektyvumo. Jei norite Hobso ir jo se- 
kėjų, jums reikia Boilio ir jo sekėjų. Jei norite Leviatano, jums reikia oro 
siurblio. Štai kas leidžia atsižvelgti ir į skirtumus (kilpų dydis juk skiriasi), 
1r į panašumus (visi kolektyvai vienodai maišo žmogiškus ir nežmogiškus 
elementus). Reliatyvistams, besistengiantiems užtikrinti visoms kultūroms 
vienodą padėtį, paverčiant jas vienodai nemotyvuotais gamtos pasaulio, 
kurio sukūrimo niekas nepaaiškina, kodais, nepavyksta atsižvelgti į visų 
kolektyvų pastangas vieniems kitus valdyti. Kita vertus, universalizmo ša- 
lininkai nepajėgia įžvelgti gilios kolektyvų giminystės, nes jie priversti pri- 
skirti gamtos supratimą tik vakariečiams, o visus kitus įkalinti visuomenė- 
se, iš kurių jie gali ištrūkti tik tapdami mokslininkais, moderniais ir vaka- 
rietiškais. 

"Technika ir mokslai nuostabūs ne todėl, kad yra teisingi arba veiks- 
mingi, — šios savybės jiems suteikiamos papildomai ir, beje, dėl kitų prie- 
žasčių nei tos, dėl kurių jas suteikia epistemologai (Latour, 1989a), - o 
todėl, kad jie daugina į kolektyvų gamybą įtrauktus nežmones ir išryškina 
mūsų ir šių buvinių artumą. Moderniuosius mokslus apibūdina kaip tik 
spiralės išsiplėtimas, jos nulemtas įsitraukimų mastas, vis didesnis atstu- 
mas iki šių jos pritraukiamų buvinių, o ne koks nors epistemologinis lūžis, 
visiems laikams nutraukiantis ryšius su ikimoksline jų praeitimi. Moder- 
niųjų Žinios ir galios skiriasi ne tuo, kad išvengia socialumo tironijos, bet 
tuo, kad jos sukuria dar daugiau hibridų ir taip atkuria socialinį ryšį ir 
išplečia jo mastą. Ne tik oro siurblys, bet ir mikrobai, elektra, atomai, 
žvaigždės, kvadratinės lygtys, automatai ir robotai, malūnai ir stūmokliai, 
pasąmonė ir neuromediatoriai. Kiekvienas naujas kvaziobjektų perteiki- 
mas yra naujas impulsas apibrėžiant socialinę bendruomenę, subjektus ir 
objektus. Pas mus technika ir mokslai ne ką labiau atspindi visuomenę, 
nei pas kitus gamta atspindi visuomenės struktūras. Tai nėra atspindžių 
žaismas. Kaskart vis didesniu mastu konstruojami patys kolektyvai. Esa- 
ma dydžio skirtumų. Bet nėra gamtos, o juo labiau kultūros skirtumų. 


Archimedo perversmas 


Santykinį kolektyvų dydį iš esmės keičia ypatingo tipo nežmonių įtrau- 
kimas. Šiuos dydžio pokyčius geriausiai leidžia suprasti stulbinantis pavyz- 
dys, neįmanomas bandymas, apie kurį mums pasakoja Plutarchas ir kurį 
Mišelis Otjė pavadino „išminčiaus patranka“ (Authier, 1989): 

„Archimedas parašė savo giminaičiui ir draugui, karaliui Hieronui, kad su 
tam tikra jėga galima išjudinti tam tikrą svorį. Sakoma, kad, įkvėptas savo 
įrodymo stiprumo, jis pareiškė, jog jei būtų dar viena Žemė ir jis galėtų į ją 
nukakti, tai sugebėtų iš ten pajudinti iš vietos mūsiškę. Hieronas buvo apstul- 
bintas ir paprašė jo pritaikyti savo teoriją ir parodyti, kaip nedidelė jėga gali 
išjudinti didelę masę. Tuomet Archimedas liepė miniai darbininkų didžiulė- 
mis pastangomis ištraukti į krantą tristiebį krovininį karališkojo laivyno laivą, 
į kurį, be įprastinio krovinio, įlaipino daug Žmonių ir, atsisėdęs tolėliau nuo 
laivo, lengvu rankos judesiu ramiai įjungė iš kelių skridinių sudarytą mecha- 
nizmą, kuris išjudino laivą iš vietos, ir šis sklandžiai, be jokių kliūčių, slydo 
žeme tarsi vandeniu. Apstulbintas karalius, supratęs mokslo galią, liepė Ar- 
chimedui sukonstruoti mechanizmus, kuriuos per apgultį būtų galima naudoti 
gynybai ir puolimui.“ (Plutarchas, „Marcelo gyvenimas“) 


Archimedas savo skridiniais apvertė aukštyn kojomis ne tik jėgų san- 
tykį, bet ir politinį santykį: jis pasiūlė karaliui realų mechanizmą, kuris 
padaro vieną žmogų fiziškai stipresnį už minią. Iki tol valdovas atstovavo 
miniai, kurios vardu jis kalbėdavo, bet dėl to netapdavo stipresnis. Archi- 
medas suteikia Leviatanui kitą sudarymo principą, paversdamas politinio 
atstovavimo santykį mechaninių proporcijų santykiu. Be geometrijos ir 
statikos, valdovui reikėtų paisyti be galo jį pranokstančių visuomeninių 
jėgų. Bet jeigu prie politinio atstovavimo žaidimo pridursite technikos sver- 
tą, galite tapti stipresni už minią, pulti ir gintis. Nenuostabu, kad Hieroną 
„apstulbino technikos galia“. Iki tol jis nemanė, jog politinę galią gali pa- 
pildyti skridinių mechanizmas (Latour, 1990a). 

Bet tuo Plutarcho pamoka dar nesibaigia. Po šio pirmo momento, kai, 
pasitelkdamas mažo ir didelio, sumažinto modelio ir natūralaus dydžio 
pritaikymo proporcinį santykį, Archimedas paverčia bendramatėmis vie- 
ną (fizinę) jėgą ir kitą (politinę) jėgą, seka kitas, dar reikšmingesnis mo- 
mentas: 


„Archimedo dvasia buvo tokia kilni, o protas toks gilus, ir jis turėjo tokią 
turtingą mokslinių stebėjimų patirtį, kad nepanoro palikti jokių raštų apie 
išradimus, dėl kurių buvo gerbiamas ir žinomas kaip ne žmogiško, o dieviš- 
ko proto išminčius. Jis laikė mechaniką ir visus su gyvenimo reikmėmis susi- 
jusius menus viso labo niekingais amatais, o savo didžiausias pastangas skyrė 
tik objektams, kurių grožis ir pranašumas nesieja jų su jokiomis materialiomis 
reikmėmis, kurie negali būti lyginami su kitais ir kuriuose įrodymas ne ma- 
Žiau svarbus už subjektą, nes pirmasis jiems suteikia tikslumą ir antgamtinę 
galią, o antrasis - didybę ir grožį.“ 


103 


Matematinis įrodymas lieka nesulyginamas su niekingais amatais, pras- 
čiokiška politika, paprasčiausiu pritaikymu. Archimedas yra dieviškas, o 
matematikos galia - antgamtinė. Visa, kas liko iš abiejų momentų kompo- 
Zicijos, sujungimo, sąryšio, sąsajos, dabar nutrinama. Net raštai turi 1š- 
nykti be pėdsako. Pirmasis momentas sukūrė nematytą hibridą, su kurio 
pagalba silpniausias tampa stipriausiu, sujungus politikos formas ir pro- 
porcijos dėsnius. Antrasis momentas išgrynina ir paverčia nebendrama- 
čiais mokslą ir politiką, žmonių imperiją ir matematikos empirėjų (Serres, 
1989b). Archimedo tikslo reikia ieškoti ne pirmajame momente, bet abie- 
jų momentų sujungime: kaip užsiimti politika naujomis priemonėmis, ku- 
rios staiga tampa jai bendramatės, neigiant bet kokią visiškai nebendra- 
mačių veiklų sąsają? Balansas dvejopai teigiamas: Hieronas apgina Sira- 
kūzus mašinomis, kurių dydį moka proporcingai suderinti, kolektyvas dėl 
to išauga, bet šių masto pokyčių, šio bendramatiškumo kilmė išnyksta vi- 
siems laikams, palikdama mokslų empirėjų kaip naujų jėgų šaltinį, kuris 
visuomet yra po ranka, bet niekada neregimas. Taip, mokslas yra politika, 
vykdoma kitomis priemonėmis - priemonėmis, kurios turi galios tik to- 
dėl, kad jos yra iš esmės kitokios. 

Sužinoję apie Archimedo, tiksliau, Plutarcho, perversmą, mes atran- 
dame tą tašką, kuriame nežmonės įsilieja į pačią kolektyvo konstrukciją. 
Tai nereiškia, kad mėginama suprasti, kaip geometrija „atspindi“ Hiero- 
no interesus arba kaip Sirakūzų visuomenė „yra priversta paisyti“ geo- 
metrijos dėsnių. Susikuria naujas kolektyvas, įtraukiantis geometriją ir 
paneigiantis tai, kad jis tai padarė. Visuomenė negali paaiškinti geomet- 
rijos, nes tai nauja visuomenė „su geometrija“, kuri imasi ginti nuo Mar- 
celo Sirakūzų miesto sienas. Visuomenė „su politine jėga“ yra žmogaus 
dirbinys, sukurtas pašalinus miestų sienas bei svertus, skridinius bei ka- 
lavijus taip pat, kaip XVII a. Anglijos visuomeninis kontekstas buvo 
gautas iš anksto pašalinus oro siurblį ir gimstančią fiziką. Tik pašalinus 
iš kolektyvo į jį įsipynusius nežmones, tampa nebesuprantamos tos nuo- 
sėdos, kurias vadiname visuomene. Nebėra jokių jos dydį, patvarumą, 
trukmę paaiškinančių priežasčių. Taip galima manyti, kad Leviataną su- 
daro tik beginkliai piliečiai ir tik visuomeninė sutartis be oro siurblio, be 
kardo, be kalavijo, važtaraščių, kompiuterių, aplankų su dokumentais ir 
rūmų (Callon ir Latour, 1981; Strum ir Latour, 1987; Latour, 1990b). 
Socialinis ryšys neišlieka be objektų, kuriuos kita Konstitucijos dalis lei- 
džia kartu ir pasitelkti, ir paversti nebendramačiais visuomenės pasau- 
liui. 

Absoliutus reliatyvizmas ir reliatyvistinis reliatyvizmas 


Reliatyvizmo klausimo tai vis dėlto neišsprendžia, net jei atsižvelgsi- 
me kartu irį giluminį gamtų-kultūrų panašumą (senąją antropologijos mat- 
ricą), ir į dydžio skirtumą (šių kolektyvų pasitelkimo mastą). Išties, kaip 
jau kelis kartus minėjau, dydis yra susijęs su moderniąja Konstitucija. Kaip 
tik todėl, kad Konstitucija garantuoja visišką ir negrįžtamą kvaziobjektų 
pavertimą išorinės gamtos objektais arba visuomenės subjektais, galimas 
iki tol neregėto masto šių kvaziobjektų pasitelkimas. Taigi simetrinė ant- 
ropologija turi pripažinti šią ypatybę, nepapildydama jos jokiu epistemo- 
loginiu lūžiu, jokiu metafiziniu Didžiuoju Padalijimu, jokiu skirtumu tarp 
ikiloginių ir loginių visuomenių, „šaltų“ ir „karštų“ visuomenių, į politiką 
besikišančio Archimedo ir dieviškojo Archimedo, galva siekiančio Idėjų 
dangų. Tai sudėtinga todėl, kad reikia sukurti kiek įmanoma daugiau skir- 
tumų naudojantis kiek įmanoma mažesniu skaičiumi priemonių (Goody, 
1979; Latour, 1985). 

Modernieji nuo ikimoderniųjų skiriasi tuo, kad atsisako laikyti kva- 
ziobjektus kvaziobjektais. Jų akimis Žiūrint, hibridai - viso labo pabaisos, 
kurių reikia stengtis išvengti visomis įmanomomis priemonėmis - nepa- 
liaujamu, net pamišėlišku gryninimu. Savaime šis konstitucinės reprezen- 
tacijos skirtumas nebūtų itin svarbus, nes jo nepakaktų norint atskirti mo- 
derniuosius nuo visų kitų. Kiek kolektyvų, tiek ir reprezentacijų. Bet kaip 
tik dėl šio atsisakymo apmąstyti kvaziobjektus ir pradeda veikti skirtumų 
kūrimo mechanizmas, nes toks atsisakymas sąlygoja naują tam tikrų buvi- 
nių dauginimąsi: objektas, kuris konstruoja sociumą, išstumtas iš visuo- 
menės pasaulio, priskirtas transcendentiniam, bet vis dėlto ne dieviškam 
pasauliui, sukuria savo priešybę - nestabilų teisinį ir moralinį subjektą. 
Boilio oro siurblys, Pastero mikrobai, Archimedo skridinių mechanizmas 
yra kaip tik tokie objektai. Šie naujieji nežmonės turi stebuklingų savybių, 
nes jie kartu yra socialūs ir asocialūs, kuria gamtą ir konstruoja subjektus. 
Jie yra lyginamosios antropologijos „sukčiai“. Per šią spragą mokslai ir 
technika taip paslaptingai įsiveržė į Visuomenę, kad šis stebuklas privertė 
vakariečius patikėti savo skirtingumu nuo visų kitų. Iš pirmojo stebuklo 
kyla antras: kodėl kiti nesielgia taip pat? Paskui trečias: kodėl mes tokie 
ypatingi? Kaip tik ši savybė sukuria kaskadą nedidukų skirtumų, kuriuos 
surenka, apibendrina ir sureikšmina didysis pasakojimas apie Vakarus, taip 
radikaliai besiskiriančius nuo visų kultūrų. 

Nurodžius šią savybę ir taip ją neutralizavus, reliatyvizmas nebekelia 
jokių esminių sunkumų. Niekas nebetrukdo vėl iškelti kolektyvų tarpusa- 
vio santykių klausimo apibrėžiant du reliatyvizmus, kurie anksčiau buvo 

sujungti į vieną. Pirmasis — absoliutus, antrasis — reliatyvus. Pirmasis įka- 
lindavo kultūras jų egzotiškume ir svetimume, nes pripažindavo universa- 
listų požiūrį, bet prie jo neprisidėdavo: jeigu nėra vieno bendro transcen- 
dentalinio matavimo prietaiso, tuomet iš jokios kalbos negalima nieko iš- 
versti, jokio širdies nerimo negalima perteikti, visi ritualai yra vienodai 
gerbtini, o visos paradigmos —- nebendramatės. Dėl skonio ir spalvų nesi- 
ginčijama. Universalistai tvirtina šio bendro etalono egzistavimą, o abso- 
liutieji reliatyvistai džiaugiasi, kad jo nėra. Nepaisant požiūrių skirtumo, 
ir vieni, ir kiti sutinka, kad nuoroda į tam tikrą absoliutų etaloną yra esmi- 
nis jų ginčo elementas. 

Tačiau tai dar ne viskas, ką būtų galima pasakyti apie reliatyvizmo 
praktiką ir net patį terminą. Nustatyti ryšius, paversti bendramačiu, sure- 
guliuoti matavimo prietaisus, nustatyti metrologines grandines, sudaryti 
atitikimų žodynus, aptarti normų ir standartų suderinamumą, išplėsti su- 
rūšiuotus tinklus, sukonstruoti vertės matavimo prietaisus ir dėl jų susi- 
tarti — štai keletas žodžio „reliatyvizmas“ reikšmių (Latour, 1988c). Ab- 
soliutusis reliatyvizmas, kaip ir jo brolis bei priešas racionalizmas, pa- 
miršta, kad matavimo prietaisus reikia sukonstruoti ir kad pamiršus, kaip 
jie buvo sukurti, tampa nebesuprantama ir pati bendramatiškumo sąvoka. 
Be to, jie užmiršta milžiniškas vakariečių pastangas „išmatuoti“ kitas tau- 
tas, paverčiant jas bendramatėmis, geležimi, žinojimu ir krauju kuriant 
matavimo etalonus, kurių anksčiau nebuvo. 

Tačiau norint suprasti šį matavimo procesą, reikia daiktavardį su- 
stiprinti bendrašakniu būdvardžiu. Reliatyvistinis reliatyvizmas atgaivi- 
na suderinamumą, kurį jau manėme praradę. Būdvardis ištaiso akivaiz- 
dų daiktavardžio kvailumą. Pakeliui jam, žinoma, reikia atsisakyti to, 
kas reliatyvizmą siejo su universalizmu, — absoliutumo. Užuot sustojęs 
pusiaukelėje, jis eina iki pat galo ir atranda tarpusavio santykių nustatymo 
procesą, kuris gali vykti kaip darbas ir konstravimas, praktika ir polemi- 
ka, užkariavimas ir valdymas. Šiek tiek reliatyvumo atitolina nuo univer- 
salumo, daug reliatyvumo prie jo priartina, bet tai jau universalumas su 
tinklais, nebeturintis jokių paslaptingų savybių. 

Universalistai nustatė vieną vienintelę hierarchiją. Absoliutūs reliaty- 
vistai jas visas sulygino. Reliatyvistiniai reliatyvistai, būdami kuklesni, bet 
empiriškesni, parodo, kokius prietaisus ir kokias grandines pasitelkus su- 
kuriamos asimetrijos ir lygybės, hierarchijos ir skirtumai (Callon, 1991). 
Pasauliai atrodo bendramačiai arba nebendramačiai tik tiems, kurie laiko- 
si įsitvėrę pamatuotų matų. O juk visi matai, nesvarbu ar tiksliuosiuose, ar 
mažiau tiksliuose moksluose, yra ir matuojantys matai, sukuriantys iki jų 
atsiradimo neegzistavusį bendramatiškumą. Savaime joks dalykas nėra re- 

dukuojamas ar neredukuojamas į kokį nors kitą dalyką. To negalima pa- 
daryti savaime, o tik tarpininkaujant kažkam kitam, kuris išmatuoja ir 
suteikia matą. Kaip galima manyti, kad pasauliai yra neperteikiami, kai 
perteikimas ir yra jų santykio nustatymo esmė? Kaip galima teigti, kad 
pasauliai išsibarstę, jeigu mes nepaliaujamai juos sumuojame? Pati antro- 
pologija, kuri yra vienas mokslas iš daugelio, vienas tinklas iš daugelio, 
dalyvauja šiame santykių nustatymo, katalogų ir muziejų sudarymo, ko- 
mandiruočių, ekspedicijų ir tyrinėtojų siuntimo, žemėlapių sudarymo, an- 
ketų ir dokumentų rinkimo darbe (Copans ir Jamin, 1978; Fabian, 1983; 
Stocking, 1986). Etnologija yra vienas iš šių matuojančių matų, kuris prak- 
tiškai išsprendžia reliatyvizmo klausimą, diena po dienos konstruodama tam 
tikrą bendramatiškumą. Jeigu reliatyvizmo klausimas neturi atsakymo, re- 
liatyvistinis reliatyvizmas, arba, vartojant elegantiškesnį terminą, santykiš- 
kumas, nesudaro jokių esminių sunkumų. Jei mes liausimės buvę visiškai 
modernūs, jis taps viena iš esminių priemonių nustatant kolektyvų, kurių 
nebereikės modernizuoti, tarpusavio santykius. Jis bus visos planetos dery- 
bų dėl sąlyginių universalijų, kurias mes apgraibomis kuriame, organonas. 


Nedidelės klaidos dėl pasaulio nusivylimo 


Mes išties skiriamės nuo kitų, bet šiems skirtumams neturėtų būti su- 
teikiama ta prasmė, kurią jiems suteikė dabar jau išspręstas reliatyvizmo 
klausimas. Visus kolektyvus sieja giminystės ryšiai. Išskyrus mastą, kurį 
sąlygoja nedideli elementų pasiskirstymo skirtumai, mes galime pastebėti 
tolygų perėjimą nuo ikimoderniųjų prie nemoderniųjų. Deja, reliatyvizmo 
problema kyla ne tik dėl to, kad gamta paimama į skliaustus. Ji atsiranda ir 
dėl su tuo susijusio tikėjimo, jog modernusis pasaulis išties yra viskuo nusi- 
vylęs. Vakariečiai laiko save visiškai skirtingais nuo kitų ne vien dėl savo 
arogancijos, bet ir dėl nevilties bei dėl to, kad patys save taip baudžia. Jiems 
patinka patiems save gąsdinti savo likimu. Jų balsas dreba, kai reikia suprie- 
šinti barbarus ir graikus, Centrą ir Periferiją, šlovinti Dievo arba Žmogaus 
mirtį, Europos Krisis, imperializmą, anomiją arba civilizacijų, apie kurių 
mirtingumą mes dabar žinome, pabaigą. Kodėl patiriame tokį malonumą 
dėl to, kad taip smarkiai skiriamės ne tik nuo kitų, bet ir nuo savo pačių 
praeities? Koks subtilus psichologas paaiškins šį niūrų mėgavimąsi nuolat 
patiriamomis krizėmis ir istorijos pabaiga? Kodėl mums taip patinka nedi- 
delius kolektyvų dydžio skirtumus paversti milžiniškomis dramomis? 

Kad visiškai išvengtume moderniojo patoso, kuris mums neleidžia 
įžvelgti kolektyvų giminystės, tad ir laisvai juos perskirstyti, lyginamoji 

antropologija turi tiksliai išmatuoti šių dydžio skirtumų poveikį. Modernio- 
ji Konstitucija skatina painioti mūsų kolektyvų dydžių nustatymą su jų prie- 
žastimis, kurias ji galėtų suprasti tik pati tapdama neveiksminga. Modernie- 
ji, visiškai pagrįstai apstulbinti poveikio masto, tiki, kad jį turi sąlygoti nepa- 
prastos priežastys. O kadangi vienintelės Konstitucijos pripažįstamos prie- 
žastys išties yra stebuklingos, nes jos sukeistos, modernieji negali nesijausti 
skirtingi nuo visos likusios Žmonijos. Jų rankose nuo šaknų atplėštas, nu- 
kultūrintas, suamerikonintas, racionalizuotas, sumokslintas, technizuotas 
vakarietis tampa mutantu. Ar dar nepakankamai apraudojome pasaulio nu- 
sivylimą? Ar dar nepakankamai prigąsdinome save vargšu europiečiu, 1š- 
mestu į šaltą bedvasį kosmosą, besisukantį inertiškos Žemės beprasmiška- 
me pasaulyje? Ar dar nepakankamai prisidrebėjome žvelgdami į mechani- 
zuotą proletarą, pajungtą absoliučiai techninio kapitalizmo, kafkiškos biu- 
rokratijos valdžiai, paliktą kalbinių žaidimų valiai, pasiklydusį tarp betono 
ir plastiko? Ar dar nepakankamai prisigailėjome vairuotojo, kuris palieka 
savo mašinos sėdynę tik tam, kad išsidrėbtų ant sofos priešais televizorių, kur 
juo manipuliuoja žiniasklaida ir vartotojiška visuomenė? Kaip mums patinka 
dėvėti absurdo ašutinę ir kaip mes mėgaujamės postmodernia beprasmybe! 
Ir vis dėlto mes niekad neištrūkome iš senosios antropologijos matri- 
cos. Mes niekad nenustojome konstravę savo kolektyvus iš vargšų Žmonių 
ir nuolankių nežmonių mišinio. Kaip mes galėtume nuvilti pasaulį, kai mūsų 
laboratorijos ir gamyklos kasdien išleidžia į jį šimtus hibridų, kaskart vis 
keistesnių už vakarykščius? Argi Boilio oro siurblys mažiau keistas už 
arapešų dvasių namus (Tuzin, 1980)? Ar jis mažiau prisideda konstruo- 
jant XVII a. Angliją? Kaip galėtume būti redukcionizmo aukomis, kai 
kiekvienas mokslininkas sukuria šimtus naujų elementų, kad galėtų redu- 
kuoti keletą? Kaip galėtume pasidaryti racionalūs, jei vis dar nematome 
nieko toliau už savo nosies galą? Kaip galėtume būti materialistai, kai kiek- 
viena mūsų atrandama medžiaga turi naujų savybių, kurių nepajėgia su- 
vienyti jokia materija? Kaip galėtume būti totalios techninės sistemos auko- 
mis, kai mašinos konstruojamos iš subjektų ir joms niekad nepavyksta susi- 
jungti į bent kiek stabilias sistemas? Kaip galėtume stingti nuo ledinio mokslų 
alsavimo, jei mokslai yra šilti ir trapūs, žmogiški ir prieštaringi, pilni mąs- 
tančių nendrių?! ir subjektų, kuriuose pačiuose knibždėte knibžda daiktų? 
Moderniųjų klaidą savo pačių atžvilgiu nesunku suprasti, atkūrus si- 
metriją ir atsižvelgiant tiek į gryninimo, tiek į perteikimo procesą. Jie 
supainiojo rezultatus ir procesus. Jie manė, kad biurokratinis racionaliza- 


*7 Mąstanti nendrė - taip XVII a. prancūzų matematikas, fizikas ir filosofas Blezas 
Paskalis (Blaise Pascal) savo veikale „Mintys“ pavadino žmogų (vert. past.). 

vimas suponuoja racionalius biurokratus, kad visuotinio mokslo ne gali būti 
be visuotinumo siekiančių mokslininkų, kad veiksmingų technologijų kū- 
rimas sąlygoja inžinierių veiksmingumą, kad abstrahavimas pats yra abst- 
raktus, o formalizavimas - formalus. "Tai prilygsta teigimui, jog cukraus 
fabrikas rafinuotai gamina cukrų, o pieno gamykla pieniškai gamina svies- 
tą! Žodžiai „mokslas“, „technika“, „organizavimas“, „ekonomika“, „abst- 
rahavimas“, „formalizmas“, „visuotinumas“ nurodo realius rezultatus, į 
kuriuos turime atsižvelgti ir kuriuos turime paaiškinti. Bet jie jokiu būdu 
nenurodo šių rezultatų priežasčių. Tai geri daiktavardžiai, bet blogi būd- 
vardžiai ir niekam tikę prieveiksmiai. Mokslas vyksta ne ką labiau moks- 
liškai nei technika techniškai, organizavimas organizuotai, o ekonomika 
ekonomiškai. Boilio sekėjai, laboratorijoje dirbantys mokslininkai, gerai 
tą Žino, bet vos tik susimąsto apie tai, ką patys daro, vartoja žodžius, ku- 
rių juos išmokė Hobso sekėjai — sociologai ir epistemologai. 

Moderniųjų (ir antimoderniųjų) paradoksą sudaro tai, kad jie nuo pat 
pradžių ieškojo milžiniškų kognityvių arba psichologinių paaiškinimų ne 
mažiau milžiniškiems rezultatams paaiškinti, nors visose kitose mokslo sri- 
tyse jie ieškojo didelių rezultatų mažų priežasčių. Redukcionizmas niekad 
negalėjo būti pritaikytas moderniajam pasauliui, nors buvo tikima, kad jis 
taikomas viskam. Išties mūsų mitologija vertė mus įsivaizduoti save esant 
radikaliai kitokius, net nepaieškojus nedidelių skirtumų ir nežymių pada- 
lijimų. Bet vos tik išnyksta dvigubas Didysis Padalijimas, kartu su juo iš- 
nyksta kaip dūmas ir ši mitologija. Vos tik atsižvelgiama ne tik į grynini- 
mo, bet ir į tarpininkavimo procesą, turi sugrįžti įprastas Žmogiškumas 
ir įprastas nežmogiškumas. Tuomet didžiai savo nuostabai suvokiame, 
kad visiškai nieko nežinome apie mokslų, technikos, organizavimo ir 
ekonomikos priežastis. Pavartykite socialinių mokslų ir epistemologijos 
veikalus, ir pamatysite, kiek juose vartojama būdvardžių ir prieveiks- 
mių: „abstraktus“, „racionalus“, „sistemingas“, „visuotinis“, „mokslinis“, 
„organizuotas“, „totalus“, „kompleksiškas“. Paieškokite tokių, kurie mė- 
gina paaiškinti daiktavardžius „abstrakcija“, „racionalumas“, „sistema“, 
„Vvisuotinumas“, „mokslas“, „organizavimas“, „totalumas“, „komplek- 
siškumas“ nevartodami pirmiau išvardytų būdvardžių ir prieveiksmių. Jums 
labai pasiseks, jei rasite tokių bent tuziną. Paradoksalu, bet apie ačuarus, 
arapešus arba aladus mes žinome daugiau nei apie save. Kol lokalios prie- 
žastys sukelia lokalius rezultatus, mes mokame atsekti jų kelią. Tai kodėl 
mums turėtų nepavykti nukeliauti tūkstančius kelių, išnagrinėti tą keistą 
topologiją, kuri veda nuo lokalaus prie globalaus ir vėl sugrįžta prie loka- 
laus? Ar antropologija visiems laikams pasmerkta tenkintis teritorijomis 
ir negali imtis nagrinėti tinklų? 

Net išplėsti tinklai kiekviename savo taške išlieka lokalūs 


Kad tiksliai išmatuotume mūsų skirtumus neredukuodami jų, kaip tai 
darė reliatyvizmas, ir neišpūsdami jų, kaip tai darė modernizuotojai, tar- 
kime, jog modernieji paprasčiausiai atrado išplėstus tinklus, įtraukdami 
tam tikrų tipų nežmones. Tinklų plėtimas anksčiau buvo nutraukiamas ir 
vertė išlaikyti teritorijas (Deleuze ir Guattari, 1972). Bet dauginant šiuos 
hibridinius buvinius, pusiau objektus, pusiau subjektus, kuriuos mes vadi- 
name mašinomis ir faktais, kolektyvų topografija pakito. Nors šių naujų 
buvinių įtraukimas nepaprastai paveikė dydžio nustatymą, pakeisdamas 
lokalumo ir globalumo santykį, mes vis dar juos mąstome naudodamiesi 
senosiomis visuotinumo ir atsitiktinumo kategorijomis ir esame linkę pa- 
versti praplėstus vakariečių tinklus sistemingomis ir globaliomis visumo- 
mis. Kad išsklaidytume šią paslaptį, tereikia žengti neįprastais keliais, kur 
galimas toks masto kitimas, ir prilyginti faktų bei dėsnių tinklus dujų ir 
kanalizacijos tinklams. 

Paprastą vakariečiams būdingo dydžio poveikio paaiškinimą nesunku 
suprasti, jei nagrinėsime techninius tinklus. Jei jiems pirmiausia būtų bu- 
vęs pritaikytas reliatyvizmas, nesunku būtų buvę suprasti šį reliatyvų vi- 
suotinumą, kuris yra didžiausias jo nuopelnas. Ar geležinkelis lokalus, ar 
globalus? Nei toks, nei toks. Jis lokalus kiekviename savo taške, nes visur 
jūs rasite pabėgių, geležinkelininkų, kai kur stočių ir bilietų automatų. Bet 
jis neabejotinai globalus, nes nuveža jus iš Madrido į Berlyną arba iš Bres- 
to į Vladivostoką. Ir vis dėlto jis nėra visuotinis, nes negali jūsų nuvežti 
visur. Traukiniu neįmanoma nuvykti į Prancūzijos Overnės regiono kai- 
melį Malpi arba į Anglijos Stratfordšyro grafystės miestelį Market Drei- 
toną. Nėra ištisinių kelių, jungiančių lokalų ir globalų, atsitiktinį ir visuo- 
tinį, nenumatytą ir būtiną, nebent sumokėtume už atšakų nutiesimą. 

Geležinkelio modelį galima pritaikyti visiems techniniams tinklams, 
su kuriais kasdien susiduriame. Nesvarbu, kad telefonas visuotinai papli- 
tęs, mes puikiai Žinome, jog galima numirti šalia linijos ir negalėti ja pasi- 
naudoti, jei nesame prie jos prisijungę ir neturime telefono aparato. Kad 
ir kokia visa apimanti būtų kanalizacijos sistema, niekas negarantuoja, 
kad kramtomosios gumos popierėlis, kurį aš išmesiu savo kambaryje, pats 
vienas ten nukeliaus. Elektromagnetinės bangos galbūt yra visur, bet tam, 
kad galėčiau žiūrėti „Canal Plus“, man visgi reikia antenos, abonemento 
ir dekoderio. Taigi techninių tinklų atveju mums visiškai nesunku suderin- 
ti jų lokalų aspektą ir globalų pobūdį. Juos sudaro konkrečios vietos, su- 
jungtos tam tikromis atšakomis, kurios kerta kitas vietas, ir jiems išplėsti 
reikia naujų atšakų. Tarp tinklo linijų iš esmės nėra visiškai nieko: nei 

traukinių, nei telefonų, nei įsiurbimo įrenginio, nei televizijos. Techniniai 
tinklai, kaip rodo pats jų pavadinimas, yra į erdvę išmesti tinklai, kuriuose 
išlieka tik nedaugelis tos erdvės elementų. Tai tarpusavyje sujungtos lini- 
jos, O ne paviršiai. Jos nėra totalios, nėra globalios, nėra sistemingos, net 
jei ir apsupa plotus, kurių neapima, ir šakojasi vis tolyn. 

Sąlyginio suvisuotinimo procesas lieka nesunkiai suprantama katego- 
rija, kurią santykių nustatymo procesas gali puikiausiai panaudoti. Bet 
kokį atsišakojimą ar išrikiavimą, bet kokį sujungimą galima užfiksuoti do- 
kumentuose, jis turi savo linijų tiesėjus ir kainą. Galima išsiplėsti beveik 
visur, išsiskleisti tiek erdvėje, tiek laike, bet negalima užpildyti nei laiko, 
nei erdvės (Stengers, 1983). Tie, kam paplitimo poveikis palieka neišdil- 
domą įspūdį ir kurie tiki tuo, ką apie mokslą teigia epistemologija, mano, 
kad techninio tinklo modelio negalima pritaikyti idėjoms, pažinimui, dės- 
niams ir įgūdžiams. Sekti paskui linijų tiesėjus tampa vis sunkiau, kaina 
dokumentuose fiksuojama nebe taip tiksliai, ir po truputį nyksta siauras 
takelis, vedantis nuo lokalaus prie globalaus (Callon, 1991). Tada jiems 
pritaikoma senoji filosofinė kategorija: visuotinumas radikaliai skiriasi nuo 
atsitiktinių aplinkybių. 

Tuomet atrodo, kad idėjos ir Žinojimas gali paplisti visur ir tai nieko 
nekainuoja. Tam tikros idėjos atrodo lokalios, kitos globalios. Visuotinė 
trauka, mes tuo įsitikinę, atrodo, veikia ir yra visur. Boilio arba Marioto 
dėsniai, Planko konstantos visur nustato dėsnius ir visur yra nekintami. O 
Pitagoro teorema ir begaliniai skaičiai atrodo tokie visuotiniai, kad jie net 
nepriklauso šiam pasauliui ir jų vieta yra kartu su dieviškojo Archimedo 
atradimais. Štai tada iškiša nosį senasis reliatyvizmas ir jo brolis bei prie- 
šas racionalizmas, nes kaip tik lyginant su šiais visuotiniais dalykais ir tik 
su jais nuolankūs ačuarai ir vargšai arapešai arba nelaimingi burgundai 
atrodo beviltiškai atsitiktiniai ir nemotyvuoti, amžiams įkalinti savo siau- 
rose regioninėse ypatybėse ir lokaliame žinojime (Geertz, 1986). Jeigu 
būtų buvusios tik Venecijos, Genujos ar Amerikos prekeivių pasaulinės 
ekonomikos, jei būtume turėję tik telefonus ir televizorius, geležinkelius 
ir kanalizaciją, vakariečių viešpatavimas visuomet būtų atrodęs tik laiki- 
nas, netvirtas kelių trapių ir silpnų tinklų išplėtimas. Bet yra mokslas, ku- 
ris nuolat atnaujina, apibendrina ir užpildo tinklų paliktas Žiojinčias sky- 
les, sukurdamas lygius, vienalyčius ir absoliučiai visuotinus paviršius. Vien 
tik mūsų ligšiolinė idėja apie mokslą pavertė absoliučiu viešpatavimą, ku- 
ris kitu atveju būtų likęs sąlyginis. Epistemologai sunaikino visus siauru- 
čius takelius, kuriais buvo nuolat einama nuo aplinkybių visuotinumo link, 
ir dabar vienoje prarajos pusėje yra vargani atsitiktinumai, kitoje - būtini 
Dėsniai, 0 jų santykiai, Žinoma, tapo neįsivaizduojami. 

"Tačiau „lokalus“ ir „globalus“ yra sąvokos, gerai pritaikytos paviršiams 
bei geometrijai ir visiškai netinkamos tinklams bei topologijai. Tikėjimas 
racionalizavimu yra paprasčiausia kategorijos pasirinkimo klaida. Vieną 
matematikos sritį palaikėme kita. Idėjų, Žinių ar faktų kelias būtų nesun- 
kiai suprantamas, jei būtume nagrinėję juos kaip techninius tinklus (Sha- 
pin ir Schaffer, leidimui rengiama knyga, VI skyrius; Shaffer, leidimui ren- 
giama knyga; Warwick, leidimui rengiama knyga). Laimė, šį sutapatinimą 
palengvino ne tik epistemologijos, bet ir Konstitucijos galas bei techninės 
transformacijos, kurias ji leido, nors pati negalėjo suprasti. Faktų keliu 
eiti tampa ne sunkiau nei geležinkelių arba telefonų keliu dėl dvasios ma- 
terializacijos, kuriai galimybes sudaro mąstančios mašinos ir kompiute- 
riai. Matuojant informacijos kiekį baitais ir jos perdavimo greitį bodais, 
nesvarbu ar turime duomenų banko abonementą, ar prisijungiame prie 
kompiuterinio tinklo, ar nuo jo atsijungiame, vis sunkiau tikėti, kad visuo- 
tinė mintis yra viršum vandenų dvelkianti dvasia (Lėvy, 1990). Protas šian- 
dien labiau panašus į kabelinės televizijos tinklą nei į Platono idėjas. Taigi 
dabar mūsų dėsniuose ir konstantose, įrodymuose ir teoremose lengviau 
nei anksčiau įžvelgti stabilizuotus objektus, kurie išties plinta toli, bet tai 
vyksta apgalvotai išdėstytuose metrologiniuose tinkluose, iš kurių jie gali 
išeiti tik per atšakas, abonementus ir dekoderius. 

Kiek paprastesniais žodžiais šia mūsų pernelyg išaukštinta tema galima 
pasakyti štai ką: mokslinius faktus galima palyginti su šaldyta žuvimi. Šaldy- 
mo grandinė, kuri užtikrina jų temperatūrą, negali nutrūkti nė akimirkos. 
Tinklo visuotinumas turi tokį pat poveikį kaip ir absoliutus visuotinumas, bet 
jau nebeturi tų pačių fantastiškų priežasčių. Galima išmatuoti sunkio jėgą 
„visur“, bet tam reikia sąlyginai išplėsti matavimo ir interpretavimo tinklus. 
Oro įtampa visur patikrinta, bet tam reikia prisijungti prie oro siurblio, kuris 
del daugybės eksperimentuotojų atliktų transformacijų tęsiasi per visą Euro- 
pą. Pamėginkite patikrinti bet kokį faktelį, bet kokį patį mažiausią dėsnį, pa- 
čią paprasčiausią konstantą neprisijungdami prie daugybės metrologinių tin- 
klų, laboratorijų, prietaisų. Pitagoro teoremą arba Planko konstantą rasite 
mokyklose ir raketose, mašinose ir prietaisuose, bet jos ne ką labiau ištrūksta 
iš savo pasaulio nei ačuarai iš savojo kaimelio (Latour, 1989a, VI skyrius). 
Pirmosios sudaro ištęstus tinklus, antrieji — teritorijas arba kilpas, ir tai yra 
svarbus skirtumas, kurio negalima pamiršti, bet dėl kurio pirmųjų nereikia 
paversti visuotinėmis, o antrųjų - vietiniais. Žinoma, vakariečiai gali tikėti, 
kad visuotinė trauka yra visuotinė net ir be jokių prietaisų, skaičiavimų, 
dekoderių, laboratorijų, lygiai taip pat ir Naujosios Gvinėjos biminai-kus- 
kuminai gali tikėti, kad jie yra visa žmonija, bet lyginamoji antropologija, 
nors ir gerbdama tokį tikėjimą, nebeprivalo tikėti tuo pačiu. 

Leviatanas - tinklų kamuolys 


Modernieji tegalėjo pernelyg sureikšminti savo mokslų visuotinumą, 
plėšydami trapų praktikos, prietaisų ir institucijų tinklą, kuris rodė kelią 
nuo atsitiktinumų link būtinybės, ir lygiai taip pat jie tegalėjo pernelyg 
sureikšminti savo visuomenių dydį bei tvirtumą. Jie manė esą revoliucio- 
nieriai, nes atrado mokslų, visiems laikams atskirtų nuo lokalių savitu- 
mų, visuotinumą ir išrado milžiniškas racionalizuotas organizacijas, nu- 
traukusias bet kokį ryšį su praeities ištikimybe lokaliems dalykams. Tai 
darydami, jie du kartus pražiūrėjo savo atradimo originalumą - naują 
topologiją, leidžiančią nueiti beveik į bet kurį tašką, bet vis dėlto apsiri- 
boti tik siaurais jėgos linijų segmentais. Jie entuziastingai skelbė jiems 
nepasiekiamas dorybes - racionalizaciją, - bet kartu ir pliekė save už nuo- 
dėmes, kurių negalėjo padaryti, - už tą pačią racionalizaciją! Abiem at- 
vejais išplėtimą arba sujungimus jie palaikė lygio skirtumais. Patikėjo, 
kad iš tikrųjų yra lokalių Žmonių, idėjų, situacijų ir globalių organizaci- 
jų, dėsnių, taisyklių. Patikėjo, jog esama kontekstų ir kitų situacijų, ku- 
rioms būdinga paslaptinga savybė būti „be konteksto“ arba „be vietos“. 
Ir išties, jeigu neatkuriame tarpinio kvaziobjektų tinklo, vienodai sunku 
suprasti tiek visuomenę, tiek mokslinę tiesą, abiem atvejais dėl tų pačių 
priežasčių. Viską jungė mūsų panaikinti tarpiniai etapai, o nuo visko at- 
skirti kraštutinumai nieko nebereiškia. 

Be nesuskaičiuojamų objektų, kurie teikia patvarumo ir tvirtumo tradi- 
ciniams socialinės teorijos objektams — imperijai, klasėms, profesijoms, or- 
ganizacijoms, valstybėms, šie objektai tampa neįmenamomis mįslėmis (Law, 
1986a; 1986b; Law ir Fyfe, 1988). Kokio dydžio, pavyzdžiui, yra IBM arba 
Raudonoji armija, arba Prancūzijos švietimo ministerija, arba pasaulio rin- 
ka? Žinoma, tai svarbūs veikėjai, nes jie sutelkia šimtus tūkstančių arba 
milijonus veiksnių. Todėl ir jų dydis turi būti nulemtas priežasčių, be galo 
pranokstančių mažuosius praeities kolektyvus. Ir vis dėlto, jeigu pasivaikš- 
čiosime po IBM, išnagrinėsime Raudonosios armijos subordinaciją, paklau- 
sinėsime sutiktuosius Prancūzijos švietimo ministerijos koridoriuose, paty- 
rinėsime muilo gabalėlio pirkimą ir pardavimą, visą laiką apsiribosime loka- 
lumu. Mes visuomet sąveikaujame su keturiais ar penkiais asmenimis; duri- 
ninkas tvarko tiksliai apibrėžtą teritoriją; direktorių pokalbiai nė kiek nesi- 
skiria nuo darbuotojų pokalbių; o pardavėjai be perstojo atidavinėja grąžą 
ir išrašinėja sąskaitas. Ar makroveikėjus sudaro mikroveikėjai (Garfinkel, 
1967)? Ar IBM sudaro lokalių sąveikų seka? Raudonąją armiją - pokalbių 
karių valgykloje visuma? Ministeriją —- kalnas popierių? Pasaulio rinką — 
daugybė lokalių prekybinių sandorių ir susitarimų? 

Ir vėl susiduriame su ta pačia problema, su kuria susidūrėme kalbėda- 
mi apie traukinius, telefonus ir universalias konstantas. Kaip galima prisi- 
jungti nebūnant nei lokaliu, nei globaliu? Moderniesiems sociologams ir 
ekonomistams sunkiai sekasi suformuluoti iškilusią problemą. Arba jie 
apsiriboja tik „mikro“ lygiu ir tarpasmeniniais kontekstais, arba staiga per- 
šoka į „makro“ lygį ir tuomet mano galį nagrinėti tik racionalius konteks- 
to neturinčius ir beasmenius dalykus. Bedvasės ir beasmenės biurokratijos 
mitas, kaip ir grynos bei tobulos rinkos, prilygsta visuotinių mokslo dėsnių 
mitui. Vietoj nuolatinio tyrimų judėjimo į priekį modernieji įvedė ontologinį 
skirtumą, ne ką mažiau radikalų už tą, kuris XVI a. skyrė ištvirkusį ir pilną 
neapibrėžtumų žemiškąjį pasaulį nuo nekintančių aukštųjų pasaulių, ku- 
riems svetimos bet kokios abejonės. (Tie patys fizikai kartu su Galilėjumi 
skaniai pasijuokė iš šio ontologinio skirtumo, bet nedelsdami vėl jį atkūrė, 
kad apsaugotų fizikos dėsnius nuo neigiamo socialinio poveikio.) 

Ir vis dėlto egzistuoja Ariadnės siūlas, galintis nuosekliai nuvesti mus 
nuo lokalaus prie globalaus, nuo žmogiško prie nežmogiško. Tai - prakti- 
kos ir prietaisų, dokumentų ir perteikimų tinklų gija. Organizavimas, rin- 
ka, institucija nėra aukštojo pasaulio objektai, padaryti iš kitos materijos 
nei mūsų vargani žemiškieji lokalūs santykiai. Vienintelis skirtumas tas, 
kad juos sudaro hibridai ir jiems aprašyti reikia pasitelkti daugybę objek- 
tų. Fernano Brodelio arba Markso kapitalizmas nėra totalus marksistų 
kapitalizmas (Braudel, 1979). Tai kamuolys gan išplėstų tinklų, kurie ne- 
pakankamai gerai apraizgo pasaulį, nes susitelkia taškuose, tampančiuose 
pelno ir skaičiavimų centrais. Eidami jų brėžiamu keliu mes niekad neker- 
tame paslaptingosios ribos, kuri turėtų skirti lokalumą nuo globalumo. 
Alfredo Čandlerio aprašyta didelės amerikiečių įmonės organizacija nėra 
Kafkos Organizacija (Chandler, 1989; Chandler, 1990). Tai kasa, supinta 
iš tinklų, kurie materializuojasi užsakymo blankuose ir struktūrinėse sche- 
mose, lokalioje tvarkoje ir specialiuose susitarimuose, iš tiesų leidžiančiuose 
jai nusidriekti per žemyną, bet tik su sąlyga, kad ji neapims viso to Žemy- 
no. Galima stebėti visus organizacijos augimo aspektus, visą laiką liekant 
tame pačiame lygyje ir neatrandant jokio racionalumo „be konteksto“. 
"Iotalitarinės valstybės dydį galima apskaičiuoti tik sukūrus statistikos ir 
skaičiavimų, įstaigų ir tyrimų tinklą, kuris visiškai nepaklūsta fantastinei 
totalinės valstybės topografijai (Desrosiėres, 1984). Mokslinėje-techni- 
nėje lordo Kelvino imperijoje, aprašytoje Nortono Vaizo (Smith ir Wise, 
1989), arba elektros rinkoje, aprašytoje Tomo Hjugso (Hughes, 1983b), 
mes niekada neištrūkstame iš laboratorijos, posėdžių salės ar kontrolės 
centro ir jiems būdingų dalykų. Ir vis dėlto šie „galios tinklai“, šios „jėgos 
linijos“ driekiasi per visą pasaulį. Susitarimų ekonomikos aprašytos rin- 

kos yra reguliuojamos ir globalios, bet tai nereiškia, kad šio reguliavimo ir 
globalizavimo priežastys yra globalios ar totalinės. Visumos yra tos pačios 
rūšies, kaip ir jas sudarančios dalys (Thėvenot, 1989; 1990). Jokia mato- 
ma ar nematoma ranka staiga nepadaro tvarkos išsisklaidžiusių pavienių 
atomų chaose. Abu kraštutinumai - lokalumas ir globalumas toli gražu ne 
tokie įdomūs nei juos siejančios tarpinės konstrukcijos - tinklai. 


Polinkis į pakraščius 


Kaip būdvardžiai „gamtinis“ ir „socialinis“ reiškia reprezentacijas ko- 
lektyvo, kuris pats savaime nėra nei gamtinis, nei socialinis, taip pat ir Žo- 
džiai „lokalus“ bei „globalus“ pateikia požiūrius į tinklus, kurie iš esmės 
nera nei lokalūs, nei globalūs, bet daugiau ar mažiau išplėsti arba sujungti. 
Mano apibūdintas modernusis egzotizmas šias dvi priešingybių poras laiko 
apibrėžiančiomis mūsų pasaulį ir atskiriančiomis mus nuo visų kitų. Taip 
sukuriamos keturios atskiros zonos. Gamtiškumą ir socialumą sudaro skir- 
tingi elementai; globalumas ir lokalumas iš esmės skiriasi. Bet juk viskas, ką 
mes Žinome apie sociumą, apibrėžiama tuo, ką manome žiną apie gamtą, ir 
atvirkščiai. Analogiškai, lokalumą apibrėžiame tomis savybėmis, kurias ma- 
nome turį priskirti globalumui, ir atvirkščiai. Čia išryškėja, kaip smarkiai 
klysta modernusis pasaulis savo paties atžvilgiu, kai supriešinamos abi šios 
poros: viduryje negali būti nieko mąstomo - nei kolektyvo, nei tinklo, nei 
tarpininkavimo, nes visi konceptualieji ištekliai susitelkę keturiuose kraš- 
tuose. Mes, vargšai subjektai-objektai, nuolankios visuomenės-gamtos, ma- 
žyčiai lokalumai-globalumai, tikrąja to žodžio prasme esame ketvirčiuojami 
šių ontologinių sričių, kurios viena kitą apibrėžia, bet niekuo nebeprimena 
mūsų praktikos. 

Šis ketvirčiavimas leidžia atskleisti tragediją moderniojo žmogaus, ku- 
ris visiškai ir nepataisomai skiriasi nuo visų kitų Žmogiškumų ir gamtišku- 
mų. Bet tokia tragedija nėra neišvengiama, jei prisiminsime, kad šie keturi 
terminai yra tik reprezentacijos, tiesiogiai nesusijusios su joms prasmę sutei- 
kiančiais kolektyvais ir tinklais. Viduryje, kur neturėtų nieko vykti, sutelkta 
beveik viskas. O kraštuose, kuriuose, moderniųjų manymu, slypi visų jėgų — 
gamtos ir visuomenės, visuotinumo ir lokalumo - kilmė, nėra nieko, išskyrus 
išgrynintas instancijas, kurios yra šios visumos konstitucinės garantijos. 

"Tragedija tampa dar skaudesnė, kai antimodernieji, nuoširdžiai tikė- 
dami tuo, ką apie save teigia modernieji, bando išgelbėti tai, ką dar galima 
išgelbėti iš, jų manymu, skęstančio laivo. Antimodernieji švenčiausiai tiki, 
kad Vakarai atnešė pasauliui racionalumą ir išsklaidė visas iliuzijas, jog jie 
iš tiesų pripildė sociumą šaltų, racionalių, niekam kitam vietos nebepalie- 
kančių pabaisų ir visiems laikams pavertė ikimodernųjį kosmosą mecha- 
nine grynų materijų sąveika. Tačiau užuot, kaip modernizuotojai, čia įžvelgę 
šlovingus, nors ir skausmingus užkariavimus, antimodernieji mato tik ne- 
regėto masto katastrofą. Išskyrus pliuso ar minuso ženklą, moderniųjų ir 
antimoderniųjų įsitikinimai visiškai sutampa. Amžinai perversiški postmo- 
dernieji sutinka, jog tai katastrofa, bet tvirtina, kad dėl to reikia ne sielvar- 
tauti, o džiaugtis. Savo paskutine dorybe jie paskelbia silpnybę, kaip tvir- 
tina vienas iš jų savo nepakartojamu stiliumi: „Metafizikos Vermindung 
veikia kaip Ge-Stell Vermindung.“* (Vattimo, 1987, p. 184) 

Ką gi daro antimodernieji, žvelgdami į šį skęstantį laivą? Jie drąsiai 
pasišauna gelbėti tai, ką dar galima išgelbėti: sielą, protą, emocijas, tarpas- 
meninius santykius, simbolinę plotmę, žmogiškąją šilumą, vietines ypaty- 
bes, interpretavimą, pakraščius ir periferiją. Pasigėrėtinas pasiryžimas, bet 
jis būtų dar labiau pasigėrėtinas, jei šiems šventiesiems indams iš tiesų 
grėstų pavojus. Kas kelia tą pavojų? Tikrai ne kolektyvai, negalintys ištrūkti 
iš savo trapių ir siaurų tinklų, knibždėte knibždančių sielų ir objektų. Tikrai 
ne mokslai, už kurių sąlyginį visuotinumą kasdien reikia mokėti prijungimu 
ir kalibravimu, prietaisais ir sulyginimu. Tikrai ne visuomenės, kurių dydis 
kinta tik dauginant materialius buvinius su kintamąja ontologija. Tai kas gi 
kelia pavojų? Iš dalies patys antimodernieji ir jų bendrininkai modernieji, 
kurie vieni kitus gąsdina ir prie dydžio poveikio prideda milžiniškas prie- 
žastis. „Jūs išsklaidote pasaulio iliuzijas, aš išsaugosiu dvasios teises.“ „No- 
rite išsaugoti dvasią? Tuomet mes ją materializuosime.“ „Redukcionistai!“ 
„Spiritualistai!“ Kuo labiau antiredukcionistai, romantikai, spiritualistai 


* Metafizikos užtemdymas veikia kaip po-statos užtemdymas (vert. past.). 

trokšta išgelbėti subjektus, tuo labiau redukcionistai, mokslininkai, mate- 
rialistai įsivaizduoja valdą objektus. Kuo daugiau pastarieji giriasi, tuo 1a- 
biau pirmieji bijo; kuo labiau šie bijo, tuo baisesni anie mano esą. 

Marginalumo gynimas suponuoja totalitarinio centro buvimą. Bet jei 
šis centras ir jo totalumas tėra iliuzijos, pakraščių šlovinimas tampa juo- 
kingas. Labai gražu, kad norima ginti kenčiantį kūną ir žmogiškąją šilumą 
nuo šalto mokslo dėsnių visuotinumo. Bet jei šį visuotinumą sudaro dau- 
gybė vietų, kuriose kenčia šilti ir žmogiški kūnai, argi toks gynimas nėra 
groteskiškas? Žmogaus gynimas nuo mašinų ir technokratų viešpatavimo 
tikrai vertas pagyrimo, bet jei šiose mašinose pilna jose besigelbstinčių 
žmonių, toks gynimas tiesiog absurdiškas (Ellul, 1977). Įrodyti, kad dva- 
sios stiprybė pranoksta mechaninės materijos dėsnius, yra pasigėrėjimo 
verta užduotis, bet ši programa kvaila, jei materijoje nėra nieko materia- 
laus, o mašinose - nieko mechaniško. Gražu mėginti su nevilties šūksniu 
lūpose gelbėti Būtį, kai jau atrodo, kad visur viešpatauja technika, nes 
„Kur pavojus, ten atsiranda ir tai, kas gelbsti“?. Bet būtų gan ydinga ban- 
dyti begėdiškai pasinaudoti krize, kuri dar nė neprasidėjo. 

Pamėginkite paieškoti moderniųjų mitų kilmės, ir beveik visuomet ra- 
site ją pas tuos, kurie skelbiasi pastatę modernizmui neįveikiamą dvasios, 
emocijų, subjekto ar pakraščių užtvarą. Norėdami papildyti modernųjį pa- 
saulį dvasia, atimame iš jo tą dvasią, kurią jis turi, turėjo ir kurios negalėjo 
prarasti. Šis atėmimas ir pridėjimas yra du veiksmai, leidžiantys moder- 
niesiems ir antimoderniesiems vieniems kitus gąsdinti, sutariant dėl esmi- 
nių dalykų: mes visiškai skiriamės nuo visų kitų ir mes visiems laikams 
nutraukėme ryšius su savo praeitimi. O mokslai ir technika, organizacijos 
ir biurokratijos yra vieninteliai šios neregėtos katastroios įrodymai, ir kaip 
tik jais mes geriausiai galime tiesiogiai įrodyti senosios antropologijos mat- 
ricos nuolatinumą. Žinoma, pratęstų tinklų naujovės yra svarbios, bet ne- 
reikia dėl to kelti tokio didelio triukšmo. 


Nereikia naujų nusikaltimų, pakanka jau padarytų 
Ir vis dėlto moderniųjų apleistumo pojūtį numalšinti gana sunku, nes jis 


kyla iš gerbtino jausmo: suvokimo, kad įvykdyti nepataisomi nusikaltimai 


2 Martynas Heidegeris. „Technikos klausimas“ in Rinktiniai raštai. Vilnius: Mintis, 
1992, p. 236. Vertė Arvydas Sliogeris. Heidegeris cituoja Frydricho Helderlyno 
(Friedrich Hėlderlin) eilėraštį „Patmas“ (vert. past.). 

kitiems gamtos ir kultūros pasauliams, taip pat nusikaltimai patiems sau, 
0 jų mastas ir motyvai atrodo su niekuo nesuderinami. Kaip sugrąžinti 
moderniesiems įprastinį žmogiškumą ir įprastinį nežmogiškumą, bet per- 
nelyg skubotai neatleisti jiems nusikaltimų, kuriuos jie visiškai teisingai 
nori atpirkti? Kaip galima visiškai teisingai teigti, kad mūsų nusikaltimai 
siaubingi, bet įprasti? Kad mūsų dorybės didžios, bet taip pat niekuo neiš- 
siskiriančios? 

Mūsų piktadarystes galima palyginti su mūsų tiesioginiu ryšiu su Gamta: 
nereikia sureikšminti jų priežasčių vertinant jų rezultatus, nes kaip tik šis 
sureikšminimas būtų dar didesnių nusikaltimų priežastis. Bet koks totali- 
zavimas, net jei jis kritinis, didina totalitarizmą. Nereikia prie realaus vieš- 
patavimo pridėti totalaus viešpatavimo. Nereikia jėgos papildyti galybe 
(Latour, 1984, II dalis). Nereikia realaus imperializmo paversti totaliu. 
Kapitalizmo, taip pat visiškai realaus, nereikia papildyti absoliučia deteri- 
torizacija (Deleuze ir Guattari, 1972). Taip pat ir mokslinei tiesai bei tech- 
niniam veiksmingumui nereikia priskirti dar ir transcendencijos, kuri taip 
pat yra totali, ir racionalumo, kuris taip pat yra absoliutus. Piktadarysčių 
ir viešpatavimo, kapitalizmų ir mokslų atveju reikia suprasti jų įprastumą: 
mažas priežastis ir jų dideles pasekmes (Arendt, 1963; Mayer, 1990). 

Žinoma, demonizavimas mums kur kas priimtinesnis, nes net ir būda- 
mi blogi mes išliekame išskirtiniai, atskirti nuo visų kitų ir nuo savo pačių 
praeities, modernūs bent jau savo ir kitų nelaimei, po to, kai buvome pati- 
kėję tokie esą savo ir kitų laimei. Bet totalizavimas aplinkiniais keliais 
prisideda prie to, ką skelbiasi panaikinantis. Jo vykdytojas, susidūręs su 
priešu, tampa bejėgis, nes totalizavimas suteikia tam priešui neįtikimų sa- 
ir vienalytės gamtos negalima pertvarkyti. Visiškai sistemingos techninės 
sistemos negalima pergrupuoti. Kafkiška visuomenė negali tapti naujų de- 
rybų objektu. Deteritorizacija užsiimantis kapitalizmas visiškai šizofre- 
niškas, niekam niekad nepavyks jo pertvarkyti. Radikaliu Vakarų atotrū- 
kiu nuo kitų gamtų-kultūrų tiesiog negali būti abejojama. Negalima ver- 
tinti visiems laikams nemotyvuotose, užbaigtose ir sąryšingose reprezen- 
tacijose įkalintų kultūrų. Pasaulio, kuris visiškai pamiršo Būtį, niekas jau 
nebeišgelbės. Praeities, nuo kurios mus amžiams skiria radikalūs episte- 
mologiniai lūžiai, nė viena gyva dvasia jau nebeperskirstys. 

Visais šiais totalumo priedais kritikai apdovanojo būtybes, kurios visai 
to neprašė. Imkite, pavyzdžiui, įmonės vadovą, neryžtingai ieškantį naujų 
rinkos dalių, jaudulio kupiną užkariautoją, savo laboratorijoje meistrau- 
jantį mokslininką, kuklų inžinierių, konstruojantį bent kiek nors palankų 
jėgų santykį, mikčiojantį ir išsigandusį politiką, užsiundykite juos kriti- 

kais, ir ką gausite? Kapitalizmą, imperializmą, mokslą, techniką, viešpata- 
vimą, visus vienodai absoliučius, sistemingus, totalitarius. Pirmiau jie dre- 
bėjo. Dabar nebedreba. Pirmiau juos galima buvo nugalėti. Dabar jau ne- 
be. Pirmiau jie dar nebuvo nutolę nuo kuklaus tarpininkavimo darbo, tra- 
paus ir nestabilaus. Dabar, išgryninus, jie visi vienodai grėsmingi. 

Ką gi dabar daryti su šiais vienalyčiais ir užpildytais paviršiais, su to- 
kiu absoliučiu totalumu? Reikia visus juos apversti aukštyn kojom, suar- 
dyti, iš pagrindų pakeisti. Koks žavus paradoksas! Savo kritikos dvasia 
modernieji atrado kartu ir totalią sistemą, ir totalią revoliuciją, padariusią 
galą šiai sistemai, ir totalų šios revoliucijos žlugimą, įstūmusį juos į abso- 
liučią neviltį. Argi ne čia slypi daugybės nusikaltimų, dėl kurių mes sau 
priekaištaujame, priežastis? Atsižvelgdami tik į Konstituciją, 0 ne į per- 
teikimo procesą, kritikai įsivaizdavo, kad mes iš tiesų nesugebame pasiek- 
ti kompromisų, meistrauti, kryžminti ir rūšiuoti. Iš trapių nevienalyčių 
tinklų, kuriuos nuo amžių sudaro kolektyvai, jie išplėtojo vienalytės visu- 
mas, kurias galima buvo keisti tik vykdant totalias revoliucijas. Ir nors 
toks perversmas buvo neįmanomas, jie vis dėlto pabandė jį padaryti ir 
toliau darė nusikaltimą po nusikaltimo. Kaip šį totalizuotojų „Noli me tan- 
gere““ dar galima būtų laikyti jų dorovingumo įrodymu? Ar tuomet tikėji- 
mo radikalia ir totalia modernybe pasekmė yra amoralumas? 

Gal būtume kiek teisingesni, jei kalbėtume apie kartos poveikį, nors 
dar mažai kas iš mūsų jį jaučia. Mes gimėme po karo, mums už nugarų 
liko juodosios, po to raudonosios koncentracijos stovyklos, po mūsų ko- 
jomis - badas, virš mūsų galvų - branduolinė apokalipsė, o mums prieš 
akis - globalus planetos sunaikinimas. Iš tiesų sunku būtų paneigti masto 
poveikį, bet dar sunkiau nedvejojant patikėti neprilygstamomis politinių, 
medicinos, mokslo ar ekonomikos revoliucijų dorybėmis. Ir vis dėlto mes 
esame gimę mokslų apsuptyje, mes patys matėme tik taiką bei gerovę ir 
mums patinka - ar derėtų prisipažinti? — technika bei plataus vartojimo 
prekės, kuriomis mums pataria bjaurėtis ankstesnių kartų filosofai ir mo- 
ralistai. Mums technika nėra nauja, ji nėra moderni pačia banaliausia to 
žodžio prasme, bet ji nuo neatmenamų laikų sudaro mūsų pasaulį. Mūsų 
karta kur kas labiau nei ankstesniosios ją įsisavino, priėmė, gal net sužmo- 
gino. Kaip tik dėl to, kad esame pirmieji, nebetikintys nei mokslų bei tech- 
nikos dorybėmis, nei jų keliamais pavojais, bet dalijamės jų nuodėmėmis 
ir dorybėmis nebeįžvelgdami jose nei dangaus, nei pragaro, galbūt mums 


“I ot. Noli me tangere - „Neliesk (nelaikyk) manęs.“ Citata iš Naujojo Testa- 
mento, Evangelija pagal Joną 20, 17-18 (vert. past.). 

lengviau atrasti jų priežastis, nesiremiant nei baltojo Žmogaus našta, nei 
kapitalizmo lemtingumu, nei Europos likimu, nei Būties istorija, nei vI- 
suotiniu racionalumu. Galbūt šiandien lengviau atsisakyti tikėjimo savo 
pačių svetimumu? Mes nesame egzotiški, o esame tokie kaip visi. Todėl ir 
kiti nėra egzotiški. Jie tokie pat, kaip ir mes, jie yra ir visada buvo mūsų 
broliai. Nereikia visų mūsų jau padarytų nusikaltimų papildyti dar vienu — 
tikėjimu visišku savo skirtingumu. 


Transcendencijų gausa 


Jei nesame visiškai modernūs, bet vis dėlto nesame ir ikimodernūs, 
kokiu pagrindu turėtume lyginti kolektyvus? Dabar jau Žinome, kad ofi- 
cialiąją Konstituciją reikia papildyti neoficialiuoju tarpininkavimo proce- 
su. Konstitucijos lyginimas su praeities asimetrinės antropologijos apra- 
šytomis kultūromis nuves mus viso labo į reliatyvizmą ir neįmanomą mo- 
dernizavimą. Ir priešingai, kolektyvų perteikimo proceso lyginimas suda- 
ro sąlygas simetrinei antropologijai ir išsprendžia dirbtines absoliutaus 
reliatyvizmo problemas. Bet mes tuo pat metu netenkame moderniųjų su- 
kurtų šaltinių: sociumo, gamtos, diskurso, nekalbant jau apie išbrauktąjį 
Dievą. Tai ir yra kraštutinė reliatyvizmo problema: kai tampa įmanoma 
lyginti, kyla klausimas, į kokią bendrą erdvę yra vienodai panirę visi ko- 
lektyvai, gamtų ir kultūrų gamintojai? 

Ar jie gamtoje? Žinoma ne, nes ši išorinė gamta, tokia vienalytė ir 
transcendentinė, yra sąlyginis ir vėlyvas kolektyvo gaminys. Ar jie vi- 
suomenėje? Taip pat ne, nes ji - tik gamtai simetriškas žmogaus dirbi- 
nys, tai, kas lieka atėmus visus objektus ir sukūrus paslaptingą Leviata- 
no transcendenciją. Tai gal jie kalboje? Tai neįmanoma, nes diskursas 
tėra kitas dirbinys, kuris įgyja prasmę tik paėmus į skliaustus referento 
išorinę realybę ir socialinį kontekstą. Ar jie Dievuje? Mažai tikėtina, 
nes šiuo vardu vadinama metafizinė esybė teužima tolimo teisėjo vietą, 
kad išlaikytų kiek galima toliau vieną nuo kitos simetriškas gamtos ir 
kultūros esybes. Ar jie Būtyje? Dar mažiau tikėtina, nes dėl stulbinamo 
paradokso Būties mąstymas tapo tik liekana, kai visas mokslas, visa tech- 
nika, visa visuomenė, visa istorija, visa kalba, visa teologija paliekama 
paprasčiausiai metafizikai, grynam esinio ekspansionizmui. Natūraliza- 
vimas, socializavimas, diskursyvizavimas, divinizavimas, ontologizavimas 
— Visi Šie „-zavimai“ vienodai neįmanomi. Nė vienas iš jų nesudaro to 
bendro pagrindo, grindžiančio kolektyvus, kuriuos nuo šiol būtų galima 
lyginti. Ne, mes neperšokame iš gamtos į sociumą, iš sociumo į diskursą, 

iš diskurso į Dievą, o iš Dievo į Būtį. Šios instancijos vykdė Konstitu- 
cijos jiems paskirtą funkciją tik tuo atveju, jei išlikdavo atskiros viena 
nuo kitos. Nė viena iš jų negali apimti, užpildyti, įtraukti kitų, nė viena 
negalima remtis siekiant apibūdinti tarpininkavimo arba perteikimo pro- 
cesą. 

Tai kurgi mes esame? Į ką mes peršokame? Kol savęs to klausiame, 
be jokios abejonės vis dar esame moderniajame pasaulyje, apsėsti min- 
ties apie vienos imanencijos konstravimą (immanere: slypėti kame) arba 
kitos dekonstravimą. Mes vis dar neištrūkome - pavadinkime tai senuo- 
ju terminu - iš metafizikos. Bet keliaudami šiais tinklais, mes nepaten- 
kame į jokią pakankamai vienalytę terpę. Veikiau išliekame infra-fiziko- 
je. Tai gal esame imanentiški - viena iš daugelio jėgų, vienas iš daugelio 
tekstų, viena iš daugelio visuomenių, vienas iš daugelio esinių? 

Taip pat ne. Jeigu, užuot įspraudę vargšus fenomenus į tvirtus gamtos 
ir visuomenės gniaužtus, mes leidžiame tarpininkams gaminti gamtas ir 
visuomenes, tuomet apverčiame modernizavimo transcendencijų kryptį. 
Gamtos ir visuomenės tampa sąlyginiais istorijos produktais. Ir vis dėlto 
mes nepasineriame vien tik į imanenciją, nes tinklai nėra panirę į jokią 
terpę. Tam, kad jie galėtų plisti, mums nereikia paslaptingo eterio. Mums 
nereikia užpildyti jokių tuštumų. Moderniesiems sugrįžtant į ikimoderny- 
bę, pakinta pats terminų „transcendencija“ ir „imanencija“ suvokimas. 
Kas mums sakė, kad transcendencijai reikia priešingybės? Mes esame, 
mes liekame transcendencijoje, mes niekad neatsisakėme transcendenci- 
jos, t. y. išlaikymo esatyje tarpininkaujant persiuntimui. 

Kitos kultūros visada stebindavo moderniuosius savo nekoncentruo- 
tomis aktyviomis arba dvasinėmis jėgomis. Niekur jos nenaudojo grynų 
medžiagų, grynų mechaninių jėgų. Visame kame susiliedavo dvasios ir vei- 
kiantieji, dievai ir protėviai. Modernusis pasaulis, priešingai, jiems atrodė 
praradęs iliuzijas, nebeturintis paslapčių, valdomas vienalyčių grynos ima- 
nencijos jėgų, kurioms tik mes, žmonės, suteikdavome tam tikrą simboli- 
nę plotmę ir anapus kurių galbūt egzistavo išbrauktojo Dievo transcen- 
dencija. Bet jei nėra imanencijos, jei yra tik tinklai, veikiantieji, veikėjai, 
mes negalime būti praradę iliuzijų. Tai ne mes nemotyvuotai suteikiame 
„simbolinę plotmę“ grynoms materialioms jėgoms. Jos tokios pat trans- 
cendentinės, aktyvios, neramios ir dvasinės kaip mes. Gamta nėra leng- 
viau pasiekiama už visuomenę ar išbrauktąjį Dievą. Vietoj subtilaus mo- 
derniųjų manipuliavimo trimis esybėmis, kurių kiekviena buvo transcen- 
dentinė ir imanentinė, gauname tik transcendencijų dauginimąsi. Šio po- 
lemiško termino, sukurto siekiant atremti tariamą imanencijos plitimą, 
prasmė turi pasikeisti, jei nebelieka jam priešingos sąvokos. 

Šią priešingybės neturinčią transcendenciją vadinu „delegavimu“. Sa- 
kymas, delegavimas, arba pranešimo ar pranešėjo išsiuntimas, leidžia iš- 
likti esatyje, t. y. egzistuoti. Apleidę modernųjį pasaulį, mes susiduriame 
ne su kokiu nors asmeniu ar daiktu, ne su esme, bet su procesu, judėjimu, 
perėjimu —- perdavimu, kaip žaidimuose su kamuoliu. Mūsų pradžia yra 
nenutrūkstama ir rizikinga egzistencija - nenutrūkstama kaip tik dėl to, 
kad rizikinga, - o ne esmė. Mūsų pradžia yra pavertimas esatimi, 0 ne 
pastovumas. Mūsų pradžia yra pats vinculum*! — perėjimas bei santykis, ir 
mes nepripažįstame jokio buvinio kaip pradžios taško, kuris nebūtų kilęs 
iš šio kolektyvinio, realaus, ir kartu diskursyvinio santykio. Mūsų pradžia 
nėra nei vėliau atsiradę Žmonės, nei dar vėliau atsiradusi kalba. Prasmės 
pasaulis ir būties pasaulis yra vienas pasaulis - perteikimo, substitucijos, 
delegavimo, perdavimo pasaulis. Bet kokį kitą esmės apibrėžimą mes lai- 
kytume „neturinčiu prasmės“, ir išties jis neturi priemonių išlikti esatyje, 
tęstis. Joks tęstinumas, joks tvirtumas, joks pastovumas neįmanomas be 
šių tarpininkų. Ne kas kitas, o šis priešingybės neturinčios transcendenci- 
jos nagrinėjimas paverčia mūsų pasaulį tokiu nemoderniu, su visais tais 
pasiuntiniais, tarpininkais, delegatais, fetišais, mašinomis, statulėlėmis, prie- 
taisais, reprezentantais, angelais, pavaduotojais, atstovais ir cherubinais. 
Koks gi pasaulis verčia mus kartu, vienu atsikvėpimu, atsižvelgti į daiktų 
prigimtį, techniką, mokslus, pramanytas būtybes, dideles ir mažas religi- 
jas, politiką, teismus, ekonomiką ir pasąmonę? Žinoma, mūsų pasaulis. 
Jis nebemodernus nuo tada, kai kiekvieną esmę pakeitėme jai prasmę su- 
teikiančiais tarpininkais, delegatais, perteikėjais. Todėl mes vis dar jo ne- 
atpažįstame. Su visais šiais delegatais, angelais ir pavaduotojais jis atrodo 
kaip senasis. O vis dėlto mūsų pasaulis nėra panašus ir į etnologo tyrinėja- 
mas kultūras, nes jis niekad nedirbo simetriškai, pasikviesdamas pas save 
namo, į savo paties kolektyvą delegatus, tarpininkus ir perteikėjus. Ant- 
ropologija buvo kuriama mokslo, visuomenės arba kalbos pagrindu, ji pa- 
kaitomis pasitelkdavo universalizmą ir kultūrinį reliatyvizmą, ir galiausiai 
mes iš jos sužinojome labai nedaug tiek apie „Juos“, tiek ir apie „Mus“. 


“ Lot. vinculum - ryšys (vert. past.). 

Perskirstymas 


Neįmanoma modernizacija 


"Trumpai apžvelgęs moderniąją Konstituciją ir priežastis, dėl kurių ji 
buvo neįveikiama, parodęs, kodėl kritikos revoliucija baigta ir kaip kva- 
ziobjektų įsiveržimas privertė mus, siekiant suteikti Konstitucijai prasmę, 
atsižvelgti ne tik į moderniąją, bet ir į visuomet egzistavusią nemoderniąją 
plotmę, atkūręs kolektyvų tarpusavio simetriją ir taip išmatavęs jų dydžio 
skirtumus, kartu išspręsdamas reliatyvizmo klausimą, galiu užbaigti šią esė 
aptardamas patį sunkiausią klausimą, susijusį su nemoderniuoju pasauliu, 
į kurį, mano tvirtinimu, mes įžengėme, nors niekada iš tiesų nebuvome jo 
palikę. 

Modernizacija, nors ji kalaviju ir krauju išnaikino beveik visas kultū- 
ras ir gamtas, turėjo aiškų tikslą. Modernizavimas padėjo aiškiai atskirti 
išorinės gamtos dėsnius nuo visuomenės konvencijų. Nugalėtojai visur at- 
nešė šį padalijimą, priskirdami hibridus objektui arba visuomenei. Šį pro- 
cesą lydėjo nuoseklus ir nenutrūkstamas radikalių revoliucijų frontas moks- 
lo, technikos, administravimo, ekonomikos, religijos srityse - nelyginant 
buldozeris, už kurio visiems laikams išnykdavo praeitis, bet kuris atverda- 
vo kelią į ateitį. Praeitis buvo barbariškas kratinys, ateitis - civilizaciją 
suteikiantis skirstymas. Žinoma, modernieji visuomet pripažino, kad pra- 
eityje jie taip pat painiojo objektus ir visuomenes, kosmologijas ir sociolo- 
gijas. Bet juk tada jie buvo viso labo ikimodernūs. Jie sugebėjo ištrūkti iš 
tos praeities kaskart vis labiau bauginančiomis revoliucijomis. Kadangi 
kitos kultūros vis dar painioja mokslo apribojimus ir jų visuomenių porei- 
kius, reikia padėti joms išsivaduoti iš šios painiavos sunaikinant jų praeitį. 
Modernizuotojai puikiai Žino, kad ten, kur per daug painiojamas techni- 

kos veiksmingumas ir visuomenės nemotyvuotumas, išlieka barbariškumo sa- 
lelių. Tačiau greit mes pabaigsime modernizavimą, išnaikinsime šias saleles, ir 
visi gyvensime vienoje planetoje, visi būsime vienodai modernūs ir visi galėsi- 
me vienodai pasinaudoti tuo, kas visuomet išsprūsta iš rankų visuomenei: 
ekonominiu racionalumu, moksline tiesa, technikos veiksmingumu. 

Kai kurie modernizuotojai vis dar kalba taip, tarsi toks likimas tebėra 
įmanomas ir pageidautinas. Ir vis dėlto tereikia išreikšti šį siekimą Žo- 
džiais, kad suvoktume jo absurdiškumą. Argi būtų įmanoma pagaliau už- 
baigti mokslų ir visuomenių gryninimą, jei patys modernizuotojai daugina 
hibridus, vadovaudamiesi jų buvimą neigiančia Konstitucija? Šį prieštara- 
vimą ilgai slėpė pačių moderniųjų skaičiaus augimas. Nuolatinės revoliu- 
cijos valstybėje, nuolatinės mokslinės revoliucijos, nuolatinės revoliucijos 
technikos srityje galiausiai turėjo absorbuoti, išgryninti, civilizuoti hibri- 
dus, priskirdamos juos arba visuomenei, arba gamtai. Bet dėl dvigubos 
nesėkmės, nuo kurios pradėjau šią esė, - socializmo (scenos kairėje) ir 
natūralizmo (scenos dešinėje) - gryninimo procesas tapo dar neįtikimes- 
nis, O prieštaravimas - dar aiškesnis. Atsargoje nebeliko revoliucijų, ku- 
rios skatintų toliau judėti pirmyn. Hibridų tiek daug, kad niekas nebejsi- 
vaizduoja, kaip jie galėtų tapti senosios moderniųjų pažadėtosios žemės 
dalimi. Iš to kyla ir netikėtas postmoderniųjų neryžtingumas. 

Modernizacija buvo negailestinga ikimoderniesiems, bet ką galime pa- 
sakyti apie postmodernizaciją? Imperialistinis smurtas bent žadėjo ateitį, 
tačiau netikėta užkariautojų silpnybė daug baisesnė, nes, nutraukusi ry- 
šius su praeitimi, ji sunaikina bet kokios ateities galimybę. Skaudžiai susi- 
dūrę su moderniąja realybe, vargšeliai turi paklusti postmoderniajai hi- 
perrealybei. Niekas nieko nereiškia, viskas tėra atspindžiai, viskas tėra 
simuliakrai, viskas tėra nuolat kintantys ženklai. Jų teigimu, galbūt kaip 
tik ši silpnybė išgelbės mus nuo technikos, mokslų, priežasčių antplūdžio. 
Argi reikėjo viską sunaikinti tik tam, kad gautume tokį antausį? Ištuštėju- 
sį pasaulį, kuriame gyvena postmodernieji, ištuštino jie patys ir niekas ki- 
tas, nes jie patikėjo kiekvienu moderniųjų žodžiu. Postmodernizmas - tai 
modernizmo prieštaravimų simptomas, tačiau jis negali jo diagnozuoti, 
nes vadovaujasi ta pačia Konstitucija (mokslai ir technika nepriklauso nuo 
Žmonių), bet nebetiki tuo, kas sudarė jos stiprybę ir didybę, - kvaziobjektų 
dauginimusi ir tarpinių etapų tarp Žmonių ir nežmonių skaičiaus didėjimu. 

Ir vis dėlto diagnozuoti ne taip jau sudėtinga, kai jau esame priversti 
gryninimo ir tarpininkavimo procesus laikyti simetriškais. Netgi blogiausio- 
mis Vakarų imperium akimirkomis nebuvo siekiama pagaliau aiškiai atskirti 
gamtos dėsnius nuo socialinių konvencijų. Tikslas visuomet buvo sukonst- 
ruoti kolektyvus, vis didesniu mastu sumaišant tam tikrų rūšių nežmones ir 

tam tikrų rūšių Žmones, Boilio tipo objektus ir Hobso tipo subjektus 
(nekalbant jau apie išbrauktąjį Dievą). Išplėstųjų tinklų naujovės yra 
įdomus ypatumas, bet jo nepakanka, kad galima būtų radikaliai atskirti 
mus nuo kitų arba visiems laikams nutraukti mūsų ryšius su praeitimi. Mums 
nebereikia sutelkus visas jėgas, ignoruojant postmoderniuosius, sukandus 
dantis ir, nepaisant nieko, toliau tikint dvigubais natūralizmo ir socializmo 
pažadais, tęsti modernizacijos, nes ši modernizacija niekada neprasidėjo. Ji 
visuomet buvo tik oficiali kito, daug slaptesnio ir gilesnio proceso repre- 
zentacija, ir Šis procesas šiandien tęsiasi vis didesniu mastu. Mums nebereikia 
1 kovoti su modernizacija, kaip tai darė karingai nusiteikę antimodernieji 
arba nusivylę postmodernieji, nes tuomet kovotume tik prieš Konstituciją ir 
taip ją tik sustiprintume, nežinodami to, kas visuomet užtikrino jos stiprybę. 

Bet ar ši diagnozė leidžia išgydyti nuo neįmanomos modernizacijos? 
Jeigu, kaip ne kartą minėjau, Konstitucija leidžia hibridų dauginimąsi, nes 
atsisako juos mąstyti kaip tokius, šis neigimas ir yra jos veiksmingumo 
užtikrinimo sąlyga. Bet jei vaisingas abiejų dalių - oficialaus gryninimo 
proceso ir neoficialaus tarpininkavimo proceso - prieštaravimas taps 
akivaizdus, ar nebus sugriautas Konstitucijos veiksmingumas? Ar mo- 
dernizavimas netaps neįmanomas? Ar mes tapsime - arba vėl tapsime - 
ikimodernūs? Ar turime susitaikyti su mintimi, kad tapsime antimoder- 
nūs? Ar privalėsime, nerasdami geresnės išeities, ir toliau būti modernūs, 
bet tuo nebetikėti, kaip sutemų vaikai postmodai? 


Baigiamasis patikrinimas 


Kad atsakytume į šiuos klausimus, pirmiausia turime taip surūšiuoti 
skirtingus požiūrius, kuriuos bendrais bruožais apibūdinau šioje esė, kad iš 
to, kas juose geriausia, sudarytume nemoderniojo vaizdą. Kokius moder- 
niųjų bruožus išsaugosime? Viską, išskyrus pasitikėjimą vien tik jų Konsti- 
tucija, kurią reikės šiek tiek pakeisti. Jų didybę sudaro hibridų daugini- 
mas, tam tikrų tinklų išplėtimas, greitesnis pėdsakų gaminimas, delegatų 
dauginimas, reliatyvių universalumų gaminimas apgraibomis. Jų drąsa, ty- 
rinėjimai, naujovės, meistravimas, jaunatviškas nesaikingumas, vis dides- 
nis jų veiklos mastas, nuo visuomenės nepriklausomų stabilizuotų objektų 
kūrimas, nuo objektų išlaisvintos visuomenės laisvė - štai ką mes norime 
išsaugoti. Kita vertus, negalime išsaugoti jų iliuzijos (teigiamos ar neigia- 
mos) apie save, kurią jie nori pritaikyti visiems: ateistai, materialistai, spi- 
ritualistai, teistai, racionalūs, veiksmingi, objektyvūs, visuotiniai, kritiški, 
radikaliai skirtingi nuo kitų kolektyvų, atskirti nuo savo praeities, kurios 

gyvybę dirbtinai palaikyti leidžia tik istoricizmas, atskirti nuo gamtos, ku- 
riai subjektas arba visuomenė nemotyvuotai primeta formas, prieš save 
nuolat kovojantys demaskuotojai. 

Mes buvome toli nuo ikimoderniųjų dėl išorinio Didžiojo Padalijimo, 
kuris, kaip minėjau, yra ne kas kita, o eksportuotas vidinis Didysis Padaliji- 
mas. Panaikinus vidinį Padalijimą, dingsta ir išorinis, jį pakeičia dydžio 
skirtumai. Dabar, kai jau nebesame taip nutolę nuo ikimoderniųjų, rei- 
kia pagalvoti, kaip surūšiuoti ir juos. Išsaugokime tai, ką jie turi geriau- 
sia: jų polinkį mąstyti vien tik apie gamtinių ir socialinių, daiktinių ir 
ženklinių hibridų gaminimą, jų įsitikinimą transcendencijų gausa, jų suge- 
bėjimą praeitį ir ateitį suvokti kaip pasikartojimą ir atsinaujinimą, nežmo- 
nių, kurie skiriasi nuo moderniųjų Žinomų nežmonių rūšių, dauginimą. 
Kita vertus, nereikėtų išsaugoti visų tų apribojimų, kuriuos jie įveda žmo- 
nių kolektyvų dydžio nustatymui, lokalizavimo pagal teritoriją, kaltininkų 
paieškos proceso, etnocentrizmo ir galiausiai ilgalaikio gamtų ir kultūrų 
nediferencijavimo. 

Bet toks rūšiavimas atrodo neįmanomas ir netgi prieštaringas, nes 
kolektyvų dydžio nustatymas priklauso nuo kvaziobjektų buvimo igno- 
ravimo. Kaip išlaikyti dydį, tyrimus, dauginimą, paverčiant hibridus 
akivaizdžiais? Ir vis dėlto man reikia kaip tik tokios amalgamos: išsaugoti 
pavertimą gamtiniu ir socialiniu, nes tai leidžia keisti dydį sukuriant išori- 
nę tiesą ir teisės subjektą, kartu neignoruojant nuolatinio ir bendro moks- 
lų bei visuomenių konstravimo. Reikia pasinaudoti ikimoderniaisiais, kad 
suvoktume hibridus, bet išsaugoti galutinį moderniųjų gryninimo proceso 
rezultatą - išorinės gamtos, aiškiai besiskiriančios nuo subjektų, paverti- 
mą tyrimų objektu. Nuolat sekti skale, vedančia nuo nestabilių egzistenci- 
jų prie stabilizuotų esmių, ir atvirkščiai. Išsaugoti gryninimo procesą, bet 
laikyti jį tam tikra tarpininkavimo rūšimi. Išlaikyti visus moderniųjų dua- 
lizmo privalumus, atsisakant jų trūkumų - kvaziobjektų nelegalumo; iš- 
saugoti visus ikimoderniųjų monizmo privalumus, ištrūkstant iš jų apribo- 
jimų - ilgalaikio dydžio ribojimo suplakant į viena žinojimą ir galią. 

Postmodernieji pajuto krizę ir todėl taip pat nusipelnė būti patikrina- 
mi ir rūšiuojami. Neįmanoma išsaugoti jų ironijos, nevilties, drąsos nete- 
kimo, nihilizmo, savikritikos, nes visos šios gražios savybės kyla iš moder- 
nybės sampratos, kuri pačiai modernybei buvo svetima. Kita vertus, gali- 
me išgelbėti dekonstrukciją, kuri, netekusi priešingybės, tampa konstruk- 
tyvizmu ir nebėra susijusi su savidestrukcija. Mes galime palaikyti jų 
atsisakymą natūralizuoti, bet kadangi pati gamta nebėra natūrali, šis at- 
sisakymas ne atitolina nuo galutinai susiformavusių mokslų, bet, prie- 
šingai, priartina prie veikiančių mokslų. Mes galime išsaugoti jų aiškų po- 

linkį į refleksyvumą, bet kadangi ši savybė būdinga visiems veikėjams, ji 
netenka savo parodijinio pobūdžio ir tampa pozityvia. Galiausiai kartu su 
jais galime atmesti nuoseklaus, vienalyčio, maršo žingsniu judančio laiko 
idėją, bet atsisakyti jų polinkio į citavimą bei anachronizmą, palaikančio 
tikėjimą visiškai praėjusiu laiku. Tereikia atimti iš postmoderniųjų jų idė- 
jas apie moderniuosius, ir jų ydos taps dorybėmis - nemoderniomis dory- 
bėmis. 


14 pav. 
Tai, ką pasiliekame Tai, ką atmetame 
Iš moderniųjų | išplėstus tinklus gamtos ir visuomenės atskyrimą 
dydį tarpininkavimo proceso nelega- 
eksperimentavimą lumą 
reliatyvius visuotinumus išorinį Didįjį Padalijimą 
objektyvios gamtos atskyrimą | kritinį demaskavimą 
nuo laisvos visuomenės visuotinumą, racionalumą 
Iš ikimoder- daiktų ir ženklų neatskyrimą prievolę visuomet susieti Visuo- 
niųjų transcendenciją be priešingybės | menės ir gamtos tvarką 
nežmonių dauginimą kaltininkų paieškos mechanizmą 
intensyvumu pagrįstą laikiškumą | etnocentrizmą 
teritoriją 
mastą 
Iš postmoder- | daugialypį laiką tikėjimo modernizmu bejė- 
niųjų dekonstrukciją giškumą 
refleksyvumą kritinę dekonstrukciją 
denatūralizaciją ironišką retleksyvumą 
anachronizmą 





Deja, antimoderniųjų pažiūrose nematau nieko, ką būtų verta išsau- 
goti. Visad tik gindamiesi, jie tikėjo tuo, ką apie save teigė modernieji, ir 
aršiai atsikirsdavo kiekvieno teiginio priešingybe. Šių antirevoliucionierių 
požiūris į praėjusį laiką ir į tradicijas buvo toks pat juokingas kaip ir mo- 
derniųjų. Jų ginamos vertybės visuomet buvo tik jų priešų palikti likučiai, 
ir jie niekad nesuprato, kad iš tiesų moderniųjų didybę sudarė vertybės, 
visiškai priešingos toms, kurias puolė antimodernieji. Netgi savo ariergar- 
do kovose jiems nepavyko rasti nieko naujo: jie tik vaidino jiems nurodytą 
antraplanį vaidmenį. Jų naudai negalime net pasakyti, kad jie buvo mo- 
derniųjų siautulio stabdys, nes iš esmės jie buvo tobulos jų marionetės. 

Šio patikrinimo rezultatai nėra neigiami. Galime išsaugoti Švietimo 
epochą be modernybės, jeigu tik į mokslo bei technikos objektų Konstitu- 

ciją įtrauksime kvaziobjektus, kurių genezė nuo šiol neturi būti nelegali, o 
turi būti nuodugniai nagrinėjama nuo karštų įvykių, iš kurių jie gimsta, iki 
laipsniško atvėsimo, kuris paverčia juos gamtos arba visuomenės esmėmis. 

Ar įmanoma parengti Konstituciją, kuri leistų oficialiai pripažinti šį pro- 
cesą? Privalome tai padaryti, nes modernizavimas senuoju keliu jau nebega- 
lės įsisavinti nei kitų tautų, nei gamtos, — bent tokiu įsitikinimu pagrįsta ši 
esė. Dėl savęs paties modernusis pasaulis negali toliau plėstis netapdamas 
tuo, kuo iš esmės jis visada buvo, - kaip ir visi kiti, nemoderniu pasauliu. Be 
šios giminystės neįmanoma įsisavinti abiejų visumų, kurias pamiršdavo re- 
voliucinė modernizacija: gausybės gamtinių elementų, kurių viešpačiai mes 
nebesame, ir gausybės žmonių, kurių niekas nebevaldo. Modernusis laiko 
suvokimas sudarė nuolatinio greitėjimo įspūdį ir ištremdavo į praeities ne- 
būtį vis didesnes žmonių bei nežmonių mases. Negrįžtamumas atsidūrė prie- 
šingoje pusėje. Jei ir yra dalykas, kurio neįmanoma atsikratyti, tai tik vieno- 
dai globalios gamtos ir minios. Politinis uždavinys pradedamas spręsti iš 
naujo. Kad galėtume priimti į savo tarpą XVIII a. pilietį 1 XIX a. darbinin- 
ką, reikėjo iš pagrindų pakeisti mūsų kolektyvų konstrukciją. Mes ir patys 
turėsime ne ką mažiau visapusiškai pasikeisti, kad šiandien rastume vietos 
mokslų bei technikos sukurtiems nežmonėms. 


Humanizmo perskirstymas 


Prieš keisdami Konstituciją turime pakeisti žmogiškumo vietą, nes hu- 
manizmas nepakankamai jį įvertina. Teisės subjektas, Leviatano pilietis- 
veikėjas, sukrečiantis žmogiškosios būtybės veidas, santykio būtis, sąmo- 
nė, cogito, savo žodžių ieškantis kalbantis žmogus, hermeneutas, tikrasis 
„aš“, bendravimo „tu“, esatis sau, intersubjektyvumas - visas šias nuosta- 
bias figūras modernieji nutapė ir išsaugojo. Bet visos jos asimetriškos, nes 
yra atsvaros mokslų objektui, liekančiam našlaičiu, paliktam valiai tų, ku- 
riuos ir epistemologai, ir sociologai laiko redukuotojais, objektyviais, ra- 
cionaliais. Kur mašinų Munjė, gyvūnų Levinas, faktų Rikioras? Juk žmo- 
giškumo, kaip jau supratome, negalima suvokti ir išsaugoti nesugrąžinant 
jam šios antrosios jo paties dalies - daiktų dalies. Kol humanizmas prieš- 
priešinamas epistemologijai atiduotam objektui, negalime suprasti nei žmo- 
giškumo, nei nežmogiškumo. 

Kaip lokalizuoti žmogiškumą? Seniai Žinome, kad jis yra istorinė kva- 
ziobjektų-kvazisubjektų seka, kurios negalima apibrėžti esme. Žmogišku- 
mo istorija bei antropologija pernelyg skirtingos, kad būtų galima imti ir 
galutinai jį apibrėžti. Bet negalime pasinaudoti ir Sartro gudrybe - api- 

brėžti žmogiškumą kaip laisvą egzistenciją, atsiplėšiančią nuo bereikšmės 
gamtos, - nes visiems kvaziobjektams suteikėme galimybę veikti, valią, 
reikšmę ir netgi kalbą. Jau nebėra praktikos-inercijos, kurioje būtų įklam- 
pinta grynoji žmogiškosios egzistencijos laisvė. Lygiai taip pat neįmano- 
ma ir supriešinti jo su išbrauktuoju Dievu (arba, priešingai, sutaikyti su 
Juo), nes modernioji Konstitucija apibrėžė juos visus tris per jų bendrą 
priešpriešą gamtai. Gal tuomet reikia jį panardinti į gamtą? Bet ieškodami 
tam tikrų mokslinių disciplinų rezultatų, kurie apgaubtų šį neuronų, im- 
pulsų, egoistiškų genų, elementarių poreikių, ekonominio išskaičiavimo 
valdomą robotą, neatsikratytume pabaisų ir kaukių. Mokslai daugina for- 
mas, bet jiems nepavyksta nei jų pajudinti, nei redukuoti, nei suvienyti. Jie 
prideda, bet nesumažina realybės. Jų laboratorijoje išrandami hibridai dar 
egzotiškesni už tuos, kuriuos jie sakosi redukuojantys. Ar reikia iškilmin- 
gai paskelbti žmogaus mirtį ir jį ištirpdyti kalbiniuose žaidimuose, kurie 
tėra trumpalaikis, jokiam supratimui nepasiduodančių nežmogiškų struk- 
tūrų atspindys? Žinoma, ne. Mes nesame labiau diskurse nei gamtoje. Kad 
ir kaip ten būtų, nėra jokios pakankamai nežmogiškos terpės, kad joje 
būtų galima ištirpdyti žmogų ir paskelbti jo mirtį. Pernelyg gausu jo valios 
pasireiškimų, veiksmų ir žodžių. Ar reikės vengti šio klausimo, paverčiant 
žmogiškumą kokiu nors transcendentalumu, kuris visiems laikams mus 
atitolintų nuo paprastos gamtos? "Tai reikštų sugrįžimą tik prie vieno Kon- 
stitucijos poliaus. Ar reikės jėga praplėsti kurį nors konkretų laikiną api- 
brėžimą, įrašytą Žmogaus teisėse arba konstitucijų preambulėse? "Tai reikš- 
tų, kad vėl brėžiame abu Didžiuosius Padalijimus ir tikime modernizacija. 

Jeigu Žmogiškumas neturi pastovios formos, tai dar nereiškia, kad jis 
beformis. Jei, užuot mėginę pritvirtinti jį prie kurio nors vieno Konstitu- 
cijos poliaus, priartintume jį prie vidurio, jis taptų tarpininku ir net jų 
susikirtimo tašku. Žmogiškumas nėra vienas iš Konstitucijos polių, kurį 
reikėtų supriešinti su nežmogiškumu. „Žmogiškumas“ ir „nežmogišku- 
mas“ tėra vėlai atsiradę terminai, kurių jau nebepakanka norint nurodyti 
kitą matmenį. Verčių skalę sudaro nebe objekto ir subjekto polius jun- 
gianti horizontali linija, kuria sliuogia žmogiškumo apibrėžimas, bet verti- 
kali linija, apibrėžianti modernųjį pasaulį. Atskleiskite jo tarpininkavimą, 
ir jis įgis Žmogaus pavidalą. Paslėpkite jį, ir reikės kalbėti apie nežmogiš- 
kumą, net jei kalbama apie sąmonę arba etinį asmenį. Terminas „antropo- 
morfinis“ išties nepakankamai įvertina mūsų žmogiškumą. Veikiau reikė- 
tų kalbėti apie morfizmą. Jame į vieną tašką sueina technomorfizmas, zo- 
omorfizmas, fiuzimorfizmas, ideomorfizmas, teomorfizmas, sociomorfiz- 
mas, psichomorfizmas. Kaip tik jų sąjungos bei mainai kartu apibūdina 
bet kokį anthropos. Morfizmų audėjas ar mainytojas - štai kaip pakanka- 

mai gerai galima jį apibūdinti. Kuo labiau jis priartėja prie šio padalijimo, 
tuo yra Žmogiškesnis. Kuo labiau nutolsta, tuo greičiau įgyja daugybę pa- 
vidalų, kuriuose jo žmogiškumas greit tampa nepastebimas, net jei išlaiko 
asmens, individo arba „aš“ formas. Norėdami išskirti humanizmo formą 
iš visų tų, kurias jis suaudžia, mes jį ne apginame, bet prarandame. 

Kaip jam gali kelti grėsmę mašinos? Jis jas sukūrė, įdėjo į jas dalį sa- 
vęs, paskirstė savo narius jų nariuose ir konstruoja savo kūną iš jų. Kaip 
jam gali kelti grėsmę objektai? Visi jie buvo kvazisubjektai, judantys ko- 
lektyve, kurio kontūrus jie brėžė. Jis padarytas iš jų taip pat, kaip jie pa- 
daryti iš jo. Tik daugindamas daiktus jis pats save apibrėžia. Kaip jį gali 
apgauti politika? Juk jis ją kuria pertvarkydamas kolektyvą nuolatiniais 
nesutarimais dėl atstovavimo, kiekvieną akimirką leidžiančiais jam pareikš- 
ti, kas jis yra ir ko nori. Kaip jį galėtų aptemdyti religija? Per ją jis susisieja 
su panašiais į save ir pažįsta save kaip asmenį, esantį jo atliekamuose sa- 
kymo aktuose. Kaip juo gali manipuliuoti ekonomika? Jo laikinas pavida- 
las negali būti nustatytas be prekių ir skolų apyvartos, be socialinių ryšių, 
kuriuos mes užmezgame per prekes, nuolatinio paskirstymo. Štai jis: de- 
leguotas, įtarpintas, paskirstytas, nusiųstas, pasakytas, neredukuojamas. 
Kas tuomet kelia grėsmę? Iš dalies tie, kurie nori žmogiškumą redukuoti 
į esmę ir kurie, niekindami daiktus, objektus, mašinas, sociumą, užkirsda- 
mi kelią bet kokiam delegavimui bei siuntimui, konstruodami vienalyčius 
bei užpildytus lygius, painiodami pavedimus, paverčia humanizmą trapiu 
ir brangiu dalyku, kurį gali sutriuškinti gamta, visuomenė ar Dievas. 

Modernieji humanistai yra redukcionistai, nes jie siekia susieti veiks- 
mą vos su keliomis galiomis, palikdami visam likusiam pasauliui tik pa- 
prasčiausius tarpininkus ar bežades jėgas. Tiesa, kad perskirstydami veiks- 
mą visiems tarpininkams prarandame redukuotą žmogiškumo pavidalą, 
bet įgyjame kitą, kurį reikia pavadinti neredukuotu. Žmogiškumas glūdi 
pačiame pavidalų delegavime, perdavime, siuntime, nuolatiniuose jų mai- 
nuose. Žinoma, tai ne daiktas, bet ir daiktai nėra daiktai. Žinoma, tai ne 
prekė, bet ir prekės nėra prekinės. Žinoma, tai ne mašina, bet kas matė 
mašiną, žino, kad jas vargu ar galima laikyti mechanistinėmis. Žinoma, 
kad jis ne iš šio pasaulio, bet ir šis pasaulis nėra iš šio pasaulio. Žinoma, 
kad jis ne Dievuje, bet koks ryšys tarp Dievo aukštybėse ir to, kurį reikėtų 
vadinti Dievu žemėje? Humanizmas gali išlikti tik pasidalydamas savimi 
su visais savo įgaliotiniais. Žmogiškoji prigimtis — tai jos delegatų ir atsto- 
vų, figūrų ir pasiuntinių visuma. Šis simetriškas visuotinumas vertas ne ką 
mažiau, jei ne daugiau, už dvigubai asimetrišką moderniųjų visuotinumą. 
O šią naują padėtį, pasislinkusią subjekto/visuomenės padėties atžvilgiu, 
dabar turi garantuoti pakeista Konstitucija. 

Nemodernioji Konstitucija 


Šioje esė aš paprasčiausiai atkūriau simetriją tarp abiejų valdžios ša- 
kų: daiktų (mokslo ir technikos) ir žmonių. Be to, parodžiau, kodėl val- 
džios šakų galių atskyrimas, kuris pradžioje leido hibridams daugintis, 
vėliau nebegalėjo deramai atstovauti šiam trečiajam luomui. Konstitucija 
vertinama pagal jos suteikiamas garantijas. Moderniųjų Konstitucija, kaip 
prisimename, leido užtikrinti keturias garantijas, kurios negalėjo egzis- 
tuoti viena be kitos, bet turėjo būti griežtai atskiriamos. Pirmoji garantija 
užtikrino gamtai jos transcendentiškumą, atskirdama ją nuo visuomenės, 
taigi buvo priešinga ikimoderniųjų gamtos tvarkos ir visuomenės santvar- 
kos nenutrūkstamam ryšiui. Antroji užtikrino visuomenei jos imanentiš- 
kumą, suteikdama piliečiams visišką laisvę ją dirbtinai perkonstruoti, prie- 
šingai ikimoderniųjų visuomenės santvarkos ir gamtos tvarkos nenutrūks- 
tamam ryšiui, dėl kurio jie negalėjo keisti vienos iš jų, kartu nepakeisdami 
ir kitos. Bet kadangi šis dvigubas atskyrimas iš tiesų suteikė galimybę 
pasitelkti ir konstruoti gamtą, kuri dėl šio pasitelkimo ir konstravimo 
tapdavo imanentiška, ir, priešingai, užtikrinti visuomenės pastovumą bei 
ilgalaikiškumą, kuri dėl vis didesnio nežmonių įtraukimo tapdavo 
transcendentine, trečioji garantija užtikrino abiejų valdžios šakų atskyri- 
mą: nors pasitelkta ir sukonstruota, gamta nebuvo susijusi su visuomene, 
kuri, nors transcendentinė ir palaikoma daiktų, nebebuvo susijusi su gamta. 
Kitaip tariant, kvaziobjektai buvo oficialiai ištremti (gal reikėtų sakyti „ta- 
bu“?), o perteikimo tinklai tapo nelegalūs, gryninimo proceso priešprieša, 
kurios nepamiršo, bet nenustojo slėpti, kol postmodernieji visiškai jos neiš- 
trynė. Ketvirtoji garantija — išbrauktasis Dievas leido stabilizuoti šį dualis- 
tinį ir asimetrišką mechanizmą, užtikrindamas teisėjavimo funkciją, bet be 
tiesioginės esaties ir be galių. 

Idant būtų galima trumpai apibūdinti nemoderniąją Konstituciją, terei- 
kia atsižvelgti į tai, ką modernioji paliko nuošalyje, ir nuspręsti, kurias ga- 
rantijas norime išsaugoti. Mes įsipareigojome užtikrinti kvaziobjektų atsto- 
vavimą. Todėl reikia panaikinti trečiąją garantiją, nes kaip tik dėl jos buvo 
neįmanoma jų nagrinėti. Gamta ir visuomenė nėra du atskiri poliai, tai vie- 
na ir ta pati visuomenių-gamtų, kolektyvų gamyba. Taigi pirmoji garantija 
tampa kvaziobjektų kvazisubjektų neatskiriamumu. Bet kokią sąvoką, bet 
kokią instituciją, bet kokią praktiką, kuri varžys nuolatinę kolektyvų plėtrą 
ir neleis jiems atlikti bandymų su hibridais, laikysime pavojinga, žalinga ir 
net amoralia. Tarpininkavimo procesas tampa pačiu dvigubos gamtinės ir 
socialinės valdžios centru. Tinklai jau nebėra nelegalūs. Vidurio imperija 
yra reprezentuota. Trečiasis luomas, kuris buvo niekas, tampa viskuo. 


131 


Ir vis dėlto, kaip jau minėjau, mes nenorime vėl tapti ikimodernūs. 
Gamtų ir visuomenių neatskiriamumas buvo nepatogus tuo, kad darė ne- 
įmanomus didelio masto eksperimentus, nes kiekvienas gamtos pasikeiti- 
mas turėjo visiškai atitikti visuomenės pasikeitimą ir atvirkščiai. O mes 
norime išlaikyti didžiausią moderniųjų naujovę: niekieno nesukurtos gam- 
tos (transcendencijos) ir mūsų sukurtos visuomenės veikimo laisvės (ima- 
nencijos) atskiriamumą. Nepaisant to, mes nenorime paveldėti nelegalaus 
atvirkštinio mechanizmo, kuris leidžia konstruoti gamtą (imanenciją) ir 
ilgam stabilizuoti visuomenę (transcendenciją). 

Tad mes galime išsaugoti dvi pirmąsias senosios Konstitucijos garanti- 
jas, atsisakydami šiandien tapusio akivaizdžiu jos trečiosios garantijos dvi- 
lypumo. Gamtos transcendencija, jos objektyvumas arba visuomenės ima- 
nencija, jos subjektyvumas kyla iš tarpininkavimo proceso ir nepriklauso nuo 
jų atskyrimo, priešingai nei teigia moderniųjų Konstitucija. Pavertimas gam- 
tiniu ar socialiniu kyla iš ilgalaikio ir negrįžtamo bendro delegavimo ir 
perteikimo proceso. Galų gale yra gamta, kurios mes nesukūrėme, ir vi- 
suomenė, kurią galime keisti, yra neginčijami moksliniai faktai ir teisės 
subjektai, bet jie tampa dvigubu nuolat matomos veiklos rezultatu, užuot 
buvę, kaip teigė modernieji, jiems prieštaraujančios nematomos veiklos 
tolimos ir priešingos priežastys. Tad mūsų antroji garantija leidžia pasilik- 
ti dvi pirmąsias moderniosios Konstitucijos garantijas, bet jų neatskirti. 
Visas sąvokas, visas institucijas, visas praktikas, kurios trukdys laipsniš- 
kai objektyvizuoti gamtą (paversti ją tyrimų objektu) ir kartu subjekty- 
vizuoti visuomenę (pripažinti veiksmų laisvę), laikysime pavojingomis, 
žalingomis ir net amoraliomis. Be šios antrosios garantijos, pirmosios 
garantijos išlaisvinti tinklai išliktų laukiniai ir nelegalūs. Modernieji nekly- 
do, norėdami, kad nežmonės būtų objektyvūs, o visuomenės - laisvos. Klai- 
dingas buvo tik jų įsitikinimas, kad šiam dvigubam rezultatui pasiekti abu 
terminus reikia visiškai atskirti ir nuolat slopinti tarpininkavimo procesą. 

Moderniojoje Konstitucijoje nebuvo vietos istoriškumui, nes ji buvo 
įrėminta trijų vienintelių esybių, kurių buvimą ji pripažino. Atsitiktinę is- 
toriją turėjo tik žmonės, ir revoliucija tapo vienintele priemone, leidžian- 
čia moderniesiems suprasti savo praeitį, kaip matėme, visiškai nutraukiant 
su ja ryšius. Bet laikas nėra tolygi vienalytė tėkmė. Jei jis ir priklauso nuo 
asociacijų, asociacijos nuo jo nepriklauso. Niekas mūsų jau neklaidins ar- 
gumentu apie amžinai praeinantį laiką, į nuoseklią visumą sugrupuojantį 
elementus, priklausančius visiems laikotarpiams ir visoms ontologijoms. 
Jei norime atgauti sugebėjimą rūšiuoti, kuris atrodo esminis mūsų moralu- 
mo elementas ir apibūdina žmogiškumą, jokia nuosekli laiko tėkmė nebetu- 
ri riboti mūsų pasirinkimo laisvės. Trečioji garantija, ne mažiau svarbi už 

kitas — tai galimybė laisvai derinti asociacijas, nesusiduriant su prievole rinktis 
archaizmą ar modernizaciją, lokalumą ar globalumą, kultūriškumą ar vi- 
suotinumą, gamtiškumą ar socialumą. Laisvė iš vienintelio visuomenės po- 
liaus pasislinko į vidurį ir Žemyn ir tapo gebėjimu rūšiuoti bei naujai derinti 
sociotechnines painiavas. Bet kokį naują raginimą pradėti revoliuciją, bet 
kokį epistemologinį skaidymą, bet kokį kopernikišką perversmą, bet kokį 
reikalavimą visiems laikams panaikinti tam tikras praktikas laikysime pavo- 


jingu arba, kas moderniųjų požiūriu dar blogiau, pasenusiu. 


Modernioji Konstitucija 


1-oji garantija: 

gamta transcendentinė, 
bet ją galima 

pasitelkti (imanentinė). 


2-0ji garantija: 
visuomenė imanentiška, 
bet ji mus be galo pra- 


noksta (transcendentinė). 


3-10j1 garantija: 

gamta ir Visuomenė 

yra visiškai atskiros, 

O gryninimo procesas nė 
kiek nesusijęs su 
tarpininkavimo procesu. 


4-0ji garantija: 
išbrauktasis Dievas 
yra visiškai nesantis, 
bet teisėjauja abiem 
valdžios šakoms. 


15 pav. 
Nemodernioji Konstitucija 


1-oji garantija: 

bendros gamtų ir visuomenių 
gamybos 

neatskiriamumas. 


2-0ji garantija: 

nuolatinė pavertimo gamtišku, objektyviu ir 
pavertimo socialiu, laisvu priežiūra. Ga- 
liausiai yra gamtos transcendencija ir visuo- 
menės imanencija, bet jos nėra atskirtos. 


3-10j1 garantija: 

laisvė naujai apibrėžiama kaip 
gebėjimas rūšiuoti hibridų 
kombinacijas, kuris nepriklauso 
nuo vienalytės laiko tėkmės. 


4-0ji garantija: 

hibridų gaminimas, tapęs akivaizdus 
ir kolektyvinis, tampa išplėstos 
demokratijos objektu, reguliuojančiu 
arba sulėtinančiu jos tempą. 


Bet jei mano moderniosios Konstitucijos interpretacija teisinga, jei ji 
iš tiesų leido vystytis kolektyvams, oficialiai uždrausdama tai, ką praktiš- 

kai leido, kaip galėtume ir toliau šitaip elgtis, kai ši praktika tapo akivaizdi 
ir oficiali? Argi, pasiūlius šias garantijas, kurios galėtų pakeisti ankstesnią- 
sias, netampa neįmanoma tiek ši dviguba kalba, tiek kolektyvų augimas? 
Kaip tik to mes ir siekiame. Kaip tik iš šio sulėtėjimo, iš šio nuosaikumo ir 
reguliavimo mes laukiame mūsų moralumo įrodymo. Ketvirtoji garantija, 
galbūt svarbiausia, yra beprotiško hibridų dauginimosi pakeitimas regu- 
liuojamu ir bendrai suderintu jų gaminimu. Gal atėjo laikas vėl pakalbėti 
apie demokratiją, tačiau tokią, kuri būtų išplėsta įtraukiant ir pačius daik- 
tus, kad jau nebeįmanoma būtų įvykdyti Archimedo perversmo. 

Ar dar reikia pridurti, kad išbrauktasis Dievas šioje naujojoje Konsti- 
tucijoje išlaisvinamas iš niekingos padėties, kurią jis buvo verčiamas už- 
imti? Dievo klausimas vėl atviras, ir nemoderniesiems nebereikia mėginti 
apibendrinti neįtikimos moderniųjų metafizikos, vertusios juos tikėti ti- 
kėjimu. 


Daiktų Parlamentas 


Mes norime, kad kruopštus kvaziobjektų rūšiavimas būtų įmanomas 
nebe neoficialiai ir patyliukais, bet oficialiai ir viešai. Šiuo troškimu iškelti 
į dienos šviesą, išreikšti žodžiais ir paskelbti viešai mes tęsiame intuityvų 
Švietimo epochos siekimą. Tik šis intuityvus siekimas niekad neturėjo to- 
kios antropologijos, kokios nusipelnė. Jis atskyrė žmones nuo nežmonių ir 
patikėjo, kad kiti to nedaro. Gal jis buvo būtinas siekiant padidinti pasitel- 
kimo mastą, bet dabar šis padalijimas tapo nereikalingas, amoralus ir, ne- 
slėpkime, antikonstitucinis. Mes buvome modernūs. Puiku. Mes nebega- 
lime tokie būti taip kaip anksčiau. Priimdami Konstitucijos pataisas mes 
ir toliau tikime mokslais, bet užuot skyrę daugiausia dėmesio jų objekty- 
vumui, tiesai, šaltumui, ekstrateritoriškumui — savybėms, kurias jie įgijo 
tik dėl savavališko pakartotinio epistemologijos poveikio, - mes žvelgsi- 
me į tai, kas juose visuomet buvo įdomiausia: į jų drąsą, eksperimentavi- 
mą, abejones, šilumą, netinkamą hibridų derinį, beprotišką gebėjimą at- 
kurti socialinį ryšį. Mes atimame iš jų tik jų gimimo paslaptį ir pavojų, 
kurį demokratijai kėlė jų nelegalumas. 

Taip, mes esame Švietimo epochos įpėdiniai, ir jos asimetriško racio- 
nalizmo mums negana. Boilio sekėjai apibrėžė nebylių parlamentą - labo- 
ratoriją, kurioje mokslininkai, paprasti tarpininkai, vieni kalbėjo daiktų 
vardu. Ką sakė šie atstovai? Nieko, išskyrus tai, ką būtų galėję pasakyti 
patys daiktai, jei tik mokėtų kalbėti. Hobso sekėjai, palikdami nuošalyje 
laboratoriją, apibrėžė Valstybę, kurioje beginkliams piliečiams, negalin- 

tiems kalbėti vienu metu, atstovavo vienas iš jų — suverenas, paprastas 
tarpininkas, kalbėjęs jų vardu. Ką sakė šis atstovas? Nieko, išskyrus tai, 
ką būtų galėję pasakyti piliečiai, jei būtų galėję pasisakyti visi vienu metu. 
"Tačiau bematant atsirado abejonių dėl šio dvigubo perteikimo kokybės. O 
jei mokslininkai kalbėjo apie save, o ne apie daiktus? O jei suverenas va- 
dovavosi savais interesais, 0 ne skaitė jo įgaliotojų jam parašytą tekstą? 
Pirmuoju atveju mes prarastume gamtą ir vėl sugrįžtume prie žmonių gin- 
čų, O antruoju - į gamtinį būvį ir kiekvieno karą su visais kitais. Nustatant 
visišką mokslinio ir politinio atstovavimo atskyrimą, tapo įmanomas dvi- 
gubas perteikimas ir iškreipimas. Mes niekada nesužinosime, ar moksli- 
ninkai perteikia, ar iškreipia. Mes niekad nesužinosime, ar įgaliotieji iš- 
kreipia, ar perteikia. 

Moderniuoju laikotarpiu kritikai nuolat rėmėsi šia dviguba abejone ir 
tuo, kad jos išsklaidyti neįmanoma. Modernizmas - tai šios padėties pasi- 
rinkimas, nuolat įtarinėjant šių dviejų rūšių atstovus, bet nesuvokiant, jog 
tai viena ir ta pati problema. Epistemologai laužė galvas dėl mokslinio re- 
alizmo ir mokslų ištikimybės daiktams. Politologai — dėl atstovavimo sis- 
temos ir santykinės išrinktųjų bei atstovų ištikimybės. Visus vienijo ne- 
apykanta tarpiniams etapams ir troškimas, kad pasaulis būtų netarpiškas, 
be jokių tarpininkų. Visi manė, kad būtent tokią kainą turime sumokėti už 
atstovavimo neiškreiptumą, nesuprasdami, jog jų problemos sprendimo 
reikia ieškoti kitoje valdžios šakoje. 

Šioje esė parodžiau tokį darbo pasidalijimą, nes jis nebeleido pastatyti 
bendro būsto, kuris priglobtų moderniųjų mums perduotas visuomenes- 
gamtas. Yra ne dvi atstovavimo problemos, bet viena. Ne dvi valdžios ša- 
kos, bet viena, kurios produktus galima atskirti tik daug vėliau, išnagrinė- 
jus bendrai. Mes manome, kad mokslininkai išorinę realybę iškreipia tik 
todėl, kad jie kartu konstruoja savo visuomenes ir savo gamtas. Mes ma- 
nome, kad suverenas savo įgaliotojų valią iškreipia tik todėl, kad suplaka į 
viena piliečius ir begalę nežmonių, kurie užtikrina Leviatano vientisumą. 
Nepasitikėjimas moksliniu atstovavimu atsirado todėl, kad tikėjome: jei 
ne socialinė tarša, gamta būtų netarpiškai pasiekiama. Nepasitikėjimas 
politiniu atstovavimu atsirado todėl, kad tikėjome: jei ne daiktų keliami 
iškraipymai, socialinis ryšys taptų skaidrus. „Atsikratykite socialumo, ir 
pagaliau turėsite tikslią reprezentaciją“, teigė vieni. „Atsikratykite objek- 
tų, ir pagaliau turėsite tikslią reprezentaciją“, tvirtino kiti. Visos jų disku- 
sijos kildavo dėl moderniosios Konstitucijos nustatyto padalijimo. 

Dar kartą pažvelkime į abi atstovavimo rūšis ir į dvilypę abejonę dėl 
įgaliotųjų ištikimybės, ir turėsime daiktų Parlamento apibrėžimą. Tarp šio 
Parlamento sienų atkuriamas kolektyvų tęstinumas. Nebėra nuogų tiesų, 

bet nėra ir nuogų, beginklių piliečių. Visa erdvė lieka tarpininkams. Švie- 
timo epocha pagaliau rado savo vietą. Gamtos esti tiesiogiai, bet kartu su 
savo atstovais — jų vardu kalbančiais mokslininkais. Visuomenės esti tie- 
siogiai, bet kartu su objektais, kurie visais laikais buvo jų balastas. Mums 
nesvarbu, kad vienas iš įgaliotųjų kalba apie ozono skylę, kitas atstovauja 
Prancūzijos Ronos-Alpių regiono chemijos pramonės įmonėms, trečias — 
tos pramonės darbininkams, ketvirtas —- Liono rinkėjams, penktas kalba 
apie poliarinių regionų meteorologiją, o šeštas pasisako valstybės vardu, — 
svarbu tik tai, kad jie visi kalba apie tą patį, apie kvaziobjektą, kurį jie visi 
sukūrė, apie objektą-diskursą-gamtą-visuomenę, kurio naujos savybės mus 
visus stebina ir kurio tinklas nusidriekia nuo mano šaldytuvo iki Antarkties, 
savo kelyje susidurdamas su chemija, teise, valstybe, ekonomika bei palydo- 
vais. Painiavos bei tinklai, anksčiau neradę sau vietos, dabar turi jos kiek 
panorėję. Jiems ir reikia atstovauti, aplink juos dabar ir renkasi daiktų Par- 
lamentas. „Akmuo, kurį statytojai atmetė, tapo kertiniu akmeniu.“?2 

Šio parlamento mums nereikia kurti iš naujo, skelbiant dar vieną revo- 
liuciją. Mums tereikia patvirtinti tai, ką visuomet darėme, jei tik iš naujo 
apsvarstysime savo praeitį ir žvelgdami atgal suprasime, kokiu mastu mes 
niekada nebuvome modernūs, ir tai pripažindami vėl sujungsime šio Hob- 
so ir Boilio sudaužyto simbolio abi puses. Pusę mūsų politikos diktuoja 
mokslas ir technika. Kitą pusę gamtos kuria visuomenės. Sujunkime jas ir 
vėl galėsime imtis politikos. Ar viešai pripažinti tai, kas jau vyksta, perne- 
lyg didelis prašymas? Kaip sužinojome iš šios esė, oficialus atstovavimas 
veiksmingas, tai jis senojoje Konstitucijoje leido tyrinėti hibridus. Jei galė- 
tume parašyti naują Konstituciją, iš esmės pakeistume kvaziobjektų raidą. 
Ar ne per daug tikimasi iš atstovavimo pasikeitimo, kuris, atrodo, pri- 
klauso tik nuo Konstitucija vadinamos popieriaus skiautės? Greičiausiai 
taip ir yra, bet aš atlikau savo kaip filosofo ir įgaliotojo Konstitucijos kū- 
rėjo užduotį, surinkdamas išsisklaidžiusias lyginamosios antropologijos te- 
mas. Sušaukti šį Parlamentą mokės kiti. 

Mes neturime pasirinkimo. Jei nepakeisime mūsų bendrų namų, nepri- 
imsime į savo tarpą kitų kultūrų, kurioms viešpatauti jau nebegalime, ir 
niekad nebesugebėsime priimti į savo namus aplinkos, kurios jau nebegali- 
me kontroliuoti. Nei gamta, nei Kiti netaps modernūs. Mes turime pakeisti 
savo keitimosi būdus. Jei ne, tai reiškia, kad stebuklingais Prancūzijos revo- 
liucijos dušimtųjų metinių metais bergždžiai griuvo Berlyno siena ir unikali 
socializmo bei natūralizmo bendro žlugimo pamoka mūsų nieko neišmokė. 


*2 Naujasis Testamentas. Evangelija pagal Morkų, 12:10 (vert. past.). 

olandų, vokiečių, italų, norvegų, graikų, arabų, kinų ir kt. Lietu- 
vių skaitytojui tai pirmoji pažintis su Bruno Laturu. 

CEU ATVIROS LIETUVOS KNYGA 
AR ALK — serija verstinių knygų, kurias leidžia 
įvairios leidyklos, remiamos Atviros Lietuvos 
fondo. Serijos tikslas - supažindinti skaitytojus 
TEMA Lee L Ei akad Bo aaa baika ba E aa o Dba i 
mokslų veikalais. Šios knygos leidimą ALF 
remia kartu su Vidurio Europos universiteto 
Žaibas de) iE 

